KLAUSIMAS ŽODŽIU SU DEBATAIS O-0107/09/patikr.1
pagal 115 Darbo tvarkos taisyklių straipsnį
pateikė
Malcolm Harbour
,
Andreas Schwab
,
Evelyne Gebhardt
,
Cristian Silviu Buşoi
,
Heide Rühle
,
Adam Bielan
ir
Kyriacos Triantaphyllides
Vidaus rinkos ir vartotojų apsaugos komiteto vardu
Tarybai
Tema: Direktyvos 2006/123/EB įgyvendinimas
Atitinkamai įgyvendinus Direktyvą dėl paslaugų vidaus rinkoje (Direktyva 2006/123/EB ), verslo įmonės galės pasinaudoti bendrosios rinkos teikiamais privalumais, vartotojai bus saugomi ir veiks socialinės apsaugos garantijos. Pagal šią direktyvą suderinama nacionalinių valdžios institucijų veikla, bus steigiamos paprastesnės, greitesnės ir piliečiams priimtinesnės procedūros, bus skatinama konkurencija bendrojoje rinkoje.
Du esminiai Paslaugų direktyvos aspektai– tai valstybių narių įpareigojimas patikrinti jų nacionalinius teisės aktus, įskaitant abipusio vertinimo procesą, ir nuostata dėl kontaktinių punktų, veikiančių pagal vieno langelio principą visose valstybėse narėse.
Ar Taryba galėtų informuoti apie tai
ar valstybės narės atliko teisėkūros patikros procesą ir kaip tai padėjo veiksmingai perkelti Paslaugų direktyvą?
kiek valstybių narių turės veikiančius kontaktinius punktus iki galutinio perkėlimo termino, ar šie kontaktiniai punktai siūlys efektyvią prieigą prie verslo įmonių steigimo procedūrų, įskaitant informaciją apie socialines teises, darbuotojų teises ir reikalavimus?
Ar Taryba galėtų pateikti įvertinimą, atsižvelgiant į atsakymus į minėtuosius klausimus:
ar visoms valstybėms narėms pavyks perkelti Direktyvą iki 2009 m. gruodžio 28 d.?
su kokiomis pagrindinėmis problemomis, ypač susijusiomis su socialinėmis paslaugomis, susidūrė valstybės narės perkeldamos šią Direktyvą?
kaip buvo įtraukiamos suinteresuotosios šalys?
OL L 376, 2006.12.27, p. 36.