19.10.2011 B7-0537/2011 PASIŪLYMAS DĖL REZOLIUCIJOS pagal Darbo tvarkos taisyklių 90 straipsnio 6 dalį
dėl prašymo, kad Teisingumo Teismas pateiktų nuomonę, ar Europos Sąjungos ir Australijos susitarimas dėl oro vežėjų atliekamo ES pateiktų keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai suderinamas su sutartimis
Cornelia Ernst
,
Kyriacos Triantaphyllides
GUE/NGL frakcijos vardu
PE472.733v01-00 B7‑0537/2011 Europos Parlamento rezoliucija dėl prašymo, kad Teisingumo Teismas pateiktų nuomonę, ar Europos Sąjungos ir Australijos susitarimas dėl oro vežėjų atliekamo ES pateiktų keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai suderinamas su sutartimis
Europos Parlamentas ,
– atsižvelgdamas į Sutarties dėl Europos Sąjungos veikimo (SESV) 218 straipsnį, ypač į jo 6 ir 11 dalis,
– atsižvelgdamas į Tarybos sprendimo projektą (09825/2011),
– atsižvelgdamas į Europos Sąjungos ir Australijos susitarimą dėl oro vežėjų atliekamo ES pateiktų keleivio duomenų įrašo (PNR) duomenų tvarkymo ir perdavimo Australijos muitinės ir sienų apsaugos tarnybai,
– atsižvelgdamas į Komisijos komunikatą dėl keleivio duomenų įrašo (PNR) duomenų perdavimo trečiosioms šalims bendros koncepcijos (COM(2010) 0492),
– atsižvelgdamas į savo 2007 m. vasario 14 d. rezoliuciją dėl SWIFT, PNR susitarimo ir transatlantinio dialogo šiais klausimais OL C 287 E, 2007 11 29, p. 349.
, į 2008 m. spalio 22 d. rezoliuciją dėl ES ir Australijos susitarimo dėl keleivio duomenų įrašo (PNR) vertinimo OL C 15 E, 2010 1 21, p. 46.
, į 2010 m. gegužės 5 d. rezoliuciją dėl derybų dėl susitarimų dėl keleivio duomenų įrašo (PNR) su JAV, Australija ir Kanada pradžios OL C 81 E, 2011 3 15, p. 70.
ir į 2010 m. lapkričio 11 d. rezoliuciją dėl keleivio duomenų įrašo (PNR) duomenų perdavimo trečiosioms šalims bendros koncepcijos Priimti tekstai, P7_TA(2010)0397 .
,
– atsižvelgdamas į Europos duomenų apsaugos priežiūros pareigūno 2010 m. spalio 19 d. nuomonę dėl Komisijos komunikato dėl keleivio duomenų įrašo (PNR) duomenų perdavimo trečiosioms šalims bendros koncepcijos OL C 357, 2010 12 30, p. 7.
ir į 2011 m. liepos 15 d. nuomonę dėl pasiūlymo dėl Tarybos sprendimo dėl Europos Sąjungos ir Australijos susitarimo dėl oro vežėjų atliekamo ES pateiktų keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai sudarymo Dar nepaskelbta Oficialiajame leidinyje.
,
– atsižvelgdamas į pagal 29 straipsnį įsteigtos Duomenų apsaugos darbo grupės 2010 m. lapkričio 12 d. nuomonę 7/2010 dėl Europos Komisijos komunikato dėl keleivio duomenų įrašo (PNR) duomenų perdavimo trečiosioms šalims bendros koncepcijos,
– atsižvelgdamas į SESV 16 straipsnį ir į Europos Sąjungos pagrindinių teisių chartijos 7 ir 8 straipsnius,
– atsižvelgdamas į Piliečių laisvių, teisingumo ir vidaus reikalų komiteto rekomendaciją ir Užsienio reikalų komiteto nuomonę (A7-0000/2011),
– atsižvelgdamas į Darbo tvarkos taisyklių 81 straipsnį ir į 90 straipsnio 6 dalį,
A. kadangi 2008 m. birželio 30 d. Europos Vadovų Taryba savo sprendimu 2008/651/JHA dėl Europos Sąjungos ir Australijos susitarimo dėl oro vežėjų atliekamo ES pateiktų keleivio duomenų įrašo (PNR) duomenų tvarkymo ir perdavimo Australijos muitinės ir sienos apsaugos tarnybai pasirašymo (toliau – Susitarimas) nustatė Europos teisinį pagrindą, kuriuo remiantis leidžiama perduoti keleivių PNR duomenis;
B. kadangi susitarimas nuo 2008 m. birželio 30 d. laikinai taikytas tik 17 ES valstybių narių, nes Taryboje nebuvo galima užtikrinti vieningo pritarimo dėl susitarimo sudarymo;
C. kadangi 2009 m. gruodžio 1 d. įsigaliojus Lisabonos sutarčiai naujų PNR susitarimų sudarymui reikalingas Europos Parlamento sutikimas, kad juos galėtų galutinai priimti Taryba;
D. kadangi 2010 m. vasario 15 d. Taryba paprašė Europos Parlamento duoti sutikimą dėl naujo PNR susitarimo su Australija sudarymo;
E. kadangi 2010 m. gegužės 5 d. Europos Parlamentas priėmė rezoliuciją, pagal kurią nutarta atidėti balsavimą dėl šio prašymo duoti sutikimą; todėl pavėluota sudaryti susitarimą, ir 2011 m. sausio mėn. Komisija pradėjo naujas derybas su Australija;
F. kadangi Komisija parafavo naują susitarimą ir 2011 m. gegužės 19 d. nusiuntė rekomendaciją Tarybai sudaryti susitarimą, kurį Taryba pasirašė 2011 m. rugsėjo 29 d.; kadangi tą pačią dieną Europos Parlamentas gavo Tarybos prašymą duoti sutikimą;
G. kadangi aiškus šio susitarimo tikslas, kaip nurodyta jo 1 straipsnyje, – nustatyti sąlygas, pagal kurias PNR duomenis galima perduoti ir naudoti, taip pat sąlygas, reglamentuojančias duomenų apsaugą;
1. mano, kad esama teisinio netikrumo dėl to, ar susitarimo projektas atitinka ES duomenų apsaugos teisės aktus, taigi ir dėl to, ar šis susitarimas šiuo aspektu yra suderinamas su Sutartimis; be to, kelia klausimą dėl teisinio pagrindo pasirinkimo, t. y. kodėl pasirinktas SESV 82 straipsnio 1 dalies d punktas ir 87 straipsnio 2 dalies a punktas (policija ir teisminis bendradarbiavimas), o ne SESV 16 straipsnis (duomenų apsauga);
2. nusprendžia prašyti Teisingumo Teismą pateikti nuomonę dėl susitarimo suderinamumo su sutartimis;
3. paveda Pirmininkui perduoti šią rezoliuciją Tarybai ir Komisijai susipažinti ir imtis reikiamų priemonių siekiant gauti Teisingumo Teismo nuomonę šiuo klausimu.
