P7_TA(2010)0318
Kovos su smurtu prieš moteris metų paskelbimas
P7_DCL(2010)0020
2010 m. rugsėjo 9 d. Europos Parlamento pareiškimas dėl kovos su smurtu prieš moteris metų paskelbimo
Europos Parlamentas
, –
atsižvelgdamas į Darbo tvarkos taisyklių 123 straipsnį,
A.
kadangi sąvoka „smurtas prieš moteris“ turėtų būti suprantama kaip bet koks su lytimi susijęs smurtas, sukeliantis ar galintis sukelti moterims fizinę, lytinę ar psichologinę žalą ar kančių, įskaitant tokio smurto grėsmę, prievartą ir savavališką laisvės suvaržymą viešame ar privačiame gyvenime,
B.
kadangi smurtas prieš moteris yra viena iš pagrindinių moterų ir vyrų lygybės kliūčių ir vienas iš dažniausiai pasitaikančių žmogaus teisių pažeidimų, kuriam nėra geografinių, ekonominių, kultūrinių ar socialinių ribų,
C.
kadangi tai yra didelė Europos Sąjungos problema, nes 20–25 proc. suaugusių moterų kenčia nuo psichologinio smurto, o 10 proc. moterų yra seksualinės prievartos aukos,
D.
kadangi Europos Parlamentas, 2009 m. patvirtinęs rezoliuciją dėl moterų ir vyrų lygybės, daugelį kartų siūlė paskelbti metus kovos su smurtu prieš moteris metais,
1.
primygtinai tvirtina, kad siekiant moterų ir vyrų lygybės svarbu kovoti su smurtu prieš moteris;
2.
prašo Komisijos per artimiausius penkerius metus vienus metus paskelbti kovos su smurtu prieš moteris metais;
3.
paveda Pirmininkui perduoti šį rašytinį pareiškimą kartu su pasirašiusiųjų pavardėmis Europos Komisijai Pasirašiusiųjų sąrašas paskelbtas 2010 m. rugsėjo 9 d. posėdžio protokolo 2 priede ( P7_PV(2010)09-09(ANN2) ).
.
