KLAUSIMAS ŽODŽIU H-0106/10
Vyriausybės valandai 2010 Kovo mėnesio sesijoje
pagal 116 Darbo tvarkos taisyklių straipsnį
pateikė
Charalampos Angourakis
Tarybai
Tema: Mirtini Izraelio išpuoliai prieš palestiniečius
Izraelis imasi aktyvesnių provokacinių veiksmų prieš palestiniečius Palestinos teritorijose. Neseniai Izraelio kariuomenė įsiveržė į Palestinos liaudies partijos būstinę, padarė didelę materialinę žalą ir suėmė joje buvusius asmenis. Šis įsiveržimas yra vienas iš Izraelio išpuolių Ramaloje ir Vakarų Krante, kur šimtai žmonių yra suiminėjami ta digstimi, kad jie „kelia neramumus“. Tuo pat metu Izraelis, naudodamasis neoficialia neliečiamybe, kurią jam užtikrina JAV, ES ir NATO, ir toliau remia be teismo vykdomų žudymų politiką ir palestiniečių organizacijų narių žudymą.
Ar Taryba pasmerks Izraelio palestiniečių ir taikos regione atžvilgiu vykdomą politiką, ypač mirtinus Izraelio kariuomenės išpuolius ir šios šalies atsisakymą pripažinti nepriklausomą Palestinos valstybę su 1967 m. nustatytomis sienomis su jos sostine - Rytų Jeruzale?
