8.12.2010 B7-0689/2010 PASIŪLYMAS DĖL REZOLIUCIJOS pateiktas siekiant užbaigti diskusijas dėl Komisijos pareiškimo
pagal Darbo tvarkos taisyklių 110 straipsnio 2 dalį
dėl 2011 m. Komisijos darbo programos
József Szájer
,
Joseph Daul
PPE frakcijos vardu
PE450.517v01-00 B7‑0689/2010 Europos Parlamento rezoliucija dėl 2011 m. Komisijos darbo programos
Europos Parlamentas ,
– atsižvelgdamas į Komisijos komunikatą dėl 2011 m. Komisijos teisėkūros ir darbo programos (COM(2010)623/2),
– atsižvelgdamas į Pamatinį susitarimą dėl Europos Parlamento ir Europos Komisijos santykių, o ypač susitarimo 4 priedą,
– atsižvelgdamas į Darbo tvarkos taisyklių 110 straipsnio 2 dalį,
A. kadangi yra labai svarbu, kad dialogas tarp Europos Parlamento ir Komisijos būtų vykdomas tinkamu laiku ir būtų galima sutelkti pastangas apibrėžiant svarbiausius ES strateginius uždavinius šiems bei ateinantiems metams,
B. kadangi politiniai prioritetai turėtų atitikti turimus finansinius išteklius,
C. kadangi Europos politika ir veiksmai vykdomi kartu su valstybėmis narėmis vadovaujantis subsidiarumo principu gali ir privalo turėti realios įtakos padedant piliečiams nuspėti visuomenės pokyčius ir į juos reaguoti,
ĮVADAS
1. pastebi, kad ši darbo programa bus pirmoji programa patvirtinta naujo programavimo ciklo apimtyje ir pabrėžia, kad su Komisija pradėtas dialogas turi būti gilinamas siekiant sustiprinti akivaizdų ryšį tarp politikos prioritetų ir jiems Europos lygiu finansuoti būtino biudžeto;
2. primygtinai ragina Komisiją įsipareigoti vykdyti realistines ir naudojamas programavimo užduotis, kurios privalo būti veiksmingomis ir perkeliamos į praktiką bei įgyvendinamos geriau nei praeityje; taip pat prašo aiškesnio pagrindinių teiktinų pasiūlymų tvarkaraščio;
3. tvirtai tiki, kad būtina sukurti nuolatinį EP vykdomo Komisijos darbo programos įgyvendinimo politinio vertinimo mechanizmą;
4. primygtinai ragina Komisiją kaip galima greičiau ir vadovaujantis aiškiu tvarkaraščiu Bendrijos teisyną pritaikyti prie SESV 290 ir 291 straipsnių nuostatų;
EKONOMIKOS ATKŪRIMAS SIEKIANT DAUGIAU DARBO VIETŲ. SPARTESNI VEIKSMAI IKI 2020 M.
5. mano, kad ES turės nedelsiant vykdyti struktūrinę reformą, siekiant pagerinti savo konkurencingumą ir atkuriant augimą; centriniai šios strategijos punktai yra – infrastruktūros (įskaitant plačiajuostį ryšį) modernizavimas, aktyvesnės pastangos mokslinių tyrimų, plėtros ir naujovių srityse, politika, užtikrinanti pakankamą, taupiai gaminamos ir „švarios“ energijos kiekį, naujovės bei naujų technologijų kūrimas ir švietimo bei apmokymų kokybė; būtina išanalizuoti ir išmatuoti Europos teisės aktų poveikį konkurencingumui, siekiant leisti įstatymų leidėjams prisidėti prie Europos konkurencingumo stiprinimo vengiant bereikalingos naštos sukėlimo ekonominiams subjektams;
6. yra įsitikinęs, kad Europos socialinės rinkos ekonomika yra vienas iš didžiausių Sąjungos pasiekimų ir yra jos atsigavimo variklis; ją būtina atgaivinti ir padaryti tvaria, tuo pat metu išlaikant vertybes, kurias ji simbolizuoja vykdydama ilgalaikę politiką, kuria susitelkiama ties darbo vietų sektoriumi, sukuriant stabilesnį užimtumą bei lankstumą ir mobilumą, o taip pat dinamišką ekonomiką, sugebančią išlaikyti socialines sistemas;
7. pabrėžia, kad sanglaudos politika yra vienas iš svarbiausių ES instrumentų reaguojant į ekonominę krizę, nes ja skatinamos investicijos į tikrą ekonomiką; todėl pritaria pirmajam Komisijos atliktam su sanglaudos politika susijusių priemonių Europos ekonomikos atkūrimo plano apimtyje, vertinimui, kuriuo pabrėžiamas esminis šios politikos vaidmuo kovos su krizės poveikiu procese;
Ekonominio valdymo stiprinimas ir Europos semestro inicijavimas
8. pritaria pasiūlymams dėl ekonominio valdymo įstatymų paketo, ragina kaip galima greičiau pateikti pasiūlymą dėl nuolatinių krizės pasekmių šalinimo mechanizmų, pasisako už lengvą Sutarties pakeitimą, kuriuo tokiems mechanizmams būtų suteikiamas teisinis pagrindas, o ne už pasikartojančius ir esminius Sutarties pakeitimus;
Finansinis reglamentas Baigiant reformą.
9. pritaria Komisijos darbo programos ambicijoms finansinių paslaugų reguliavimo srityje; pritaria Komisijos tikslui iki 2011 m. pasiekti susitarimo dėl visos reformų programos; primena, kad galutinis finansinių paslaugų reguliavimo bazės reformos tikslas yra pasiekti patenkinamos ekonominės plėtros spartos, kartu kuriant darbo vietas;
Pažangus augimas.
10. pabrėžia, kad dėl 2010 m. sukurtos pavyzdinės skaitmeninės darbotvarkės, 2011 m. bus šios darbotvarkės įgyvendinimo fazė ir yra įsitikinęs, kad Europos standartizacijos sistema bei jos specifinis dėmesys informacinių bei ryšio technologijų sektoriui yra būtinas norint pašalinti dabartinę bendros rinkos fragmentaciją ir paskatinti inovacijas Europos Sąjungoje;
11. apgailestauja, kad žinioms ir inovacijoms skatinti buvo paskelbta tik keletas ne teisinio pobūdžio priemonių bei dėl visiško iniciatyvų, susijusių su Aštuntąja bendrąja mokslinių tyrimų, technologinės plėtros ir demonstracinės veiklos programa bei vidurio laikotarpio peržiūra, trūkumo ir primena, kad EP yra svarbu turėti galimybę pareikšti savo prioritetus dar prieš patvirtinant šią programą 2012 m.;
12. ragina nuolat kovoti už intelektinės nuosavybės teises ir reiškia savo pasitenkinimą faktu, kad Komisija nusprendė pateikti naują pasiūlymą dėl baudžiamųjų priemonių prižiūrint intelektinės nuosavybės teises bei dėl kolektyvinio autorių teisių administravimo;
13. džiaugiasi dėl tarptinklinio ryšio vertinimo ataskaitos ir pakartoja, kad yra svarbu pasiekti tinkamos pusiausvyros tarp vartotojų apsaugos ir ES pramonės;
14. pabrėžia, kad būtina užtikrinti tinkamą intelektinės nuosavybės apsaugos lygį ir palaiko iniciatyvą kurti prieinamą, išlaidas taupančią, saugią ir veiksmingą patentų ginčų sistemą, kuri teiktų paskatas investuoti ir vykdyti tyrimus;
15. pripažįsta 2011 m. numatytų įgyvendinti Komisijos pasiūlytų iniciatyvų švietimo, jaunimo, vaizdo ir garso politikos bei sporto srityje, trūkumą bei jų netobulumą;
16. pabrėžia svarbą, kurią būtina suteikti naujoms daugiametėms 2013 – 2020 m. programoms švietimo, kultūros, garso ir vaizdo bei jaunimo ir pilietiškumo srityse, kurios bus pristatytos 2011 m.; šiose programose numatytais veiksmais ir priemonėmis turėtų būti reaguojama į Europos piliečių poreikius ir jie turėtų būti patemti atitinkamu ir veiksmingu biudžetiniu pagrindu; pakartoja nuogąstavimą, kad tokia iniciatyva kaip „Judus jaunimas“ galėtų užgožti šias gerai žinomas programas ir todėl būtų neproduktyvi;
17. ragina imtis priemonių siekiant teisiniu, socialiniu ir ekonominiu aspektais (visų pirma, socialinės apsaugos, užimtumo statuso, pajamų ir vyrų ir moterų lygių galimybių srityse) pripažinti vadinamąjį nematomą ir neoficialų darbą, kurį solidarizuojantis kartoms atlieka įvairaus amžiaus šeimos nariai (daugeliu atvejų moterys), besirūpinantys vyriausiais ir jauniausiais šeimos nariais, kaip pabrėžiama 2008 m. gruodžio 8 d. Moterų teisių ir lyčių lygybės komiteto priimtame pranešime;
18. pabrėžia, kad pripažįstant bažnyčių ir religinių draugijų bei bendruomenių , filosofinių bei ne religinių organizacijų identitetą ir specifinį įnašą, Komisija turėtų palaikyti atvirą, skaidrų ir nuolatinį dialogą su šiomis bažnyčiomis, draugijomis ir organizacijomis;
Tvarus augimas
19. mano, kad pirmenybę reikėtų suteikti tinkamam ir veiksmingam tokių jau turimų teisinių priemonių kaip Trečiasis energetikos paketas, įgyvendinimui ir visapusiškai remia 2050 m. strategiją, išmaniuosius tinklus ir iniciatyvas dėl tiekimo saugumo;
20. pritaria prioritetui, kuris buvo suteiktas energijos vartojimo veiksmingumui, nes tai yra pats ekonomiškiausias būdas sumažinti išmetamo CO2 kiekį ir sustiprinti tiekimo saugumą; ragina Komisiją ir valstybes nares pateikti veiksmingas priemones, kuriomis būtų užtikrintas valstybių vadovų numatytas tikslas visoje ES 20 % veiksmingiau naudoti energiją;
21. pabrėžia, kad klimato kaitos švelninimas ir prisitaikymas prie būtinybės palaikyti Europos pramonės bei MVĮ konkurencingumą taip pat yra prioritetiniai uždaviniai; mano, kad viešieji pirkimai galėtų būti naudojami kaip veiksminga priemonė skatinant ekologišką Europos ekonomiką;
22. džiaugiasi dėl fakto, kad šalia svarbiausių 2010 m. pramonės iniciatyvų prioritetas yra teikiamas patekimo į rinką gerinimui, kas suteikia naudos tiek ES bendrovėms, tiek ir vartotojams ir mano, kad tobulesnis Europos smulkiojo verslo aktas suteiks MVĮ, o ypač novatoriškoms MVĮ, pasitikėjimo bei prieigą prie finansavimo, kas yra būtina norint bendrojoje rinkoje pasiekti sėkmę;
23. dar kartą primygtinai ragina Komisiją imtis priemonių dėl ne CO2 sukeltos klimato kaitos, ypač kai tai susiję su NOx ir aviacijos sektoriumi;
24. prašo Komisijos pateikti pasiūlymą kuriuo kitose politikos srityse būtų akcentuojama vandens tematika, ypač tai aktualu žemės ūkio ir struktūrinėje politikoje, atsižvelgiant į tai, kad vandens politiką būtina vykdyti atsižvelgiant į regioninius faktorius;
25. pritaria svarbiausiems prioritetams kiek tai susiję su Baltosios knygos paskelbimu ir primygtinai ragina Komisiją paspartinti pasiruošimą transeuropinio transporto tinklo (TEN-T) gairių bei modernizuotų jų finansavimo mechanizmų persvarstymui laikantis strategijos Europa 2020 bei ES biudžeto peržiūros tvarkos;
26. ragina Komisiją patobulinti maisto produktų atsekamumą ir ženklinimo priemones bei supaprastinti ES veikėjams jų įgyvendinimo sąlygas; tai pat prašo vykdyti veiksmingesnę maisto importo kontrolę;
27. pasiūlymų dėl teisės aktų, kurie turės poveikio BŽŪP po 2013 m. reformai atžvilgiu tikisi, kad bus visapusiškai atsižvelgta į Parlamento poziciją, kuri pateikta Liono ataskaitoje ir bus detaliau apibrėžta A. Dess'o pranešime; nuo pat pradžių reikalauja, kad BŽŪP reformos procesas turėtų pasibaigti stipria, sąžininga, iš tiesų bendra ir įvairiafunkcine politika, atitinkančią vartotojų ir gamintojų interesus bei veiksmingai tiekiančia viešąsias gėrybes, ypač užtikrinant maisto saugumą bei ES sugebėjimą pačiai apsirūpinti maisto produktais; nurodo, kad tai bus pirmoji BŽŪP reforma istorijoje, kurioje Parlamentui sprendimų priėmimo procese bus suteiktos lygios teisės su Taryba;
28. primena, kad savo 2010 m. liepos 8 d. rezoliucijoje dėl BŽŪP po 2013 1 Priimti tekstai P7_TA-PROV(2010)0286 .
1 m. jis reikalavo, kad 2013 m. biudžetui BŽŪP skirtos lėšos būtų bent jau išlaikytos kitu finansinio programavimo laikotarpiu;
29. reikalauja, kad žemės ūkio produktų iš trečiųjų šalių importas į ES būtų leistinas tik jeigu jie buvo pagaminti naudojant metodus, atitinkančius Europos vartotojų apsaugos, gyvūnų gerbūvio ir aplinkos apsaugos standartus, o taip pat minimalius socialinius standartus; primygtinai reikalauja, kad dvišalių arba daugiašalių prekybos susitarimų sudarymas nekenktų ES žemės ūkio produktų gamintojams;
30. primygtinai ragina Komisiją, atsižvelgiant į Audito Rūmų ataskaitos dėl cukraus rinkos reformos išvadas persvarstyti savo poveikio vertinimo procedūras, siekiant užtikrinti, kad rengiant visus vertinimus būtų naudojama geriausia ir naujausia informacija, kuri yra labai svarbi vertinant būsimų dvišalių prekybos susitarimų svarbiausiose ES ekonomikos srityse, poveikį;
31. pritaria būsimiems Komisijos pasiūlymams skirtiems įgyvendinti Integruotą jūrų politiką, t.y. pasiūlymui dėl jūrų teritorijų planavimo, komunikatui dėl tvarios plėtros pakrančių regionuose ir jūrininkystės sektoriuje bei komunikatui dėl jūrų priežiūros integravimo; tačiau, primygtinai pabrėžia, kad turi būti užtikrintas integruotos jūrų politikos įgyvendinimo finansavimas iš Bendrijos biudžeto, prie kurio turi proporcingai prisidėti visi su šia politika susiję sektoriai;
Integracinis augimas
32. pabrėžia, kad ES lygmeniu būtina sukurti aukštųjų technologijų vertinimo sistemas, kuo būtų išvengiama darbo šioje srityje dubliavimosi ir sukuriama konkreti pridėtinė vertė Europai;
33. dar kartą primygtinai ragina Komisiją imtis globalių ir integruotų iniciatyvų siekiant sukurti sveiką senstančios populiacijos visuomenę; mano, kad siekiant sveikatos prevencijos būtina daugiau dėmesio skirti santykiams su kitomis ES politikos sritimis;
34. išreiškia savo nusivylimą dėl to, kad nebuvo pateikta pasiūlymų dėl profesinių ligų statuso pripažinimo (žr. rezoliuciją A5-0310/2002 ), dėl direktyvos dėl ergonomikos darbo vietoje (žr. rezoliuciją A5-0310/2002 ) ir pasiūlymo dėl psichologinio bei socialinio pavojaus (mobingas, prievarta ir priekabiavimas darbo vietoje) bei dėl psichinių ligų;
35. ragina iki bet kokių pakeitimų patvirtinimo veiksmingai įgyvendinti direktyvą 96/71/EB dėl darbuotojų komandiravimo;
36. pabrėžia, kad Europos socialinis fondas, Europos prisitaikymo prie globalizacijos fondas ir Europos regioninės plėtros fondas turėtų būti panaudojami veiksmingai ir skaidriai, siekiant ir toliau remti užimtumą bei kurti darbo vietas;
37. ragina įtraukti teisės akto pasiūlymą dėl Europos savidraudos draugijos statuto; kadangi Europos savidraudos draugijos vaidina svarbų vaidmenį ekonomikai, turėdamos daugiau nei 180 mlrd. EUR dydžio apdraudą, kas sudaro daugiau nei 20 % visos Europos draudimo rinkos ir teikia sveikatos rūpybos bei socialines paslaugas daugiau nei 230 mln. Europos piliečių; Parlamentas mano, kad būtina ES lygiu sustiprinti teisinį apibrėžtumą tarpvalstybiniam bendradarbiavimui tarp savidraudos draugijų, o taip pat veiklai vidaus rinkoje;
38. ragina įtraukti Europos Komisijos pasiūlymą dėl finansinio darbuotojų dalyvavimo bendrovės pajamose;
39. yra tvirtai įsitikinęs, kad vyrų ir moterų darbo užmokesčio skirtumo mažinimas yra uždavinys kurį būtina spręsti ir pakartoja 2008 m. Europos Parlamento rezoliucijoje minimą prašymą Komisijai pateikti pasiūlymą dėl teisės akto dėl dabartinio lygaus darbo užmokesčio principo taikymo persvarstymo, atsižvelgiant į šios 2008 m. EP rezoliucijos priede pateiktas rekomendacijas;
40. ragina valstybes nares prisiimti ilgalaikius įsipareigojimus šeimoms, įskaitant tėvų teisę gauti papildomas išmokas, ypač papildomas vienišų motinų paramos priemones, ir mokesčių ar socialines lengvatas įmonių lopšeliams ir savanoriškoms, bendradarbiavimo ir ne pelno organizacijoms; taip pat turėtų būti keičiamasi pasiteisinusia gerąja patirtimi vykdant Europos šeimų aljanso ir kitų susijusių platformų bei organizacijų veiklą; ragina valstybes nares įgyvendinti skatinimo sistemas, kurias taikant darbuotojai galėtų išeiti atostogų visą darbo dieną arba pusę darbo dienos, kad galėtų prižiūrėti savo vaikus, o grįžę į įmonę turėtų tas pačias įgytas teises;
41. pabrėžia neginčytiną ryšį tarp sanglaudos politikos su jos trimis didžiaisiais strategijos Europa 2020 prioritetais, prisidedant prie pažangesnio, tvaraus ir integracinio augimo, tuo pačiu skatinant darnų augimą visuose 271 Sąjungos regionuose;
42. atsižvelgiant į 2011 m. pasiūlymus dėl kitos daugiametės finansinės programos ir būsimus teisės aktų leidybos pasiūlymus dėl sanglaudos politikos struktūros, ragina šiai politikai paskirti lėšų, kurios savo dydžiu panašios į dabartiniame biudžete numatytas lėšas, kas leistų veiksmingai įgyvendinti ambicingą investavimo į Europos ateitį užduotį;
Bendros rinkos sukuriamo augimo potencialo panaudojimas
43. reikalauja įvesti vidaus rinkos testą (kuris buvo pasiūlytas praėjusių metų vidaus rinkos pažangos lentelėje), kuriuo būtų išnagrinėjamas visų svarbesnių įsigaliosiančių teisinių priemonių poveikis keturioms pagrindinėms laisvėms;
44. reikalauja modernizuoti ES viešųjų pirkimų srities teisės aktų pagrindus, suderinant direktyvas irVyriausybės viešųjų pirkimų susitarimą bei ragina ateinantiems metams numatyti aiškesnį tvarkaraštį;
45. pakartoja sutarčių teisės projekto bei neprivalomos priemonės kūrimo svarbą; civilinės teisės iniciatyvos yra labai svarbios norint atgaivinti bendrą rinką; kuo geriau civilinė teisė veiks tarpvalstybinėje erdvėje, tuo veiksmingiau ir taupiau veiks bendra rinka; remia Komisijos veiksmus civilinės teisenos srityje, raginant lengvinti civilinės teisės priemonių naudojimą e. teisingumo aplinkoje;
46. pritaria Komisijos iniciatyvai sukurti alternatyvų ginčų sprendimo mechanizmą ir pakartoja, kad visos iniciatyvos kolektyvinio žalos atlyginimo srityje turėtų derėti su 2009 m. kovo 26 d. Parlamento rezoliucija dėl Baltosios knygos dėl ieškinių dėl žalos, patirtos pažeidus EB antimonopolines taisykles;
47. apgailestauja dėl naujovių trūkumo bendrovių teisės srityje siekiant ją geriau suderinti su rinkos reikalavimais, ypač su keturioliktąja direktyva dėl bendrovės būstinės perkėlimo ir galimo Europos bendrovės statuto taisyklių supaprastinimo;
48. mano, kad dėl vis didėjančio prekinio ženklo pažeidimų internetu skaičius, Europos Komisija privalo imtis veiksmų stiprinant vartotojų bei interneto bendrovių pasitikėjimą bei kovoti su klastotėmis; ragina, kad prekinių ženklų apsauga būtų įgyvendinama vienodai tiek prekiaujant internetu, tiek ir įprastiniais metodais;
49. primygtinai ragina pervarstyti Tarybos direktyvą 90/314/EEB dėl kelionių, atostogų ir organizuotų išvykų paketų, (kas jau turėjo būti patvirtinta) ir tą atliekant galiojančius teisės aktus priderinti ir atnaujinti pagal naujus metodus, naudojamus užsakant atostogas bei atliekant kitų rūšių pasiruošimus kelionei;
50. mano, kad naujoji teisinė sistema kuria remiantis Komisija siūlo 10 galiojančių direktyvų sujungti į su prekėmis susijusių dokumentų paketą ir Lisabonos sutartis turėtų būti prioritetu kovojant su biurokratija, trukdančia Europos vystymuisi ir gerovei, kas trukdo bendrovėms ir piliečiams visapusiškai išnaudoti bendros rinkos potencialą;
51. pabrėžia, kad direktyvos dėl bendros produktų saugos persvarstymas turi būti geriau apibrėžtas laike ir derinamas su naująja teisine sistema; mano, kad nesant direktyvos dėl bendros produktų saugos ir naujosios teisinės sistemos sujungimo rinkos priežiūros klausimu, kyla didelių sunkumų nacionalinėms administracijoms bei prekybos partneriams iš trečiųjų šalių;
ĮGYVENDINANT PILIEČIŲ DARBOTVARKĘ. LAISVĖ, SAUGUMAS IR TEISINGUMAS
52. tvirtai remia visas su sienų saugumu ir geresniu imigracijos srautų administravimu susijusias iniciatyvas;
53. apgailestauja, kad nepaisant savo svarbos ir pakartotinų Parlamento raginimų šiuo klausimu imtis konkrečių veiksmų, komunikatas dėl pareigų pasiskirstymo buvo patalpintas į II priedą (galimos svarstytinos iniciatyvos);
54. mano, kad vis didėjantis nusikaltimų kiekis reikalauja kurti daugiau Bendrijos masto planų kovai su organizuotu nusikalstamumu ir elektroninio saugumo užtikrinimui;
55. mano, kad būsima direktyva dėl nusikaltimo aukų teisių ir paramos jiems yra ypatingos svarbos ir prašo Komisijos kaip galima greičiau informuoti apie jos turimas idėjas šiuo svarbiu klausimi;
56. patvirtinus Lisabonos sutartį yra būtina pervarstyti Europolo ir Eurojusto teisinį pagrindą; Parlamentas apgailestauja, kad šis persvarstymas yra numatytas tik 2012 –2013 m. laikotarpiui;
57. pabrėžia ambicingos pagrindinių teisių politikos poreikį kuris kilo įsigaliojus Lisabonos sutarčiai ir būtinybę kaip galima veiksmingiau įgyvendinti Chartijoje numatytas pagrindines teises; prašo Komisijos užtikrinti kiekvienos teisinės iniciatyvos suderinamumą su pagrindinėmis teisėmis, o taip pat užtikrinti, kad kiekviena valstybė narė įgyvendindama Chartiją laikysis Sąjungos teisės;
58. prašo Komisijos patobulinti informacijos teikimo apie Sąjungos vaidmenį ir įgaliojimus pagrindinių teisių srityje bei piliečių turimus teisių gynimo būdus, veiklą;
59. pakartoja tvirtą savo įsitikinimą, kad kultūrinė įvairovė ir Europos paveldas turi būti saugomi ir plėtojami;
60. pritaria iniciatyvoms skirtoms kovoti su sukčiavimus ir korupcija bei pabrėžia, kad yra svarbu sukurti stebėjimo ir vertinimo mechanizmus, kuriais būtų vertinamos pastangos kovoti su korupcija Europos Sąjungoje;
EUROPA PASAULYJE. VAIDMENS VISAME PASAULYJE STIPRINIMAS
61. pabrėžia, kad būtų sveikintinos iniciatyvos šiomis apačioje išvardintomis temomis:
– ES vaidmuo kovoje su terorizmu, siekiat pažaboti masinio naikinimo ginklų platinimą,
– Europos gynybos pramonės plėtra ir Europos gynybos politikos ambicijos ilgalaikėje (iki 2020 m.) perspektyvoje,
– nusiginklavimas ir pasaulinis valdymas,
– strategija BRIC šalių (Brazilija, Rusija, Indija, Kinija) atžvilgiu,
– situacijos su Viduržemio jūros regiono valstybių sąjunga svarstymas, reaguojant į dabartinę beviltišką padėtį.
– Transatlantinės ekonominės tarybos atgaivinimas ir galima bendra strateginio saugumo peržiūra, vykdoma po NATO strateginės peržiūros;
Visapusiška prekybos politika
62. laukia tolimesnės pažangos įveikiant Dohos plėtros raundo derybų aklavietę, įskaitant Intelektinės nuosavybės teisių temą ir nori išlaikyti Komisijai daromą spaudimą kuriuo siekiama skatinti ją siekiant aukščiau minimų tikslų, tai darant ir kitos kovo mėnesį vyksiančios ministrų konferencijos apimtyje;
63. tikisi kai kurių laisvosios prekybos sutarčių įsigaliojimo, visų pirma sutarties su Pietų Korėja ir derybų dėl kitų laisvosios prekybos sutarčių bei asociacijos susitarimų su daugeliu tarptautinių partnerių pabaigos bei mano, kad subalansuotais ir visapusiškais susitarimais visame pasaulyje galėtų būti iš tiesų pagerintos ES bendrovių prekybos galimybės;
64. mano, kad Europos Sąjunga turėtų sustiprinti savo prekybinius ryšius su svarbiausiais pasaulio veikėjais, o ypač JAV, Kinija ir Japonija, kai tik įmanoma pasinaudojant turimomis priemonėmis bei bendradarbiavimo instrumentais;
65. prašo Komisijos ir toliau tęsti darbą mažinant kliūtis tarptautiniams prekybos ir investicijų srautams bei skatinti atviros prekybos iniciatyvas; šiuo klausimu tikisi teisėkūros iniciatyvų dėl trečiųjų šalių bendrovėms ir prekėms suteikiamos prieigos prie ES viešųjų pirkimų rinkos (daugiametis strateginis planas) 2011 m. trečiasis ketvirtis;
66. atsižvelgiant į poreikį ES bendrovėms užtikrinti tinkamą tiekimą, prašo Komisijos prioritetą suteikti prieigos prie žaliavų politikai, išlaikant ryšį su aplinkos apsaugos ir plėtros politikomis;
67. pabrėžia, kad importas iš trečiųjų šalių į ES rinką turėtų būti leidžiamas tik jeigu juo yra tenkinamos Europos vartotojų apsaugos sąlygos; vykdant tarptautines derybas Komisija turėtų priversti mūsų prekybinius partnerius laikytis Europos aplinkos apsaugos ir socialinių standartų;
ES plėtra, kaimynystė, vystymosi politika ir humanitarinė pagalba
68. pritaria plėtrai ir 2011 m. Europos kaimynystės politikos veiksmų paketui, kaip tai siūloma Komisijos darbo programos 2 priede (galimos svarstytinos iniciatyvos);
69. pastebi, kad derybų pažanga bus siejama su šalių kandidačių pažanga, itin daug dėmesio skiriant teisinės valstybės principo laikymuisi; tačiau pabrėžia, kad pagal 2006 m. gruodžio mėn. Europos Vadovų Tarybos išvadas visiškas visų Kopenhagos kriterijų laikymasis ir ES gebėjimas integruoti naujas nares išlieka narystės ES pagrindu;
70. pabrėžia, kad yra svarbu paspartinti Kroatijos stojimo derybas;
71. ragina Komisiją didesnį prioritetą skirti maisto saugumui visoje Afrikoje; pabrėžia, kad yra būtina tvariu būdu stiprinti Afrikoje žemės ūkio sektorių, ypač smulkius ūkius; todėl primygtinai ragina Komisiją užtikrinti neturtingiems asmenims geresnes galimybes Afrikoje pasinaudoti kredito bei finansinėmis paslaugomis;
72. primygtinai ragina Komisiją remti priemones, kuriomis yra skatinama prekyba Afrikos kontinento viduje, įskaitant atnaujintą paramos paketą skirtą regioninėms ekonominėms bendruomenėms ir infrastruktūrai visame Afrikos žemyne gerinti;
73. ragina Komisiją kiekvienais metais pradedant dabar ir iki 2015 m. teikti ataskaitas apie pažangą siekiant Tūkstantmečio vystymosi tikslų bei skatinti konkrečias priemones skirtas pažangai stiprinti bei ištekliams sutelkti siekiant iki 2015 m. įgyvendinti visus Tūkstantmečio plėtros tikslus;
NUO PRADŽIOS IKI POVEIKIO. GERIAUSIAS ES POLITIKOS PANAUDOJIMAS
Šiuolaikinis biudžetas Europos ateičiai
Daugiametė finansinė programa ir(arba) nuosavi ištekliai
74. pastebi, kad daugiametėje finansinėje programoje po 2013 m. turėtų atsispindėti dėl Lisabonos sutarties padidėjusi Europos politikos krypčių apimtis ir poreikis tinkamai finansuoti strategiją ES 2020; ragina Komisiją pateikti ambicingą pasiūlymą dėl investicijų į stiprią ir konkurencingą Europą, darbo vietų kūrimą, augimo skatinimą ir Europos piliečių saugumo užtikrinimą;
75. primena, kad daugiametės finansinės programos po 2013 m. reglamento patvirtinimui reikalingas Europos Parlamento pritarimas; todėl ragina Komisiją nedelsiant palengvinti aiškaus tarpinstitucinio susitarimo dėl Europos Parlamento įtraukimo ir dalyvavimo kitame daugiametės finansinės programos parengiamajame bei derybų etape sąlygų, kaip tai numatyta SESV 312 straipsnyje;
76. primygtinai ragina Komisiją 2011 m. birželį, prieš tai Parlamentui patvirtinus savo poziciją dėl naujo DFP, pateikti ambicingą pasiūlymą dėl sprendimo dėl esminės nuosavų išteklių sistemos peržvalgos projektą, įskaitant pasiūlymus dėl naujų nuosavų išteklių, kas yra paremta SESV 311 straipsniu;
Biudžeto kontrolė
77. prašo Komisijos pateikti Lisabonos sutartimi įvestos vertinimo ataskaitos turinio apibrėžimą, kuo siekiama:
- užtikrinti, kad vertinant Sąjungos finansų panaudojimą remiantis pasiektais rezultatais, bus atsižvelgiama ir į Europos Parlamento įsipareigojimus prisiimtus savo rezoliucijose dėl biudžeto įvykdymo patvirtinimo,
- sudaryti sąlygas panaudoti labiau strateginį horizontalų požiūrį analizuojant įvairių atliktų vertinimų rezultatus,
- sudaryti sąlygas panaudoti labiau strateginį politinį požiūrį į Komisijos veiklą vertinant jos svarbius politinius tikslus, išdėstytus metinėje politikos strategijoje;
78. pabrėžia, kad būtina pagerinti valstybių narių ir Komisijos teikiamų ataskaitų apie trūkumus sanglaudos politikos srityje teikimą; prašo Komisijos tvirtai įsipareigoti stiprinti veiklą su valstybėmis narėmis sanglaudos politikos srityje ir veiklą dirbant su valstybių narių bei šioje srityje dirbančių Generalinių direktoratų teikiamomis ataskaitomis apie trūkumus, kuo būtų siekiama sukurti bendrą pranešimų apie trūkumus sistemą;
Skatinant išmanų reglamentavimą ir vykdomą veiklą
79. yra tvirtai įsitikinęs, kad tinkamas ir savalaikis Europos direktyvų perkėlimas ir įgyvendinimas yra ypač svarbus siekiant naikinti piliečių nepasitikėjimą ES veiksmais; Tai reikalauja veiksmingo Komisijos ir valstybių narių bendradarbiavimo bei jų įsipareigojimų ieškoti politinių susitarimų;
80. primygtinai ragina supaprastinti ES teisės aktus bei pabrėžia, kad dar prieš juos patvirtinant būtina nešališkai ir veiksmingiau pasinaudoti poveikio vertinimais, o tai aktualu ir įgyvendinimo ateityje aspektais; tvirtai remia nuolatines Komisijos pastangas išmaniojo reglamentavimo projekte, kuriuo siekiama sumažinti administravimo naštą; džiaugiasi dėl to, kad Komisiją daugiau dėmesio kreips į konkurencingumo aspektus atliekant poveikio vertinimą ir pabrėžia, kad yra svarbu įvertinti suvestinį teisėkūros aktų poveikį konkurencingumui (atlikti tinkamumo patikrą);
IŠVADA
81. paveda Pirmininkui perduoti šią rezoliuciją Tarybai ir Komisijai bei valstybių narių vyriausybėms bei parlamentams.
