ES turėtų tapti patrauklesnė mokslininkams
Moksliniai tyrimai ir naujovės
2008-01-31 - 11:42
Šiuo metu mokslininkų darbo galimybės Europoje ir jų darbo sąlygos neskatina jaunų vyrų ir moterų dirbti mokslinių tyrimų srityje. Ketvirtadienį patvirtintoje ataskaitoje (602 balsai už, 18 prieš, 6 susilaikė) europarlamentarai siūlo sukurti bendrą darbo rinką mokslininkams, skatinti jų mobilumą ir geriau apsaugoti intelektinę nuosavybę.
Nors Lisabonos strategijoje numatyta iki 2010 m. pasiekti, kad moksliniams tyrimams ir technologijų plėtrai būtų skiriama 3 proc. ES bendrojo vidaus produkto (du trečdalius finansuojant iš privačiojo sektoriaus), kol kas Sąjungos šalys šiam tikslui vidutiniškai skiria tik 1,84 proc. BVP. Mažiausiai lėšų šiam tikslui skiriama Rumunijoje (0,39 proc. BVP) ir Kipre (0,4 proc.), o daugiausia – Švedijoje (3,86 proc.). Tuo tarpu JAV moksliniams tyrimams skiria 2,68 proc., o Japonija – net 3,18 proc. BVP. EP ataskaitoje valstybės ir ES raginamos skirti daugiau lėšų moksliniams tyrimams. Europarlamentarų teigimu, būtina stabdyti tolesnį kompetentingų Europos mokslininkų nuotėkį. Savo ruožtu deputatai ragina pritraukti užsienio mokslininkus į ES, nesudaryti jiems kliūčių dėl tautybės, mokesčių ar sunkumų perkelti šeimas, taip pat užtikrinti užsienio mokslininkams panašias darbo sąlygas kaip ir ES piliečiams. Parlamentas remia Europos Komisijos siūlymą sukurti „mėlynosios kortelės“ sistemą, pagal kurią aukštos kvalifikacijos užsieniečiams būtų leidžiama dvejus metus gyventi ir dirbti ES teritorijoje. EP siūlo apsvarstyti galimybę skirti Europos mokslo daktarų stipendijas ir sukurti tarptautines mokymo programas remiantis „Erasmus“ programos pavyzdžiu. Dar vienas būdas padidinti mokslininkų mobilumą galėtų būti „mokslininko talonas“, kuris lydėtų mokslininkus iš kitų ES narių į juos priimančius institutus ar universitetus. Parlamentas pritaria „atvirų naujovių“ koncepcijai, pagal kurią viešasis ir privatusis sektoriai bendradarbiautų ir dalintųsi žiniomis. Savo ruožtu europarlamentarai ragina sukurti taisykles, skirtas apskaičiuoti „sąžiningą ir teisingą“ atlygį už mokslinių rezultatų panaudojimą pramonėje. Nors internetas atvėrė galimybių eksperimentuoti su naujais modeliais, deputatai pabrėžia, jog svarbu gerbti autorystės teises ir intelektinę nuosavybę. Todėl, EP nuomone, svarbu sukurti Bendrijos patentą bei nustatyti „aukštos kokybės, veiksmingą ir palankią naujovėms Europos patentų jurisdikcijos sistemą“.
Umberto GUIDONI (GUE/NGL, IT) A6-0005/2008
Dėl Europos mokslinių tyrimų erdvės
Iniciatyvos procedūra. Balsavimas (be debatų): 2008-01-31
20080129IPR19923 Žalioji knyga apie Europos mokslinių tyrimų erdvę
LT
1
LINK
http://ec.europa.eu/research/era/pdf/era_gp_final_lt.pdf
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
