A7-0156/2011
18.4.2011
***I
PRANEŠIMAS
dėl pasiūlymo dėl Europos Parlamento ir Tarybos reglamento, kuriuo panaikinamas Tarybos reglamentas (EB) Nr. 1541/98 dėl tam tikrų tekstilės gaminių, klasifikuojamų Kombinuotosios nomenklatūros XI skyriuje ir išleidžiamų į laisvą apyvartą Bendrijoje, kilmės įrodymo ir dėl tokio įrodymo pripažinimo sąlygų ir kuriuo iš dalies keičiamas Tarybos reglamentas (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių
(COM(2010)0544 – C7‑0316/2010 – 2010/0272(COD))
Tarptautinės prekybos komitetas
Pranešėjas:
Jan Zahradil
PE 458.613v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […] .
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................6
PROCEDŪRA.............................................................................................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento, kuriuo panaikinamas Tarybos reglamentas (EB) Nr. 1541/98 dėl tam tikrų tekstilės gaminių, klasifikuojamų Kombinuotosios nomenklatūros XI skyriuje ir išleidžiamų į laisvą apyvartą Bendrijoje, kilmės įrodymo ir dėl tokio įrodymo pripažinimo sąlygų ir kuriuo iš dalies keičiamas Tarybos reglamentas (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių
( COM(2010)0544 – C7‑0316/2010 – 2010/0272(COD) )
(Įprasta teisėkūros procedūra: pirmasis svarstymas)
Europos Parlamentas,
– atsižvelgdamas į Komisijos pasiūlymą Parlamentui ir Tarybai ( COM(2010)0544 ),
– atsižvelgdamas į Sutarties dėl Europos Sąjungos veikimo 294 straipsnio 2 dalį ir 207 straipsnio 2 dalį, pagal kurias Komisija pateikė pasiūlymą Parlamentui ( C7‑0316/2010 ),
– atsižvelgdamas į Sutarties dėl Europos Sąjungos veikimo 294 straipsnio 3 dalį,
– atsižvelgdamas į Darbo tvarkos taisyklių 55 straipsnį,
– atsižvelgdamas į Tarptautinės prekybos komiteto pranešimą ( A7-0156/2011 ),
1. priima per pirmąjį svarstymą savo poziciją, perimdamas Komisijos pasiūlymą;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jo tekstą nauju tekstu;
3. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
AIŠKINAMOJI DALIS
Komisijos pasiūlymas panaikinti Tarybos reglamentą (EB) Nr. 1541/98
1998 m. liepos 13 d. Tarybos reglamentas (EB) Nr. 1541/98 dėl tam tikrų tekstilės gaminių, klasifikuojamų Kombinuotosios nomenklatūros XI skyriuje ir išleidžiamų į laisvą apyvartą Bendrijoje, kilmės įrodymo ir dėl tokio įrodymo pripažinimo sąlygų. ir iš dalies pakeisti Tarybos reglamentą (EEB) Nr. 3030/93
1993 m. spalio 12 d. Tarybos reglamentas (EEB) Nr. 3030/93 dėl tam tikrų tekstilės gaminių importo iš trečiųjų šalių bendrųjų taisyklių. , Europos Parlamentui ir Tarybai pateiktas įprastos teisėkūros procedūros tvarka, buvo parengtas vadovaujantis Europos Sąjungos politiniu įsipareigojimu supaprastinti galiojančius teisės aktus siekiant sudaryti verslui palankesnę ir aiškesnę aplinką, visų pirma, supaprastinant muitų formalumus, kuriuos turi atlikti tam tikri tekstilės produktų importuotojai, kurių gaminiai, išleidžiami į laisvą apyvartą Bendrijoje ir klasifikuojami Kombinuotosios nomenklatūros
Kombinuotoji nomenklatūra yra bendra ES nomenklatūra. Ji apima 8 skaitmenų papunkčius, naudojamus eksporto deklaracijose ir vidaus prekybos statistinėse deklaracijose, skirtose skirtingoms prekių kategorijoms nustatyti. Kombinuotoji nomenklatūra atnaujinama kiekvienais metais ir įsigaliojusi nauja redakcija kitų metų pradžioje, vėliausiai iki spalio pabaigos, skelbiama Europos Sąjungos Oficialiajame leidinyje. XI skyriuje, ir yra nurodyti Tarybos Reglamento (EEB) Nr. 3030/93 I priede. Be to, Komisija siekia sustiprinti importui taikomų taisyklių vienodumą, suderinant tekstilės importui taikomas taisykles su kitiems pramonės gaminiams taikomomis taisyklėmis, kas turėtų sustiprinti bendrą šios srities teisės aktų nuoseklumą.
Tarybos reglamento (EB) Nr. 1541/98 apimtis
Naikinama teisinė priemonė yra susijusi su sąlygomis taikomomis pripažįstant kilmės įrodymus tam tikros tekstilės ir tekstilės gaminių, atvežtų iš trečiųjų šalių, kurie yra įtraukti į Kombinuotosios nomenklatūros XI skyrių, t. y. – šilkas, vilna, švelniavilnių arba šiurkščiavilnių gyvūnų plaukai, ašutų verpalai ir audiniai; medvilnė, kiti augaliniai tekstilės pluoštai; popieriniai verpalai; sintetiniai siūlai, juostelės ir panašūs dirbiniai iš sintetinių tekstilės medžiagų; cheminiai kuokšteliniai pluoštai, vata, veltinys ir neaustinės medžiagos, specialieji siūlai; virvės, virvelės, lynai ir trosai bei jų dirbiniai; kilimai ir kita tekstilinė grindų danga, specialieji audiniai, siūtiniai pūkiniai tekstilės gaminiai, nėriniai, gobelenai, apsiuvai, siuvinėjimai; impregnuoti, dengti, apvilkti arba laminuoti tekstilės gaminiai arba naudojimui pramonėje tinkantys tekstilės gaminiai; megztinės arba nertinės medžiagos, megzti arba nerti drabužiai ir jų priedai, drabužiai ir jų priedai, išskyrus megztus arba nertus; kiti gatavi tekstilės dirbiniai; rinkiniai; dėvėti drabužiai ir dėvėti tekstilės dirbiniai; skudurai, išvardinti Tarybos reglamento (EEB) Nr. 3030/93 I priede.
Panaikinimo pagrindas
1) Reguliavimo aplinkos pakeitimai
Europos Sąjunga iš pradžių patvirtino Tarybos reglamentą (EB) Nr. 1541/98 siekdama įvesti konkrečius reikalavimus taikomus pateikiant tam tikros tekstilės ir tekstilės gaminių, atvežtų iš trečiųjų šalių, kuriems nustatyti kiekybiniai apribojimai, kilmės įrodymus. Pagrindinis tikslas buvo parengti priemonę, kurios pagalba būtų įgyvendinamos patvirtintos prekybos politikos priemonės ir išvengta rinkos iškraipymo, kurį galėtų sukelti importo banga iš trečiųjų šalių, pvz. Kinijos Liaudies Respublikos.
Pasaulio prekybos organizacijos (PPO) šalių narių kilmės importo kiekybiniai apribojimai buvo panaikinti 2005 m., nustojus galioti PPO susitarimui dėl tekstilės gaminių ir drabužių. 2008 m. gruodžio 31 d nustojo galioti specialios apsaugos nuostatos Kinijos LR kilmės tekstilės gaminių ir drabužių, kuriems taikomas Susitarimas dėl tekstilės gaminių ir drabužių, importui; taip pat baigė galioti tam tikrų kategorijų Kinijos LR kilmės gaminiams taikomas importo dvigubo patikrinimo priežiūros sistemos režimas.
Pranešėjas pritaria Komisijos nuomonei, kad atsižvelgiant į minėtuosius faktus, Sąjungos taikomas labai ribotos tekstilės sektoriaus prekybos politikos priemones galima valdyti netaikant nereikalingos naštos, kuri sukuriama reikalaujant visoms importuojamoms prekėms pateikti kilmės įrodymą.
2) Galiojančios tekstilės gaminių importo kontrolės priemonės
Siekiant toliau kontroliuoti importą tų tekstilės gaminių, kuriems taikomi kiekybiniai apribojimai ir kurie įvežami iš tokių šalių kaip Baltarusija ir Šiaurės Korėja, kurios dar nėra PPO narės, ES šiuo metu taiko importų leidimų sistemą. Taip padedama išvengti rinkos iškraipymo, kurį galėtų sukelti tokių tekstilės gaminių didelio masto importas į ES, jeigu nebūtų laikomasi leistinų kvotų.
Be to, kai tai susiję su tų kategorijų gaminiais, kuriems taikomas į Kombinuotos nomenklatūros XI skirsnis ir kuriems netaikomi kiekybiniai importo apribojimai, taigi jie išleidžiami į laisvą apyvartą ES, taikoma ex post statistinės priežiūros sistema , kurią taikant stebimas poveikis ES rinkai. Ši sistema administruojama vadovaujantis Komisijos reglamentu (EEB) Nr. 2454/93, kuriuo nustatomas Bendrijos muitinės kodeksas
1993 m. liepos 2 d. Komisijos reglamentas (EEB) Nr. 2454/93, išdėstantis Tarybos reglamento (EEB) Nr. 2913/92, nustatančio Bendrijos muitinės kodeksą, įgyvendinimo nuostatas. .
Be to, pagal Komisijos reglamentą (EEB) Nr. 2454/93 visų įvežtų gaminių kilmės šalis privalo būti nurodyta bendro administracinio dokumento, kurį importuotojai privalo užpildyti prieš paleisdami prekes laisvai cirkuliuoti, 34 langelyje. Šią sąlygą patikrina muitinės institucijos kurios, jei reikia, kiekvienu atskiru atveju gali pareikalauti ir papildomų įrodymų.
Geresnis vartotojų informavimas
Pranešėjas taip pat norėtų priminti, kad neatsižvelgiant į minėtuosius tekstilės gaminių importo į ES kontrolės būdus Europos Parlamentas 2010 m. per pirmąjį svarstymą patvirtino EP narės Cristianos Muscardini pranešimą
Ch. Muscardini pranešimas buvo patvirtintas INTA 2010 m, rugsėjo 29 d. (19 balsavo už ir 2 – prieš); EP per pirmąjį svarstymą, vykusį 2010 m. spalio 21 d. jį patvirtino . (525 balsavo už, 49 – prieš ir 44 susilaikė) Pasiūlymas dėl reglamento dėl žymėjimo „pagaminta“ pateiktas Tarybai tvirtinti. . dėl tam tikrų iš trečiųjų šalių į Europos Sąjungą importuojamų prekių privalomos kilmės šalies nuorodos (žymėjimas „pagaminta“), šis reikalavimas apima ir tekstilės gaminius bei drabužius. Nors C. Muscardini pranešime nesiūloma jokia nauja kontrolės priemonė, jame siūloma priimti reglamentą dėl kilmės šalies nuorodos, kurį įgyvendinus Europos vartotojai gautų reikalingą informaciją apie kai kurių gaminių, įskaitant tekstilės gaminius ir drabužius, kilmę.
PROCEDŪRA
Pavadinimas
Tarybos reglamento (EB) Nr. 1541/98 dėl tam tikrų tekstilės gaminių kilmės įrodymo panaikinimas
Nuorodos
KOM(2010)0544 – C7-0316/2010 – 2010/0272(COD)
Pateikimo Europos Parlamentui data
6.10.2010
Atsakingas komitetas
Paskelbimo plenariniame posėdyje data
INTA
19.10.2010
Pranešėjas(-ai)
Paskyrimo data
Jan Zahradil
26.10.2010
Svarstymas komitete
26.1.2011
15.3.2011
Priėmimo data
13.4.2011
Galutinio balsavimo rezultatai
+:
–:
0:
22
0
3
Posėdyje per galutinį balsavimą dalyvavę nariai
William (The Earl of) Dartmouth, Laima Liucija Andrikienė, Kader Arif, David Campbell Bannerman, Marielle De Sarnez, Christofer Fjellner, Metin Kazak, Bernd Lange, David Martin, Emilio Menéndez del Valle, Paul Murphy, Godelieve Quisthoudt-Rowohl, Helmut Scholz, Robert Sturdy, Gianluca Susta, Keith Taylor, Iuliu Winkler, Jan Zahradil, Pablo Zalba Bidegain, Paweł Zalewski
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Catherine Bearder, George Sabin Cutaş, Jörg Leichtfried, Georgios Papastamkos, Carl Schlyter
Pateikimo data
18.4.2011
