P6_TA(2006)0143
Irakas: asirų bendruomenė ir padėtis Irako kalėjimuose
B6-0252 , 0258 , 0263 ir 0265/2006
Europos Parlamento rezoliucija dėl Irako: asirų bendruomenės ir padėties Irako kalėjimuose
Europos Parlamentas
, –
atsižvelgdamas į savo 2005 m. vasario 24 d. rezoliuciją dėl Europos Sąjungos prioritetų ir rekomendacijų, susijusių su 61-ąja JT Žmogaus teisių komisijos sesija Ženevoje (2005 m. kovo 14 d. – balandžio 22 d.) OL C 304 E, 2005 12 1, p. 375.
,
–
atsižvelgdamas į savo 2005 m. balandžio 28 d. rezoliuciją dėl metinio pranešimo apie žmogaus teises pasaulyje 2004 m. ir į ES politiką šiuo klausimu OL C 45 E, 2006 2 23, p. 107.
,
–
atsižvelgdamas į savo 2005 m. liepos 6 d. rezoliuciją dėl Europos Sąjungos ir Irako – aktyvesnio dalyvavimo programos Priimti tekstai, P6_TA(2005)0288 .
,
–
atsižvelgdamas į 2005 m. vasario 21 d. Bendrųjų reikalų ir išorės reikalų tarybos sprendimą pradėti jungtinę teisinės valstybės misiją Irake (EUJUST LEX),
–
atsižvelgdamas į 2005 m. lapkričio 7 d. Išorės santykių tarybos išvadas dėl Irako,
–
atsižvelgdamas į 2006 m. vasario 27 d. Išorės santykių tarybos išvadas dėl Irako,
–
atsižvelgdamas į Konvenciją prieš kankinimą ir kitokį žiaurų, nežmonišką ir žeminantį elgesį ir baudimą,
–
atsižvelgdamas į 2005 m. Irako konstitucijos 35 straipsnį, jo Baudžiamojo kodekso 333 straipsnį ir Baudžiamojo proceso kodekso 127 straipsnį, kuriuose draudžiamas bet koks kankinimas,
–
atsižvelgdamas į savo Darbo tvarkos taisyklių 115 straipsnio 5 dalį,
Asirai (chaldėjai, sirai ir kitos krikščionių mažumos)
A.
kadangi 2006 m. sausio 29 d. buvo užpultos keturios bažnyčios ir Vatikano atstovybės Bagdade, taip pat dvi bažnyčios Kirkuke ir nužudyti trys žmonės (tarp jų keturiolikos metų berniukas), o keletas sužeista,
B.
kadangi asirai (chaldėjai, sirai ir kitos krikščionių mažumos) vis dažniau nukenčia nuo prieš juos nukreiptos prievartos, t. y. naikinama jų nuosavybė, grobiami žmonės, puldinėjamos bažnyčios, šie žmonės persekiojami, prie jų priekabiaujama ir jie kankinami už tariamą nepagarbą islamui,
C.
kadangi padaugėjo krikščionių studentų užpuolimo atvejų Irako universitetuose, ypač Mosulo mieste, ir kadangi Mosulo gyventojams krikščionims buvo liepta palikti miestą,
D.
kadangi krikščionių, pabėgusių iš Irako ir prisiglaudusių kaimyninėse šalyse, ypač Sirijoje ir Jordanijoje, kur jiems neteikiama jokia tarptautinė pagalba, kaip teigiama JT Pabėgėlių agentūros (angl. UNHCR) pranešime, padėtis yra nelengva,
E.
kadangi asirai (chaldėjai, sirai ir kitos krikščionių mažumos) yra senieji vietos gyventojai, kurių padėtis labai pažeidžiama dėl persekiojimų ir priverstinės emigracijos, todėl gresia pavojus, kad jų kultūra išnyks,
Padėtis Irako kalėjimuose
F.
kadangi, JT Pagalbos misijos Irake (UNAMI) Žmogaus teisių tarnybos duomenimis, kalinimo sąlygos ir teisėtumas Irake vis dar kelia ypač didelį susirūpinimą,
G.
kadangi, Irako žmogaus teisių ministerijos duomenimis, 2006 m. vasario 28 d. Irake buvo 29 565 sulaikytieji, iš jų 14 229 sulaikytieji laikomi daugianacionalinių pajėgų (angl. Multinational Force-Iraq (MNF-I)) prižiūrimose kalinimo įstaigose, 8 391 sulaikytasis − Teisingumo ministerijos kalinimo įstaigose, 488 paaugliai − Darbo ir socialinių reikalų ministerijos kalinimo įstaigose, 5 997 sulaikytieji laikomi Vidaus reikalų ministerijos kalėjime ir 490 sulaikytųjų − Gynybos ministerijos kalėjime,
H.
kadangi Irako ministerijų atstovai atliko patikrinimus visose šalyje esančiose Vidaus reikalų ir Gynybos ministerijų kalinimo įstaigose arba specialiųjų pajėgų prižiūrimose kalinimo vietose,
I.
kadangi vykdant EUJUST LEX organizuojami būtini mokymai, kuriuose gali dalyvauti daugiau nei 700 Irako teismų, policijos ir kalinimo įstaigų darbuotojų,
J.
kadangi Tarptautiniame pilietinių ir politinių teisių pakte numatyta, kad niekas negali būti savavališkai sulaikomas ir kad niekam laisvė negali būti atimta kitaip, kaip tokiais pagrindais ir laikantis tokios procedūros, kokius yra nustatęs įstatymas, kadangi visos šalys raginamos laikytis minėtų nuostatų,
Asirai (chaldėjai, sirai ir kitos krikščionių mažumos)
1.
griežtai smerkia visus smurto prieš asirus (chaldėjus, sirus ir kitas krikščionių mažumas) protrūkius Irake; ragina Irako valdžios institucijas ir MNF-I surasti šių sunkių nusikaltimų vykdytojus ir kuo greičiau įvykdyti teisingumą;
2.
ragina Irako valdžios institucijas ginti asirus (chaldėjus, sirus ir kitas krikščionių mažumas) nuo diskriminacijos, kaip reikalauja jų tarptautiniai įsipareigojimai;
3.
ragina Irako valdžios institucijas pagerinti asirų (chaldėjų, sirų ir kitų krikščionių mažumų) saugumą ir palengvinti asirų (chaldėjų, sirų ir kitų krikščionių mažumų) pabėgėlių grįžimą ir įsikūrimą saugioje aplinkoje, kurioje būtų gerbiami jų papročiai ir gyvenimo būdas;
4.
ragina įtraukti Irako krikščionis į jų žemės ir kaimų Šiaurės Irake bei kitose regiono vietovėse atstatymą ir administravimą siekiant išsaugoti jų kultūrinį, religinį ir etninį identitetą vieningoje šalyje;
5.
stipriai remia daugelio Irako politinių ir religinių lyderių raginimus būti santūriems ir ragina Irako bendruomenes gyventi drauge vadovaujantis dialogo ir abipusės pagarbos principais; visiškai pritaria JT pastangoms vykstant nacionaliniam dialogui skatinti ir bendruomenių dialogą; pritaria Arabų valstybių lygos iniciatyvai surengti antrąją nacionalinio susitaikymo konferenciją, kurioje dalyvautų visos Irako bendruomenės;
6.
ragina Irako Atstovų tarybos Konstitucinį komitetą rengiant Konstitucijos keitimo pasiūlymus užtikrinti visų Irako bendruomenių kultūrines ir religines teises;
7.
ragina Komisiją ir Tarybą imtis visų būtinų priemonių siekiant pagelbėti asirams (chaldėjams, sirams ir kitoms krikščionių mažumoms) ir juos apsaugoti;
Padėtis Irako kalėjimuose
8.
yra susirūpinęs dėl sulaikymo sąlygų Irako kalėjimuose ir kitose sulaikymo įstaigose; dar kartą smerkia kankinimą ir kitą žiaurų, nežmonišką arba žeminamą elgesį su kaliniais; ragina Irako valdžios institucijas ir MNF-I užtikrinti, kad sulaikymo sąlygos atitiktų tarptautinius elgesio su kaliniais standartus;
9.
ragina MNF-I ir Irako valdžios institucijas nedelsiant paskelbti visų likusiųjų kalinių tapatybę ir užtikrinti, kad jie turėtų galimybę kreiptis teisinės konsultacijos ir skubiai susisiekti su savo šeimomis, ir informuoti juos apie jų sulaikymo priežastis;
10.
ragina Irako valdžios institucijas ir MNF-I įgyvendinti tinkamas apsaugos priemones siekiant apsaugoti kalinius nuo kankinimų ir netinkamo elgesio:
a)
užtikrinant, kad visi įtarimai dėl šių pažeidimų būtų greitai, kruopščiai ir nepriklausomai nagrinėjami ir kad visi kariuomenės, saugumo ar kiti pareigūnai, kurie naudojo, įsakė arba leido kankinimus ir tai buvo įrodyta, būtų patraukti atsakomybėn;
b)
užtikrinant, kad sulaikytieji galėtų teisme veiksmingai ginčyti savo sulaikymą ir jiems būtų užtikrintas tinkamas teismo procesas;
c)
patraukiant atsakomybėn visus, kurie šiuo metu yra sulaikyti ir jiems nepateikti kaltinimai įvykdžius tarptautiniu mastu pripažįstamą nusikalstamą veiką, arba išleidžiant juos į laisvę;
11.
pritaria MNF-I atliekamiems įtarimų dėl netinkamo elgesio su kaliniais tyrimams;
12.
pritaria Irako valdžios institucijų atliekamoms sulaikymo įstaigų patikroms visoje šalyje; džiaugiasi, kad atliekama vis daugiau patikrų; džiaugiasi, kad ir UNAMI skatina šį procesą;
13.
ragina MNF-I ir Irako valdžios institucijas suteikti Raudonojo kryžiaus tarptautiniam komitetui galimybę laisvai lankytis visose Didžiosios Britanijos ir JAV kardomojo kalinimo įstaigose;
14.
pritaria Irako Žmogaus teisių ministerijos pastangoms išlaikyti aukštus standartus, įskaitant ir sulaikytųjų sąlygas;
15.
remia EUJUST LEX; pažymi, kad Irako valdžios institucijos paprašė pratęsti misiją pasibaigus jos dabartino mandato galiojimo laikui ir išplėsti mokymų apimtį; ragina Komisiją ir Tarybą tęsti misiją pasibaigus jos dabartinio mandato galiojimui ir išplėsti mokymų apimtį įtraukiant ir teismo medicinos ekspertizę;
16.
ragina Irako Atstovų tarybą ratifikuoti Konvenciją prieš kankinimą ir kitokį žiaurų, nežmonišką ar žeminantį elgesį ir baudimą;
17.
ragina Komisiją, Tarybą ir valstybes nares toliau dalyvauti stiprinant žmogaus teises ir teisinę valstybę Irake;
o
o o
18.
paveda savo Pirmininkui perduoti šią rezoliuciją Tarybai, Komisijai, Irako laikinajai vyriausybei, Irako Atstovų tarybai, Jungtinių Amerikos Valstijų vyriausybei, kitų daugianacionalinėse pajėgose dalyvaujančių valstybių vyriausybėms ir JT Generaliniam Sekretoriui.
