6.9.2010 B7-0517/2010 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl paramos anglies kasybos sektoriui priemonių
Pilar Ayuso
,
Luis de Grandes Pascual
,
Agustín Díaz de Mera García Consuegra
,
Salvador Garriga Polledo
, Verónica Lope Fontagné
PE446.600v01-00 B7‑0517/2010 Pasiūlymas dėl Europos Parlamento rezoliucijos dėl paramos anglies kasybos sektoriui priemonių
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. primindamas simbolinę anglies reikšmę kuriant Europos Sąjungą,
B. atsižvelgdamas į Europos kasyklų pasiektą pažangą aplinkosaugos ir saugos srityse, taip pat pastangas skatinti privačias iniciatyvas ir ekonomikos įvairovę, kurios turi didelę vertę socialiniu požiūriu,
1. apgailestauja, kad, likus tik penkiems mėnesiams iki šiuo metu galiojančio reglamento galiojimo pabaigos, Komisija vėluoja pateikti naują pasiūlymą;
2. mano, kad Komisijos pasiūlymas neišsamus, kalbant tiek apie pagalbos būdus, tiek apie terminus, ir kad tai nuves sektorių prie staigaus ir skausmingo žlugimo;
3. mano, kad anglies sektorius ateityje turi atitikti tokias sąlygas:
– užtikrinti visų operacijų saugą,
– būti pelningas,
– rekultivuoti telkinius ir
– taikyti naujas aplinkosaugos technologijas;
4. ragina Tarybą pakeisti reglamentą taip, kad būtų leidžiama teikti pagalbą bent iki 2020 m. ir kad ji būtų teikiama ne tik atsižvelgiant į kasyklų uždarymo planų programą, bet ir sudarytų galimybes prieigai prie strateginio anglies rezervo;
5. ragina Komisiją ir Tarybą, kad, rengiant būsimą 2014-2020 m. finansinę perspektyvą, atitinkamiems regionams būtų taikomos lengvatinės sąlygos.
