P6_TA(2006)0391
Ryklių pelekų pašalinimas laivuose
A6-0263/2006
Europos Parlamento rezoliucija dėl Tarybos reglamento (EB) Nr. 1185/2003 dėl ryklių pelekų pašalinimo laivuose taikymo ( 2006/2054(INI) )
Europos Parlamentas,
–
atsižvelgdamas į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką OL L 358, 2002 12 31, p. 59.
,
–
atsižvelgdamas į 2003 m. birželio 26 d. Tarybos reglamentą (EB) Nr. 1185/2003 dėl ryklų pelekų pašalinimo laivuose OL L 167, 2003 7 4, p. 1.
,
–
atsižvelgdamas į savo 2003 m. kovo 27 d. poziciją dėl Tarybos pasiūlymo dėl reglamento dėl ryklių pelekų pašalinimo laivuose OL C 62 E, 2004 3 11, p. 156.
,
–
atsižvelgdamas į Komisijos ataskaitą Tarybai ir Europos Parlamentui dėl Tarybos reglamento (EB) Nr. 1185/2003 dėl ryklių pelekų pašalinimo laivuose veikimo ( COM(2005)0700 ),
–
atsižvelgdamas į savo Darbo tvarkos taisyklių 45 straipsnį,
–
atsižvelgdamas į Žuvininkystės komiteto ataskaitą ( A6-0263/2006 ),
A.
atsižvelgdamas į pirmiau minėtoje Komisijos ataskaitoje pateiktą informaciją ir duomenis,
B.
atsižvelgdamas į valstybių narių pateiktą labai nekokybišką informaciją apie jų laivų veiklą, susijusią su tik pelekų naudojimo praktika (pašalinami ryklio pelekai paliekami laive, o kitos ryklio dalys išmetamos atgal į jūrą),
C.
atsižvelgdamas į mokslines ataskaitas, pateiktas Tarptautinės jūrų tyrinėjimo tarybos (ICES) ir Tarptautinės komisijos dėl Atlanto tunų apsaugos (ICCAT) darbo grupėms, kuriose, kalbant apie kai kurias žuvų rūšis, užginčijamas turintis būti 5 proc. santykis tarp pelekų ir skerdenos svorio, ir į kurias pateikiamos nuorodos pirmiau minėtoje Komisijos ataskaitoje,
D.
tačiau žinodamas, jog JAV ir Kanados žvejybos laivai nustatė, kad, kai mėlynojo ryklio (
Prionace glauca
) pelekai nupjaunami nepaliekant mėsos ir stuburo likučių, pelekų ir skerdenos svorio santykis nesiekia 4 proc., ir kad iš Europos į Honkongą importuojamų pelekų su nenupjautais mėsos likučiais vidutinė kilogramo kaina mažesnė nei iš JAV importuojamų pelekų,
E.
atsižvelgdamas į tai, kad dėl konkrečiai
Prionace glauca
nustatyto maksimalus 5 procentų gyvojo svorio santykio tarp pelekų ir skerdenos, neatitinkančio jo, kaip pelaginės rūšies ryklio, morfologijos, nereikalingai apsunkinamas įstatymų laikymasis ūdomis žvejojantiems Bendrijos laivams,
1.
sveikina Komisiją parengus aiškią ir glaustą ataskaitą;
2.
pritaria Komisijai, kad Reglamentu (EB) Nr.1185/2003 pasiekiama jam numatytų tikslų, ir skatina Komisiją toliau kontroliuoti jo taikymą, remiantis valstybių narių pateiktomis metinėmis ataskaitomis arba bet kokia kita svarbia informacija;
3.
vis dėlto apgailestauja, kad ne visos valstybės narės griežtai laikosi savo įsipareigojimų, susijusių ir su laivų kontrole, ir su privalomų ataskaitų teikimu; ragina Komisiją užtikrinti, kad būtų be išimties laikomasi šių įsipareigojimų;
4.
ragina Komisiją ir toliau tarptautiniu lygmeniu teikti visada atitinkamomis mokslinėmis ataskaitomis pagrįstus pasiūlymus dėl analogiškų priemonių siekiant, kad regioninės žuvininkystės organizacijos, atsakingos už toli migruojančių žuvų išteklių apsaugą, priimtų specialius teisės aktus;
5.
ragina Komisiją, pratęsiant jos mokslines studijas dėl ryklių pelekų ir skerdenos santykio įvairių Europos ryklių rūšių ir ryklius gaudančių žvejybos laivų atžvilgiu, pateikti Parlamentui ir Tarybai pasiūlymą dėl dalinio Reglamento (EB) 1185/2003 pakeitimo; kol ši peržiūra neatlikta, rekomenduoja nesiūlyti nustatyti didesnio pelekų ir skerdenos santykio;
6.
ragina Komisiją per artimiausius šešis mėnesius pateikti Europos Parlamentui ir Tarybai pasiūlymą dėl Reglamento (EB) Nr.1185/2003 dalinio pakeitimo, atsižvelgiant į daugumos Atlanto ryklių, įskaitant mėlynąjį ryklį (Prionace glauca), pelekų ir skerdenos santykio mokslinių studijas, kuriose teigiama, kad 5 proc. santykis tarp pelekų ir nevalytos skerdenos (maždaug 2 proc. gyvojo svorio) – tinkama viršutinė riba, taikytina mišriai ryklių žvejybai;
7.
ragina Komisiją pasiūlyti tokių Reglamento (EB) Nr. 1185/2003 pakeitimų, kad būtų galima išvengti įgyvendinimo sunkumų, susijusių su nuostata dėl pelekų ir skerdenos iškrovimo skirtinguose uostuose;
8.
ragina Komisiją ne vėliau kaip 2009 m. sausio 1 d. informuoti Europos Parlamentą ir Tarybą apie šio reglamento arba naujos jo redakcijos taikymą, atsižvelgiant į tarptautinius įvykius šioje srityje, ir, jei reikia, pasiūlyti šio reglamento pakeitimų;
9.
ragina Komisiją ne vėliau kaip 2007 m. birželio 30 d. pateikti Europos Parlamentui ir Tarybai Bendrijos ryklių ir jūrų paukščių išsaugojimo veiksmų planą, pasiūlytą
jos
komunikate ( COM(2006)0216 ) pavadinimu "Biologinės įvairovės mažėjimo sustabdymas iki 2010 m. ir jos išsaugojimas ateityje";
10.
paveda Pirmininkui perduoti šią rezoliuciją Tarybai ir Komisijai.
