Sesijos apžvalga: 2007 m. rugsėjo 3-6 d. EP plenarinė sesija Strasbūre
2007-08-30 - 11:48
Po vasaros atostogų Europos Parlamentas rugsėjo 3-6 d. vėl rinksis į plenarinę sesiją Strasbūre. Įdomesni šios sesijos akcentai – ES teisėkūros ir vidaus rinkos tobulinimas, kova su terorizmu ir gamtos nelaimėmis, taip pat biudžetas, transportas, pieno pramonė bei žvejyba.
Pirmadienio, rugsėjo 3 d. , pavakarę sesijoje deputatai skirs dėmesio miškų gaisrams Graikijoje . Vėliau vyks diskusija apie ES teisėkūros tobulinimą . Dėl šių klausimų bus balsuojama antradienį.
Antradienio, rugsėjo 4 d . , rytą europarlamentarai aptars Sąjungos vidaus rinkos tobulinimą. Vėliau Parlamentas išklausys Europos Komisijos pareiškimą apie Gdansko laivų statyklos uždarymo riziką. Vidurdienį kalbės Portugalijos prezidentas Aníbal António Cavaco Silva. 15 val. ES Taryba pristatys deputatams preliminarų 2008 m. ES biudžeto projektą. Vakare numatyti debatai apie krovinių (įskaitant pavojingus) vežimą , alkoholio vartojimo mažinimą bei pieno pramonės reformą (balsavimas trečiadienį).
Trečiadienio, rugsėjo 5 d. , rytą Parlamentas diskutuos apie kovą su terorizmu . Vidurdienį bus balsuojama dėl rezoliucijų apie gamtos nelaimes bei skysčių ribojimą lėktuvuose . 15 val. Parlamentas svarstys nestabilumą finansų rinkoje . Po pietų europarlamentarai aptars ES ir užsienio šalių dialogą žmogaus teisių klausimais, o vakare – žvejybos reikalus (dėl šių klausimų bus balsuojama ketvirtadienį).
Ketvirtadienio, rugsėjo 6 d., rytą deputatai aptars vartotojų apsaugą, o po pietų – žmogaus teisių padėtį įvairiose pasaulio šalyse. 20070716BRI09221
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-001-LT DOC XML V0//LT
Transportas
Skysčių draudimas lėktuvuose – netikslingas, mano europarlamentarai
2007-08-30 - 11:48
Skysčių ribojimas lėktuvuose sukelia daug nepatogumų keleiviams, oro uostams ir skrydžių bendrovėms, o jo nauda skrydžių saugai nėra labai didelė. Todėl europarlamentarai ragina skubiai jį persvarstyti. Dėl tokios rezoliucijos EP plenarinėje sesijoje bus balsuojama antradienį. Deputatai pažymi, jog reglamentas dėl skysčių įsinešimo į lėktuvą padidino oro uostų bei skrydžių bendrovių išlaidas. Tuo tarpu keleiviai, ypač skrendantys tranzitu, patiria papildomų nepatogumų bei nuostolių dėl konfiskuojamų daiktų.
Europarlamentarai remia visas proporcingas saugos priemones, nukreiptas prieš terorizmo grėsmę aviacijoje. Tuo tarpu, jų nuomone, ES reglamento dėl skysčių ribojimo lėktuvuose įgyvendinimo kaštai nėra proporcingi jo naudai stiprinant skrydžių saugą. Todėl EP nariai ragina Europos Komisiją skubiai jį persvarstyti.
Kadangi esama tikrinimo aparatūra neleidžia surasti skystų sprogmenų, deputatai ragina Europos Komisiją ir ES šalis remti mokslo tyrimus, kurie padėtų sukurti pažangesnę aparatūrą. Balsavimas dėl rezoliucijos: 2007-09-04
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-COVER-LT DOC XML V0//LT
-//EP//TEXT IM-PRESS 20070716BRI09221 ITEM-002-LT DOC XML V0//LT
Transportas
Pavojingų krovinių gabenimo taisyklės bus paprastesnės
2007-08-30 - 11:48
8 proc. visų ES šalyse pervežamų krovinių yra pavojingi. Šiuo metu 58 proc. tokių krovinių pervežama automobiliais, 25 proc. – traukiniais ir 17 proc. – vidaus vandenimis. Šioje sesijoje Europos Parlamentas balsuos dėl siūlymo suvienodinti pavojingų krovinių gabenimo ES taisykles. Naujoji direktyva supaprastins esamą ES teisinį pagrindą, taip pat naujai reglamentuos pavojingų krovinių vežimą vidaus vandenimis. Europarlamentarai iš esmės pritaria siūlymui įteisinti naują ES pavojingų krovinių vežimo direktyvą, kuri pakeistų keturias esamas (bei du Europos Komisijos sprendimus). Paprastesnis ES teisinis pagrindas leistų šalims lengviau jį perkelti į savo teisę.
Savo ruožtu deputatai siūlo keletą pataisų. Viena jų leistų valstybėms reguliuoti pavojingų krovinių gabenimą transporto priemonėmis, kurios šioje direktyvoje neaptariamos (pavyzdžiui, keleiviniais traukiniais). Šalims taip pat siūloma leisti papildomai riboti pavojingų krovinių gabenimą savo teritorijoje dėl priežasčių, nesusijusių su eismo sauga, – tokių kaip aplinkosauga arba nacionalinis saugumas.
Tikimasi, jog naujoji direktyva bus priimta po pirmojo svarstymo. Bogusław LIBERADZKI PSE PL A6-0253/2007 Dėl pavojingų krovinių vežimo vidaus keliais Bendro sprendimo procedūra, pirmasis svarstymas
Svarstymas: 2007-09-04
Balsavimas: 2007-09-05
-//EP//TEXT REPORT A6-2007-0253 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-001-LT DOC XML V0//LT
-//EP//TEXT IM-PRESS 20070716BRI09221 ITEM-003-LT DOC XML V0//LT
Transportas
Ar 60 t sunkvežimiams reikės specialių leidimų?
2007-08-30 - 11:48
Didžiausios Europos Parlamento frakcijos sutarė dėl neįpareigojančio siūlymo reikalauti specialių leidimų 60 t sunkvežimiams riedėti ES šalių keliais. Šalių prašymu tokius leidimus turėtų išduoti Europos Komisija, sakoma ataskaitoje apie krovininio transporto logistiką, kuri bus svarstoma šioje plenarinėje sesijoje. Europarlamentarų nuomone, šie leidimai turėtų būti išduodami tik tam tikriems maršrutams šalių viduje, kurių infrastruktūra yra tinkama tokioms sunkiasvorėms mašinoms saugiai riedėti.
Deputatai taip pat pritaria Europos Komisijos ketinimui šį rudenį pateikti veiksmų planą krovinių pervežimui ES gerinti. Europarlamentarai pageidautų vieno dokumento šioje srityje, kuris pakeistų gausybę esamų.
EP nariai ragina „atgaivinti Europos geležinkelius ir padidinti jų krovumą“. Savo ruožtu jie apgailestauja dėl „nepakankamo“ bendrosios transporto politikos (ypač Transeuropinių transporto tinklų) finansavimo.
Ši teisiškai neįpareigojanti ataskaita EP Transporto ir turizmo komitete susilaukė didelio europarlamentarų pritarimo (39 už, 1 prieš, 1 susilaikė). Inés AYALA SENDER PSE ES A6-0286/2007 dėl Europos krovininio transporto logistikos – tvariojo judumo pagrindo Iniciatyvos procedūra
Svarstymas: 2007-09-04
Balsavimas: 2007-09-05
-//EP//TEXT REPORT A6-2007-0286 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-002-LT DOC XML V0//LT
-//EP//TEXT IM-PRESS 20070716BRI09221 ITEM-004-LT DOC XML V0//LT
Konkurencija
Ar Gdansko laivų statykla paklus Europos Komisijai?
2007-08-30 - 11:48
Atsižvelgdama į pernelyg didelę valstybės pagalbą, suteiktą Lenkijos laivų statykloms, Europos Komisija pareikalavo sumažinti gamybos pajėgumus Ščecino, Gdynios bei Gdansko statyklose. Pirmosios dvi statyklos sutiko tai padaryti, tuo tarpu Gdansko laivų statykla nesutiko su Komisijos sprendimu. Antradienį europarlamentarai išklausys Europos Komisijos pareiškimą šiuo klausimu. Jei per mėnesį Gdansko laivų statyklos pajėgumai nesumažės, Europos Komisija gali pareikalauti kompensuoti visą per kelerius metus jai suteiktą valstybės pagalbą, sakoma įspėjime, kurį Komisija nusiuntė Lenkijai. Tuo tarpu Gdansko laivų statyklos atstovai teigia, jog Komisijos siūlomas gamybos pajėgumų sumažinimas grėstų bankrotu, todėl jie pasiūlė sumažinti gamybą ne tiek drastiškai.
Gdansko laivų statykla garsi tuo, kad 1980 m. rugpjūčio 31 d. joje susikūrė „Solidarumo“ profsąjunga, tapusi kovos su komunistiniu režimu simboliu. Svarstymas: 2007-09-04
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-003-LT DOC XML V0//LT
-//EP//TEXT IM-PRESS 20070716BRI09221 ITEM-005-LT DOC XML V0//LT
Aplinka
Europarlamentarų akiratyje – gaisrai ir potvyniai
2007-08-30 - 11:48
Pirmadienio pavakarę europarlamentarai išklausys Europos Komisijos pareiškimą apie miškų gaisrų Graikijoje padarinius bei būdus užkirsti kelią tokioms nelaimėms. Tuo tarpu antradienį jie balsuos dėl rezoliucijos apie gamtos nelaimes. Tikėtina, jog europarlamentarai paragins skirti ES Solidarumo fondo lėšų gaisrų Graikijoje ir kitose Pietų Europos šalyse padariniams likviduoti. Tuo tarpu Jungtinė Karalystė jau paprašė skirti Solidarumo fondo lėšų dėl šioje šalyje kilusių potvynių.
ES Solidarumo fondas skirtas padėti šalims įveikti didelio masto gamtos nelaimių padarinius. Svarstymas: 2007-09-03
Balsavimas: 2007-09-04 Išsamiau apie ES Solidarumo fondą Susiję teisės aktai ir sprendimai
LT
1
LINK
http://ec.europa.eu/regional_policy/funds/solidar/solid_en.htm
LT
2
LINK
http://europa.eu/scadplus/leg/en/lvb/g24217.htm
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-004-LT DOC XML V0//LT
-//EP//TEXT IM-PRESS 20070716BRI09221 ITEM-006-LT DOC XML V0//LT
Biudžetas
2008 m. ES biudžete siūloma dosniau remti ekonomikos augimą
2007-08-30 - 11:48
Antradienio popietę ES Taryba pristatys europarlamentarams preliminarų 2008 m. Sąjungos biudžeto projektą. Siūloma kitąmet gerokai gausiau finansuoti konkurencingumo ir ekonomikos augimo skatinimą. Daugiau lėšų siūloma skirti ir teisingumui bei saugumui, taip pat ES vaidmeniui pasaulyje bei administravimo išlaidoms. Tuo tarpu išlaidos kompensacijoms sumažėtų daugiau kaip dvigubai. Šiek tiek sumažėtų ir gamtos išteklių apsaugai bei pilietiškumui skatinti skirtos lėšos. Preliminariame 2008 m. biudžeto projekte numatyta 128 401 211 009 eurų įsipareigojimų asignavimų ir 119 410 254 634 eurų mokėjimų asignavimų. Palyginti su 2007 m. biudžetu įsipareigojimų asignavimų suma padidėjo 1,44 proc., o mokėjimų asignavimų suma padidėjo 3,39 proc.
Pagal ES Tarybos siūlymą kitąmet būtų skirta 9,54 proc. daugiau lėšų konkurencingumo ir ekonomikos augimo skatinimui. Daugiau lėšų būtų skirta ir laisvei, teisingumui bei saugumui, taip pat ES vaidmeniui pasaulyje bei administravimo išlaidoms. Tuo tarpu išlaidos kompensacijoms sumažėtų 53,53 proc. Šiek tiek sumažėtų lėšos ir gamtos išteklių apsaugai bei valdymui, taip pat pilietiškumui skatinti.
Antradienio popietę ES Taryba tik pristatys 2008 m. ES biudžeto projektą europarlamentarams. Parlamento debatai šiuo klausimu numatyti rugsėjo 24-27 d. plenarinėje sesijoje Strasbūre. Spalio pradžioje dėl šio projekto balsuos EP Biudžeto komitetas, o spalio 22-25 d. – visas Parlamentas. Projekto pristatymas: 2007-09-04
Daugiau duomenų – ES Tarybos pranešime spaudai
LT
1
LINK
http://www.consilium.europa.eu/ueDocs/cms_Data/docs/pressData/LT/ecofin/95569.pdf
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-005-LT DOC XML V0//LT
-//EP//TEXT IM-PRESS 20070716BRI09221 ITEM-007-LT DOC XML V0//LT
Institucijos
Europarlamentarai ragina užbaigti kurti ES vidaus rinką
2007-08-30 - 11:48
„Bendroji rinka yra veiksmingiausia priemonė globalizacijos keliamoms problemoms spręsti, taip pat kurti konkurencingesnę ir dinamiškesnę Europos ekonomiką“, – sakoma Europos Parlamento balsavimui teikiamoje ataskaitoje. Todėl, europarlamentarų teigimu, „būtina gerinti bendrosios rinkos veikimą ir susitelkti ties bendrosios rinkos be kliūčių sukūrimu“. ES vidaus rinkos liberalizavimas leido sukurti milijonus darbo vietų, suklestėti ekonomikai, sustiprinti ES eksportą bei pritraukti naujų investicijų. Tačiau jis dar neužbaigtas. Europarlamentarai sveikina Europos Komisijos ketinimą persvarstyti vidaus rinkos padėtį ir siekti įveikti jos trūkumus. „Reikia užbaigti tinklinių pramonės šakų, tokių kaip transporto, telekomunikacijų, pašto paslaugų ir energijos transportavimo, rinkos atvėrimą“, – pažymima EP balsavimui teikiamoje ataskaitoje. Deputatai taip pat ragina Europos Komisiją, įgyvendinant vidaus rinkos politiką, „visiškai atsižvelgti į ES plėtrą ir šios politikos poveikį naujosiose ES valstybėse“.
Europos Komisija raginama siekti sustiprinti intelektinių teisių apsaugą bei įsteigti Bendrijos patentą. Savo ruožtu europarlamentarai pažymi energetikos tvarumo ir konkurencingumo poreikį. Jų nuomone, „per mažai dėmesio skiriama branduolinės energijos teikiamoms galimybėms“.
Deputatų nuomone, „XXI amžiaus bendroji rinka turi veikti pagal privalomas ir suderintas taisykles“, todėl „būtina geriau suderinti teisės aktus [...], ypač mažmeninių finansinių paslaugų (įskaitant mokėjimo priemones) ir mokesčių srityse“. „Svarbu šalinti kliūtis, trukdančias kurti bendrąją mokėjimų zoną, taip pat toliau liberalizuoti pašto rinkas užtikrinant efektyvaus universaliųjų paslaugų teikimo finansavimą“, – pažymi EP nariai. Jie taip pat „mano, kad galiojančios PVM ir akcizų sistemos trukdo užbaigti kurti bendrąją rinką, ypač tarpvalstybinės prekybos srityje“. Savo ruožtu deputatai ragina Europos Komisiją netrukus pateikti siūlymą dėl bendros konsoliduotos pelno mokesčio bazės.
Europarlamentarai ragina ypatingą dėmesį skirti bendrosios rinkos problemoms, susijusioms su mažesniosiomis įmonėmis, – „pagerinti įmonių įsteigimo sąlygas ir sumažinti su tuo susijusias išlaidas, sudaryti daugiau galimybių gauti rizikos kapitalo, sumažinti mokėjimo paslaugų sąnaudas ir paspartinti jų vykdymą, taip pat užtikrinti asmenų, prekių ir paslaugų judėjimą“. Europarlamentarai pažymi laisvo darbuotojų judėjimo svarbą, taip pat pritaria Europos Komisijos siekiui įtvirtinti esminius bendrojo intereso paslaugų teikimo principus. Savo ruožtu EP nariai ragina Europos Komisiją pasiūlyti priemonių siekiant išvengti neaiškumų dėl to, kurios šalies įstatymai turėtų būti taikomi, ir aiškiai nustatyti paslaugų teikėjų atsakomybę.
Deputatai pažymi, jog „kai kurios pažeidžiamos grupės negali iki galo naudotis bendrąja rinka“, ir ragina išspręsti šią problemą. Jie taip pat atkreipia dėmesį, jog vos 6 proc. vartotojų turi galimybę naudotis tarpvalstybine elektronine prekyba. EP narių nuomone, „svarbu didinti vartotojų pasitikėjimą tarpvalstybiniais pirkimais ir imtis priemonių panaikinti bendrosios rinkos susiskaldymą skaitmeninėje aplinkoje“. Savo ruožtu EP nariai pažymi, jog ketvirtadaliui ES rinkoje esamų prekių dar netaikomos derinimo priemonės, todėl valstybės turėtų joms taikyti abipusio pripažinimo principą, o Europos Komisija – imtis naujų iniciatyvų.
„Gerai veikianti bendroji rinka yra Europos konkurencinis pranašumas atsižvelgiant į globalizaciją“, – pažymi europarlamentarai. Jie „apgailestauja, kad kai kurios valstybės narės imasi priemonių, siekdamos apsaugoti savo šalies rinką“. Deputatai siūlo apsvarstyti atviros transatlantinės rinkos sukūrimo galimybę, tačiau tuo pačiu „užtikrinti veiksmingą Sąjungos prekybos apsaugą“ ir nesumažinti Europos standartų. Jacques TOUBON PPE-DE FR A6-0295/2007 Dėl Bendrosios rinkos peržiūros. Kliūčių ir neveiksmingumo šalinimas gerinant įgyvendinimą ir vykdymo tvarką Iniciatyvos procedūra
Svarstymas: 2007-09-04
Balsavimas: 2007-09-05
-//EP//TEXT REPORT A6-2007-0295 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-006-LT DOC XML V0//LT
-//EP//TEXT IM-PRESS 20070716BRI09221 ITEM-008-LT DOC XML V0//LT
Institucijos
Portugalijos prezidentas kreipsis į europarlamentarus
2007-08-30 - 11:48
Antradienio, rugsėjo 4 d., vidurdienį EP plenarinėje sesijoje kalbės Portugalijos prezidentas Aníbal António Cavaco Silva. Portugalija šį pusmetį pirmininkauja ES Tarybai. Prezidento kreipimasis: 2007-09-04 Portugalijos Respublikos Prezidentūra
LT
1
LINK
http://www.presidencia.pt/index.php?idl=2
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-007-LT DOC XML V0//LT
-//EP//TEXT IM-PRESS 20070716BRI09221 ITEM-009-LT DOC XML V0//LT
Institucijos
Europarlamentarai siekia apriboti „negriežtosios teisės“ kūrimą bei taikymą
2007-08-30 - 11:48
ES institucijos, pirmiausia Europos Komisija, dažnai skelbia komunikatus, rekomendacijas, Žaliąsias knygas bei panašaus pobūdžio išaiškinimus, dar vadinamus „negriežtąja teise“ (soft law). Pavyzdžiui, 2005 m. Komisija priėmė rekomendaciją dėl autorių teisių internetu teikiamų muzikos paslaugų srityje. EP narių nuomone, „negriežtosios teisės samprata yra neapibrėžta ir žalinga, todėl ji neturėtų būti vartojama jokiuose Europos institucijų dokumentuose“. Europarlamentarų teigimu, „vadinamosios negriežtosios teisės priemonės, pavyzdžiui, rekomendacijos, žaliosios ir baltosios knygos arba Tarybos išvados, nedaro teisinio poveikio ir nėra įpareigojančio pobūdžio“. Todėl „nereikėtų pritarti sąvokų požiūriu klaidinančiam vadinamosios griežtosios ( dura lex ) ir negriežtosios ( mollis lex ) teisės atskyrimui ar jo pripažinti“.
Deputatų nuomone, „plataus masto negriežtosios teisės priemonių naudojimas reikštų perėjimą nuo unikalaus Bendrijos modelio prie tradicinės tarptautinės organizacijos modelio“. Jis taip pat nesuteiktų piliečiams pakankamos teisminės apsaugos. Dar daugiau – kai trūksta politinės valios priimti teisės aktus, Europos Komisija gali pasitelkti „negriežtąją teisę“ tam, kad apeitų kompetentingas teisės aktų leidybos institucijas – Europos Parlamentą ir ES Tarybą. Pasak deputatų, tai pažeidžia ES sutartyje įtvirtintus demokratijos, teisėtumo, subsidiarumo ir proporcingumo principus, taip pat kuria įvaizdį, jog ES biurokratija nutolusi nuo piliečių ir neturi demokratinio teisėtumo, nes yra pasirengusi neskaidriems susitarimams su „galingais tam tikrų interesų atstovais“.
Europarlamentarų nuomone, neprivalomieji dokumentai „gali būti naudojami kaip aiškinamosios arba parengiamosios priemonės rengiant privalomą galią turinčius teisėkūros aktus“, tačiau „tik tuomet, kai teisės aktų leidžiamąją galią turintys Parlamentas ir Taryba paveda Komisijai parengti aiškinamojo pobūdžio dokumentą“. Kita vertus, „jeigu komunikate pateikiami detalūs nurodymai, kurie nėra tiesiogiai pateikti Sutarties pagrindinių laisvių apibrėžime, toks komunikatas yra naudojamas neteisingai ir neturi teisinės galios“. EP narių manymu, neprivalomieji dokumentai „neturėtų būti laikomi teisės aktais ir jiems neturėtų būti suteikta normas kuriančio poveikio“. Kad jais nebūtų siekiama vilkinti ES teisės aktų priėmimą, deputatai ragina jų nepriimti tuomet, kai yra svarstomi atitinkamų teisės aktų projektai.
EP nariai abejoja vadinamojo „atviro koordinavimo metodo“, kuriuo negriežtosios teisės priemonėmis nustatomi įpareigojimai ES valstybėms, tikslingumu. „Atviro koordinavimo metodas yra abejotinas, nes jis taikomas nepakankamai dalyvaujant Parlamentui ir neužtikrinant pakankamos teisminės priežiūros“, – teigia europarlamentarai. Jų nuomone, „šiuo metodu turėtų būti naudojamasi tik išimtiniais atvejais, be to, reikėtų apsvarstyti galimybes į šį procesą įtraukti Parlamentą“.
Europarlamentarai siūlo pradėti konsultacijas dėl tarpinstitucinio susitarimo šiuo klausimu. Atkreipdami dėmesį, jog Europos Teisingumo Teismas yra įpareigojęs Sąjungos šalių teismus atsižvelgti į privalomos teisinės galios neturinčias rekomendacijas, deputatai ragina susitarime išspręsti šią prieštarą. Manuel MEDINA ORTEGA PSE ES A6-0259/2007 Dėl neprivalomų teisinių priemonių panaudojimo institucinių ir teisinių pasekmių Iniciatyvos procedūra
Svarstymas: 2007-09-03
-//EP//TEXT REPORT A6-2007-0259 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-008-LT DOC XML V0//LT
-//EP//TEXT IM-PRESS 20070716BRI09221 ITEM-010-LT DOC XML V0//LT
Institucijos
Europarlamentarai pritaria ES teisėkūros tobulinimui
2007-08-30 - 11:48
Tinkami įstatymai gali paskatinti Europos verslo konkurencingumą, ūkio augimą bei užimtumą. Todėl 2005 m. persvarstant Lisabonos strategiją numatyta gerinti ES teisės aktų kokybę ir mažinti administravimo naštą. Keliose ataskaitose, dėl kurių šioje sesijoje balsuos Europos Parlamentas, siūloma veiksmingiau siekti šių tikslų. „Europos teisės aktų reputacijai ir veiksmingumui kenkia nereikalinga ir neproporcinga piliečiams bei verslui ES taisyklių primetama administracinė našta“, – sakoma Bert Doorn (Europos liaudies partija, Nyderlandai) parengtoje ataskaitoje. Kita vertus, pažymi europarlamentarai, „Bendrijos teisyno racionalizavimas jį supaprastinant ir sumažinant nereikalingą administracinę naštą neturėtų būti vykdomas teisinio aiškumo ir Europos teisės aktų teikiamos apsaugos sąskaita“.
EP nariai pažymi, jog „prasta reglamentavimo kokybė valstybių narių ir Bendrijos lygmenimis silpnina teisinę valstybę ir atitolina piliečius nuo jų institucijų“. Todėl jie remia Europos Komisijos įsipareigojimą iki 2012 m. ketvirtadaliu sumažinti nereikalingą ir neproporcingą administracinę naštą. Europarlamentarai „teigiamai vertina tai, kad Komisija nustatė trylika prioritetinių sričių, kuriose turi būti įvertintos administracinės išlaidos ir sumažinta nereikalinga administracinė našta“. Jie ragina ilgainiui tai padaryti ir kitose neprioritetinėse srityse, taip pat įsteigti nepriklausomą ekspertų grupę šiuo klausimu.
„Geresnė teisėkūra nėra susijusi vien tik su biurokratijos ir administracinės naštos mažinimu, galiojančių teisės aktų supaprastinimu ar reguliavimo panaikinimu“, – sakoma kitoje ataskaitoje, kurią parengė Katalin Lévai (Socialistų frakcija, Vengrija). Europarlamentarų nuomone, ne mažiau svarbu įtraukti visus suinteresuotus vyriausybinius ir nevyriausybinius veikėjus į teisėkūros procesą ir pasiekti, kad „Europos institucijos taptų artimomis nacionalinės, regioninės ir vietos valdžios institucijų partnerėmis“.
„Geresnė teisėkūra visuomet privalo reikšti visišką [Europos] Parlamento dalyvavimą ir institucijų diskusijose, ir drauge priimant su šiuo procesu susijusius teisės aktus“, – mano deputatai. Savo ruožtu jie ragina stiprinti Bendrijos institucijų atsakomybę už reglamentavimo procesą bei teisėkūros skaidrumą, visų pirma atveriant Tarybos posėdžius, kuriuose priimami įstatymai, visuomenės kontrolei.
„Vertinant kiekvieną teisės aktą, kai siekiama supaprastinimo, reikia vienodai atsižvelgti į ekonominius, socialinius, aplinkos bei sveikatos apsaugos aspektus ir neapsiriboti trumpalaikiais sumetimais“, – teigia europarlamentarai ir priduria: „Neturint bendros kiekvieno teisės akto pasiūlymo poveikio ekonomikai, visuomenei, aplinkai, sveikatai ir tarptautinei padėčiai apžvalgos geresnė teisėkūra neįmanoma“.
EP nariai ragina, kai tai tikslinga, vertinimuose atsižvelgti į galimą poveikį pažeidžiamoms bei mažumų grupėms, taip pat lyčių lygybei. Deputatai pritaria siūlymui prie Europos Komisijos įsteigti Poveikio vertinimo valdybą, kuriai vadovautų Komisijos pirmininkas. Jie reikalauja reguliariai informuoti Europos Parlamentą apie šios valdybos sprendimus. EP nariai taip pat ragina sukurti nepriklausomą ekspertų grupę, kuri pasirinktinai tikrintų šios valdybos teikiamų nuomonių kokybę.
EP nariai pritaria Komisijos sprendimui atsiimti 68 teisėkūros siūlymus, kurių, jos nuomone, galima išvengti. Kita vertus, jie ragina persvarstant esamus ES teisės aktus „daugiau dėmesio skirti kokybei, o ne kiekiui“. EP nariai apgailestauja, kad Komisija atsiėmė direktyvos dėl Europos savidraudos draugijos statuto siūlymą „nepaisant to, kad tai yra viena iš pagrindinių Lisabonos strategijos dalių“.
Deputatai apgailestauja dėl ES šalių vykdomo „perteklinio reglamentavimo“ ir ragina Europos Komisiją imtis papildomų priemonių to išvengti – suteikti piliečiams tiesioginių veiksmų teisę, taip pat sukurti viešą išsamią duomenų bazę, kurioje atsispindėtų ES įstatymų įgyvendinimo ypatumai kiekvienoje ES šalyje. Europarlamentarai savo ruožtu ragina įpareigoti Sąjungos valstybes rengti koreliacines duomenų apie ES teisės aktų perkėlimą lenteles. Bert DOORN PPE-DE NL Katalin LÉVAI PSE HU A6-0280/2007 Dėl geresnės teisėkūros 2005 m.: subsidiarumo ir proporcingumo principo taikymas. 13-oji metinė ataskaita A6-0273/2007 Dėl geresnio reglamentavimo ES strateginės apžvalgos Iniciatyvos procedūra
Svarstymas: 2007-09-03
Balsavimas: 2007-09-04 Europos Komisija apie ES teisėkūros tobulinimą
LT
3
LINK
http://ec.europa.eu/governance/better_regulation/index_lt.htm
-//EP//TEXT REPORT A6-2007-0280 0 NOT XML V0//LT
-//EP//TEXT REPORT A6-2007-0273 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-009-LT DOC XML V0//LT
-//EP//TEXT IM-PRESS 20070716BRI09221 ITEM-011-LT DOC XML V0//LT
Visuomenės sveikata
Europarlamentarai siūlo būdus stabdyti alkoholio vartojimą
2007-08-30 - 11:48
„Pavojingas ir žalingas alkoholio vartojimas turi didelės įtakos sveikatai, kenkia visuomenės sveikatai ir daro daug įvairios socialinės žalos“, - sakoma Europos Parlamento balsavimui teikiamoje ataskaitoje. Europarlamentarai ragina riboti jaunimo galimybes įsigyti alkoholinių gėrimų, taip pat nustatyti nulinę leistiną alkoholio ribą jauniems vairuotojams bei įspėti apie alkoholio žalą gėrimų etiketėse. ES valstybėse laikomasi skirtingos pavojingo ir žalingo alkoholio vartojimo prevencijos ir jo daromos žalos sveikatai mažinimo strategijos. Tai nenuostabu, nes skirtingose ES dalyse alkoholio vartojimo būdai ir tradicijos skiriasi. Vis dėlto pageidautina, kad ES, glaudžiai bendradarbiaudama su valstybėmis narėmis, nustatytų bendrus tikslus žalingam pavojingo ir žalingo alkoholio vartojimo poveikiui valstybėse narėse pažaboti. Pasak europarlamentarų, „kiekviena valstybė narė galėtų pritaikyti sprendimo būdus prie konkrečių problemų ir atitinkamos alkoholio daromos žalos pobūdžio; bendra alkoholio politika visoms valstybėms narėms nėra įmanoma“. Tačiau Europos Komisija „turėtų skatinti valstybes nares vykdyti veiksmingą ir plataus užmojo kovos su žalingu ir pavojingu alkoholio vartojimu politiką ir šią politiką vykdančioms valstybėms narėms suteikti kuo daugiau paramos“.
Susirūpinę padidėjusiu alkoholio vartojimu tarp nepilnamečių ir jaunimo, deputatai siūlo įpareigoti ES valstybes sumažinti alkoholio vartojimą tarp jaunimo. Ataskaitoje raginama apriboti galimybes jaunimui įsigyti alkoholio ir stiprinti restoranų ir barų, prekybos centrų ir pardavėjų mažmenininkų, kontrolę. Raginama „ypač atkreipti dėmesį į tokius gėrimus kaip populiarieji alkoholiniai kokteiliai“. Europos Komisijai siūloma „parengti alkoholinių gėrimų pardavimo jaunimui gaires, kurios būtų įgyvendinamos nacionaliniu lygmeniu ir pagal kurias nustatoma amžiaus riba alkoholiniams gėrimams pirkti, parduoti ir jais vaišinti“.
"Sumažinti alkoholio sukeltų nelaimingų atsitikimų keliuose skaičių ir susijusios žalos apimtį (17 tūkst. mirties atvejų per metus) yra ES prioritetas“, - sakoma ataskaitoje. Deputatai ragina „Europos lygmeniu skatinti neseniai vairuotojo pažymėjimą turintiems vairuotojams nustatyti leistino alkoholio kiekio kraujyje ribą, kuri būtų kaip įmanoma arčiau nulinės“. Jie taip pat siūlo „maksimaliai padidinti vairavimo išgėrus patikrų skaičių" bei „griežtinti sankcijas už vairavimą išgėrus - pavyzdžiui, pailginti vairuotojo pažymėjimo atėmimo ir transporto priemonės konfiskavimo laikotarpius“.
Deputatai prašo Europos Komisijos ir valstybių narių parengti alkoholio reklamos televizijoje gaires. Jie primena, jog ES teisės aktai jau dabar draudžia vartoti teiginius apie alkoholinių gėrimų sveikatingumą, o vartoti teiginius apie jų maistingumą leidžiama tik išimtiniais atvejais. EP nariai taip pat pabrėžia, kad „alkoholio reklama ir rinkodaros priemonės neturėtų būti nukreiptos į nepilnamečius“. Savo ruožtu europarlamentarai prašo Komisiją iki 2010 m. pasiūlyti teisės aktą, kuris įpareigotų alkoholinių gėrimų etiketėse skelbti įspėjimus apie žalą sveikatai, arba paaiškinti, kodėl reikalavimai alkoholiniams gėrimams skiriasi nuo tabako gaminiams taikomų reikalavimų.
Ataskaitoje taip pat raginama pradėti švietimo kampanijas apie riziką, susijusią su žalingu ir pavojingu alkoholio vartojimu, įtraukiant nevyriausybines organizacijas ir verslo asociacijas. Siūloma „geriau informuoti ir moteris, ir vyrus apie su alkoholio vartojimu nėštumo metu riziką“, taip pat „geriau informuoti vyrus apie alkoholio vartojimo ir impotencijos ryšį“.
Savo ruožtu EP nariai pripažįsta, jog „valstybės ar ES lygmens politinės priemonės niekada nepakeis atsakomybės už saikingą ir ribotą alkoholio vartojimą, kurią galiausiai turi prisiimti asmuo ir šeima“. Europarlamentarai taip pat mano, kad „alkoholio vartojimas gali būti pripažįstamas Europos kultūros paveldo dalimi ir gyvenimo būdu“, bei primena, jog negausus alkoholio vartojimas (10 gramų per dieną) kai kuriems vidutinio amžiaus asmenims padeda užkirsti kelią širdies ir kraujagyslių ligoms. Alessandro FOGLIETTA UEN IT A6-0303/2007 Dėl ES strategijos remti valstybes nares mažinant alkoholio daromą žalą Iniciatyvos procedūra
Svarstymas: 2007-09-04
Balsavimas: 2007-09-05
LT
1
REF-DOC
/sidesSearch/sipadeMapUrl.do?PROG=REPORT&language=LT&startValue=0#
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-010-LT DOC XML V0//LT
-//EP//TEXT IM-PRESS 20070716BRI09221 ITEM-012-LT DOC XML V0//LT
Visuomenės sveikata
Valstybės raginamos įgyvendinti Tarptautines sveikatos taisykles
2007-08-30 - 11:48
„Svarbu sukurti aiškų ir suprantamą tarptautinį mechanizmą, skirtą užkirsti kelią ligoms, apsaugoti nuo jų ir kontroliuoti ligų plitimą“, – sakoma EP balsavimui teikiamoje ataskaitoje. Europarlamentarai ragina ES šalis skubiai įgyvendinti Tarptautinėse sveikatos taisyklėse numatytus įsipareigojimus, ypač dėl pasirengimo paukščių gripo epidemijai. Šių metų birželio 15 d. įsigaliojo Pasaulio sveikatos organizacijos (PSO) paskelbtos naujosios Tarptautinės sveikatos taisyklės, privalomos visoms PSO narėms. Jomis siekiama užkirsti kelią ligų plitimui be reikalo nevaržant prekybos ir transporto. Pritardami Europos Komisijos komunikatui šia tema, europarlamentarai ragina Sąjungos šalis kuo skubiau įgyvendinti šiose taisyklėse numatytus įsipareigojimus, ypač dėl pasirengimo galimai paukščių gripo epidemijai. Deputatai savo ruožtu ragina vengti riboti tarptautinį pacientų bei gydytojų judėjimą.
Europos Komisijai siūloma parengti programas, kurios padėtų susidoroti su Europos ir pasaulinio masto grėsmėmis sveikatai – tokiomis kaip užkrečiamųjų ligų plitimas ar didėjantis atsparumas antibiotikams. Komisija taip pat raginama parengti grėsmių sveikatai nustatymo ir vertinimo gaires, bendradarbiaujant su Parlamento Aplinkos, sveikatos ir maisto saugos komitetu. Siūloma užtikrinti, kad esamos ir kuriamos ES bei tarptautinės įspėjimo sistemos laiku praneštų apie pavojų gyventojų sveikatai.
ES sveikatos ir vartotojų apsaugos komisaras šiuo klausimu Markos Kyprianou šiuo klausimu sakė: „Siekiame, kad ES aktyviai imtųsi įgyvendinti Tarptautines sveikatos taisykles, ypač atsižvelgdami į gripo epidemijos grėsmę. Padėdami šalims narėms įgyvendinti šias taisykles, geriau apsaugosime mūsų piliečius nuo tarptautinių pavojų sveikatai, taip pat užtikrinsime atitinkamą politinį atsaką grėsmėms visuomenės sveikatai.“ Miroslav OUZKÝ PPE-DE CZ A6-0263/2007 Dėl tarptautinių sveikatos taisyklių Iniciatyvos procedūra
Svarstymas: 2007-09-06 Apie Tarptautines sveikatos taisykles Pasaulio sveikatos organizacija Apie ES sveikatos politiką
LT
2
LINK
http://www.who.int/csr/ihr/en/
LT
3
LINK
http://www.who.int/en/
LT
4
LINK
http://ec.europa.eu/health/ph_overview/overview_en.htm
-//EP//TEXT REPORT A6-2007-0263 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-011-LT DOC XML V0//LT
-//EP//TEXT IM-PRESS 20070716BRI09221 ITEM-013-LT DOC XML V0//LT
Žemės ūkis
Ar bus leidžiama pardavinėti įvairesnio riebumo pieną?
2007-08-30 - 11:48
Šioje sesijoje europarlamentarai balsuos dėl trijų ataskaitų apie Europos Komisijos pasiūlytą pieno sektoriaus reformą, kuri 2008-2013 m. laikotarpiu turėtų sutaupyti 117,3 mln. eurų. Europarlamentarai iš esmės pritaria šiai reformai, tačiau siūlo keletą pakeitimų: įsteigti šio sektoriaus pertvarkymo fondą, taip pat padidinti paramą mokyklose tiekiamiems pieno produktams bei leisti pardavinėti įvairesnio riebumo pieną. Europarlamentarų nuomone, sutaupytos lėšos turi pasitarnauti pieno sektoriaus gerovei. Todėl jie siūlo įsteigti šio sektoriaus pertvarkymo fondą, kuris nuo 2008 m. sausio padėtų pieno produktų gamintojams ir perdirbėjams įveikti laipsniško sektoriaus liberalizavimo keliamus sunkumus. Šio fondo lėšomis taip pat būtų skleidžiama informacija apie pieno produktų sveikumą, remiamas jų tiekimas mokykloms bei padedama jų gamintojams kalnuotose vietovėse.
Deputatai iš esmės pritaria siūlymui liberalizuoti pieno produktų gamybą ir rinkodarą. Šiuo metu leidžiama pardavinėti tik trijų rūšių pieną: nugriebtą (iki 0,5 proc. riebumo), pusriebį (1,5-1,8 proc. riebumo) ir nenugriebtą (3,5 proc. riebumo). Jei būtų pritarta Komisijos siūlymui, būtų leidžiama pardavinėti ir kitokio riebumo pieną pakuotėje aiškiai nurodžius riebalų kiekį. Deputatai nepritaria siūlymui nurodant šį kiekį leisti 0,2 proc. paklaidą. EP nariai taip pat pritaria siūlymui, remiantis tarptautiniu standartu, nustatyti vienodą leistiną baltymų kiekį piene – 34 proc. (šiuo metu leidžiamas kiekis – nuo 31 iki 37 proc.).
Deputatai pritaria Komisijos siūlymui suvienodinti paramą ES šalių mokyklose tiekiamiems maisto produktams, tačiau norėtų ją padidinti nuo 16,11 iki 18,15 eurų už 100 kg. Europarlamentarų nuomone, tai paskatintų sveikesnę mitybą ir padėtų kovoti su nutukimu. Todėl jie prašo Komisijos apsvarstyti galimybę išplėsti remiamų produktų asortimentą. Savo ruožtu EP nariai nesutinka su Komisijos siūlymu nutraukti paramą grietinės ar nugriebto pieno miltelių laikymui privačiose bendrovėse.
EP nariai pritaria Komisijos siūlymui 2,8 proc. (iki 169,80 eurų) sumažinti intervencinę kainą nuriebinto pieno milteliams, taip pat panaikinti esamą sviesto supirkimo mechanizmą, kai rinkos kainos bent dvi savaites laikosi žemiau 92 proc. intervencinės kainos. Deputatai savo ruožtu pritaria siūlymams suderinti sviesto kokybės reikalavimus ES šalyse, taip pat panaikinti privalomus importo sertifikatus bei galimybę karinėms pajėgoms pirkti sviesto sumažinta kaina.
Šioms ataskaitoms pritarė absoliuti dauguma EP Žemės ūkio ir kaimo plėtros komiteto narių. Joms taikoma konsultavimosi procedūra, todėl ES Taryba neprivalės atsižvelgti į Parlamento nuomonę. Ataskaitose nekalbama apie kvotų pieno produktams panaikinimą, numatytą iki 2015 metų. Elisabeth JEGGLE PPE-DE DE A6-0284/2007 Dėl bendro geriamam pienui skirto pieno ir pieno produktų rinkos organizavimo A6-0283/2007 Dėl bendro pieno ir pieno produktų rinkos organizavimo A6-0282/2007 Dėl žmonėms vartoti skirto tam tikro iš dalies arba visiškai dehidratuoto konservuoto pieno Konsultacijų procedūra
Svarstymas: 2007-09-04
Balsavimas: 2007-09-05
-//EP//TEXT REPORT A6-2007-0284 0 NOT XML V0//LT
-//EP//TEXT REPORT A6-2007-0283 0 NOT XML V0//LT
-//EP//TEXT REPORT A6-2007-0282 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-012-LT DOC XML V0//LT
-//EP//TEXT IM-PRESS 20070716BRI09221 ITEM-014-LT DOC XML V0//LT
Žuvininkystė
Europarlamentarai nepritaria siūlomam žvejybos ribojimui
2007-08-30 - 11:48
Šioje sesijoje Europos Parlamentas svarstys dvi teisiškai neįpareigojančias ataskaitas žvejybos tema. Vienoje jų siūloma reformuoti schemą, pagal kurią ribojamas ES šalių žvejybinių laivų tonažas ir pajėgumai. Kitoje ataskaitoje nepritariama Europos Komisijos siūlymui nustatyti maksimalias žvejybos apimtis. Europarlamentarai ragina ES šalis teikti Europos Komisijai patikimesnę informaciją apie jų žvejybinių laivų skaičių ir pajėgumus, taip pat apie jų atitikimą esamiems žuvų ištekliams. EP pranešėjas šiuo klausimu Paolo Cascasa (Socialistų frakcija, Portugalija) pažymi, jog net tokios svarbios žvejybinės šalys kaip Italija ir Prancūzija privalomas ataskaitas šiuo klausimu pateikė per vėlai, o Jungtinė Karalystė jų apskritai nepateikė.
Deputatai pažymi, jog pastaruoju laikotarpiu šalių žvejybos pajėgumai kasmet mažėjo maždaug 2 proc., tačiau sužvejotų žuvų kiekis nesumažėjo. Todėl jie siūlo Europos Komisijai apsvarstyti galimybę pereiti nuo žvejybinių laivų tonažo ir pajėgumų ribojimo prie alternatyvių žvejybos kontrolės priemonių – tokių kaip žvejybos zonų ribojimas bei technikos naujovių diegimas. Bet kuriuo atveju svarbu sprendimus priimti pasitarus su žvejybos pramonės atstovais, pažymi europarlamentarai.
Kitoje ataskaitoje nepritariama Europos Komisijos siūlomam žvejybos ribojimo modeliui, pagrįstam „didžiausio tvaraus laimikio“ ( maximum sustainable yield ) skaičiavimu. Deputatų nuomone, galimas tokio modelio poveikis nebuvo pakankamai išnagrinėtas – jis gali paskatinti įmones nutraukti retesnių žuvų žvejybą, o tai gali būti ekonomiškai nenaudinga. Pažymėdami, jog tokiam modeliui „laikas dar nepribrendo“, europarlamentarai ragina ateityje rengiant panašias priemones numatyti atitinkamą kompensavimo mechanizmą. Paulo CASACA PSE PT Carmen FRAGA ESTÉVEZ PPE-DE ES A6-0297/2007 Dėl valstybių narių pastangų siekiant tvariosios žvejybos pajėgumo ir žvejybos galimybių pusiausvyros 2005 m. A6-0298/2007 Dėl ES tausiosios žuvininkystės įgyvendinimo taikant didžiausio ilgalaikio sugaunamo kiekio principą Iniciatyvos procedūra
Svarstymas: 2007-09-05
Balsavimas: 2007-09-05 ir 2007-09-06 Apie ES žuvininkystės politiką
LT
3
LINK
http://europa.eu/pol/fish/index_lt.htm
-//EP//TEXT REPORT A6-2007-0297 0 NOT XML V0//LT
-//EP//TEXT REPORT A6-2007-0298 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-013-LT DOC XML V0//LT
-//EP//TEXT IM-PRESS 20070716BRI09221 ITEM-015-LT DOC XML V0//LT
Užsienio ryšiai
Europoarlamentarai siūlo įvertinti kovos su terorizmu priemones
2007-08-30 - 11:48
Trečiadienio rytą grupė europarlamentarų žodžiu paklaus Europos Komisijos ir ES Tarybos apie galimybę įvertinti vykdomas kovos su terorizmu priemones, taip pat apie žvalgybinės informacijos vaidmenį bei transatlantinį bendradarbiavimą šioje srityje. EP nariai dar pasiteiraus apie ES Kovos su terorizmu koordinatoriaus mandatą. Dėl atitinkamos rezoliucijos bus balsuojama spalį. Tuo tarpu liepos 9 d. Strasbūre surengtame plenariniame posėdyje EP pirmininkas Hans-Gert Pöttering pareiškė: „Terorizmas tiesiogiai kėsinasi į laisvę, žmogaus teises ir demokratiją. Jis aklai siekia sunaikinti tas vertybes, kurios mus vienija“. Parlamento pirmininkas pasmerkė vasaros pradžioje Jungtinėje Karalystėje įvykdytus teroro veiksmus bei jų bandymus, taip pat priminė prieš trejus metus įvykdytus teroro išpuolius Madride bei prieš dvejus metus – Londone. H.-G. Pöttering pridūrė, jog Europos Sąjunga turi vieningai kovoti su terorizmu, nesvarbu kas ir vardan ko jį vykdytų. Deputatai tylos minute pagerbė teroro išpuolių aukas, taip pat išreiškė solidarumą su nukentėjusiaisiais bei jų artimaisiais. Svarstymas: 2007-09-05
Balsavimas: spalio mėn.
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-014-LT DOC XML V0//LT
-//EP//TEXT IM-PRESS 20070716BRI09221 ITEM-016-LT DOC XML V0//LT
Žmogaus teisės
Žmogaus teisės – universalios ir nedalomos, teigia EP nariai
2007-08-30 - 11:48
ES institucijos, plėtodamos dialogą su Sąjungai nepriklausančiomis šalimis, ne visada vienodai traktuoja žmogaus teisių klausimus. Europos Parlamento balsavimui teikiamoje ataskaitoje raginama labiau derinti Europos Komisijos ir ES Tarybos pozicijas plėtojant žmogaus teisių dialogą su užsienio šalimis, taip pat geriau informuoti Europos Parlamentą apie tokio dialogo turinį. „Dialogo tikslai turi būti pagrįsti principu, jog žmogaus teisės yra universalios, nedalomos ir neatsiejamos“, – sakoma ataskaitoje. Deputatai ragina ES Tarybą „nustatyti aiškius dialogo pradžios, sustabdymo ar užbaigimo kriterijus“, taip pat sukurti porinkiminio demokratizavimo stebėjimo ir paramos jam mechanizmą numatant platų pilietinės visuomenės dalyvavimą. Europarlamentarai savo ruožtu ragina, plėtojant ryšius su užsienio šalimis, atsižvelgti „ne tik į pilietines ir politines, bet ir į socialines, ekologines, ekonomines bei kultūrines teises“.
Kalbėdami apie konkrečias šalis, deputatai ragina Europos Komisiją numatyti veiksmingą stebėsenos mechanizmą, kuris leistų patikrinti, kaip Rusija vykdo savo įsipareigojimus žmogaus teisių srityje. Tai, pasak EP narių, galėtų pagerinti „nerimą keliančią žmogaus teisių padėtį Rusijoje, ypač susijusią su asociacijų, žodžio, spaudos ir žiniasklaidos laisve“. Europarlamentarai savo ruožtu ragina aptarti galimybę pradėti žmogaus teisių konsultacijas su Libija bei Sirija, taip pat susieti ES ir Kinijos prekybinius santykius su žmogaus teisių pažanga. Elena VALENCIANO MARTÍNEZ-OROZCO PSE ES A6-0302/2007 Dėl dialogo ir konsultacijų su trečiosiomis šalimis žmogaus teisių klausimais Iniciatyvos procedūra
Balsavimas (be debatų): 2007-09-06
-//EP//TEXT REPORT A6-2007-0302 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20070716BRI09221 FULL-TEXT DOC XML V0//LT
-//EP//TEXT IM-PRESS 20070716BRI09221 ITEM-015-LT DOC XML V0//LT
-//EP//TEXT IM-PRESS 20070716BRI09221 ITEM-COVER-LT DOC XML V0//LT
-//EP//TEXT IM-PRESS 20070716BRI09221 ITEM-001-LT DOC XML V0//LT
-//EP//TEXT IM-PRESS 20070716BRI09221 ITEM-002-LT DOC XML V0//LT
-//EP//TEXT IM-PRESS 20070716BRI09221 ITEM-003-LT DOC XML V0//LT
-//EP//TEXT IM-PRESS 20070716BRI09221 ITEM-004-LT DOC XML V0//LT
-//EP//TEXT IM-PRESS 20070716BRI09221 ITEM-005-LT DOC XML V0//LT
-//EP//TEXT IM-PRESS 20070716BRI09221 ITEM-006-LT DOC XML V0//LT
-//EP//TEXT IM-PRESS 20070716BRI09221 ITEM-007-LT DOC XML V0//LT
-//EP//TEXT IM-PRESS 20070716BRI09221 ITEM-008-LT DOC XML V0//LT
-//EP//TEXT IM-PRESS 20070716BRI09221 ITEM-009-LT DOC XML V0//LT
-//EP//TEXT IM-PRESS 20070716BRI09221 ITEM-010-LT DOC XML V0//LT
-//EP//TEXT IM-PRESS 20070716BRI09221 ITEM-011-LT DOC XML V0//LT
-//EP//TEXT IM-PRESS 20070716BRI09221 ITEM-012-LT DOC XML V0//LT
-//EP//TEXT IM-PRESS 20070716BRI09221 ITEM-013-LT DOC XML V0//LT
-//EP//TEXT IM-PRESS 20070716BRI09221 ITEM-014-LT DOC XML V0//LT
-//EP//TEXT IM-PRESS 20070716BRI09221 ITEM-015-LT DOC XML V0//LT
-//EP//TEXT IM-PRESS 20070716BRI09221 ITEM-016-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20070716BRI09221 ITEM-COVER-LT DOC XML V0//LT
-//EP//TEXT IM-PRESS 20070716BRI09221 ITEM-001-LT DOC XML V0//LT
-//EP//TEXT IM-PRESS 20070716BRI09221 ITEM-002-LT DOC XML V0//LT
-//EP//TEXT IM-PRESS 20070716BRI09221 ITEM-003-LT DOC XML V0//LT
-//EP//TEXT IM-PRESS 20070716BRI09221 ITEM-004-LT DOC XML V0//LT
-//EP//TEXT IM-PRESS 20070716BRI09221 ITEM-005-LT DOC XML V0//LT
-//EP//TEXT IM-PRESS 20070716BRI09221 ITEM-006-LT DOC XML V0//LT
-//EP//TEXT IM-PRESS 20070716BRI09221 ITEM-007-LT DOC XML V0//LT
-//EP//TEXT IM-PRESS 20070716BRI09221 ITEM-008-LT DOC XML V0//LT
-//EP//TEXT IM-PRESS 20070716BRI09221 ITEM-009-LT DOC XML V0//LT
-//EP//TEXT IM-PRESS 20070716BRI09221 ITEM-010-LT DOC XML V0//LT
-//EP//TEXT IM-PRESS 20070716BRI09221 ITEM-011-LT DOC XML V0//LT
-//EP//TEXT IM-PRESS 20070716BRI09221 ITEM-012-LT DOC XML V0//LT
-//EP//TEXT IM-PRESS 20070716BRI09221 ITEM-013-LT DOC XML V0//LT
-//EP//TEXT IM-PRESS 20070716BRI09221 ITEM-014-LT DOC XML V0//LT
-//EP//TEXT IM-PRESS 20070716BRI09221 ITEM-015-LT DOC XML V0//LT
-//EP//TEXT IM-PRESS 20070716BRI09221 ITEM-016-LT DOC XML V0//LT
