31.3.2009
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Frank Vanhecke
dėl pasiūlymo pakeisti pereinamojo laikotarpio pašalpos buvusiems Europos Komisijos nariams ir pirmininkui, Teisingumo Teismo ir Pirmosios instancijos teismo pirmininkui, nariams ir sekretoriui skyrimo taisykles
Europos Parlamento pasiūlymas dėl rezoliucijos dėl pasiūlymo pakeisti pereinamojo laikotarpio pašalpos buvusiems Europos Komisijos nariams ir pirmininkui, Teisingumo Teismo ir Pirmosios instancijos teismo pirmininkui, nariams ir sekretoriui skyrimo taisykles
Europos Parlamentas,
–
atsižvelgdamas į Darbo tvarkos taisyklių 113 straipsnį,
A.
kadangi pereinamojo laikotarpio mėnesinė pašalpa buvusiems Europos Komisijos nariams ir pirmininkui, Teisingumo Teismo ir Pirmosios instancijos teismo pirmininkui, nariams ir sekretoriui, taip pat generaliniams advokatams pagal jų tarnybos laikotarpį sudaro nuo 40 iki 65 % buvusio atlyginimo ir kadangi laikantis Reglamento Nr. 422/67/EEB, Nr. 5/67/Euratomas, net ir kelis mėnesius išvardytas pareigas ėję asmenys trejus metus gauna 40 % pašalpą,
B.
kadangi, jeigu atlyginimo, gaunamo einant naujas pareigas, ir pereinamojo laikotarpio pašalpos bendra suma yra mažesnė negu buvęs atlyginimas, šie asmenys gali gauti ir naują atlyginimą, ir pereinamojo laikotarpio pašalpą,
1.
ragina Tarybą persvarstyti pereinamojo laikotarpio pašalpos Komisijos nariams sistemą siekiant iš esmės sumažinti šias pašalpas iki daugiausia 25 % ir numatyti, kad jos būtų mokamos tik vienus metus ir būtų nutraukiamos mokėti pradėjus eiti naujas pareigas, už kurias mokamas atlyginimas.
