EP sesijoje – N. Sarkozy, kino premija, ekonomika ir socialiniai klausimai
Institucijos
2008-10-20 - 17:37
Po ilgos pertraukos EP pirmadienį vėl susirinko į plenarinę sesiją Strasbūre. Svarbiausios jos temos – biudžetas, finansų krizė, socialinės teisės bei užsienio reikalai. Antradienį laukiama atvyksiančio Prancūzijos prezidento N. Sarkozy, trečiadienį – Jungtinių Tautų Civilizacijų aljanso atstovo J. Sampaio, o ketvirtadienį – Europos ombudsmeno N. Diamandouros. Be to, trečiadienį bus įteiktas LUX kino apdovanojimas, o ketvirtadienį paaiškės šių metų Sacharovo premijos laimėtojas.
EP balsuos dėl siūlymo paremti Lietuvos tekstilininkus (Balsavimas be debatų: 2008-10-21) Pasaulio ekonomikos globalizacija neaplenkia ir Lietuvos – nuo jos padarinių jau yra nukentėję Lietuvos tekstilės, elektronikos ir kiti sektoriai. Kilus krizei, be darbo likę asmenys gali pasinaudoti ES Prisitaikymo prie globalizacijos fondo parama. Šioje sesijoje Europos Parlamentas balsuos dėl siūlymo skirti 298 tūkst. 994 eurų paramą buvusiems ,,Alytaus tekstilės“ darbuotojams.
N. Sarkozy su europarlamentarais aptars finansų krizę ir Lisabonos sutartį (Svarstymas: 2008-10-21. Balsavimas: 2008-10-22) Antradienio rytą europarlamentarai aptars spalio 15-16 d. Briuselyje rengiamą Europos Vadovų Tarybos (EVT) posėdį, dalyvaujant Prancūzijos prezidentui Nicolas Sarkozy. Tarp svarbiausių EVT posėdžio temų – Lisabonos sutartis, finansų krizės įveikimas, maisto ir energijos kainos bei padėtis Gruzijoje. Rezoliucija šiuo klausimu nenumatyta.
Kitų metų ES biudžeto prioritetai – klimato kaita, socialinė sritis ir saugumas (Svarstymas: 2008-10-22. Balsavimas: 2008-10-23) Šioje sesijoje europarlamentarai balsuos dėl EP pozicijos derantis dėl 2009 m. ES biudžeto. Derybos šiuo klausimu su ES Taryba numatytos lapkričio 21 d. Kitų metų ES biudžete Parlamentas norėtų teikti pirmenybę klimato kaitai, socialiniams reikalams bei saugumui. Darbuotojų mobilumas neturi pažeisti socialinių teisių, pažymi EP nariai (Svarstymas: 2008-10-21. Balsavimas: 2008-10-22) „Laisvė teikti paslaugas neprieštarauja pagrindinei teisei streikuoti ar stoti į profsąjungas ir nėra už jas viršesnė“, – sakoma Europos Parlamento balsavimui teikiamoje ataskaitoje. Joje raginama iki galo atverti ES vidaus rinką naujosioms ES narėms, tačiau įspėjama, jog visi darbuotojai turi dirbti vienodomis sąlygomis, o profesinių sąjungų veikla turi būti gerbiama. Laikini ir nuolatiniai darbuotojai turės dirbti vienodomis sąlygomis (Svarstymas: 2008-10-20. Balsavimas: 2008-10-22) Neretai žmonės laikinai įdarbinami blogesnėmis sąlygomis negu nuolatiniai darbuotojai. Per trejus metus tai turės pasikeisti. EP antruoju svarstymu balsuos dėl direktyvos, kuri reikalaus žmonėms, įdarbintiems per laikino darbo agentūras, suteikti tokias pačias darbo sąlygas kaip ir nuolatiniams darbuotojams – vienodus atlyginimus, atostogų ilgį, darbo valandas, viršvalandžių kompensavimą ir kita.
Europos Parlamentas skirs LUX kino apdovanojimą (Apdovanojimo įteikimas: 2008-10-22) Siekdamas paremti ES kinematografiją ir paskatinti kultūrų dialogą, Europos Parlamentas šiemet jau antrą kartą skirs LUX kino apdovanojimą. Trys dėl jo kovoję filmai mėnesį buvo rodomi Parlamento patalpose Briuselyje. Tai Vokietijos ir Vengrijos filmas „Delta“, bendras Belgijos, Jungtinės Karalystės, Prancūzijos ir Italijos kūrinys „Lornos tyla“, taip pat Čekijos filmas „Pilietis Havelas“. Tarptautinių porų skyrybų tvarka taps aiškesnė (Svarstymas: 2008-10-20. Balsavimas: 2008-10-21) Šiuo metu nėra aiškių ES taisyklių, nustatančių šalį, kurioje poros gali kreiptis į teismą dėl santuokos nutraukimo, – ypač jei jų pilietybės skirtingos. Neretai geriau informuotas sutuoktinis bando pirmas kreiptis į tos šalies, kurios įstatymai geriau atitinka jo interesus, teismą. Tai gali neatitikti kito sutuoktinio interesų. Šioje sesijoje EP balsuos dėl reglamento pataisų, kurios geriau užtikrins skirtingas pilietybes turinčių sutuoktinių teises skyrybų atveju. ES programa apsaugos vaikus nuo interneto pavojų (Svarstymas: 2008-10-20. Balsavimas: 2008-10-22) Kadangi naujos technologijos plačiau paplito ir padidėjo kompiuterinis raštingumas, vaikai vis dažniau susiduria su neteisėto turinio, žalingo elgesio, vaikų pornografijos, viliojimo internete, priekabiavimo, rasistinio pobūdžio turinio skleidimo ir susižalojimo, anoreksijos arba savižudybės skatinimo, pavojais. Šioje sesijoje Europos Parlamentas balsuos dėl ES programos „Saugesnis internetas“, kuriai 2009–2013 m. numatyta 55 mln. eurų. Europos Parlamentas balsuos dėl naujos ES prekybos komisarės (Balsavimas be debatų: 2008-10-22) Trečiadienį Europos Parlamentas balsuos dėl britės Catherine Ashton paskyrimo ES prekybos komisare. Ji pakeis esamą komisarą Peter Mandelson, kuris tapo Jungtinės Karalystės verslo ministru. Oro uostų rinkliavoms – bendri ES reikalavimai (Svarstymas: 2008-10-22. Balsavimas: 2008-10-23) Didieji Europos oro uostai kartais piktnaudžiauja monopoline padėtimi rinkoje nustatydami rinkliavas už lėktuvų bei keleivių aptarnavimą. Šioje sesijoje Europos Parlamentas antruoju svarstymu balsuos dėl direktyvos, kuri nustatys bendrus oro uostų rinkliavų apskaičiavimo ir jų skaidrumo reikalavimus didiesiems Europos oro uostams. Viešosios paslaugos – ekologiškais automobiliais (Svarstymas: 2008-10-21. Balsavimas: 2008-10-22) Nuo 2010 m. visos ES šalių valdžios įstaigos, savivaldybės bei viešąsias paslaugas teikiančios bendrovės turės pirkti tik ekologiškus automobilius. Dėl tokios direktyvos šioje sesijoje balsuos Europos Parlamentas. Dėl šio klausimo jau sutarta su ES Taryba.
20081017IPR39864 Sesijos apžvalga: 2008 m. spalio 20-23 d. EP plenarinė sesija Strasbūre
-//EP//TEXT IM-PRESS 20081014BRI39372 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
