Europos Parlamentas padėjo naują pamatą ES ir Serbijos santykiuose
ES plėtra
Plenarinė sesija
2011-01-19 - 14:55
Trečiadienį Europos Parlamentas patvirtino ES ir Serbijos Stabilizavimo ir asociacijos susitarimą. Juo panaikinamos abišalės prekybos kliūtys, taip pat numatoma Serbijos narystės ES perspektyva. Kad jis įsigaliotų, šiam susitarimui turi pritarti ir visos Sąjungos šalys. Dvylika ES šalių jau jį ratifikavo.
Kartu priimtoje rezoliucijoje (612 balsų už, 38 prieš, 28 susilaikė) Parlamentas patvirtina, kad Serbijos ateitis yra susijusi su ES, ir ragina šalį toliau dėti pastangas siekiant šio tikslo. Savo ruožtu atkreipiamas dėmesys į išliekančias problemas – padėties Kosove, dviejų likusių karo nusikaltėlių išdavimo tarptautiniam tribunolui, teismų sistemos reformos, korupcijos įveikimo, partijų finansavimo skaidrumo, policijos savivalės pažabojimo, žiniasklaidos nepriklausomumo bei tautinių mažumų teisių užtikrinimo.
Europarlamentarai palankiai vertina 2010 m. spalio 10 d. Belgrade įvykusį pirmąjį gėjų paradą ir „laiko šį įvykį ypatingos svarbos pirmuoju žingsniu siekiant sukurti atvirą ir tolerantišką visuomenę“. Vis dėlto jie apgailestauja dėl parado metu įvykusių smurtinių susidūrimų, kuriuose sužeista daug žmonių, daugiausia policininkų. Parlamentas ragina valdžios institucijas užtikrinti teisinės valstybės principų laikymąsi – nubausti smurto kaltininkus, uždrausti ekstremistų organizacijas, kurioms jie priklauso, ir veiksmingai kovoti su visų rūšių ekstremizmo bei radikalizmo apraiškomis visuomenėje.
Diskusijoje šiuo klausimu kalbėjusi Radvilė Morkūnaitė-Mikulėnienė (Europos liaudies partija) parėmė Serbijos narystės ES siekį, tačiau ragino gerinti verslo aplinką šioje šalyje. Europarlamentarė teigė: „Lietuvos investuotojų patirtis kelia pagrįstų klausimų dėl verslo aplinkos ir užsienio investicijų apsaugos Serbijoje, kadangi Serbijos vyriausybė apkaltino Lietuvos įmones, investavusias 34 milijonus eurų, įsipareigojimų nevykdymu ir, pažeisdama Serbijos ir Lietuvos susitarimą, numatantį investicijų skatinimą ir abipusę apsaugą, nutraukė privatizavimo sutartį. Serbija turi ieškoti būdų užtikrinti skaidrią ir prognozuojamą verslo aplinką, susidoroti su biurokratiniais suvaržymais, teisiniu netikrumu ir panašiais dalykais. “
Pritarimo procedūra bei rezoliucija. Svarstymas: 2011-01-17. Balsavimas: 2011-01-19 20110119IPR11943 Priimti tekstai bus paskelbti čia
LT
1
LINK
/activities/plenary/ta/calendar.do?language=LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
