22.7.2005
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Roberta Angelilli UEN frakcijos vardu
dėl tatuiruotojų ir auskarų vėrėjų profesinės kvalifikacijos reikalavimų suderinimo
Pasiūlymas dėl Europos Parlamento rezoliucijos dėl tatuiruotojų ir auskarų vėrėjų profesinės kvalifikacijos reikalavimų suderinimo
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi 2002 m. Tarybos rezoliucijoje dėl sustiprinto Europos bendradarbiavimo profesinio mokymo srityje skatinimo pripažįstama, kad būtina padidinti profesinio mokymo skaidrumą įgyvendinant ir racionalizuojant informacijos sklaidos priemones bei tinklus,
B.
kadangi švietimas ir mokymas yra svarbūs augant ir vystantis ekonomikai bei yra būtina profesinio mobilumo sąlyga,
C.
kadangi Europos švietimo ir mokymo sistemos turėtų patenkinti žinių visuomenės poreikius ir būtinybę padidinti užimtumo lygį bei pagerinti darbo kokybę ne tik suteikdamos naujų pagrindinių žinių bei skaidresnę kvalifikaciją, kaip numatyta 2000 m. Lisabonos strategijos išvadose,
D.
kadangi tatuiruotojai ir auskarų vėrėjai vis labiau prisitaiko prie naujų vartotojų poreikių bei paklausos rinkoje,
E.
kadangi bendroji abišalio tatuiruotojų ir auskarų vėrėjų profesinės kvalifikacijos pripažinimo sistema užtikrins, kad ES būtų visiškai įgyvendintas laisvas darbuotojų judėjimas bei garantuota steigimosi laisvė,
F.
kadangi būtina suderinti šiuos profesinės kvalifikacijos reikalavimus norint užtikrinti, kad būtų taikomi bendri techninio meistriškumo standartai ir užtikrinami minimalūs higienos bei sveikatos apsaugos reikalavimai,
1.
ragina teisiškai pripažinti tatuiruotojų ir auskarų vėrėjų profesinės kvalifikacijos reikalavimus.
