Antradienį sesijoje: socialinė Europa ir lyčių lygybė
Institucijos
2008-09-03 - 17:56
Reklama gali tiek kurti stereotipus, tiek padėti juos nugalėti Antradienio plenariniame posėdyje europarlamentarai diskutavo dėl Komisijos šią vasarą pristatyto socialinių priemonių paketo, lyčių lygybės bei moteris ir vyrus žeminančios reklamos įtakos. Deputatai aptarė siūlymą uždrausti gyvūnų klonavimą maistui bei teisės aktų dėl elektroninių ryšių paketą. Antradienio posėdyje taip pat patvirtinti pranešimai dėl glaudesnio teisinio bendradarbiavimo Europos Sąjungoje.
Socialinių priemonių paketas
Komisaras V. Špidla europarlamentarams pristatė prieš du mėnesius Komisijos pasiūlytą socialinių priemonių paketą. Tarybos vardu šnekėjęs Prancūzijos užimtumo ir socialinių reikalų ministras Xavier Bertrand paragino 2008 m. paversti socialinės Europos atgaivinimo metais.
Dauguma europarlamentarų teigiamai vertino Komisijos iniciatyvą ir pabrėžė realių pokyčių būtinybę. Tarp jų įvardintų prioritetų – kova su diskriminavimu, socialinio dialogo ir socialinio teisingumo stiprinimas, pusiausvyros tarp darbo lankstumo ir saugumo užtikrinimas bei tinkamas Europos prisitaikymo prie globalizacijos padarinių fondo lėšų panaudojimas.
Europarlamentarai priminė problemas, su kuriomis susiduria Europa – kainų augimą, skurdą, nedarbą ir nepakankamą gimstamumo lygį.
Diskusijų metų išryškėjo aiškūs skirtingų politinių stovyklų nuomonių dėl socialinės ES ateities skirtumai. Pasak vienų prelegentų Komisijos pasiūlymas yra per daug „miglotas“ ir jame trūksta tinkamų socialinių priemonių, kitų nuomone per didelis reglamentavimas gali neigiamai paveikti ekonomiką.
Dėl socialinių priemonių paketo bus balsuojama kitoje plenarinėje sesijoje, pasibaigus diskusijoms dėl pacientų mobilumo.
Lyčių lygybė
Antradienio vakare aptarti lyčių lygybės bei reklamos įtakos jai klausimai. Svarbiausios išliekančios problemos – prievarta moterų atžvilgiu, 15 proc. mažesni nei vyrų moterų atlyginimai bei profesinio ir asmeninio gyvenimo suderinimo sunkumai.
EP nariai taip pat diskutavo dėl stereotipus kuriančių reklamų, suteikiančių „iš anksto numatytus dirbtinius vaidmenis, kurie dažnai žemina, menkina ir pernelyg suprimityvina abi lytis“, vaidmens. Kovoti su stereotipais siūloma kuriant nacionalines žiniasklaidos priežiūros institucijas, kuriose dirbtų lyčių lygybės specialistai bei parengiant europinį reklamos etikos kodeksą.
Telekomunikacijos
Antradienio posėdyje aptarti vadinamojo „telekomunikacijų paketo“ pranešimai. Pranešėjai kalbėjo apie pasitikėjimo tarp reguliuotojų ir rinkos žaidėjų kūrimo svarbą, dėl perėjimo prie skaitmeninės televizijos atsilaisvinsiančio spektro panaudojimą visuomeniniais tikslais bei visapusiškos informacijos apie tarifus ir sutarčių sąlygas pateikimą vartotojams.
20080901STO35665 Moterys vis dar diskriminuojamos, teigia europarlamentarai Įvaizdžio įkaitai: lyčių stereotipai reklamoje Socialinių priemonių paketas [EN] Europarlamentarai siūlo uždrausti klonuotų gyvūnų produktus EP aptarė elektroninių ryšių reguliavimo naujoves
LT
1
PHOTO
20080902PHT35918.jpg
-//EP//TEXT IM-PRESS 20080902IPR35956 0 NOT XML V0//LT
-//EP//TEXT IM-PRESS 20080901STO35671 0 NOT XML V0//LT
-//EP//TEXT IM-PRESS 20080902IPR35961 0 NOT XML V0//LT
-//EP//TEXT IM-PRESS 20080902IPR35964 0 NOT XML V0//LT
-//EP//TEXT IM-PRESS 20080901IPR35777 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
