P7_TA-PROV(2011)0567
Žmonių maistui skirtos vaisių sultys ir tam tikri panašūs produktai ***I
A7-0224/2011
2011 m. gruodžio 14 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos direktyvos, kuria iš dalies keičiama Tarybos direktyva 2001/112/EB dėl žmonių maistui skirtų vaisių sulčių ir tam tikrų panašių produktų ( COM(2010)0490 – C7-0278/2010 – 2010/0254(COD) )
(Įprasta teisėkūros procedūra: pirmasis svarstymas)
Europos Parlamentas
, –
atsižvelgdamas į Komisijos pasiūlymą Europos Parlamentui ir Tarybai ( COM(2010)0490 ),
–
atsižvelgdamas į Sutarties dėl Europos Sąjungos veikimo 294 straipsnio 2 dalį ir 43 straipsnio 2 dalį, pagal kuriuos Komisija pateikė pasiūlymą Parlamentui ( C7–0278/2010 ),
–
atsižvelgdamas į Sutarties dėl Europos Sąjungos veikimo 294 straipsnio 3 dalį,
–
atsižvelgdamas į 2011 m. sausio 19 d. Europos ekonomikos ir socialinių reikalų komiteto nuomonę OL C 84, 2011 3 17, p. 45.
,
–
atsižvelgdamas į 2011 m. lapkričio 18 d. Tarybos atstovo laišku prisiimtą įsipareigojimą pritarti Parlamento pozicijai pagal Sutarties dėl Europos Sąjungos veikimo 294 straipsnio 4 dalį,
–
atsižvelgdamas į Darbo tvarkos taisyklių 55 straipsnį,
–
atsižvelgdamas į Aplinkos, visuomenės sveikatos ir maisto saugos komiteto pranešimą ir į Žemės ūkio ir kaimo plėtros komiteto nuomonę ( A7–0224/2011 ),
1.
priima per pirmąjį svarstymą toliau pateiktą savo poziciją;
2.
ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jo tekstą nauju tekstu;
3.
paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
P7_TC1-COD(2010)0254
Europos Parlamento pozicija, priimta 2011 m. gruodžio 14 d. per pirmąjį svarstymą, siekiant priimti Europos Parlamento ir Tarybos direktyvą 2011/ES/..., kuria iš dalies keičiama Tarybos direktyva 2001/112/EB dėl žmonių maistui skirtų vaisių sulčių ir tam tikrų panašių produktų
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį,
atsižvelgdami į Europos Komisijos pasiūlymą,
perdavus įstatymo galią turinčio teisės akto projektą nacionaliniams parlamentams,
atsižvelgdami į Europos ekonomikos ir socialinių reikalų komiteto nuomonę
OL C 84, 2011 3 17, p. 45.
,
laikydamiesi įprastos teisėkūros procedūros 2011 m. gruodžio 14 d. Europos Parlamento pozicija.
,
kadangi:
(1)
siekiant
apginti vartotojų interesus ir
palengvinti vaisių sulčių ir tam tikrų panašių produktų laisvą judėjimą Europos Sąjungoje, 2001 m. gruodžio 20 d. Tarybos direktyvoje 2001/112/EB dėl žmonių maistui skirtų vaisių sulčių ir tam tikrų panašių produktų OL L 10, 2002 1 12, p. 58.
nustatytos specialios nuostatos dėl atitinkamų produktų gamybos, sudėties ir ženklinimo. Tos taisyklės turėtų būti keičiamos atsižvelgiant į technikos pažangą ir
kuo labiau atitikti
atitinkamų tarptautinių standartų pakeitimus, visų pirma 2005 m. liepos 4–9 d. vykusiame 28-ajame
Codex Alimentarius
komisijos posėdyje priimtą Kodekso standartą vaisių sultims ir nektarams (Codex Stan 247-2005)
(toliau – Kodekso standartas)
.
Šiame Kodekso standarte visų pirma nustatyti vaisių sulčių ir panašių produktų kokybės veiksniai ir ženklinimo reikalavimai;
▌
(3)
nedarant poveikio
2000 m. kovo 20 d. Europos Parlamento ir Tarybos direktyvai 2000/13/EB dėl valstybių narių įstatymų, reglamentuojančių maisto produktų ženklinimą etiketėmis, pateikimą ir reklamavimą, suderinimo
OL L 124, 2000 5 25, p. 66.
būtina iš dalies keisti konkrečias Direktyvos 2001/112/EB dėl vaisių sulčių ir panašių produktų ženklinimo nuostatas, siekiant atspindėti naujas taisykles dėl leidžiamų sudedamųjų dalių, pvz. susijusių su papildymu cukrumis, ko nebeleidžiama daryti vaisių sulčių atveju
.
Kitų produktų atveju papildymas cukrumis turėtų būti ir toliau ženklinamas, kaip numatyta pagal Direktyvą 2000/13/EB
;
(3a)
teiginys apie maistingumą „Nepapildyta cukrumis“, kaip nurodyta 2006 m. gruodžio 20 d. Europos Parlamento ir Tarybos reglamento (EB) Nr. 1924/2006 dėl teiginių apie maisto produktų maistingumą ir sveikatingumą
OL L 404, 2006 12 30, p. 9.
priede, jau labai seniai naudojamas ženklinant vaisių sultis. Jei atsižvelgiant į vaisių sultims taikomus naujus sudėties reikalavimus, numatytus pagal šią direktyvą, pasibaigus pereinamajam laikotarpiui šis teiginys staiga išnyks, gali būti sunku iš karto aiškiai atskirti vaisių sultis ir kitus gėrimus papildymo cukrumis aspektu, o tai gali turėti neigiamo poveikio vaisių sulčių sektoriui. Todėl ribotos trukmės laikotarpiu derėtų numatyti atitinkamą nuostatą, kad šios pramonės atstovai galėtų deramai informuoti vartotojus
;
(4)
siekiant suderinti Direktyvos 2001/112/EB priedus su atitinkamų tarptautinių standartų pakeitimais ir atsižvelgti į technikos pažangą,
pagal Sutarties dėl Europos Sąjungos veikimo 290 straipsnį Komisijai turėtų būti suteikti įgaliojimai priimti ▌teisės aktus
dėl Direktyvos 2001/112/EB priedų dalinio keitimo, išskyrus I priedo I dalį ir II priedą. Ypač svarbu, kad Komisija parengiamųjų darbų metu tinkamai konsultuotųsi, įskaitant konsultacijas ekspertų lygiu. Ruošdama ir rengdama deleguotuosius aktus Komisija turėtų užtikrinti, kad susiję dokumentai būtų tuo pačiu metu tinkamai ir laiku persiųsti Europos Parlamentui ir Tarybai
;
(4a)
siekiant sudaryti valstybėms narėms galimybę priimti įstatymus ir kitus teisės aktus, būtinus, kad šios direktyvos būtų laikomasi, turėtų būti nustatytas 18 mėnesių pereinamasis laikotarpis. Šiuo laikotarpiu turėtų likti galioti Direktyvos 2001/112/EB reikalavimai, neatsižvelgiant į šia direktyva padarytus pakeitimus
;
(4b)
siekiant atsižvelgti į ekonominės veiklos vykdytojų, kurie pateikia į rinką arba ženklina savo produktus laikydamiesi reikalavimų, galiojusių prieš pradedant taikyti nacionalines nuostatas, kuriomis į nacionalinę teisę perkeliama ši direktyva, interesus, būtina numatyti tinkamas pereinamojo laikotarpio nuostatas. Taigi šioje direktyvoje turėtų būti numatyta, kad ribotos trukmės laikotarpį minėtieji produktai gali būti ir toliau parduodami
;
(4c)
kadangi šios direktyvos tikslo – suderinti Direktyvą 2001/112/EB su technikos pažanga atsižvelgiant į Kodekso standartą – valstybės narės negali deramai pasiekti ir kadangi to tikslo geriau siekti Sąjungos lygiu, laikydamasi Europos Sąjungos sutarties 5 straipsnyje nustatyto subsidiarumo principo Sąjunga gali patvirtinti priemones. Pagal tame straipsnyje nustatytą proporcingumo principą šia direktyva neviršijama to, kas būtina nurodytam tikslui pasiekti
;
(5)
Direktyva 2001/112/EB turėtų būti atitinkamai iš dalies pakeista,
PRIĖMĖ ŠIĄ DIREKTYVĄ:
1 straipsnis
Direktyvos 2001/112/EB pakeitimas
Direktyva 2001/112/EB iš dalies keičiama taip:
-1)
1 straipsnyje įterpiama ši pastraipa:
Jei šioje direktyvoje nenumatyta kitaip, I priede apibrėžtiems produktams taikomos Sąjungos teisės nuostatos, taikytinos maisto produktams, pvz., 2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras
*
.
_______________
*
OL L 31, 2002 2 1, p. 1.
-1a)
2 straipsnis išbraukiamas.
1)
3 straipsnio 3 ▌dalis
pakeičiama
taip: 3.
Produktų, pagamintų iš dviejų arba daugiau vaisių rūšių, išskyrus tuos atvejus, kai I priedo II dalies 2 punkte nustatytomis sąlygomis naudojamos citrinų ir
(arba)
žaliųjų citrinų sultys,
pavadinimas nurodomas pateikiant
naudotų vaisių sąrašą mažėjimo tvarka pagal naudotų vaisių sulčių arba tyrių svorį
, kaip nurodyta sudedamųjų dalių sąraše
. Jeigu produktai pagaminti iš trijų ar daugiau vaisių rūšių, vaisių pavadinimus galima pakeisti žodžiais „kelios vaisių rūšys“ ar panašia formuluote arba nurodyti naudotų vaisių rūšių skaičių.
1a)
3 straipsnio 4 dalis išbraukiama.
2)
4 straipsnis pakeičiamas taip:
4 straipsnis
I priedo I dalies 2 punkte nurodytų koncentruotų vaisių sulčių, kurios nėra skirtos galutiniam vartotojui, etiketėje pateikiama informacija apie pridėtas citrinų sultis, žaliųjų citrinų sultis arba rūgštingumą reguliuojančias medžiagas, leidžiamas naudoti 2008 m. gruodžio 16 d. Europos Parlamento ir Tarybos reglamentu (EB) Nr. 1333/2008 dėl maisto priedų*, ir apie jų kiekį. Ši nuoroda pateikiama
:
– ant pakuotės;
–
prie pakuotės pritvirtintoje etiketėje; arba
–
lydimajame dokumente.
__________________
* OL L 354, 2008 12 31, p. 16.
2a)
5 straipsnyje įterpiama ši dalis:
'Ši Direktyva taikoma I priede nurodytiems produktams, kurie pateikiami į Europos Sąjungos rinką laikantis 2002 m. sausio 28 d. (EB) Nr. Reglamento Nr. 178/2002.„.
3)
7 straipsnis pakeičiamas taip:
7 straipsnis
Siekiant
suderinti
šios direktyvos priedus
su ▌atitinkamų tarptautinių standartų
pakeitimais ir atsižvelgti į technikos pažangą
,
Komisijai pagal 7a straipsnį suteikiami įgaliojimai priimti deleguotuosius aktus dėl šios direktyvos priedų dalinio keitimo
, išskyrus I priedo I dalį ir II priedą. ▌
4)
Įterpiamas 7a straipsnis:
7a straipsnis
1.
Komisijai suteikiami
įgaliojimai priimti šioje direktyvoje nurodytus deleguotuosius ▌aktus
laikantis šiame straipsnyje nustatytų sąlygų
.
1a. 7 straipsnyje nurodyti įgaliojimai
Komisijai suteikiami
penkerių metų laikotarpiui nuo ...
+
OL: prašom įrašyti datą: 18 mėnesių po šios direktyvos įsigaliojimo dienos.
. Komisija parengia ataskaitą dėl įgaliojimų suteikimo likus ne mažiau kaip devyniems mėnesiams iki penkerių metų laikotarpio pabaigos. Įgaliojimų suteikimas automatiškai pratęsiamas tokios pačios trukmės laikotarpiams, išskyrus atvejus, kai Europos Parlamentas arba Taryba pareiškia prieštaravimų dėl tokio pratęsimo likus ne mažiau kaip trims mėnesiams iki kiekvieno tokio laikotarpio pabaigos.
▌
2.
Europos Parlamentas arba Taryba gali bet kuriuo metu atšaukti
7 straipsnyje
nurodytus įgaliojimus.
▌
Sprendimu dėl ▌atšaukimo nutraukiamas tame sprendime nurodytų įgaliojimų suteikimas.
Jis
įsigalioja
kitą dieną po sprendimo paskelbimo Europos Sąjungos oficialiajame leidinyje
arba vėlesnę jame nurodytą dieną. Jis
nedaro
poveikio jau galiojančių
deleguotųjų
aktų
teisėtumui
. ▌
3.
Kai tik Komisija priima deleguotąjį aktą, apie tai ji tuo pačiu metu praneša Europos Parlamentui ir Tarybai.
4.
Pagal 7 straipsnį priimtas deleguotasis aktas įsigalioja tik tuomet, jeigu
per du mėnesius nuo pranešimo
apie jį Europos Parlamentui ir Tarybai
dienos
nei Europos Parlamentas, nei Taryba nepareiškė prieštaravimų, arba jeigu iki to laikotarpio pabaigos tiek Europos Parlamentas, tiek Taryba pranešė Komisijai, kad jie nepareikš prieštaravimų.
Europos Parlamento arba Tarybos iniciatyva
tas
laikotarpis
pratęsiamas dviem mėnesiams
.
Deleguotieji aktai skelbiami
Europos Sąjungos oficialiajame leidinyje
ir įsigalioja jame nurodytą dieną
, pasibaigus laikotarpiui prieštaravimams pareikšti
.
Deleguotieji aktai
gali būti
paskelbti
Europos Sąjungos oficialiajame leidinyje
ir įsigalioti anksčiau, nei baigiasi tas laikotarpis, jeigu tiek Europos Parlamentas, tiek Taryba pranešė Komisijai, kad nepareikš prieštaravimų. ▌
5)
8 straipsnis išbraukiamas.
6)
Priedai pakeičiami šios direktyvos priede pateikiamu tekstu.
2 straipsnis Perkėlimas į nacionalinę teisę
1.
Valstybės narės ne vėliau kaip
...
+
OL: prašom įrašyti datą: 18 mėnesių po šios direktyvos įsigaliojimo dienos.
priima įstatymus ir kitus teisės aktus, būtinus, kad būtų laikomasi šios direktyvos. Jos nedelsdamos pateikia Komisijai tų nuostatų tekstus ▌.
Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
Valstybės narės taiko tas nuostatas nuo ...
+
OL: prašom įrašyti datą: 18 mėnesių po šios direktyvos įsigaliojimo dienos.
.
2.
Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
2a straipsnis
Pereinamojo laikotarpio priemonės
1.
Produktai, pateikti į rinką ar paženklinti anksčiau, nei ...
+
OL: prašom įrašyti datą: 18 mėnesių po šios direktyvos įsigaliojimo dienos.
, laikantis Direktyvos 2001/112/EB reikalavimų, gali būti ir toliau parduodami iki ...
++
OL: prašom įrašyti datą: 3 metai po šios direktyvos įsigaliojimo dienos.
+
.
2.
Teiginys „Jokios vaisių sultys nepapildomos cukrumis nuo ...
++
OL: prašom įrašyti datą: 3 metai po šios direktyvos įsigaliojimo dienos.
+
“ iki ...
+++
OL: prašom įrašyti datą: 4 metai ir 6 mėnesiai po šios direktyvos įsigaliojimo dienos.
++
gali būti pateikiamas ant etiketės toje pačioje vietoje, kaip ir I priedo I dalies 1–4 punktuose nurodytų produktų pavadinimas.
3 straipsnis Įsigaliojimas
Ši direktyva įsigalioja ▌jos paskelbimo
Europos Sąjungos oficialiajame leidinyje
dieną
.
4 straipsnis Adresatai
Ši direktyva skirta valstybėms narėms.
Priimta
Europos Parlamento vardu Tarybos vardu
Pirmininkas Pirmininkas
PRIEDAS
„I PRIEDAS PRODUKTŲ PAVADINIMAI, TERMINŲ APIBRĖŽTYS IR CHARAKTERISTIKOS
APIBRĖŽTYS
1.
a) Vaisių sultys
Galintis fermentuotis, bet nesusifermentavęs produktas, gautas iš sveikų, prinokusių šviežių arba atšaldytų ar užšaldytų vienos ar daugiau sumaišytų vaisių rūšių valgomosios dalies, turintis spalvą, kvapą ir skonį, būdingą sultims tų vaisių, iš kurių jis pagamintas.
Aromatas, vaisių minkštimas ir plėvelinės skiltelių pertvaros, tinkamais fiziniais būdais gauti iš tos pačios vaisių rūšies, gali būti grąžinami į sultis.
Citrusinių vaisių sultys turi būti išspaustos iš vidinio vaisiaus sluoksnio (endokarpinės dalies). Tačiau žaliųjų citrinų sultis galima išspausti iš viso vaisiaus.
Jei sultys gaminamos
iš vaisių su kauliukais, sėklomis ir žieve, ▌kauliukų, sėklų ir žievės
dalys ar komponentai į sultis nededami
.
Ši nuostata netaikoma tais atvejais, kai kauliukų, sėklų ir žievės dalių ar komponentų
neįmanoma pašalinti laikantis geros gamybos praktikos ▌.
Gaminant vaisių sultis leidžiama maišyti vaisių sultis ir vaisių tyrę.
b)
Vaisių sultys iš koncentrato
Produktas, gaunamas atgaminant koncentruotas vaisių sultis, apibrėžtas I dalies 2 punkte, naudojant geriamąjį vandenį, kuris atitinka 1998 m. lapkričio 3 d. Tarybos direktyvos 98/83/EB dėl žmonėms vartoti skirto vandens kokybės
OL L 330, 1998 12 5, p. 32.
reikalavimus.
Galutinio produkto sausosios medžiagos kiekis atitinka mažiausius atgamintų sulčių Brikso laipsnius, nurodytus V priede.
Jeigu sultys iš koncentrato yra pagamintos iš V priede pateiktame sąraše nepaminėtų vaisių, mažiausias iš koncentrato atgamintų sulčių Brikso laipsnis yra sulčių, išspaustų iš koncentratui gaminti naudojamų vaisių, Brikso laipsnis.
▌
Aromatas, vaisių minkštimas ir plėvelinės skiltelių pertvaros, tinkamais fiziniais būdais gauti iš tos pačios vaisių rūšies, gali būti grąžinami į
vaisių sultis iš koncentrato
.
Sultys ruošiamos naudojant tinkamus procesus, kuriais išlaikomos pagrindinės tipinių sulčių iš tų vaisių, iš kurių jos pagamintos, fizinės, cheminės, juslinės ir maistinės savybės.
Gaminant vaisių sultis iš koncentrato leidžiama maišyti vaisių sultis ir (arba) koncentruotas vaisių sultis su vaisių tyre ir (arba) koncentruota vaisių tyre.
2.
Koncentruotos vaisių sultys
Produktas, gautas iš vienos arba daugiau vaisių rūšių sulčių, iš kurių fiziniu būdu pašalintas tam tikras vandens kiekis. Jei produktas skirtas vartoti tiesiogiai, iš sulčių pašalinama ne mažiau kaip 50 % vandens.
Aromatas, vaisių minkštimas ir plėvelinės skiltelių pertvaros, tinkamais fiziniais būdais gauti iš tos pačios vaisių rūšies, gali būti grąžinami į
koncentruotas
vaisių
sultis
.
3.
Vandeniu ekstrahuotos vaisių sultys
Produktas, gaunamas difuzijos su vandeniu būdu iš:
–
viso mėsingo vaisiaus, kurio sulčių negalima ekstrahuoti jokiu fiziniu būdu, arba
–
viso dehidratuoto vaisiaus.
▌
4.
Dehidratuotos vaisių sultys ir (arba) vaisių sulčių milteliai
Produktas, gautas iš vienos arba daugiau vaisių rūšių sulčių, iš kurių fiziniu būdu pašalintas beveik visas jose esantis vanduo.
5.
Vaisių nektaras
Galintis fermentuotis, bet nesusifermentavęs produktas
:
–
gautas į I dalies 1, 2, 3 ir 4 punktuose apibrėžtus produktus, vaisių tyrę ir (arba) koncentruotą vaisių tyrę ir (arba) tų produktų mišinį pridedant vandens
, papildant arba nepapildant cukrumis
ir (arba)
pridedant
medaus, ir
–
atitinkantis IV priedo reikalavimus.
Nedarant poveikio Reglamentui (EB) Nr. 1924/2006,
jei vaisių nektarai gaminami
nepapildant cukrumis
arba sumažintos energetinės vertės, remiantis Reglamentu (EB) Nr. 1333/2008 cukrūs gali būti visiškai arba iš dalies pakeičiami saldikliais.
Aromatas, vaisių minkštimas ir plėvelinės skiltelių pertvaros, tinkamais fiziniais būdais gauti iš tos pačios vaisių rūšies, gali būti grąžinami į vaisių nektarą.
II.
LEIDŽIAMOS SUDEDAMOSIOS DALYS, APDOROJIMAS IR MEDŽIAGOS
1.
Sudėtis
Gaminant vaisių sultis, vaisių tyres ir vaisių nektarus, turinčius atitinkamo vaisiaus produkto pavadinimą ar paprastai naudojamą produkto pavadinimą, naudojami vaisiai, kurių rūšys atitinka V priede nurodytus botaninius pavadinimus. Jei naudojamos į V priedą neįtrauktos vaisių rūšys, taikomas teisingas botaninis ar bendrinis pavadinimas.
Vaisių sulčių Brikso laipsnis yra sulčių, išspaustų iš vaisių, Brikso laipsnis, kuris nekeičiamas, išskyrus atvejus, kai maišoma su tos pačios vaisių rūšies sultimis.
Mažiausias Brikso laipsnis V priede nustatytas
iš koncentrato atgamintoms vaisių sultims ir iš koncentrato atgamintai vaisių tyrei
neįskaitant jokių pridėtų neprivalomų sudedamųjų dalių ir priedų
tirpios
sausosios medžiagos.
2.
Leidžiamos sudedamosios dalys
Į
I dalyje nurodytus
produktus galima pridėti
tik šių sudedamųjų dalių:
–
vitaminų ir mineralų, kuriuos dėti leidžiama 2006 m. gruodžio 20 d. Europos Parlamento ir Tarybos reglamentu (EB) Nr. 1925/2006 dėl maisto produktų papildymo vitaminais ir mineralais bei tam tikromis kitomis medžiagomis
OL L 404, 2006 12 30, p. 26.
;
–
maisto priedų, leidžiamų pagal Reglamentą (EB) Nr. 1333/2008;
–
į vaisių sultis,
vaisių
nektarus, vaisių sultis iš koncentrato ir koncentruotas vaisių sultis
gali būti grąžinamas aromatas, vaisių minkštimas ir plėvelinės skiltelių pertvaros
;
–
vyno rūgšties druskos gali būti grąžinamos tik į vynuogių sultis.
–
vaisių nektarus galima papildyti cukrumis
ir (arba)
medumi
(iki 20 % visos galutinio produkto masės)
ir (arba) saldikliais;
Teiginys, nurodantis, kad į vaisių nektarą nebuvo pridėta cukrų, ir bet koks kitas teiginys, kurį vartotojas galėtų taip pat suprasti, gali būti pateikiamas tik tuo atveju, jei maisto produkto sudėtyje nėra jokių pridėtų monosacharidų arba disacharidų ar bet kokių kitų maisto medžiagų, naudojamų dėl jų saldinamųjų savybių, įskaitant saldiklius, kaip apibrėžta Reglamente (EB) Nr. 1333/2008. Jei vaisių nektare esama natūralių cukrų, ant etiketės turėtų būti taip pat pateikiamas teiginys „Produkto sudėtyje yra natūralių cukrų“.
–
į III priedo a punkte, b punkto pirmoje įtraukoje, c punkte, e punkto antroje įtraukoje ir h punkte nurodytus produktus galima papildyti cukrumis ir (arba) medumi;
–
į I dalies 1, 2, 3, 4 ir 5 punktuose apibrėžtus produktus rūgštumui sureguliuoti leidžiama pridėti citrinų ir (arba) žaliųjų citrinų sulčių ir (arba) koncentruotų citrinų ir (arba) žaliųjų citrinų sulčių iki 3 g/l sulčių, išreiškiant jas bevandene citrinų rūgštimi
;
–
į pomidorų sultis ir pomidorų sultis iš koncentrato galima pridėti
:
druskos, prieskonių ir aromatinių žolių.
▌
3.
Leidžiami apdorojimo būdai ir medžiagos
I dalyje nurodytus produktus leidžiama apdoroti tik šiais būdais ir gali būti pridedamos tik šios medžiagos:
–
Mechaniniai ekstrahavimo procesai.
–
Įprastiniai fiziniai procesai, įskaitant srautinius valgomosios vaisių, išskyrus vynuoges, dalies ekstrahavimą (difuziją), gaminant koncentruotas vaisių sultis, jei tokiu būdu gautos koncentruotos vaisių sultys atitinka I dalies 1 punkto nuostatas.
–
Vynuogių sultis, gautas iš sulfituotų vynuogių, leidžiama desulfituoti fizinėmis priemonėmis, tačiau bendras SO2 kiekis galutiniame produkte neturi viršyti 10 mg/l.
–
Fermentų preparatai: Reglamento (EB) Nr. 1332/2008 reikalavimus atitinkanti pektinazė (pektinui skaidyti), proteinazė (baltymams skaidyti) ir amilazė (krakmolui skaidyti).
–
Valgomoji želatina.
–
Taninai.
–
Silicio zolis.
–
Medžio anglis.
–
Azotas.
–
Bentonitas kaip absorbuojantis molis.
–
Chemiškai inertiškos pagalbinės filtravimo priemonės ir nusodinimo agentai (
įskaitant
perlitą, plautą diatomitą, celiuliozę, netirpųjį poliamidą, polivinilpolipirolidoną, polistireną), atitinkantys 2004 m. spalio 27 d. Europos Parlamento ir Tarybos reglamentą (EB) Nr. 1935/2004 dėl žaliavų ir gaminių, skirtų liestis su maistu, ir panaikinantį direktyvas 80/590/EEB ir 89/109/EEB
OL L 338, 2004 11 13, p. 4.
.
–
Chemiškai inertiškos adsorbcijos pagalbinės medžiagos, atitinkančios direktyvų, skirtų medžiagoms ir gaminiams, skirtiems liestis su maisto produktais, nuostatas, naudojamos siekiant sumažinti limonoido ir naringino kiekį citrusinių vaisių sultyse reikšmingai nepaveikiant limonoidinių gliukozidų, rūgšties, cukrų (įskaitant oligosacharidus) arba mineralinių medžiagų kiekio.
▌
II PRIEDAS
ŽALIAVŲ APIBRĖŽTYS
Šioje direktyvoje vartojamų terminų apibrėžtys:
1.
Vaisiai
Šioje direktyvoje pomidoras taip pat laikomas vaisiumi.
Vaisius turi būti sveikas, tinkamai prinokęs ir šviežias arba konservuotas naudojant fizines priemones ar apdorojimo būdus, įskaitant apdorojimą nuskynus, pagal taikomas Sąjungos teisės nuostatas.
2.
Vaisių tyrė
Galintis fermentuotis, bet nesusifermentavęs produktas, gaunamas naudojant tinkamus fizinius procesus, kaip antai pertrinant per sietą, trinant, malant luptų arba neluptų vaisių valgomąją dalį, neatskiriant sulčių.
▌
3.
Koncentruota vaisių tyrė
Produktas, gautas iš vaisių tyrės fiziniu būdu pašalinus tam tikrą vandens kiekį.
Į koncentruotą vaisių tyrę gali būti grąžinamas aromatas, gautas tinkamais fiziniais būdais, kaip apibrėžta II dalies 3 punkte, ir visas iš tos pačios vaisių rūšies.
4.
Aromatas
Nedarant poveikio Reglamentui (EB) Nr. 1334/2008, grąžinti skirti aromatai gaunami apdorojant ▌vaisių taikant tinkamus fizinius procesus. Šie fiziniai procesai gali būti taikomi siekiant išlaikyti ar stabilizuoti aromato kokybę ir visų pirma apima spaudimą, ekstrahavimą, distiliavimą, filtravimą, adsorbciją, garinimą, frakcionavimą ir koncentravimą.
Aromatas gaunamas iš valgomųjų vaisiaus dalių; tačiau tai taip pat gali būti šalto spaudimo aliejus iš citrusinių vaisių žievės ir komponentai iš kauliukų.
5.
Cukrūs
–
2001 m. gruodžio 20 d. Tarybos direktyvoje 2001/111/EB dėl kai kurių žmonėms vartoti skirto cukraus rūšių
OL L 10, 2002 1 12, p. 53.
apibrėžti cukrūs,
–
fruktozės sirupas,
–
cukrūs, ekstrahuoti iš vaisių.
6.
Medus
2001 m. gruodžio 20 d. Tarybos direktyvoje 2001/110/EB dėl medaus
OL L 10, 2002 1 12, p. 47.
apibrėžtas produktas.
7.
Vaisių minkštimas arba plėvelinės skiltelių pertvaros
Produktai, gauti iš tos pačios vaisių rūšies valgomųjų dalių, neatskiriant sulčių. Be to, citrusinių vaisių minkštimas arba plėvelinės skiltelių pertvaros yra sulčių maišeliai, gauti iš vaisiaus vidinio sluoksnio.
▌
III PRIEDAS
KONKRETŪS TAM TIKRŲ I PRIEDE IŠVARDYTŲ PRODUKTŲ PAVADINIMAI
a)
„vruchtendrank“ – vaisių nektarams;
b)
„Süßmost“;
Terminas „Süßmost“ gali būti vartojama tik kartu su produktų pavadinimais „Fruchtsaft“ arba „Fruchtnektar“ įvardijant:
–
vaisių nektarą, gautą vien tik iš vaisių sulčių, koncentruotų vaisių sulčių arba šių produktų mišinio, kai tie produktai, būdami natūralios būklės, yra neskanūs dėl savo didelio natūralaus rūgštingumo,
–
vaisių sultis, gautas iš obuolių arba kriaušių, prireikus pridėjus obuolių, tačiau nepridėjus cukraus;
c)
„suco e polpa“ arba „sumo e polpa“ – vaisių nektarams, gautiems vien tik iš vaisių tyrės ir (arba) koncentruotos vaisių tyrės;
d)
„æblemost“ – obuolių sultims, į kurias nepridėta cukraus;
e)
e)
– „sur ... saft“ kartu su naudotų vaisių pavadinimu (danų kalba) – sultims, į kurias nepridėta cukraus ir kurios yra pagamintos iš juodųjų serbentų, vyšnių, raudonųjų serbentų, baltųjų serbentų, aviečių, braškių ar šeivamedžio uogų;
–
„sød ... saft“ arba „sødet ... saft“ kartu su naudotų vaisių pavadinimu (danų kalba) – sultims, kurios yra pagamintos iš šių vaisių ir į kurias pridėta daugiau nei 200 g cukraus vienam litrui;
f)
„äpplemust“ – obuolių sultims, į kurias nepridėta cukraus;
g)
„mosto“ – vynuogių sulčių sinonimas;
h)
'smiltsērkšķu sula ar cukuru' arba „astelpaju marjad suhkruga“ arba „słodzony sok z rokitnika“ – sultims, kurios pagamintos iš šaltalankio uogų ir į kurias pridėta ne daugiau kaip 140 g cukraus vienam litrui.
IV PRIEDAS
VAISIŲ NEKTARAMS SKIRTOS SPECIALIOSIOS NUOSTATOS
Vaisių nektarai, pagaminti iš:
Minimalus sulčių ir (arba) tyrės kiekis (% galutinio produkto masės)
I. Vaisių, kurių natūralios sultys yra rūgščios ir neskanios
Pasifloros
25
Apelsininės kiauliauogės (
Quito naranjillos
)
25
Juodieji serbentai
25
Baltieji serbentai
25
Raudonieji serbentai
25
Agrastai
30
Šaltalankio uogos
25
Dygiosios slyvos
30
Slyvos
30
Kvečai
30
Šermukšnio uogos
30
Erškėtuogės
40
Rūgščiosios vyšnios
35
Kitos vyšnios
40
Mėlynės
40
Šeivamedžio uogos
50
Avietės
40
Abrikosai
40
Braškės
40
Gervuogės/Šilkmedžio uogos
40
Spanguolės
30
Cidonijos
50
Citrinos ir žaliosios citrinos
25
Kiti šiai kategorijai priskiriami vaisiai
25
II. Mažai rūgščių, mėsingų ar labai aromatingų vaisių, kurių natūralios sultys yra neskanios
Mangai
25
Bananai
25
Gvajavos
25
Melionmedžio vaisiai
25
Ličiai
25
Azerolės (
Neapolitan medlars
)
25
Dygliuotosios anonos
25
Akytosios anonos
(Anona reticulata)
25
Žvynuotosios anonos (
Anona squamosa
)
25
Granatai
25
Anakardžiai
25
Ispaniškosios slyvos
25
Spondia tuberosa aroda
25
Kiti šiai kategorijai priskiriami vaisiai
25
III. Vaisių, kurių natūralios sultys yra skanios
Obuoliai
50
Kriaušės
50
Persikai
50
Citrusiniai vaisiai, išskyrus citrinas ir žaliąsias citrinas
50
Ananasai
50
Pomidorai
50
Kiti šiai kategorijai priskiriami vaisiai
50
V PRIEDAS
MAŽIAUSI IŠ KONCENTRATO ATGAMINTŲ VAISIŲ SULČIŲ IR VAISIŲ TYRĖS BRIKSO LAIPSNIAI
Bendrinis vaisiaus pavadinimas
Botaninis pavadinimas
Mažiausi
Brikso
laipsniai
Obuoliai*
Malus domestica Borkh.
11,2
Abrikosai**
Prunus armeniaca L.
11,2
Bananai**
Musa x paradisiaca L. (išskyrus tikruosius bananus)
21,0
Juodieji serbentai*
Ribes nigrum L.
11,0
Vynuogės*
Vitis vinifera L. arba jos hibridai
Vitis labrusca L. arba jos hibridai
15.9
Greipfrutai*
Citrus x paradise Macfad.
10,0
Gvajavos**
Psidium guajava L.
8,5
Citrinos*
Citrus limon (L.) Burm.f.
8,0
Mangai**
Mangifera
indica L.
13,5
Apelsinai*
Citrus sinensis (L.) Osbeck
11,2
Pasifloros*
Passiflora edulis Sims
12,0
Persikai**
Prunus persica (L.) Batsch var. persica
10,0
Kriaušės**
Pyrus communis L.
11,9
Ananasai*
Ananas comosus (L.) Merr.
12,8
Avietės*
Rubus idaeus L.
7,0
Rūgščiosios vyšnios*
Prunus cerasus L.
13,5
Braškės*
Fragaria x ananassa Duch.
7,0
Pomidorai
Lycopersicon esculentum, Mill.
5,0
Mandarinai*
Citrus reticulata Blanco
11,2
Žvaigždute (*) pažymėtų produktų, iš kurių gaminamos sultys, mažiausias santykinis tankis nustatomas pagal santykį su vandeniu 20/20°C.
Dviem žvaigždutėmis (**) pažymėtiems produktams, iš kurių gaminama tyrė, nustatomas tik mažiausias nekoreguotas Brikso vertės rodmuo (rūgštis nėra koreguojama).„.
