20.1.2010 B7-0058/2010 PASIŪLYMAS DĖL REZOLIUCIJOS pagal Darbo tvarkos taisyklių 120 straipsnį
dėl dingusių nepilnamečių paieškos
Cristiana Muscardini
PE432.906v01-00 B7‑0058/2010 Europos Parlamento pasiūlymas dėl rezoliucijos dėl dingusių nepilnamečių paieškos
Europos Parlamentas ,
– atsižvelgdamas į Darbo tvarkos taisyklių 120 straipsnį,
A. kadangi kiekvienais metais Europos Sąjungoje pradingsta daugybė nepilnamečių,
B. kadangi 2009 m. sausio 5 d. duomenimis dingusių ir nesurastų nepilnamečių skaičius vien Italijoje siekė 1 330 Kriminalinės policijos centrinio direktorato duomenys. Jungtinių pajėgų sistema (it. Sistema Interforze ).
.
C. kadangi šis nusikalstamas reiškinys apima pedofiliją, prekybą organais ir prostituciją,
D. kadangi, nors ir steigiamos su policijos pajėgomis bendradarbiaujančios nacionalinės asociacijos ir kuriami dingusių nepilnamečių paieškos centrus jungiantys kompiuteriniai tinklai, su minėtu reiškiniu susijusių atvejų nemažėja,
E. kadangi Interpolas susirūpino dėl šio reiškinio plitimo,
1. ragina Tarybą ir Komisiją skatinti pagalbos iniciatyvas, pagal kurias būtų remiami gausūs nacionaliniai dingusių nepilnamečių paieškos centrai, kad jie galėtų turėti prieigą prie Europos duomenų bazės, kuri gali veikti kartu su Europolo tarnybomis;
2. ragina Tarybą ir Komisiją siūlyti valstybėms narėms kiekvieną kartą, kai nepilnametis, lydimas suaugusio asmens, kerta valstybių sieną, vykdyti griežtą ir subtilią kontrolę, siekiant patikrinti, ar lydinčio asmens pase yra įrašas apie vaiką, arba patikrinti, ar pats vaikas turi asmens tapatybę patvirtinantį dokumentą, kadangi akivaizdu, kad jei nėra tapatybės dokumento galima įtarti, kad nepilnametis vežamas į kitą šalį ne savo noru.
