P7_TA(2010)0010
Komisijos paskyrimas
B7-0090/2010
2010 m. vasario 9 d. Europos Parlamento sprendimas, kuriuo duodamas patvirtinimas paskirti Komisiją
Europos Parlamentas
, –
atsižvelgdamas į ES sutarties 17 straipsnio 7 dalį ir į Euratomo sutarties 106a straipsnį,
–
atsižvelgdamas į 2009 m. liepos 9 d. Valstybių ar Vyriausybių vadovų sudėties Tarybos sprendimą 2009/532/EB OL L 179, 2009 7 10, p. 61.
, pagal kurį siūloma José Manuel Durão Barroso skirti Komisijos Pirmininku,
–
atsižvelgdamas į "Politikos gaires kitos kadencijos Komisijai", kurias 2009 m. rugsėjo 3 d. pateikė išrinktasis Komisijos pirmininkas,
–
atsižvelgdamas į savo 2009 m. rugsėjo 16 d. sprendimą Tos dienos protokolas, P7_PV(2009)09-16, 7.1 punktas.
, pagal kurį José Manuel Durão Barroso išrinktas Komisijos pirmininku,
–
atsižvelgdamas į 2009 m. gruodžio 4 d. Europos Vadovų Tarybos sprendimą 2009/950/ES, priimtą gavus Komisijos pirmininko sutikimą, dėl Sąjungos vyriausiojo įgaliotinio užsienio reikalams ir saugumo politikai paskyrimo OL L 328, 2009 12 15, p. 69.
,
–
atsižvelgdamas į 2010 m. sausio 22 d. Tarybos sprendimą 2010/41/ES, Euratomas, priimtą bendru susitarimu su išrinktuoju Komisijos pirmininku, dėl kitų asmenų, kuriuos ji siūlo skirti Komisijos nariais, sąrašo patvirtinimo OL L 20, 2010 1 26, p. 5.
,
–
atsižvelgdamas į paskirtųjų Komisijos narių klausymus atsakinguosiuose Parlamento komitetuose, surengtus 2010 m. sausio 11 d. – vasario 3 d., taip pat į kandidatų vertinimus, kuriuos šie komitetai pateikė pasibaigus klausymams,
–
atsižvelgdamas į vertinimus, atliktus 2010 m. sausio 21 d. ir vasario 4 d. Pirmininkų sueigos posėdžiuose,
–
atsižvelgdamas į 2010 m. vasario 9 d. išrinktojo Komisijos pirmininko pareiškimą plenariniame posėdyje,
–
atsižvelgdamas į Darbo tvarkos taisyklių 106 straipsnį ir XVII priedą,
1.
duoda patvirtinimą, kad būtų paskirti Komisijos pirmininkas, pirmininko pavaduotoja išorės santykiams (Sąjungos vyriausioji įgaliotinė užsienio reikalams ir saugumo politikai) ir kiti Komisijos nariai kolektyviai, kurių kadencijos pabaiga 2014 m. spalio 31 d.;
2.
paveda Pirmininkui perduoti šį sprendimą Europos Vadovų Tarybai ir Ministrų tarybai.
