KLAUSIMAS ŽODŽIU H-0460/09
Vyriausybės valandai 2009 Gruodžio mėnesio sesijoje
pagal 116 Darbo tvarkos taisyklių straipsnį
pateikė
Ádám Kósa
Komisijai
Tema: Su kalba ir su gestų kalba susijusios teisės
Iki šiol gestų kalba pripažįstama pagal devynių Europos Sąjungos valstybių narių įstatymus arba konstituciją, o nuo 2009 m. lapkričio 9 d. ji pripažįstama taip pat ir Vengrijoje. Europos Parlamentas nuo 1988 m. iki 1998 m. du kartus sprendė gestų kalbos padėties klausimą rezoliucijose, tačiau konkretūs rezultatai iki šiol yra menki.
2007 m. aukšto lygio grupės dėl daugiakalbystės ekspertų komitetas pateikė daug pasiūlymų dėl daugiakalbystės. Ekspertų komitetas pabrėžė, kad daugiakalbystė apima taip pat ir gestų kalbas.
2009 m. lapkričio 26 d. Bendrųjų reikalų ir išorės santykių taryboje buvo pasiektas susitarimas dėl JT konvencijos dėl neįgaliųjų teisių ratifikavimo. Konvencijos 30 straipsnyje teigiama, kad neįgalieji, kaip ir kiti asmenys, turi teisę į jų konkretaus kultūrinio ir kalbinio tapatumo, įskaitant gestų kalbą ir kurčiųjų kultūrą, pripažinimą ir rėmimą.
Kokių priemonių ketina imtis Europos Komisija, atsižvelgdama į 2000 m. Flensburgo rekomendacijas, kuriose taip pat pateikiama nuoroda į gestų kalbas, kad gestų kalbos būtų pripažintos ir tinkamai vartojamos ES institucijose?
