KLAUSIMAS RAŠTU E-2329/04
parengė Rolandas Pavilionis (UEN)
Taryba i
(5 spalio 2004)
Tema: žodžio „euro“ vartojimo ir būtinybės vietoj konstatuojamosios dalies Tarybos reglamente (EB) Nr. 974/98 sukurti atskirą straipsnį
Sprendimas oficialiuose ES dokumentuose rašyti euro pavadinimą visiškai jo nepritaikius prie atskirų šalių gramatikos taisyklių reikalauja reformuoti lietuvių ir latvių kalbų struktūras. Šiuo metu yra visiškai neįmanoma įtraukti žodį „euro“ į šių kalbų sistemas, nes baltų kalbose vienaskaitos vardininko linksnis negali turėti galūnės „o“. Todėl angliškas žodis „euro“ iki šiol buvo verčiamas žodžiu „euras“ lietuvių kalboje ir „eira“ – latvių (plg. „Europa“ – latv. „Eiropa“). Norėdamos atitikti Tarybos Reglamento (EB) Nr. 974/98 OL L 139, 1998 5 11, p. 1 . reikalavimus ir pradėti oficialiuose dokumentuose savo kalbomis vartoti žodį „euro“, valstybės narės turės pertvarkyti savo kalbų sistemas. Paprastai Lietuvos ir Latvijos kalbininkai pritaiko svetimus žodžius prie baltų kalbų sistemos. Todėl norint įtraukti žodį „euro“ į šių kalbų sistemas, reikėtų pertvarkyti dabartinę lietuvių ir latvių kalbų gramatiką.
Kai buvo priimami Tarybos reglamentai (EB) Nr. 1103/97 OL L 162, 1997 6 19, p. 1 . ir Nr. 974/98, baltų kalbos dar nebuvo oficialios ES kalbos, todėl nebuvo atsižvelgta į jų kalbinius ypatumus.
Ar Taryba mano, kad konstatuojamoji dalis, dėl kurios turėtų būti pertvarkytos lietuvių ir latvių kalbos, t. y. Tarybos reglamentų (EB) Nr. 1103/97 ir 974/98 2 konstatuojamoji dalis, sudaro pakankamą teisinį pagrindą, kuriuo vadovaujantis turėtų būti pertvarkytos tam tikrų valstybių narių kalbos ?