A7-0241/2011
21.6.2011
***I
PRANEŠIMAS
dėl iš dalies pakeisto pasiūlymo dėl Europos Parlamento ir Tarybos reglamento, kuriuo įsteigiama didelės apimties IT sistemų laisvės, saugumo ir teisingumo erdvėje operacijų valdymo agentūra
(COM(2010)0093 – C7‑0046/2009 – 2009/0089(COD))
Piliečių laisvių, teisingumo ir vidaus reikalų komitetas
Pranešėjas:
Carlos Coelho
PE 440.994v02-00
Procedūrų sutartiniai ženklai
* Konsultavimosi procedūra
*** Pritarimo procedūra
***I Įprasta teisėkūros procedūra (pirmasis svarstymas)
***II Įprasta teisėkūros procedūra (antrasis svarstymas)
***III Įprasta teisėkūros procedūra (trečiasis svarstymas)
(Procedūra pasirenkama atsižvelgiant į teisės akto projekte pasiūlytą teisinį pagrindą.)
Teisės akto projekto pakeitimai
Parlamento padaryti teisės akto projekto pakeitimai žymimi pusjuodžiu kursyvu . Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pakeitimams reikalingas atitinkamų skyrių sutikimas.
Su esamu teisės aktu, kurį siekiama pakeisti teisės akto projektu, susijusio pakeitimo antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. Perimtos esamo teisės akto nuostatų, kurias Parlamentas nori iš dalies keisti, nors jos nepakeistos teisės akto projekte, dalys žymimos pusjuodžiu šriftu. Išbrauktos tokių nuostatų teksto dalys žymimos laužtiniais skliaustais: […].
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................37
TEISĖS REIKALŲ KOMITETO NUOMONĖ APIE TEISINĮ PAGRINDĄ ............................43
Biudžeto komiteto NUOMONĖ....................................................................................52
Biudžeto kontrolės komiteto NUOMONĖ............................................................71
PROCEDŪRA...........................................................................................................................84
EUROPOS PARLAMENTO TEISĖKŪROS REZOLIUCIJOS PROJEKTAS
dėl iš dalies pakeisto pasiūlymo dėl Europos Parlamento ir Tarybos reglamento, kuriuo įsteigiama didelės apimties IT sistemų laisvės, saugumo ir teisingumo erdvėje operacijų valdymo agentūra
( COM(2010)0093 – C7‑0046/2009 – 2009/0089(COD) )
(Įprasta teisėkūros procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2010)0093 ),
– atsižvelgdamas į Sutarties dėl Europos Sąjungos veikimo 294 straipsnio 2 dalį, 77 straipsnio 2 dalies a ir b punktus, 78 straipsnio 2 dalies e punktą, 79 straipsnio 2 dalies c punktą, 74 straipsnį, 82 straipsnio 1 dalies d punktą ir 87 straipsnio 2 dalies a punktą, pagal kuriuos Komisija pateikė pasiūlymą Parlamentui ( C7-0046/2009 ),
– atsižvelgdamas į Teisės reikalų komiteto nuomonę dėl siūlomo teisinio pagrindo,
– atsižvelgdamas į Sutarties dėl Europos Sąjungos veikimo 294 straipsnio 3 dalį,
– atsižvelgdamas į 2009 m. gruodžio 7 d. Europos duomenų apsaugos priežiūros pareigūno nuomonę
OL C 70, 2010 3 19, p. 13. ,
– atsižvelgdamas į 2011 m. birželio 9 d. Tarybos atstovo laiške prisiimtą įsipareigojimą pagal Sutarties dėl Europos Sąjungos veikimo 294 straipsnio 4 dalį patvirtinti Parlamento poziciją,
– atsižvelgdamas į Darbo tvarkos taisyklių 55 ir 37 straipsnius,
– atsižvelgdamas į Piliečių laisvių, teisingumo ir vidaus reikalų komiteto pranešimą ir Biudžeto komiteto ir Biudžeto kontrolės komiteto nuomones ( A7-0241/2011 ),
1. priima per pirmąjį svarstymą toliau pateiktą poziciją;
2. patvirtina bendrą Parlamento ir Tarybos pareiškimą, pridėtą prie šios rezoliucijos;
3. ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
4. paveda Pirmininkui perduoti Parlamento poziciją Tarybai, Komisijai ir nacionaliniams parlamentams.
PARLAMENTO PAKEITIMAI*
Komisijos pasiūlymas/Tarybos bendroji pozicija
---------------------------------------------------------
EUROPOS PARLAMENTO IR TARYBOS REGLAMENTAS (ES) Nr. .../...
kuriuo įsteigiama didelės apimties IT sistemų laisvės, saugumo ir teisingumo erdvėje operacijų valdymo agentūra
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, visų pirma į jos 77 straipsnio 2 dalies a ir b punktus, 78 straipsnio 2 dalies e punktą, 79 straipsnio 2 dalies c punktą, 74 straipsnį, 82 straipsnio 1 dalies d punktą, 85 straipsnio 1 dalį , 87 straipsnio 2 dalies a punktą ir 88 straipsnio 2 dalį ,
atsižvelgdami į Europos Komisijos pasiūlymą,
perdavus įstatymo galią turinčio teisės akto projektą nacionaliniams parlamentams,
▌
laikydamiesi įprastos teisėkūros procedūros
xxx Europos Parlamento pozicija. ,
kadangi:
(1) antrosios kartos Šengeno informacinė sistema (SIS II) sukurta 2006 m. gruodžio 20 d. Europos Parlamento ir Tarybos reglamentu (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo
OL L 381, 2006 12 28, p. 4. ir 2007 m. birželio 12 d. Tarybos sprendimu 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo
OL L 205, 2007 8 7, p. 63. . Pagal Reglamentą (EB) Nr. 1987/2006 ir Sprendimą 2007/533/TVR už centrinės SIS II operacijų valdymą pereinamuoju laikotarpiu turi būti atsakinga Komisija. Pasibaigus tam pereinamajam laikotarpiui už centrinės SIS II operacijų valdymą ir tam tikrus ryšių infrastruktūros aspektus turi būti atsakinga valdymo institucija;
(2) Vizų informacinė sistema (VIS) sukurta 2004 m. birželio 8 d. Tarybos sprendimu 2004/512/EB dėl Vizų informacinės sistemos (VIS) sukūrimo
OL L 213, 2004 6 15, p. 5. . Pagal 2008 m. liepos 9 d. Europos Parlamento ir Tarybos reglamentą (EB) Nr. 767/2008 dėl Vizų informacinės sistemos (VIS) ir apsikeitimo duomenimis apie trumpalaikes vizas tarp valstybių narių (VIS reglamentas)
OL L 218, 2008 8 13, p. 60. už VIS operacijų valdymą pereinamuoju laikotarpiu turi būti atsakinga Komisija. Pasibaigus pereinamajam laikotarpiui už centrinės VIS, nacionalines sąsajas ir tam tikrus ryšių infrastruktūros aspektus turi būti atsakinga valdymo institucija;
(3) EURODAC sukurta 2000 m. gruodžio 11 d. Tarybos reglamentu (EB) Nr. 2725/2000 dėl „Eurodac“ sistemos sukūrimo pirštų atspaudams lyginti siekiant veiksmingiau taikyti Dublino konvenciją
OL L 316, 2000 12 15, p. 1. . 2002 m. vasario 28 d. Tarybos reglamente (EB) Nr. 407/2002, nustatančiame tam tikras taisykles įgyvendinant Reglamentą (EB) Nr. 2725/2000 dėl „Eurodac“ sistemos sukūrimo pirštų atspaudams lyginti, siekiant veiksmingiau taikyti Dublino konvenciją
OL L 62, 2002 3 5, p. 1. , numatytos būtinos įgyvendinimo nuostatos ; ▌
(4) siekiant užtikrinti SIS II, VIS bei EURODAC ir ryšių infrastruktūros dalių operacijų valdymą pasibaigus pereinamajam laikotarpiui ir galbūt kitų didelės apimties informacinių technologijų (IT) sistemų laisvės, saugumo ir teisingumo erdvėje operacijų valdymą, jeigu bus priimti atskiri teisiniai dokumentai, būtina įsteigti valdymo instituciją;
(5) siekiant užtikrinti sąveiką, būtina numatyti, kad šių didelės apimties IT sistemų operacijas valdys vienas subjektas, ir taip pasinaudoti masto ekonomija, pasiekti kritinę masę ir užtikrinti kuo didesnį kapitalo ir žmogiškųjų išteklių panaudojimą;
(5a) bendruose pareiškimuose, pridedamuose prie SIS II ir VIS teisinių priemonių, Europos Parlamentas ir Taryba paragino Komisiją, atlikus poveikio vertinimą, pateikti reikiamus teisės aktų, kuriais agentūrai būtų patikimas ilgalaikis centrinės SIS II ir ryšių infrastruktūros dalių bei VIS operacijų valdymas, pasiūlymus;
(6) kadangi valdymo institucijai turėtų būti suteiktas teisinis, administracinis ir finansinis savarankiškumas, ji turėtų būti įsteigta kaip juridinio asmens statusą turinti reguliavimo agentūra. Kaip susitarta, agentūros būstinė turėtų būti Taline (Estija). Tačiau, kadangi su techniniu plėtojimu ir pasirengimu SIS II ir VIS operacijų valdymui susijusios užduotys jau buvo vykdomos Strasbūre (Prancūzija), o šių IT sistemų atsarginė stotis jau įrengta Pongau Sankt Johane (Austrija), taip turėtų būti ir toliau. Šios dvi techninės stotys turėtų būti ir vietos, kuriose atitinkamai turėtų būti vykdomos su EURODAC techniniu plėtojimu ir operacijų valdymu susijusios užduotys ir turėtų būti įrengta EURODAC atsarginė stotis. Tai taip pat turėtų būti taikoma atitinkamai kitų didelės apimties IT sistemų laisvės, saugumo ir teisingumo erdvėje techniniam plėtojimui ir operacijų valdymui, taip pat atsarginei stočiai, kuri būtų pajėgi užtikrinti IT sistemos veikimą tos sistemos gedimo atveju, jeigu tai numatyta atitinkamame teisiniame dokumente;
(7) todėl agentūra turėtų vykdyti Reglamentu (EB) Nr. 1987/2006 ir Reglamentu (EB) Nr. 767/2008 ▌įsteigtos valdymo institucijos užduotis. Į šias užduotis įeina tolesnis techninis plėtojimas;
(7a) pagal Reglamentus (EB) Nr. 2725/2000 ir (EB) Nr. 407/2002 Komisijoje steigiamas Centrinis padalinys, kuris atsako už centrinės EURODAC duomenų bazės veikimą ir kitas su ja susijusias užduotis. Siekiant pasinaudoti sąveika, agentūra turėtų perimti Komisijos vykdomas su EURODAC operacijų valdymu susijusias užduotis, įskaitant kai kurias su ryšių infrastruktūra susijusias užduotis, nuo tos dienos, kai agentūra pradės vykdyti pareigas;
(7b) esminė agentūros misija – vykdyti SIS II, VIS ir EURODAC ir, jei nusprendžiama, taip pat kitų didelės apimties laisvės, saugumo ir teisingumo erdvės IT sistemų operacijų valdymo užduotis. Agentūra taip pat turėtų būti atsakinga už nenormatyvinio pobūdžio technines priemones, reikalingas jai patikėtoms užduotims atlikti. Šios pareigos neturėtų daryti poveikio norminėms užduotims, kurios pavestos vykdyti tik Komisijai ar Komisijai, padedamai Komiteto, pagal atitinkamus teisinius dokumentus, kuriais reglamentuojamos sistemos, kurių operacijų valdymą atlieka agentūra.
(8) be to, agentūra turėtų vykdyti užduotis, susijusias su mokymu apie SIS II, VIS ir EURODAC bei kitų didelės apimties IT sistemų, kurios gali būti jai patikėtos ateityje, techninį naudojimą ;
(9) be to, ▌agentūrai taip pat galėtų būti suteikta atsakomybė ir už kitų didelės apimties IT sistemų parengimą, plėtojimą ir operacijų valdymą pagal Sutarties dėl Europos Sąjungos veikimo (SESV) V antraštinę dalį. ▌ Šios užduotys agentūrai turėtų būti pavestos tik taikant tolesnes ir atskiras teisines priemones, iš pradžių atlikus poveikio vertinimą;
(9a) agentūra pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento
OL L 248, 2002 9 16, p. 1. 49 straipsnio 6 dalies a punktą turėtų būti atsakinga už didelės apimties IT sistemų mokslinių tyrimų priežiūrą ir bandomuosius projektus, taikant Sutarties dėl Europos Sąjungos veikimo V antraštinę dalį, jeigu Komisija pateikia konkretų ir tikslų prašymą. Gavus užduotį parengti bandomąjį projektą, ypatingą dėmesį reikėtų skirti Europos Sąjungos informacijos valdymo strategijai;
(10) tai, kad agentūrai pavedamas didelės apimties IT sistemų laisvės, saugumo ir teisingumo erdvėje operacijų valdymas, nedaro poveikio specialiosioms taisyklėms, kuriomis reglamentuojamos šios sistemos. Visų pirma taikomos visos specialiosios taisyklės visų didelės apimties IT sistemų, kurių operacijų valdymas patikėtas agentūrai, paskirties, prieigos teisių, saugumo priemonių ir papildomų duomenų apsaugos reikalavimų atžvilgiu;
(11) siekiant veiksmingai kontroliuoti agentūros darbą, valdyboje turėtų būti atstovaujama valstybėms narėms ir Komisijai. Valdybai turėtų būti pavesti reikiami įgaliojimai – priimti metinę darbo programą, vykdyti su agentūros biudžetu susijusias funkcijas, priimti agentūrai taikytinas finansines taisykles, skirti vykdomąjį direktorių ir nustatyti vykdomojo direktoriaus sprendimų, susijusių su agentūros veiklos užduotimis, priėmimo tvarką;
(11a) kalbant apie SIS II, Europos policijos biuras (Europolas) ir Eurojustas, kurie abu pagal Sprendimą 2007/533/TVR turi prieigos prie SIS II sistemoje įkeltų duomenų ir tiesioginės jų paieškos toje sistemoje teisę, turėtų turėti stebėtojo teises valdybos posėdžiuose, kai į darbotvarkę įtrauktas klausimas, susijęs su Sprendimo 2007/533/TVR taikymu. Europolas ir Eurojustas turėtų turėti galimybę skirti po atstovą į SIS II patariamąją grupę, įsteigtą pagal 16 straipsnio 1 dalies a punktą;
(11b) kalbant apie VIS, Europolui turėtų būti suteiktos stebėtojo teisės valdybos posėdžiuose, kai į darbotvarkę įtrauktas klausimas, susijęs su 2008 m. birželio 23 d. Tarybos sprendimo 2008/633/TVR dėl valstybių narių paskirtų institucijų ir Europolo prieigos prie Vizų informacinės sistemos (VIS) teroristinių ir kitų sunkių nusikaltimų prevencijos, atskleidimo ir tyrimo tikslais
OL L 218, 2008 8 13, p. 129. taikymu. Europolas turėtų turėti galimybę skirti atstovą į VIS patariamąją grupę, įsteigtą pagal 16 straipsnio 1 dalies b punktą;
(11c) valstybės narės agentūros valdyboje turėtų turėti balsavimo teises balsuoti dėl didelės apimties IT sistemų, jeigu joms pagal Sąjungos teisę privalomi visi teisiniai dokumentai, kuriais reglamentuojamas tos konkrečios sistemos sukūrimas, įdiegimas, veikimas ir naudojimas. Danija taip pat turėtų turėti balsavimo teises dėl didelės apimties IT sistemų, jeigu ji pagal Protokolo (Nr. 22) dėl Danijos pozicijos, pridedamo prie Europos Sąjungos sutarties (ESS) ir SESV, 4 straipsnį nusprendžia savo nacionalinėje teisėje įgyvendinti teisėkūros dokumentą, kuriuo reglamentuojamas tos konkrečios didelės apimties IT sistemos sukūrimas, įdiegimas, veikimas ir naudojimas;
(11d) valstybės narės turėtų paskirti narį į patariamąją grupę dėl didelės apimties IT sistemų, jeigu joms pagal Sąjungos teisę privalomi visi teisiniai dokumentai, kuriais reglamentuojamas tos konkrečios sistemos sukūrimas, įdiegimas, veikimas ir naudojimas. Danija taip pat turėtų paskirti narį į patariamąją grupę dėl didelės apimties IT sistemų, jeigu ji pagal Protokolo dėl Danijos pozicijos 4 straipsnį nusprendžia savo nacionalinėje teisėje įgyvendinti teisėkūros dokumentą, kuriuo reglamentuojamas tos konkrečios didelės apimties IT sistemos sukūrimas, įdiegimas, veikimas ir naudojimas;
(12) siekiant užtikrinti visišką agentūros savarankiškumą ir nepriklausomumą, jai turėtų būti skirtas atskiras biudžetas, kurio pajamos būtų iš Europos Sąjungos bendrojo biudžeto. Kaip nurodyta 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 47 punkte, reikalingas biudžeto valdymo institucijų susitarimas dėl agentūros finansavimo. Turėtų būti taikoma Sąjungos biudžeto sudarymo ir biudžeto įvykdymo patvirtinimo procedūra ▌. Sąskaitų ir atliktų operacijų teisėtumo ir tvarkingumo auditą turėtų atlikti Audito Rūmai;
(13) agentūra turėtų bendradarbiauti su kitomis Europos Sąjungos agentūromis pagal jų atitinkamą kompetenciją, visų pirma laisvės, saugumo ir teisingumo erdvėje įsteigtomis agentūromis , o ypač Europos Sąjungos pagrindinių teisių agentūra . Taip pat prireikus ji turėtų konsultuotis su Europos tinklų ir informacijos apsaugos agentūra (ENISA) tinklo saugumo klausimais ir atsižvelgti į jos rekomendacijas;.
(14) užtikrindama didelės apimties IT sistemų plėtojimą ir operacijų valdymą, agentūra turėtų laikytis Europos ir tarptautinių standartų, atsižvelgdama į aukščiausius profesinius reikalavimus , visų pirma Europos Sąjungos informacijos valdymo strategiją;
(15) tvarkydama asmens duomenis agentūra taiko 2000 m. gruodžio 18 d. Europos Parlamento ir Tarybos reglamentą (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo
OL L 8, 2001 1 12, p. 1. . Šiame reglamente, inter alia , numatyta, kad Europos duomenų apsaugos priežiūros pareigūnas turi teisę gauti iš agentūros prieigą prie visos informacijos, kurios reikia jo tyrimams. Remiantis Reglamento (EB) Nr. 45/2001 28 straipsniu, Komisija konsultavosi su Europos duomenų apsaugos priežiūros pareigūnu, kuris pateikė savo nuomonę 2009 m. gruodžio 7 d.;
(16) siekiant užtikrinti skaidrią agentūros veiklą, agentūrai turėtų būti taikomas 2001 m. gegužės 30 d. Europos Parlamento ir Tarybos reglamentas (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais
OL L 145, 2001 5 31, p. 43. . Pagal SESV 228 straipsnį agentūros veiklą nagrinėja Europos ombudsmenas;
(17) agentūrai turėtų būti taikomas 1999 m. gegužės 25 d. Europos Parlamento ir Tarybos reglamentas (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų
OL L 136, 1999 5 31, p. 1. , ji turėtų pasirašyti 1999 m. gegužės 25 d. Europos Parlamento, Europos Sąjungos Tarybos ir Europos Bendrijų Komisijos tarpinstitucinį susitarimą dėl Europos kovos su sukčiavimu tarnybos (OLAF) atliekamų vidaus tyrimų
OL L 136, 1999 5 31, p. 15. ;
(17a) agentūrą priimančios valstybės narės turėtų užtikrinti kuo geresnes sąlygas agentūrai tinkamai veikti, įskaitant daugiakalbį europinį mokymą darbuotojų vaikams ir reikiamą transporto infrastruktūrą;
(18) siekiant užtikrinti atviras ir skaidrias darbo sąlygas ir vienodą požiūrį į darbuotojus, agentūros darbuotojams ir vykdomajam direktoriui turėtų būti taikomi Reglamente (EEB, Euratomas, EAPB) Nr. 259/68
OL L 56, 1968 3 4, p. 1. nustatyti Europos Sąjungos pareigūnų tarnybos nuostatai ir kitų Europos Sąjungos pareigūnų įdarbinimo sąlygos (toliau – Pareigūnų tarnybos nuostatai), įskaitant profesinę paslaptį ar kitus lygiaverčius konfidencialumo įsipareigojimus reglamentuojančias taisykles;
(19) agentūra yra pagal ▌ Reglamento (EB, Euratomas) Nr. 1605/2002 ▌ 185 straipsnio 1 dalį Sąjungos įsteigta įstaiga ir todėl turėtų priimti savo finansines taisykles;
(20) agentūrai turėtų būti taikomas 2002 m. lapkričio 19 d. Komisijos reglamentas (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje
OL L 357, 2002 12 31, p. 72. ;
(21) kadangi šio reglamento tikslo – įsteigti už didelės apimties IT sistemų laisvės, saugumo ir teisingumo erdvėje operacijų valdymą ir, jei tikslinga, tokių sistemų kūrimą atsakingą Sąjungos lygmens agentūrą – valstybės narės negali deramai pasiekti ir todėl dėl siūlomo veiksmo masto ir poveikio šio tikslo būtų geriau siekti Sąjungos lygmeniu, Sąjunga gali patvirtinti priemones laikydamasi ESS 5 straipsnyje nustatyto subsidiarumo principo. Pagal šiame straipsnyje nustatytą proporcingumo principą šiuo reglamentu neviršijama to, kas būtina minėtam tikslui pasiekti;
(22) šiuo reglamentu gerbiamos pagrindinės teisės ir laikomasi ESS 6 straipsnio 2 dalimi pripažintų ir Europos Sąjungos pagrindinių teisių chartijoje perteiktų principų;
(23) ▌pagal prie ESS ir SESV pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį reglamentą ir jis jai nėra privalomas arba taikytinas. Atsižvelgiant į tai, kad šis reglamentas , kiek tai susiję su SIS II ir VIS, grindžiamas Šengeno acquis ▌, pagal minėto protokolo 4 straipsnį per šešis mėnesius nuo šio reglamento priėmimo Danija turi nuspręsti, ar jį įgyvendins savo nacionalinėje teisėje.▌ Remiantis Europos bendrijos ir Danijos Karalystės susitarimo dėl valstybės narės, atsakingos už Danijoje ar kitoje Europos Sąjungos valstybėje narėje pateikto prieglobsčio prašymo nagrinėjimą, nustatymo kriterijų ir mechanizmų ir EURODAC sistemos, skirtos pirštų atspaudams lyginti, siekiant veiksmingai taikyti Dublino konvenciją
OL L 66, 2006 3 8, p. 38. , 3 straipsniu , Danija praneša Komisijai, ar ji savo nacionalinėje teisėje įgyvendins šio reglamento nuostatas, susijusias su EURODAC ;
(24) kiek šio reglamento nuostatos susijusios su SIS II, kuri reglamentuojama Sprendimu 2007/533/TVR , ▌Jungtinė Karalystė dalyvauja priimant šį reglamentą pagal prie ESS ir SESV pridėto Protokolo Nr. 19 dėl į Europos Sąjungos sistemą integruotos Šengeno acquis 5 straipsnio 1 dalį ir 2000 m. gegužės 29 d. Tarybos sprendimo 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas
OL L 131, 2000 6 1, p. 43. 8 straipsnio 2 dalį . ▌kiek šio reglamento nuostatos susijusios su SIS II, kuri reglamentuojama Reglamentu (EB) Nr. 1987/2006, ir su VIS , kuriomis plėtojamos Šengeno acquis nuostatos, kurias įgyvendinant Jungtinė Karalystė nedalyvauja pagal ▌Sprendimą 2000/365/EB ▌, 2010 m. spalio 5 d. raštu Tarybos pirmininkui Jungtinė Karalystė paprašė leisti dalyvauti priimant šį reglamentą pagal prie ESS ir SESV pridėto Protokolo dėl į Europos Sąjungos sistemą integruotos Šengeno acquis 4 straipsnį . Remiantis 2010 m. gruodžio 14 d. Tarybos sprendimo 2010/779/ES
OL L 333, 2010 12 17, p. 58. 1 straipsniu, atsižvelgiant į tą Jungtinės Didžiosios Britanijos ir Šiaurės Airijos Karalystės prašymą, Jungtinei Karalystei leista dalyvauti priimant šį reglamentą. Be to , kiek šio reglamento nuostatos susijusios su EURODAC nuostatomis, 2009 m. rugsėjo 23 d. raštu Tarybos pirmininkui Jungtinė Karalystė pranešė norinti dalyvauti priimant ir taikant šį reglamentą pagal prie ESS ir SESV pridėto Protokolo dėl Jungtinės Karalystės ir Airijos pozicijos dėl laisvės, saugumo ir teisingumo erdvės 3 straipsnį. ▌Todėl Jungtinė Karalystė dalyvauja priimant šį reglamentą , jis yra jai privalomas ir taikytinas;
(25) kiek tai susiję su SIS II, kuriai taikomas Reglamentas (EB) Nr. 1987/2006, ir VIS, šiuo reglamentu plėtojamos Šengeno acquis nuostatos, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas
OL L 64, 2002 3 7, p. 20. . Airija nepateikė prašymo leisti dalyvauti priimant šį reglamentą pagal prie ESS ir SESV pridėto Protokolo dėl į Europos Sąjungos sistemą integruotos Šengeno acquis 4 straipsnį. Todėl Airija nedalyvauja priimant šį reglamentą , jis nėra jai privalomas arba taikytinas tiek, kiek jo priemonėmis plėtojamos Šengeno acquis nuostatos, susijusios su SIS II, kuriai taikomas Reglamentas (EB) Nr. 1987/2006, ir su VIS. Kiek tai susiję su EURODAC nuostatomis, pagal prie ESS ir SESV pridėto Protokolo dėl Jungtinės Karalystės ir Airijos pozicijos dėl laisvės, saugumo ir teisingumo erdvės 1 bei 2 straipsnius ▌Airija nedalyvauja priimant šį reglamentą ir dėl to jis nėra jai privalomas arba taikytinas ▌. Kadangi tokiomis aplinkybėmis neįmanoma užtikrinti, kad Airijai būtų taikomas visas šis reglamentas, kaip reikalaujama SESV 288 straipsnyje, Airija nedalyvauja priimant šį reglamentą ir jis nėra jai privalomas ar taikytinas, nepažeidžiant jos teisių pagal pirmiau minėtus protokolus;
(26) kalbant apie Islandiją ir Norvegiją, kiek tai susiję su SIS II ir VIS, šiuo reglamentu plėtojamos Šengeno acquis nuostatos pagal Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis
OL L 176, 1999 7 10, p. 36. , patenkantį į 1999 m. gegužės 17 d. Tarybos sprendimo 1999/437/EB dėl tam tikrų priemonių taikant tą susitarimą
OL L 176, 1999 7 10, p. 31. 1 straipsnio A, B ir G punktuose nurodytą sritį. Kalbant apie EURODAC, šiuo reglamentu nustatoma nauja EURODAC priemonė pagal Europos bendrijos, Islandijos Respublikos ir Norvegijos Karalystės susitarimą dėl valstybės narės, atsakingos už vienoje valstybėje narėje, Islandijoje arba Norvegijoje pateikto prieglobsčio prašymo nagrinėjimą, nustatymo kriterijų ir mechanizmų. Todėl, priklausomai nuo sprendimo jas perkelti į nacionalinę teisę, Islandijos Respublikos ir Norvegijos Karalystės delegacijos turėtų dalyvauti agentūros valdybos veikloje ▌. Siekdamos nustatyti tolesnes Islandijos Respublikos ir Norvegijos Karalystės dalyvavimo agentūros veikloje sąlygas , pavyzdžiui, balsavimo teises, Sąjunga ir šios valstybės turėtų sudaryti papildomą susitarimą;
(27) Kalbant apie Šveicariją, kiek tai susiję su SIS II ir VIS, šiuo reglamentu plėtojamos Šengeno acquis nuostatos pagal Europos Sąjungos, Europos bendrijos ir Šveicarijos Konfederacijos susitarimą dėl Šveicarijos Konfederacijos asociacijos įgyvendinant, taikant ir plėtojant Šengeno acquis
OL L 53, 2008 2 27, p. 52. , patenkantį į Sprendimo 1999/437/EB 1 straipsnio A, B ir G punktuose nurodytą sritį, minėtą sprendimą susiejant su Tarybos sprendimo 2008/146/EB
OL L 53, 2008 2 27, p. 1. ▌3 straipsniu. Kalbant apie EURODAC, šiuo reglamentu nustatoma nauja EURODAC priemonė pagal Europos bendrijos ir Šveicarijos Konfederacijos susitarimą dėl kriterijų ir mechanizmų, kuriais remiantis būtų nustatoma valstybė, atsakinga už valstybėje narėje ar Šveicarijoje pateikto prieglobsčio prašymo nagrinėjimą. Todėl, priklausomai nuo sprendimo jas perkelti į nacionalinę teisę, Šveicarijos Konfederacijos delegacija turėtų dalyvauti agentūros valdybos veikloje ▌. Siekdamos nustatyti papildomas Šveicarijos Konfederacijos dalyvavimo agentūros veikloje sąlygas , pavyzdžiui, balsavimo teises, Sąjunga ir Šveicarijos Konfederacija turėtų sudaryti papildomą susitarimą.
(28) Kalbant apie Lichtenšteiną, kiek tai susiję su SIS II ir VIS, šiuo reglamentu plėtojamos Šengeno acquis nuostatos pagal Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis
OL: prašome įrašyti dokumente ST 16462/06 esančio Protokolo paskelbimo nuorodą.] , patenkantį į 1999 m. gegužės 17 d. Tarybos sprendimo 1999/437/EB 1 straipsnio A, B ir G punktuose nurodytą sritį, minėtą sprendimą susiejant su Tarybos sprendimo 2008/261/EB
OL L 83, 2008 3 26, p. 3. 3 straipsniu.
Kalbant apie EURODAC, šiuo reglamentu nustatoma nauja EURODAC priemonė pagal Europos bendrijos, Šveicarijos Konfederacijos ir Lichtenšteino Kunigaikštystės protokolą dėl Lichtenšteino Kunigaikštystės prisijungimo prie Europos bendrijos ir Šveicarijos Konfederacijos susitarimo dėl kriterijų ir mechanizmų, kuriais remiantis būtų nustatoma valstybė, atsakinga už valstybėje narėje ar Šveicarijoje pateikto prašymo dėl prieglobsčio nagrinėjimą
OL … . Todėl Lichtenšteino Kunigaikštystės delegacija turėtų dalyvauti agentūros valdybos veikloje ▌. Siekdamos nustatyti papildomas Lichtenšteino Kunigaikštystės dalyvavimo agentūros veikloje sąlygas , pavyzdžiui, balsavimo teises, Sąjunga ir Lichtenšteino Kunigaikštystė turėtų sudaryti papildomą susitarimą;
PRIĖMĖ ŠĮ REGLAMENTĄ:
I SKYRIUS
DALYKAS
1 straipsnis
Agentūros įsteigimas
1. Įsteigiama Europos antrosios kartos Šengeno informacinės sistemos (SIS II), Vizų informacinės sistemos (VIS) ir EURODAC (toliau – didelės apimties IT sistemos) operacijų valdymo agentūra (toliau – agentūra).
2. Agentūrai atsakomybė ir už kitų didelės apimties IT sistemų laisvės, saugumo ir teisingumo erdvėje rengimą, plėtojimą ir operacijų valdymą gali būti suteikta tik tais atvejais, kai tai numatyta atitinkama teisėkūros priemone, remiantis Sutarties dėl Europos Sąjungos veikimo (SESV) V antraštine dalimi, prireikus atsižvelgiant į šio reglamento 5 straipsnyje nurodytų mokslinių tyrimų eigą ir šio reglamento 6 straipsnyje nurodytų bandomųjų schemų rezultatus.
3. Operacijų valdymas turi apimti visas užduotis, kurių reikia siekiant, kad 1 dalyje minimos didelės apimties IT sistemos veiktų pagal konkrečias nuostatas, taikomas kiekvienai iš jų, įskaitant atsakomybę už didelės apimties IT sistemų naudojamą komunikacijų infrastruktūrą. Šiose didelės apimties IT sistemose nesikeičiama duomenimis ir (arba) nesudaromos sąlygos keistis informacija bei žiniomis, išskyrus atvejus, kai tai numatyta konkrečiame teisiniame pagrinde.
1a straipsnis
Tikslai
Nepažeisdama atitinkamų Komisijos ir valstybių narių įgaliojimų, agentūra, taikydama 1 straipsnyje nurodytų didelės apimties IT sistemų valdymo priemones, užtikrina:
a) efektyvų, saugų ir nepertraukiamą 1 straipsnyje nurodytų didelės apimties IT sistemų veikimą;
b) efektyvų ir finansiškai atskaitingą tų didelės apimties sistemų valdymą;
c) deramai aukštą paslaugų kokybę šių didelės apimties sistemų naudotojams;
d) nuolatinį ir nepertraukiamą paslaugų teikimą;
e) aukštą duomenų apsaugos lygį, atitinkantį taikytinas taisykles, įskaitant konkrečias kiekvienai 1 straipsnyje nurodytai didelės apimties IT sistemai taikomas nuostatas;
f) tinkamą duomenų apsaugos ir fizinio saugumo lygį, atitinkantį taikytinas taisykles, įskaitant konkrečias kiekvienai 1 straipsnyje nurodytai didelės apimties IT sistemai taikomas nuostatas; taip pat
g) pakankamos projekto valdymo struktūros naudojimą veiksmingam didelės apimties IT sistemų plėtojimui.
II SKYRIUS
UŽDUOTYS
2 straipsnis
Su SIS II susijusios užduotys
Agentūra vykdo :
- ▌užduotis, nustatytas valdymo institucijai Reglamentu (EB) Nr. 1987/2006 ir Sprendimu 2007/533/TVR ▌;
- užduotis, susijusias su techniniu mokymu apie SIS II, visų pirma skirtus SIRENE personalui ir ekspertų mokymui apie SIS II techninius aspektus remiantis Šengeno įvertinimu.
3 straipsnis
Su VIS susijusios užduotys
Agentūra vykdo :
- ▌Reglamentu (EB) Nr. 767/2008 ir Tarybos sprendimu 2008/633/TVR valdymo institucijai pavestas užduotis ▌;
- ▌užduotis, susijusias su mokymu apie techninį VIS naudojimą.
4 straipsnis
Su EURODAC susijusios užduotys
Agentūra vykdo :
- ▌užduotis, kurios pavestos Komisijai kaip už EURODAC operacijų valdymą atsakingai institucijai pagal reglamentus (EB) Nr. 2725/2000 ir (EB) Nr. 407/2002;
- šias su ryšių infrastruktūra susijusias užduotis: priežiūra, saugumas ir valstybių narių bei paslaugų teikėjo tarpusavio ryšių koordinavimas;
- užduotis, susijusias su mokymu apie techninį EURODAC naudojimą.
4a straipsnis
Užduotys, susijusios su kitų didelės apimties IT sistemų plėtojimu ir operacijų valdymu
Tais atvejais, kai Agentūrai pavedamas 1 straipsnio 1 dalyje nenurodytų kitų didelės apimties IT sistemų rengimas, plėtojimas ir jų operacijų valdymas, ji prireikus vykdo užduotis, susijusias su mokymu apie tų sistemų techninį naudojimą.
4b straipsnis
Su komunikacijų infrastruktūra susijusios užduotys
1. Agentūra vykdo su ryšių infrastruktūra susijusias užduotis, nustatytas valdymo institucijai teisiniais dokumentais, reglamentuojančiais didelės apimties IT sistemų sukūrimą, įdiegimą, veikimą ir naudojimą.
2. Pagal tuos teisinius dokumentus su ryšių infrastruktūra susijusias užduotis (įskaitant operacijų valdymą ir saugumą) pasidalija agentūra ir Komisija. Kad būtų užtikrinta atitinkamų Komisijos ir agentūros pareigų vykdymo darna, tarp jų turi būti sudaryti darbo tvarkos susitarimai ir atspindėti susitarimo memorandume.
3. Ryšių infrastruktūra turi būti tinkamai valdoma ir kontroliuojama siekiant apsaugoti ją nuo grėsmės ir užtikrinti ryšių infrastruktūros ir didelės apimties IT sistemų, įskaitant duomenų, kuriais keičiamasi jas naudojant, saugumą.
4. Priimamos tinkamos priemonės, įskaitant saugumo planus, kad, inter alia , būtų užkirstas kelias neleistinam asmens duomenų skaitymui, kopijavimui, keitimui ar pašalinimui perduodant asmens duomenis ar siunčiant duomenų laikmenas, visų pirma naudojant tinkamus šifravimo būdus. Užtikrinama, kad ryšių infrastruktūroje nebūtų platinama jokia neužšifruota su sistemos veikimu susijusi informacija.
5. Su ryšių sistemos operacijų valdymu susijusios užduotys gali būti pavestos privačiojo sektoriaus išorės subjektams ar organizacijoms laikantis atitinkamų Reglamento (EB, Euratomas) Nr. 1605/2002 nuostatų. Tokiu atveju tinklo paslaugų teikėjui yra privalomos 3 dalyje nurodytos saugumo priemonės; jis neturi jokių prieigos prie VIS, EUODAC ir SIS II darbinių duomenų ir susijusių SIRENE duomenų galimybių.
6. Nepažeidžiant galiojančių sutarčių dėl SIS II, VIS ir EURODAC tinklo, šifravimo kodų valdymas toliau priklausys agentūros kompetencijai ir negalės būti pavestas jokiam privačiojo sektoriaus išorės subjektui.
5 straipsnis
Tyrimų stebėjimas
1. Agentūra vykdo tyrimų, susijusių su SIS II, VIS, EURODAC ir kitų didelės apimties IT sistemų operacijų valdymu ▌, eigos stebėseną.
2. Agentūra reguliariai informuoja Europos Parlamentą, Tarybą, Komisiją , o tais atvejais, kai tai susiję su duomenų apsauga – ir Europos duomenų apsaugos priežiūros pareigūną, apie šio straipsnio 1 dalyje nurodytų tyrimų eigą.
6 straipsnis
Bandomosios schemos
1. Agentūra , laikydamasi 9 straipsnio 1 dalies k punkto, gali įgyvendinti bandomąsias schemas, nurodytas Reglamento (EB, Euratomas) Nr. 1605/2002 49 straipsnio 6 dalies a punkte, skirtas didelės apimties IT sistemoms plėtoti ir (arba) jų operacijoms valdyti taikant SESV V antraštinę dalį, tik jeigu Komisija, mažiausiai prieš tris mėnesius informavusi Europos Parlamentą ir Tarybą, pateikia konkretų ir aiškų prašymą, o valdyba priima atitinkamą sprendimą . Europos Parlamentas, Taryba, o tais atvejais, kai tai susiję su duomenų apsaugos klausimais - ir Europos duomenų apsaugos priežiūros pareigūnas, reguliariai informuojami apie tokių bandomųjų schemų įgyvendinimo eigą.
2. Komisijos prašymu, bandomųjų schemų finansiniai asignavimai į biudžetą įtraukiami ne daugiau kaip dvejiems finansiniams metams iš eilės.
III SKYRIUS
STRUKTŪRA IR ORGANIZACIJA
7 straipsnis
Teisinis statusas
1. Agentūra yra juridinio asmens statusą turinti Sąjungos įstaiga.
2. Kiekvienoje valstybėje narėje agentūra naudojasi plačiausiais teisiniais įgaliojimais, juridiniams asmenims suteikiamais pagal jų įstatymus . Ji visų pirma gali įsigyti kilnojamojo ir nekilnojamojo turto arba juo disponuoti ir būti teismo proceso šalis. Be to, agentūra turi įgaliojimus sudaryti susitarimus dėl agentūros būstinės ir stočių, įsteigtų pagal 4 dalį, su tomis valstybėmis narėmis, kurių teritorijose yra įsikūrusios būstinė ir techninės bei atsarginės stotys (priimančiosiomis valstybėmis narėmis).
3. Agentūrai atstovauja jos vykdomasis direktorius.
4. Didelės apimties IT sistemų laisvės, saugumo ir teisingumo erdvėje operacijų valdymo agentūros būstinė yra Taline (Estija) .
1 straipsnio 2 dalyje ir 2, 3, 4 ir 4b straipsniuose išvardytos su plėtojimu ir operacijų valdymu susijusios užduotys vykdomos Strasbūre (Prancūzija).
Atsarginė sistemos stotis, gebanti užtikrinti didelės apimties IT sistemos veikimą jos gedimo atveju, įkuriama Sankt Johane prie Pongau (Austrija), jeigu taip numatyta tos sistemos plėtojimą, įdiegimą ir naudojimą reglamentuojančiame teisės akte.
8 straipsnis
Struktūra
1. Agentūros administracijos ir valdymo struktūrą sudaro:
(a) valdyba,
(b) vykdomasis direktorius,
(c) patariamosios grupės.
2. Agentūros struktūrai taip pat priklauso:
(a) duomenų apsaugos priežiūros pareigūnas;
(b) saugumo pareigūnas;
(c) apskaitos pareigūnas.
9 straipsnis
Valdybos įgaliojimai
1. Siekdama užtikrinti, kad agentūra vykdytų jai skirtas užduotis, valdyba ▌:
(a) pagal 15 straipsnį skiria ir prireikus atleidžia vykdomąjį direktorių;
(b) taiko vykdomajam direktoriui drausmines priemones ir prižiūri, kaip direktorius eina savo pareigas, įskaitant valdybos sprendimų įgyvendinimą ;
(c) pasikonsultavusi su Komisija nustato agentūros organizacinę struktūrą;
(d) pasikonsultavusi su Komisija nustato agentūros darbo tvarkos taisykles;
▌
(f) vykdomojo direktoriaus pasiūlymu patvirtina susitarimą dėl būstinės ir susitarimus dėl techninių ir atsarginių stočių, įsteigtų pagal 7 straipsnio 4 dalį, kurį vykdomasis direktorius turi pasirašyti kartu su priimančiosiomis valstybėmis narėmis ;
(g) Komisijos pritarimu priima būtinas įgyvendinimo priemones, minėtas Pareigūnų tarnybos nuostatų 110 straipsnyje;
(ga) patvirtina reikalingas įgyvendinimo priemones dėl nacionalinių ekspertų komandiravimo į agentūrą;
(gb) remdamasi 14 straipsnyje minimu vykdomojo direktoriaus pateiktu projektu, pasikonsultavusi su 16 straipsnyje minimomis patariamosiomis grupėmis ir gavusi Komisijos nuomonę tvirtina daugiametę darbo programą, pagrįsdama ją II skyriuje nurodytomis užduotimis. Į daugiametę darbo programą, nepažeidžiant metinės Sąjungos biudžeto procedūros, įtraukiama daugiametė biudžeto sąmata ir ex ante vertinimai siekiant nustatyti tikslus ir daugiamečio planavimo etapus;
(h) patvirtina daugiametį personalo politikos planą ir metinės darbo programos projektą ir ne vėliau kaip iki kiekvienų metų kovo 31 d. jį pateikia Komisijai ir biudžeto valdymo institucijai;
(i) iki kiekvienų metų rugsėjo 30 d., gavusi Komisijos nuomonę, dviejų trečdalių balsavimo teisę turinčių narių balsų dauguma ir vadovaudamasi Sąjungos metine biudžetine procedūra bei SESV V antraštinės dalies sričių Sąjungos teisėkūros programa, priima agentūros ateinančių metų metinę darbo programą; ir užtikrina, kad priimta darbo programa būtų pateikta Europos Parlamentui, Tarybai bei Komisijai ir paskelbta;
(j) iki kiekvienų metų kovo 31 d. priima agentūros praėjusių metų metinę veiklos ataskaitą , kurioje visų pirma pasiekti rezultatai palyginami su metinės darbo programos tikslais, ir ne vėliau kaip iki birželio 15 d. ją perduoda Europos Parlamentui, Tarybai, Komisijai ▌; skelbia metinę veiklos ataskaitą;
(k) vadovaudamasi šio reglamento 28 straipsniu, 29 straipsnio 6 dalimi ir 30 straipsniu vykdo su agentūros biudžetu susijusias funkcijas , įskaitant 6 straipsnyje nurodytų bandomųjų schemų įgyvendinimą ;
(l) priima finansines taisykles, agentūrai taikomas pagal šio reglamento 30 straipsnį;
(m) skiria ▌apskaitos pareigūną , kuris vykdydamas savo pareigas veikia nepriklausomai;
(ma) atsižvelgdama į įvairiose tiek vidaus, tiek išorės audito ataskaitose ir įvertinimuose pateiktas išvadas ir rekomendacijas, imasi tinkamų tolesnių veiksmų;
(n) priima būtinas saugumo priemones, įskaitant saugumo planą , ir veiklos tęstinumo ir veiklos atkūrimo po ekstremalių įvykių planą, atsižvelgdama į galimas patariamųjų darbo grupių veikloje dalyvaujančių saugumo ekspertų rekomendacijas ;
(na) skiria saugumo pareigūną;
(o) skiria ▌duomenų apsaugos pareigūną pagal Reglamentą (EB) Nr. 45/2001;
(p) per 6 mėnesius nuo šio reglamento įsigaliojimo dienos priima Reglamento (EB) Nr. 1049/2001 įgyvendinimo praktinę tvarką;
(q) priima SIS II techninio veikimo ataskaitą pagal Reglamento (EB) Nr. 1987/2006 50 straipsnio 4 dalį ir Sprendimo 2007/533/TVR 66 straipsnio 4 dalį ir VIS techninio veikimo ataskaitą – pagal Reglamento (EB) Nr. 767/2008 50 straipsnio 3 dalį ir Sprendimo 2008/633/TVR 17 straipsnio 3 dalį ▌;
(qa) patvirtina metinę EURODAC centrinio padalinio veiklos ataskaitą pagal Reglamento (EB) Nr. 2725/2000 24 straipsnio 1 dalį;
(r) teikia pastabas dėl Europos duomenų apsaugos priežiūros pareigūno audito ataskaitų pagal Reglamento (EB) Nr. 1987/2006 45 straipsnį ir Reglamento (EB) Nr. 767/2008 42 straipsnio 2 dalį ir užtikrina, kad būtų imtasi tinkamų tolesnių ▌veiksmų atsižvelgiant į auditų rezultatus ;
(s) skelbia su SIS II susijusius statistinius duomenis pagal Reglamento (EB) Nr. 1987/2006 50 straipsnio 3 dalį ir Sprendimo 2007/533/TVR 66 straipsnio 3 dalį;
(sa) kaupia EURODAC centrinio padalinio darbo statistinius duomenis pagal Reglamento (EB) Nr. 2725/2000 3 straipsnio 3 dalį;
(t) užtikrina, kad kasmet būtų skelbiamas kompetentingų institucijų, įgaliotų tiesiogiai ieškoti duomenų, esančių SIS II, sąrašas pagal Reglamento (EB) Nr. 1987/2006 31 straipsnio 8 dalį ir Sprendimo 2007/533/TVR 46 straipsnio 8 dalį, kartu su N.SIS II tarnybų ir SIRENE biurų sąrašu, kaip nurodyta atitinkamai Reglamento (EB) Nr. 1987/2006 7 straipsnio 3 dalyje ir Sprendimo 2007/533/TVR 7 straipsnio 3 dalyje;
(ta) užtikrina, kad kasmet būtų skelbiamas institucijų, paskirtų pagal Reglamento (EB) Nr. 2725/2000 15 straipsnio 2 dalį, sąrašas;
(u) vykdo visas kitas šiuo reglamentu pavestas užduotis.
2. Valdyba gali konsultuoti vykdomąjį direktorių visais tik su didelės apimties IT sistemų plėtojimu arba operacijų valdymu susijusiais klausimais.
10 straipsnis
Valdybos sudėtis
1. Valdybą sudaro po vieną kiekvienos valstybės narės atstovą ir du Komisijos atstovai.
2. Kiekviena valstybė narė ir Komisija ne vėliau kaip per du mėnesius nuo šio reglamento įsigaliojimo į valdybą skiria narius ir jų pavaduotojus . Pasibaigus šiam laikotarpiui Komisija sušaukia valdybos posėdį. Pavaduotojai atstovauja nariams, kai šių nėra. ▌
3. Valdybos nariai skiriami atsižvelgiant į jų aukšto lygio patirtį ir kompetenciją, susijusią su didelės apimties IT sistemomis laisvės, saugumo ir teisingumo erdvėje , ir žinias duomenų apsaugos srityje .
4. Nariai skiriami ketverių metų kadencijai. Kadencija gali būti pratęsta vieną kartą. Pasibaigus narių kadencijai arba jiems atsistatydinus, nariai toliau eina savo pareigas tol, kol atnaujinama jų kadencija arba jie pakeičiami.
5. Agentūros veikloje dalyvauja šalys, susijusios su Šengeno acquis ir su EURODAC priemonių įgyvendinimu, taikymu bei plėtojimu. Kiekviena iš jų į valdybą skiria po vieną atstovą ir jo pavaduotoją .
11 straipsnis
Pirmininkavimas valdybai
1. Valdyba pirmininką ir pirmininko pavaduotoją renka iš savo narių.
2. Pirmininkas skiriamas dvejų metų kadencijai, kuri gali būti pratęsta vieną kartą. Pirmininko kadencija baigiasi anksčiau, jei baigiasi jo narystė valdyboje.
3. Pirmininku gali būti skiriami tik tie nariai, kuriuos skyrusios valstybės narės pagal Sąjungos teisę yra visapusiškai saistomos teisinių priemonių, kuriomis reglamentuojamas visų agentūros valdomų didelės apimties sistemų plėtojimas, sukūrimas, veikimas ir naudojimas .
12 straipsnis
Valdybos posėdžiai
1. Valdybos posėdžiai sušaukiami :
(a) pirmininko iniciatyva ,
(b) bent trečdalio jos narių prašymu,
(c) Komisijos prašymu arba
(d) vykdomojo direktoriaus prašymu.
Eiliniai valdybos posėdžiai vyksta mažiausiai vieną kartą per pusę metų .
2. Posėdžiuose dalyvauja agentūros vykdomasis direktorius.
3. Valdybos nariams gali padėti ekspertai, kurie yra patariamųjų grupių nariai.
4. Kai svarstomi su SIS II susiję klausimai dėl ▌Sprendimo 2007/533/TVR taikymo, valdybos posėdžiuose stebėtojų teisėmis dalyvauja Europolo ir Eurojusto atstovai. Europolo atstovai stebėtojų teisėmis taip pat dalyvauja valdybos posėdžiuose, kai svarstomi su VIS susiję klausimai dėl ▌Sprendimo 2008/633/TVR taikymo.
5. Valdyba gali pakviesti dalyvauti posėdžiuose stebėtojo teisėmis bet kurį kitą asmenį, kurio nuomonė gali būti svarbi.
6. Valdybos sekretoriato funkcijas vykdo agentūra.
13 straipsnis
Balsavimas
1. Nepažeidžiant šio straipsnio 4 dalies, taip pat 9 straipsnio 1 dalies i punkto ir 15 straipsnio 1 dalies reikalavimų , Valdybos sprendimai priimami visų balsavimo teisę turinčių narių balsų dauguma.
2. Nepažeidžiant šio straipsnio 3 dalies, visi valdybos nariai turi po vieną balsą.
3. Kiekvienas valstybės narės, kuri pagal Sąjungos teisę yra saistoma bet kokių teisės aktų, reglamentuojančių Agentūros valdomos didelės apimties IT sistemos plėtojimą , sukūrimą, veikimą ir naudojimą , paskirtas narys gali balsuoti su ta didelės apimties IT sistema susijusiu klausimu. Be to, Danija gali balsuoti dėl klausimo, susijusio su didelės apimties IT sistema, jeigu ji pagal Protokolo dėl Danijos pozicijos 4 straipsnį nusprendžia savo nacionalinėje teisėje įgyvendinti teisės aktą, kuriuo reglamentuojamas tos didelės apimties IT sistemos sukūrimas, įdiegimas, veikimas ir naudojimas.
3a. Šalių, susijusių su Šengeno acquis ir EURODAC priemonių įgyvendinimu, taikymu bei plėtojimu, atžvilgiu taikomas 33 straipsnis.
4. Jei nariai nesutaria, ar reikėtų balsuoti dėl tam tikros didelės apimties IT sistemos▌, sprendimą nebalsuoti jie priima dviejų trečdalių balsų dauguma.
5. Agentūros vykdomasis direktorius nebalsuoja.
6. Agentūros darbo tvarkos taisyklėse nustatoma išsamesnė balsavimo tvarka, visų pirma sąlygos, kuriomis vienas narys gali veikti kito nario vardu, taip pat tam tikrais atvejais – kvorumo reikalavimai.
14 straipsnis
Vykdomojo direktoriaus funkcijos ir įgaliojimai
1. Vykdomasis direktorius valdo agentūrą ir jai atstovauja.
2. Vykdomasis direktorius savo pareigas vykdo nepriklausomai. Nepažeisdamas Komisijos ir valdybos kompetencijos, vykdomasis direktorius neprašo ir nepriima jokios vyriausybės ar institucijos nurodymų.
3. Nepažeisdamas 9 straipsnio nuostatų vykdomasis direktorius prisiima visą atsakomybę už agentūrai pavestas užduotis ir laikosi Europos Parlamento metinio biudžeto įvykdymo patvirtinimo procedūros.
4. Europos Parlamentas arba Taryba gali paprašyti agentūros vykdomojo direktoriaus pateikti užduočių vykdymo ataskaitą.
5. Vykdomasis direktorius▌:
(a) užtikrina kasdienį agentūros administravimą;
(b) imasi bet kurių veiksmų, būtinų agentūros veiklai užtikrinti pagal šį reglamentą;
(c) neperžengdamas šiame reglamente, jo įgyvendinimo taisyklėse ir bet kuriame taikytiname teisės akte nustatytų ribų rengia ir įgyvendina agentūros valdybos priimamas procedūras, sprendimus, strategijas, programas ir veiklą;
(d) sukuria ir įgyvendina veiksmingą sistemą, leidžiančią reguliariai stebėti ir vertinti didelės apimties IT sistemas ir Agentūrą , įskaitant statistiką, be kita ko, atspindinčią Agentūros tikslų siekimo veiksmingumą ir efektyvumą ;
(e) be balso teisės dalyvauja valdybos posėdžiuose;
(f) Agentūros darbuotojų atžvilgiu vykdo 17 straipsnio 2 dalyje nustatytus įgaliojimus ir tvarko su darbuotojais susijusius reikalus;
(g) nepažeisdamas Pareigūnų tarnybos nuostatų 17 straipsnio nuostatų, nustato konfidencialumo reikalavimus, kad būtų laikomasi Reglamento (EB) Nr. 1987/2006 17 straipsnio, Sprendimo 2007/533/TVR 17 straipsnio, Reglamento (EB) Nr. 767/2008 26 straipsnio 9 dalies▌ , kad visam personalui, kuris turi dirbti su EURODAC duomenimis, būtų taikomos atitinkamos profesinę paslaptį arba kitus lygiaverčius konfidencialumo įsipareigojimus reglamentuojančios taisyklės ;
(h) veda derybas dėl susitarimo dėl būstinės ir susitarimų dėl techninių stočių ir atsarginių stočių su priimančiųjų valstybių narių vyriausybėmis ir Valdybai patvirtinus juos pasirašo.
6. Vykdomasis direktorius teikia Valdybai patvirtinti šių dokumentų projektus:
(a) agentūros metinės darbo programos ir metinės veiklos ataskaitos, prieš tai pasikonsultavęs su patariamosiomis grupėmis;
(b) agentūrai taikytinų finansinių taisyklių;
(ba) daugiametės darbo programos;
(c) ateinančių metų biudžeto , parengto pagal veiklos rūšis ;
(d) personalo politikos daugiamečio plano;
(e) 27 straipsnyje minimo vertinimo įgaliojimų;
(f) Reglamento (EB) Nr. 1049/2001 įgyvendinimo praktinės tvarkos;
(g) būtinų saugumo priemonių, įskaitant saugumo planą ir veiklos tęstinumo ir veiklos atkūrimo po ekstremalių įvykių planą ;
(h) kiekvienos šio reglamento 9 straipsnio 1 dalies q punkte nurodytos didelės apimties IT sistemos techninio veikimo ataskaitų ir šio reglamento 9 straipsnio 1 dalies qa punkte nurodytos metinės EURODAC centrinio padalinio veiklos ataskaitos , remdamasis stebėsenos ir vertinimo rezultatais;
(i) kasmet skelbiamo kompetentingų institucijų, įgaliotų tiesiogiai ieškoti duomenų, esančių SIS II, sąrašo, N.SIS II tarnybų bei SIRENE biurų sąrašo, nurodyto šio reglamento 9 straipsnio 1 dalies t punkte, ir šio reglamento 9 straipsnio 1 dalies ta punkte nurodyto institucijų sąrašo .
7. Vykdomasis direktorius vykdo visas kitas šiuo reglamentu jam pavestas užduotis.
15 straipsnis
Vykdomojo direktoriaus skyrimas
1. Agentūros vykdomąjį direktorių iš reikalavimus atitinkančių kandidatų, atrinktų Komisijai surengus atvirą konkursą, penkerių metų laikotarpiui skiria Valdyba . Pagal šią atrankos procedūrą Europos Sąjungos oficialiajame leidinyje ir kitur bus skelbiamas kvietimas dalyvauti konkurse. Valdyba gali reikalauti pakartoti procedūrą, jei, jos manymu, nė vienas į pirmąjį sąrašą įrašytas kandidatas nėra tinkamas. Vykdomasis direktorius skiriamas atsižvelgiant į jo asmeninius nuopelnus, patirtį didelės apimties IT sistemų srityje ir administravimo, finansinius ir vadovavimo gebėjimus, taip pat žinias duomenų apsaugos srityje. Valdyba tokį sprendimą priima dviejų trečdalių visų balsavimo teisę turinčių narių dauguma.
2. Prieš paskiriamas direktoriumi Valdybos atrinktas kandidatas pakviečiamas padaryti pareiškimą kompetentingame (-uose) Europos Parlamento komitete (-uose) ir atsakyti į komiteto (-ų) narių klausimus. Po šio pranešimo Europos Parlamentas priima nuomonę, kurioje išdėsto savo požiūrį į atrinktą kandidatą. Valdyba informuoja Europos Parlamentą, kaip buvo atsižvelgta į šią nuomonę. Ši nuomonė laikoma asmenine ir konfidencialia informacija iki kandidato paskyrimo.
3. Likus devyniems mėnesiams iki minėto penkerių metų laikotarpio pabaigos, Valdyba, išsamiai konsultuodamasi su Komisija , pradeda vertinimą. Atlikdama vertinimą Valdyba pirmiausiai įvertina per pirmąją kadenciją pasiektus rezultatus, ir tai, kaip jie buvo pasiekti. ▌
4. Valdyba, atsižvelgdama į vertinimo ataskaitą, ir tik tais atvejais, kai tai gali būti pateisinama Agentūros pareigomis ir reikalavimais , ▌gali pratęstiykdomojo direktoriaus kadenciją vieną kartą, ne ilgesniam kaip trejų metų laikotarpiui.
5. Apie ketinimą pratęsti vykdomojo direktoriaus kadenciją Valdyba informuoja Europos Parlamentą. Likus mėnesiui iki kadencijos pratęsimo vykdomasis direktorius pakviečiamas padaryti pareiškimą kompetentingame (-uose) Europos Parlamento komitete (-uose) ir atsakyti į šio (šių) komiteto (-ų) narių klausimus.
6. Vykdomasis direktorius už savo veiklą atsiskaito valdybai.
7. Atleisti vykdomąjį direktorių gali valdyba. Valdyba tokį sprendimą priima dviejų trečdalių visų balsavimo teisę turinčių narių dauguma.
16 straipsnis
Patariamosios grupės
1. Ekspertines žinias, susijusias su didelės apimties IT sistemomis▌, visų pirma rengiant metinę darbo programą ir metinę veiklos ataskaitą, Valdybai teikia šios patariamosios grupės:
(a) SIS II patariamoji grupė,
(b) VIS patariamoji grupė,
(c) EURODAC patariamoji grupė
(d) kitos su didelės apimties IT sistemomis susijusios patariamosios grupės, kai tai numatyta atitinkamame teisės akte, kuriuo reglamentuojamas tos sistemos plėtojimas, sukūrimas, naudojimas ir veikimas.
2. Kiekviena valstybė narė, kuri pagal Sąjungos teisę yra saistoma teisės akto, reglamentuojančio konkrečios didelės apimties IT sistemos plėtojimą, sukūrimą, veikimą ir naudojimą, ir Komisija į patariamąją grupę, susijusią su ta sistema, skiria po vieną narį▌ trejų metų laikotarpiui, kuris gali būti pratęstas▌.
Danija taip pat skiria narį į patariamąją grupę, susijusią su tam tikra sistema, jeigu ji pagal Protokolo dėl Danijos pozicijos 4 straipsnį nusprendžia savo nacionalinėje teisėje įgyvendinti teisės aktą, kuriuo reglamentuojamas tos didelės apimties IT sistemos sukūrimas, įdiegimas, veikimas ir naudojimas.
Kiekviena šalis, susijusi su Šengeno acquis bei EURODAC priemonių įgyvendinimu, taikymu ir plėtojimu ir dalyvaujanti konkrečioje sistemoje, paskiria po narį į su ta sistema susijusią patariamąją grupę.
3. Europolas ir Eurojustas gali paskirti po vieną atstovą į SIS II patariamąją grupę. Europolas gali paskirti vieną atstovą į VIS patariamąją grupę.
4. Valdybos nariai negali būti patariamųjų grupių nariai. Agentūros vykdomasis direktorius arba jo atstovas turi teisę dalyvauti stebėtojų teisėmis visuose patariamųjų grupių posėdžiuose.
5. Patariamųjų grupių veiklos ir bendradarbiavimo tvarka nustatoma agentūros darbo tvarkos taisyklėse.
6. Rengdama nuomonę kiekviena patariamoji grupė deda visas pastangas bendram sutarimui pasiekti. Nepavykus pasiekti bendro sutarimo, nuomonėje išdėstomas narių daugumos požiūris ir nurodomos priežastys. Taip pat registruojamas (-i) mažumos požiūris (-iai) ir nurodomos priežastys. Atitinkamai taikomos 13 straipsnio 3 ir 3a dalys . Nariams, atstovaujantiems šalims, susijusioms su Šengeno acquis ir EURODAC priemonių įgyvendinimu, taikymu bei plėtojimu, leidžiama pareikšti savo nuomonę kausimais , dėl kurių jie neturi teisės balsuoti .
7. Kiekviena valstybė narė, kiekviena šalis, susijusi su Šengeno acquis ir su EURODAC priemonių įgyvendinimu, taikymu bei plėtojimu, padeda patariamosioms grupėms vykdyti savo veiklą.
8. Dėl pirmininkavimo mutatis mutandis taikomas 11 straipsnis.
IV SKYRIUS
BENDROSIOS NUOSTATOS
IV SKYRIUS
BENDROSIOS NUOSTATOS
17 straipsnis
Darbuotojai
1. Agentūros darbuotojams ir vykdomajam direktoriui taikomi Europos Sąjungos pareigūnų tarnybos nuostatai ( toliau – Pareigūnų tarnybos nuostatai ) ir Kitų Europos Sąjungos tarnautojų įdarbinimo sąlygos ( toliau – Įdarbinimo sąlygos ), nustatyti Reglamentu (EEB, Euratomas, EAPB) Nr. 259/68 (Tarnybos nuostatai), ir Sąjungos institucijų bendrai priimtos tų Tarnybos nuostatų įgyvendinimo taisyklės.
1a. Įgyvendinant Tarnybos nuostatus Agentūra yra laikoma agentūra, kaip apibrėžta Pareigūnų tarnybos nuostatų 1a straipsnio 2 dalyje.
2. Agentūra savo darbuotojų atžvilgiu vykdo (…) Pareigūnų tarnybos nuostatais paskyrimų institucijai suteiktus įgaliojimus ir (…) Įdarbinimo sąlygomis institucijai, įgaliotai sudaryti sutartis, suteiktus įgaliojimus.
2a. Agentūros darbuotojai yra pareigūnai, laikini darbuotojai ir (arba) sutartininkai. Valdyba kasmet duoda sutikimą dėl sutarčių, kurias vykdomasis direktorius planuoja pratęsti, ir kurios turėtų tapti neterminuotomis sutartimis pagal Įdarbinimo sąlygas.
2b. Agentūra neįdarbina laikinų darbuotojų finansų srities užduotims, kurios laikomos esančiomis jautraus pobūdžio, vykdyti.
2c. Komisija ir valstybės narės gali laikinai komandiruoti pareigūnus ar nacionalinius ekspertus į Agentūrą. Valdyba, atsižvelgdama į daugiametį personalo politikos planą, šiuo tikslu patvirtina būtinas įgyvendinimo priemones.
3. Nepažeisdama Pareigūnų tarnybos nuostatų 17 straipsnio, Agentūra taiko atitinkamas profesinę paslaptį arba kitus lygiaverčius konfidencialumo įsipareigojimus reglamentuojančias taisykles.
4. Valdyba, susitarusi su Komisija, patvirtina būtinas įgyvendinimo priemones, nurodytas Pareigūnų tarnybos nuostatų 110 straipsnyje.
18 straipsnis
Viešasis interesas
Valdybos nariai, vykdomasis direktorius ir patariamųjų grupių nariai įsipareigoja veikti viešojo intereso labui. Tuo tikslu jie kasmet raštu pateikia įsipareigojimų pareiškimą, kuris skelbiamas viešai.
Agentūros interneto svetainėje skelbiamas Valdybos narių sąrašas.
19 straipsnis
Susitarimas dėl būstinės ir susitarimai dėl techninių ir atsarginių stočių
Agentūros ir priimančiųjų valstybių narių susitarimais dėl Agentūros būstinės ir susitarimais dėl techninių ir atsarginių stočių, sudarytais patvirtinus Valdybai, nustatomos būtinos nuostatos dėl Agentūros įkūrimo priimančiojoje valstybėje narėje ir patalpų, kurias turi suteikti tos valstybės, taip pat specialiosios taisyklės, priimančiosiose v alstybėse narėse taikytinos Agentūros vykdomajam direktoriui, Valdybos nariams, darbuotojams ir jų šeimų nariams. ▌
20 straipsnis
Privilegijos ir imunitetai
Agentūrai taikomas Protokolas dėl Europos Sąjungos privilegijų ir imunitetų.
21 straipsnis
Atsakomybė
1. Agentūros sutartinė atsakomybė reglamentuojama atitinkamai sutarčiai taikytina teise.
2. Europos Sąjungos Teisingumo Teismo jurisdikcijai priklauso priimti sprendimus pagal bet kurią agentūros sudarytos sutarties arbitražinę išlygą.
3. Nesutartinės atsakomybės atveju agentūra pagal valstybių narių įstatymams bendrus principus atlygina žalą, kurią padaro jos padaliniai arba jos tarnautojai eidami savo pareigas.
4. Europos Sąjungos Teisingumo Teismo jurisdikcijai priklauso spręsti ginčus, susijusius su šio straipsnio 3 dalyje minėtu žalos atlyginimu.
5. Asmeninė agentūros tarnautojų atsakomybė agentūros atžvilgiu reglamentuojama Pareigūnų tarnybos nuostatuose išdėstytomis nuostatomis.
22 straipsnis
Kalbų vartojimo tvarka
1. Agentūrai taikomos 1958 m. balandžio 15 d. Reglamento Nr. 1, nustatančio kalbas, kurios turi būti vartojamos Europos ekonominėje bendrijoje, nuostatos.
2. Nepažeidžiant pagal SESV 342 straipsnį priimtų sprendimų, 9 straipsnio 1 dalies i ir j punktuose nurodyta metinė darbo programa ir metinė veiklos ataskaita rengiamos visomis oficialiomis Sąjungos institucijų kalbomis.
3. Agentūros veiklai reikalingas vertimo paslaugas teikia Sąjungos įstaigų vertimo centras.
▌
23 straipsnis
Galimybė susipažinti su dokumentais
1. Remdamasi vykdomojo direktoriaus pasiūlymu, ne vėliau kaip per šešis mėnesius nuo 34 straipsnio 2 dalyje nurodytos dienos Valdyba pagal reglamentą (EB) Nr. 1049/2001 patvirtina taisykles, kuriomis reglamentuojama galimybės susipažinti su Agentūros dokumentais tvarka.
▌
3. Dėl sprendimų, kuriuos Agentūra priima pagal Reglamento (EB) Nr. 1049/2001 8 straipsnį, gali būti pateiktas skundas Europos ombudsmenui arba pateiktas ieškinys Teisingumo Teisme laikantis atitinkamai SESV 228 ir 263 straipsniuose nustatytų sąlygų.
24 straipsnis
Informacija ir ryšiai
1. Agentūra teikia informaciją vadovaudamasi teisės aktais, reglamentuojančiais 1 straipsnyje nurodytų didelės apimties IT sistemų sukūrimą, įdiegimą, naudojimą ir eksploatavimą, taip pat savo pačios iniciatyva su jos užduotimis susijusiose srityse. Pirmiausia agentūra užtikrina, kad, be 9 straipsnio 1 dalies i, j, s ir t punktuose, 27 straipsnio 3 dalyje ir 29 straipsnio 8 dalyje nurodyto dokumentų skelbimo, visuomenei ir bet kuriai suinteresuotajai šaliai būtų greitai pateikiama objektyvi, patikima ir lengvai suprantama informacija apie jos darbą.
2. Valdyba nustato praktinę šio straipsnio 1 dalies taikymo tvarką.
25 straipsnis
Duomenų apsauga
1. Nepažeidžiant duomenų apsaugos nuostatų, kurios taikomos taip, kaip nustatyta didelės apimties IT sistemų sukūrimą, įdiegimą, naudojimą ir veikimą reglamentuojančiuose teisės aktuose, Agentūros pagal šį reglamentą tvarkomai informacijai taikomas Reglamentas (EB) Nr. 45/2001.
2. Valdyba patvirtina priemones, pagal kurias Agentūra taiko Reglamentą (EB) Nr. 45/2001, visų pirma jo 8 skirsnį, reglamentuojantį su Duomenų apsaugos pareigūnu susijusius klausimus.
26 straipsnis
Įslaptintos informacijos ir neįslaptintos konfidencialios informacijos apsaugos
taisyklės
1. Agentūra taiko saugumo principus, išdėstytus 2001 m. lapkričio 29 d. Komisijos sprendime 2001/844/EB, EAPB, Euratomas, kuris iš dalies keičia jos darbo tvarkos taisykles. Tai apima, inter alia, įslaptintos informacijos tvarkymo ir saugojimo bei keitimosi ja nuostatas, įskaitant fizinio saugumo priemones.
2. Agentūra taip pat taiko Komisijos priimtus ir įgyvendinamus saugumo principus, susijusius su neįslaptinta konfidencialia informacija.
2a. Valdyba pagal 1A straipsnį ir 9 straipsnio 1 dalies n punktą priima sprendimus dėl Agentūros vidaus struktūros, būtinos siekiant įgyvendinti atitinkamus saugumo principus.
26a straipsnis
Agentūros saugumas
1. Agentūra yra atsakinga už jos naudojamų pastatų, patalpų ir žemės saugumą ir tvarkos palaikymą juose. Agentūra taiko 1 straipsnyje nurodytų didelės apimties IT sistemų sukūrimą, įdiegimą, naudojimą ir veikimą reglamentuojančiuose teisės aktuose išdėstytus saugumo principus ir atitinkamas nuostatas.
2. Priimančiosios valstybės narės imasi visų veiksmingų ir tinkamų priemonių, kad palaikytų tvarką ir saugumą Agentūros naudojamus pastatus, patalpas ir žemę supančioje aplinkoje, ir teikia Agentūrai deramą apsaugą laikydamosi atitinkamų susitarimo dėl būstinės ir susitarimų dėl techninių ir atsarginių stočių, kartu užtikrindamos, kad Agentūros leidimą turinys asmenys galėtų netrukdomi patekti į šiuos pastatus, patalpas ir žemę.
27 straipsnis
Vertinimas
1. Per trejus metus nuo dienos, kai agentūra imasi vykdyti savo įsipareigojimus, ir vėliau kas ketverius metus Komisija, išsamiai konsultuodamasi su valdyba, atlieka agentūros veiklos vertinimą. Atliekant šį vertinimą, išnagrinėjama, kaip ir kokia apimtimi agentūra veiksmingai prisideda prie didelės apimties IT sistemų laisvės, operacijų valdymo saugumo ir teisingumo srityje ir vykdo savo užduotis, išdėstytas šiame reglamente. Atliekant vertinimą taip pat turėtų būti įvertintas agentūros vaidmuo įgyvendinant Sąjungos strategiją, kuria siekiama suderintos, sąnaudų požiūriu veiksmingos ir nuoseklios IT aplinkos Sąjungos lygiu, kuri turėtų būti sukurta artimiausiais metais.
2. Remdamasi šiuo vertinimu , Komisija, pasikonsultavusi su valdyba, pateikia rekomendacijas dėl šio reglamento keitimo , be kita ko , kad jis būtų dar geriau suderintas su pirmiau nurodyta Sąjungos strategija . Komisija šias rekomendacijas kartu su valdybos nuomone ir atitinkamais pasiūlymais teikia Tarybai, Europos Parlamentui ir Europos duomenų apsaugos priežiūros pareigūnui .
▌
V SKYRIUS
FINANSINĖS NUOSTATOS
28 straipsnis
Biudžetas
1. Neatmetant galimybės įtraukti kitų rūšių pajamas, agentūros pajamas sudaro:
a) Sąjungos subsidija, įtraukta į Europos Sąjungos bendrąjį biudžetą (Komisijos skirsnis);
b) valstybių, susijusių su Šengeno acquis ir su EURODAC priemonių įgyvendinimu, taikymu bei plėtojimu, įnašas;
c) valstybių narių finansiniai įnašai.
2. Į agentūros išlaidas, inter alia , įeina darbuotojų atlyginimo, administravimo, infrastruktūros bei veiklos išlaidos ir išlaidos, susidarančios dėl agentūros sudarytų sutarčių arba susitarimų. Kiekvienais metais vykdomasis direktorius, atsižvelgdamas į agentūros vykdomą veiklą, parengia agentūros ateinančių finansinių metų pajamų ir išlaidų sąmatos projektą, taip pat personalo planą, ir juos siunčia valdybai.
3. Agentūros pajamos ir išlaidos turi būti subalansuotos.
4. Remdamasi vykdomojo direktoriaus parengtu projektu valdyba priima agentūros ateinančių finansinių metų pajamų ir išlaidų sąmatos projektą.
5. Iki kiekvienų metų vasario 10 d. valdyba siunčia Komisijai ir šalims, susijusioms su Šengeno acquis ir su EURODAC priemonių įgyvendinimu, taikymu bei plėtojimu, agentūros pajamų ir išlaidų sąmatos projektą ir bendrąsias gaires, kuriomis sąmata grindžiama, o iki kovo 31 d. – galutinę sąmatą.
6. Ne vėliau kaip iki kiekvienų metų kovo 31 d. valdyba teikia Komisijai ir biudžeto valdymo institucijai:
a) metinės darbo programos projektą;
b) atnaujintą daugiametį personalo politikos planą, parengtą laikantis Komisijos nustatytų gairių;
c) kaip nurodyta Pareigūnų tarnybos nuostatuose, informaciją apie n-1 ir n metų pareigūnus, laikinuosius ir pagal sutartį dirbančius darbuotojus bei n+1 metų sąmatą;
d) informaciją apie priimančiųjų valstybių narių agentūrai suteiktus įnašus natūra;
e) n-1 metų biudžeto rezultatų sąskaitos likučio sąmatą.
7. Komisija sąmatą kartu su ▌ Sąjungos ▌ bendrojo biudžeto projektu perduoda ▌ biudžeto valdymo institucijai ▌.
8. Remdamasi sąmata Komisija į preliminarų Europos Sąjungos bendrojo biudžeto projektą įtraukia sąmatą, kuri, jos manymu, yra reikalinga personalo planui, ir iš bendrojo biudžeto mokėtiną subsidijos sumą ir jas pateikia biudžeto valdymo institucijai pagal SESV 314 straipsnį.
9. Biudžeto valdymo institucija leidžia skirti agentūrai subsidijos asignavimus. Biudžeto valdymo institucija patvirtina agentūros personalo planą.
10. Agentūros biudžetą priima valdyba. Jis tampa galutinis priėmus Europos Sąjungos galutinį bendrąjį biudžetą. Prireikus jis atitinkamai tikslinamas.
11. Bet kokie biudžeto, įskaitant personalo planą, pakeitimai priimami ta pačia tvarka.
12. Valdyba kuo greičiau praneša biudžeto valdymo institucijai apie ketinimą įgyvendinti bet kurį projektą, galintį turėti didelį finansinį poveikį jos biudžeto finansavimui, pirmiausia apie projektus, susijusius su nuosavybe, kaip antai pastatų nuomos arba pirkimo. Ji apie tai informuoja Komisiją ir šalis, susijusias su Šengeno acquis ir su EURODAC priemonių įgyvendinimu, taikymu bei plėtojimu. Jei viena iš biudžeto valdymo institucijų ketina pateikti nuomonę, apie tokį ketinimą ji praneša valdybai per dvi savaites nuo informacijos apie projektą gavimo dienos. Negavusi atsakymo agentūra gali toliau tęsti planuojamus veiksmus.
29 straipsnis
Biudžeto vykdymas
1. Agentūros biudžetą vykdo vykdomasis direktorius.
2. Vykdomasis direktorius biudžeto valdymo institucijai kasmet teikia visą su vertinimo procedūrų rezultatais susijusią informaciją.
3. Ne vėliau kaip iki kitų metų kovo 1 d. agentūros apskaitos pareigūnas siunčia Komisijos apskaitos pareigūnui ir Audito Rūmams laikinąsias agentūros finansines ataskaitas kartu su tų metų biudžeto ir finansų valdymo ataskaita. Komisijos apskaitos pareigūnas konsoliduoja institucijų ir decentralizuotų įstaigų laikinąsias finansines ataskaitas pagal Reglamento (EB, Euratomas) Nr. 1605/2002 128 straipsnį.
4. Ne vėliau kaip iki kitų metų kovo 31 d. agentūros apskaitos pareigūnas biudžeto valdymo institucijai taip pat siunčia biudžeto ir finansų valdymo ataskaitą.
5. Gavęs Audito Rūmų pastabas dėl agentūros laikinųjų finansinių ataskaitų vykdomasis direktorius, vadovaudamasis Reglamento (EB, Euratomas) Nr. 1605/2002 129 straipsniu, savo atsakomybe rengia agentūros galutines finansines ataskaitas ir jas teikia valdybai, kad ši pareikštų savo nuomonę.
6. Valdyba pareiškia nuomonę apie agentūros galutines finansines ataskaitas.
7. Ne vėliau kaip iki kitų metų liepos 1 d. vykdomasis direktorius galutines finansines ataskaitas kartu su valdybos nuomone siunčia biudžeto valdymo institucijai Komisijos apskaitos pareigūnui, Audito Rūmams, ▌taip pat šalims, susijusioms su Šengeno acquis ir EURODAC priemonių įgyvendinimu, taikymu bei plėtojimu.
8. Galutinės ataskaitos paskelbiamos.
9. Ne vėliau kaip iki rugsėjo 30 d. vykdomasis direktorius siunčia Audito Rūmams atsakymą į pateiktas pastabas. Šį atsakymą jis taip pat siunčia valdybai.
10. Europos Parlamento prašymu vykdomasis direktorius jam pateikia visą informaciją, kurios reikia, kad būtų užtikrinta sklandi atitinkamų finansinių metų biudžeto įvykdymo patvirtinimo procedūra, kaip nustatyta Reglamento (EB, Euratomas) Nr. 1605/2002 146 straipsnio 3 dalyje.
11. Atsižvelgdamas į Tarybos rekomendaciją Europos Parlamentas kvalifikuota balsų dauguma ne vėliau kaip iki n + 2 metų gegužės 15 d. patvirtina, kad vykdomasis direktorius n metų biudžetą įvykdė.
30 straipsnis
Finansinės taisyklės
Pasikonsultavusi su Komisija valdyba priima agentūrai taikytinas finansines taisykles. Jos negali nukrypti nuo Komisijos reglamento (EB, Euratomas) Nr. 2343/2002, nebent nukrypti reikia siekiant užtikrinti agentūros veiklą ir yra gautas Komisijos išankstinis sutikimas.
31 straipsnis
Kova su sukčiavimu
1. Siekiant kovoti su sukčiavimu, korupcija ir kita neteisėta veika, taikomos Reglamento (EB) Nr. 1073/1999 nuostatos.
2. Agentūra prisijungia prie Tarpinstitucinio susitarimo dėl Europos kovos su sukčiavimu tarnybos (OLAF) atliekamų vidaus tyrimų ir nedelsdama nustato visiems agentūros darbuotojams taikytinas reikiamas nuostatas.
3. Finansavimo sprendimuose, įgyvendinimo susitarimuose ir kituose iš jų kylančiuose dokumentuose aiškiai nustatoma, kad Audito Rūmai ir OLAF prireikus gali atlikti agentūros finansavimo gavėjų ir už finansavimo paskirstymą atsakingų subjektų patikrinimus vietoje.
VI SKYRIUS
BAIGIAMOSIOS NUOSTATOS
32 straipsnis
Parengiamieji veiksmai
1. Komisija atsako už agentūros įsteigimą ir pradinę veiklą tol, kol agentūra įgyja pakankamai veiklos pajėgumų savo biudžetui vykdyti.
2. Šiuo tikslu iki tol, kol savo pareigas pradės eiti pagal šio reglamento 15 straipsnį valdybos paskirtas vykdomasis direktorius, Komisija gali laikinai paskirti eiti pareigas ribotą skaičių pareigūnų, įskaitant pareigūną, kuris laikinai eitų vykdomojo direktoriaus pareigas. Laikinai einantis pareigas vykdomasis direktorius gali būti paskirtas tik tada, kai pagal 10 straipsnio 2 dalį sušaukiamas valdybos posėdis.
Jeigu laikinai einantis pareigas vykdomasis direktorius nesilaiko šiame reglamente išdėstytų reikalavimų, valdyba gali paprašyti Komisijos paskirti naują laikinai einantį pareigas vykdomąjį direktorių.
3. Valdybai patvirtinus laikinasis vykdomasis direktorius gali leisti atlikti visus agentūros biudžete numatytais kreditais padengtus mokėjimus ir sudaryti sutartis, įskaitant sutartis su darbuotojais po agentūros personalo plano priėmimo. Jeigu tam yra pagrindas, valdyba gali apriboti laikinai einančio pareigas vykdomojo direktoriaus įgaliojimus.
33 straipsnis
Šalių, susijusių su Šengeno acquis ir su EURODAC priemonių įgyvendinimu, taikymu bei plėtojimu, įnašas
Pagal atitinkamas asociacijos susitarimų nuostatas parengiama tvarka, kurios laikantis nustatomas, inter alia, šalių, susijusių su Šengeno acquis ir su EURODAC priemonių įgyvendinimu, taikymu bei plėtojimu, dalyvavimo agentūros darbe pobūdis, mastas ir išsamios taisyklės, įskaitant nuostatas dėl finansinių įnašų, ▌ personalo ir balsavimo teisių .
34 straipsnis
Įsigaliojimas ir taikymas
1. Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje .
2. 2–6 straipsniuose nustatytą atsakomybę Agentūra prisiima nuo [...]
OL: įrašyti datą, atitinkančią mėnesio, einančio po vienerių metų laikotarpio nuo reglamento įsigaliojimo, pirmą dieną. .
Reglamentas yra privalomas visas ir tiesiogiai taikomas visose valstybėse narėse pagal Sutartis.
Priimta
Europos Parlamento vardu Tarybos vardu
Pirmininkas Pirmininkas
TEISĖKŪROS REZOLIUCIJOS PROJEKTO PRIEDAS
Europos Parlamento ir Tarybos bendro pareiškimo projektas
Europos Parlamentas ir Taryba pripažįsta ypatingas aplinkybes, kuriomis grindžiamas specifinis susitarimas dėl agentūros būstinės ir techninių stočių, ir tai, kad juo nepažeidžiamos 2003 m. gruodžio 13 d
˛r. dok. 5381/04, p. 27. . Briuselyje valstybių ar vyriausybių vadovų lygiu posėdžiavusių valstybių narių atstovų išvados, visų pirma dėl pirmenybės, kuri turi būti teikiama 2004 m. ir 2007 m. į ES įstojusioms valstybėms narėms paskirstant biurų ar agentūrų, kurie bus įsteigti ateityje, būstines.
AIŠKINAMOJI DALIS
BENDROSIOS APLINKYBĖS
Siekdama įsteigti didelės apimties IT sistemų laisvės, saugumo ir teisingumo erdvėje operacijų valdymo agentūrą, 2009 m. birželio mėn. Komisija pateikė keletą teisės aktų iniciatyvų. Viena šių iniciatyvų buvo pasiūlymas priimti reglamentą dėl pirmojo ramsčio reikalų, susijusių su Šengeno informacine sistema (SIS), vizų informacine sistema (VIS) bei „Eurodac“ sistema, o kita – pasiūlymas dėl trečiojo ramsčio klausimų, susijusių su šiomis sistemomis.
Tačiau įsigaliojus Lisabonos sutarčiai, šios iniciatyvos neteko prasmės. 2010 m. kovo 19 d. Komisija pateikė naują pasiūlymą, kuris iš esmės yra patikslinta ankstesniojo pasiūlymo dėl trečiojo ramsčio klausimų įtraukimo versija.
Nors įsigaliojus Lisabonos sutarčiai nebeliko ramsčių skirtumų, šiam pasiūlymui būdingas vadinamasis kintamosios geometrijos principas, bendrais bruožais atspindimas įvairiais laisvės, saugumo ir teisingumo erdvės aspektais, o konkrečiai –Šengeno – erdvėje. Sistemų, kurias valdys agentūra, teisinis pagrindas pritaikytas įvairialypei, skirtingu mastu dalyvaujančiai valstybių narių grupei, (tiek, kiek tai susiję su Jungtine Karalyste, Danija ir Airija) ir asocijuotosioms trečiosioms šalims (Norvegijai, Islandijai, Šveicarijai ir ateityje Lichtenšteinui).
Kalbant apie antrosios kartos Šengeno informacinę sistemą ( SIS II ), Jungtinė Karalystė ir Airija gali dalyvauti tik sprendžiant trečiojo ramsčio reikalus (Tarybos sprendimas 2007/533/JHA), kadangi jos nedalyvavo, kai buvo sprendžiami ankstesniojo pirmojo ramsčio klausimai (Reglamentas (EB) Nr. 1978/2006). Danija dalyvauja. Norvegija ir Islandija yra asocijuotosios šalys, o Lichtenšteinas asocijuota šalimi taps ateityje.
Kalbant apie vizų informacinę sistemą ( VIS ), Jungtinė Karalystė ir Airija joje nedalyvauja, o Danija dalyvauja. Norvegija, Islandija ir Šveicarija yra asocijuotosios šalys, o Lichtenšteinas asocijuota šalimi taps ateityje.
Kalbant apie „Eurodac“ sistemą, Jungtinė Karalystė, Airija ir Danija joje dalyvauja. Jungtinė Karalystė pranešė Tarybai, kad pageidauja dalyvauti agentūros veikloje su EURODAC susijusiais klausimais. Airija tokio pageidavimo neišreiškė. Norvegija, Islandija ir Šveicarija yra asocijuotos šalys, o Lichtenšteinas asocijuota šalimi taps ateityje.
Nors šias tris sistemas tvarkys agentūra, Jungtinė Karalystė ir Airija dalyvaus tik tam tikroje SIS II veikloje, tačiau nedalyvaus VIS veikloje; kalbant apie agentūrą, tai su „Eurodac“ susijusioje veikloje dalyvaus tik Jungtinė Karalystė.
Taigi reikėtų atsakyti į šiuos klausimus:
Koks balsas gali būti suteiktas valstybėms narėms teisės akto dėl agentūros įsteigimo leidybos iniciatyvos požiūriu, jei jos nedalyvauja visose sistemose?
Kaip reglamentas įpareigoja valstybes nares?
Komisijos pasiūlymas nėra visiškai aiškus. Iš vienos pusės, Komisija tiki, jog šis pasiūlymas yra susijęs su Šengeno acquis . Kita vertus – reglamento 24 ir 25 konstatuojamosios dalys susijusios su visų trijų sistemų teisinio pagrindo taikymu Jungtinei Karalystei ir Airijai. Pasiūlymu Komisija akivaizdžiai siekia nustatyti, kokia balso teisė šioms valstybėms narėms turėtų būti suteikta priimant dokumentą ir kiek priimtas dokumentas bus joms taikytinas. Reglamento 24 konstatuojamojoje dalyje, susijusioje su Jungtine Karalyste neapibrėžtai nurodoma, kad ši šalis turi balso teisę ir kad jai yra taikomos reglamento nuostatos, išskyrus ankstesniajam pirmajam ramsčiui priklausančius, su SIS II ir VIS susijusius klausimus. Reglamento 25 konstatuojamoje dalyje panašiai minima Airija.
EP teisės tarnyba savo 2010 m. birželio 7 d. nuomonėje atkreipė dėmesį į Teisingumo Teismo 2009 m. rugsėjo 18 d. paskelbtą sprendimą, kuris buvo priimtas išnagrinėjus tarp Jungtinės Karalystės ir Tarybos kilusį ginčą (byla C-77/05 dėl reglamento (EB) Nr. 2007/2004 priėmimo FRONTEX reglamentas). Teismas laikėsi nuomonės, kad nors Jungtinė Karalystė oficialiai ir paprašė dalyvauti priimant reglamentą, tokia teisė jai neturėtų būti suteikta tol, kol ji nesutiko, kad jai būtų privalomai taikoma atitinkama Šengeno acquis dalis. Šiuo metu teismas nagrinėja kitą panašų ieškinį (dėl Tarybos 2008/633/JHA sprendimo dėl VIS priėmimo).
Teisės tarnybos nuomone, „Komisijos pasiūlymo 24 ir 25 konstatuojamųjų dalių neužtenka, kad būtų užtikramas skaidrus reglamento priėmimas ir atitiktis anksčiau minėtam Teisingumo Teismo precedentui“. Be to, „turint omenyje Jungtinę Karalystę ir Airiją, būtų neįmanoma (...) nustatyti teisės aktų teisinės galios, o dėl to kiltų Europos Sąjungos teisės principams prieštaraujantis teisinis netikrumas“.
Europos Parlamentas ir Taryba, kuriems priklauso įstatymų leidžiamoji valdžia, atsargiai vertina abiejose teisinėse nuomonėse siūlomas alternatyvas:
PIRMOJI GALIMYBĖ – atmesti Komisijos pasiūlymą ir paraginti pateikti naują iniciatyvą. (Pavyzdžiui, sukurti reglamentą, kuriuo būtų įsteigta agentūra ir atskirti teisines priemones, kurių pagrindu agentūrai būtų suteikiamos galios ir nustatomos kiekvienos sistemos valdymą reglamentuojančios taisyklės. Kiekvienai valstybei narei suteikiama balso teisė priklausytų nuo jos dalyvavimo atitinkamoje sistemoje masto).
ANTROJI GALIMYBĖ – pakeisti pasiūlymą taip, kad jame būtų aiškiai išdėstyta, kokią balsavimo teisę agentūros atžvilgiu turi kiekviena valstybė narė. Be to, sprendimas galėtų būti patvirtintas, jeigu Jungtinė Karalystė ir Airija pasinaudotų savo teise taikyti agentūros įsteigimo reglamentą.
TREČIOJI GALIMYBĖ - padalinti pasiūlymą į dvi dalis, o su VIS susijusius klausimus nagrinėti kita priemone ( VIS yra tik viena iš šių trijų sistemų, kurioje visiškai nedalyvauja nei Airija, nei Jungtinė Karalystė).
Komisijos pasiūlymas
EP ir Taryba, priėmę SIS II ir VIS sistemoms skirtas teisines priemones, paragino Komisiją pateikti teisėkūros iniciatyvas, kurios yra būtinos norint įsteigti šias sistemas valdančią instituciją.
Siekdama įvertinti koks būtų geriausias sprendimas finansiniu, veiklos ir instituciniu požiūriu, Komisija atliko poveikio įvertinimą.
Pranešėjo nuomonė
Pranešėjas mano, kad Europos agentūros įkūrimas yra pats geriausias pasirinkimas iš visų Komisijos tyrime pateiktų variantų.
1. Kodėl būtina įkurti naują agentūrą?
Akivaizdu, kad nėra kitos išeities. Būtų gana neteisinga atsakomybę priskirti Komisijai, ypač atsižvelgiant į pastaraisiais metais atsiradusias ir ilgai trunkančias problemas, susijusias su sistemų plėtojimu. Be to, pati Komisija kelis kartus yra nurodžiusi, kad jos vadovavimas EURODAC sistemai yra tik laikina išeitis ir kad ji nemano esanti tinkama prisiimti atsakomybę už didelės apimties IT sistemų tiesioginį valdymą.
Kodėl vykdomosios agentūros sukūrimas negalėtų būti išeitis? Todėl, kad tokiu atveju įstatymų leidžiamoji valdžia negalėtų daryti įtakos agentūrai ir vykdyti demokratinės kontrolės. Tiktai Komisija yra atsakinga už vykdomųjų agentūrų steigimą ir priežiūrą. Ji nustato šių agentūrų užduotis ir skiria jų valdymo organus, įskaitant direktorių. Vykdomosios agentūros egzistavimo laikas yra ribotas, todėl jos sukūrimas būtų tik laikina išeitis.
2. Agentūrai skirtos atsakomybės didinimas siekiant apimti kitas sistemas
Pranešėjas mano, kad turi būti aiškiai nurodyta, jog didesnės agentūros galios, suteikiančios jai teisę valdyti panašias naujai sukurtas sistemas, turi būti nustatomos tik vadovaujantis specialiomis teisinėmis priemonėmis.
3. Agentūros tikslų ir uždavinių paaiškinimas
Svarbu pabrėžti, kad agentūros tikslai ir uždaviniai vykdomi tiktai techniniu operacijų valdymo lygmeniu. Agentūra negali priimti politinių sprendimų, pavyzdžiui, ji negali sukurti naujų sistemų ar priimti sprendimų dėl sistemų sąveikos.
4. Bandomieji projektai
Būtų protinga nustatyti taisykles siekiant, kad agentūros atsakomybė neišaugtų de facto dėl daugėjančių bandomųjų projektų, ir kad ji būtų atsakinga tik už priežiūros ar skaidrumo užtikrinimą.
5. Agentūros buveinės įsteigimas
Estija ir Prancūzija – dvi kandidatės, siekiančios, kad jose būtų įkurta agentūros buveinė. Pranešėjas nemano, kad šiuo metu būtina teikti pasiūlymus dėl vietos, nors Parlamentas kartu su Taryba gali priimti reikalingą sprendimą.
Tačiau Parlamentas turėtų paskelbti tam tikrus kriterijus, į kuriuos reikėtų atsižvelgti siekiant priimti teisingą sprendimą.
- Dėl saugumo ir biudžetinių priežasčių būtų pageidautina, kad agentūra būtų įkurta vienoje vietoje (priešingai decentralizuotoms struktūroms); infrastruktūros objektų ir žmogiškųjų išteklių gausa nėra gera mintis.
- Infrastruktūros objektai turėtų priklausyti agentūrai arba ji turėtų juos nuomotis tam, kad būtų užtikrintas diplomatinis saugumas, jais neturėtų būti dalijamasi su kitomis nacionalinėmis sistemomis.
- Saugumo standartai turi būti kiek galima griežtesni tiek fizinių įrenginių, tiek duomenų atžvilgiu.
- Buveinės pasirinkimas turi būti ekonomiškai efektyviausias sprendimas.
6. Ryšių infrastruktūra
Kaip nustatyta SIS II teisiniame pagrinde, agentūra bus iš dalies atsakinga už ryšių infrastruktūrą, ypač už jos priežiūrą ir saugumą, siekiant, kad kiekvienai susijusiai sistemai tinklas taptų saugus keistis duomenimis pagal teisinę sistemą.
Gyvybiškai svarbu apsaugoti tinklą nuo įvairių grėsmių ir užtikrinti ne tik paties tinklo, bet ir juo perduodamų duomenų saugumą.
Dėl didelės įtakos biudžetui pranešėjas nemano, kad turėtų būti sukurta atskira ryšių infrastruktūra trims sistemoms. Galima naudotis išorės paslaugomis, tačiau turi būti taikomi griežti kriterijai. Reikėtų atlikti didelių pakeitimų, pavyzdžiui, s-TESTA tinkle tam, kad reikalavimai būtų įvykdyti.
7. Agentūroje taip pat turėtų būti:
- Duomenų apsaugos pareigūnas
- Apsaugos pareigūnas
- Apskaitos pareigūnas
8. Kintamosios geometrijos principas
Pranešėjas, kaip ir Parlamento teisės tarnyba (žr. anksčiau pateiktą nuomonę), mano, kad yra būtina atsižvelgti į Teisingumo Teismo sprendimus. Jis ragina Komisiją ir Tarybą aktyviai spręsti teisines problemas siekiant visiško aiškumo kuriant agentūrą.
9. Valdybos nariai ir balsavimo teisės
Agentūros valdymo struktūra ir valstybių narių dalyvavimas yra paremtas kintamosios geometrijos principu. Akivaizdu, kad valstybė narė, nepriklausanti sistemai, negali gauti su šia sistema susijusios informacijos, pateikti savo nuomonės, ar balsuoti dėl su sistema susijusių klausimų. Keblesnė padėtis tų valstybių narių, kurios tik iš dalies prisideda prie kai kurių sistemos aspektų.
Savo pakeitimais pranešėjas pasiekė, kad būtų aiškiai susitarta dėl atskirų valstybių narių ir asocijuotųjų trečiųjų šalių dalyvavimo kiekvienoje sistemoje.
Pirmininkas turi būti išrinktas iš tų narių, kuriuos paskiria valstybės narės, visiškai taikančios su agentūros valdomomis sistemomis susijusias priemones.
10. Didesnė duomenų apsauga ir demokratinė kontrolė
Pranešėjas iš dalies pakeitė keletą straipsnių siekdamas sustiprinti Parlamento vaidmenį ir padidinti skaidrumą.
Didindamas Europos duomenų apsaugos priežiūros pareigūno vaidmenį jis taip pat siekė sugriežtinti duomenų apsaugos taisykles ir asmeninių duomenų vientisumą ir apsaugą.
Parlamento vaidmuo atrenkant kandidatus vykdomojo direktoriaus pareigoms užimti turėtų būti aiškiai apibrėžtas ir padidintas.
TEISĖS REIKALŲ KOMITETO NUOMONĖ APIE TEISINĮ PAGRINDĄ
12.4.2011
Juanui Fernando Lópezui Aguilariui
Piliečių laisvių, teisingumo ir vidaus reikalų komiteto
Pirmininkui
BRIUSELIS
Tema: Nuomonė dėl iš dalies pakeisto pasiūlymo dėl Europos Parlamento ir Tarybos reglamento, kuriuo įsteigiama didelės apimties IT sistemų laisvės, saugumo ir teisingumo erdvėje operacijų valdymo agentūra, teisinio pagrindo ( COM(2010)0093 – C7‑0046/2009 – 2009/0089(COD) )
Gerb. Pirmininke,
2011 m. kovo 14 d. laišku Jūs kreipėtės į Teisės reikalų komitetą pagal Darbo tvarkos taisyklių 37 straipsnio 2 dalį prašydamas apsvarstyti galimybę nurodyti du papildomus minėto pasiūlymo dėl reglamento teisinius pagrindus.
Komitetas minėtą klausimą apsvarstė 2011 m. balandžio 12 d. posėdyje.
Komisijos siūlomi teisiniai pagrindai yra Sutarties dėl Europos Sąjungos veikimo (SESV) 74 straipsnis, 77 straipsnio 2 dalies a ir b punktai, 78 straipsnio 2 dalies e punktas, 79 straipsnio 2 dalies c punktas, 82 straipsnio 1 dalies d punktas ir 87 straipsnio 2 dalies a punktas. Visi šie straipsniai priklauso V antraštinei daliai „Laisvės, saugumo ir teisingumo erdvė“.
Siūloma kaip teisinius pagrindus pridėti SESV 85 straipsnio 1 dalį ir 88 straipsnio 2 dalį. Abu šie straipsniai taip pat priklauso V antraštinei daliai ir juose atitinkamai reglamentuojama procedūra, taikoma nustatant Eurojust ir Europolo struktūrą, veiklą, veiksmų ir užduočių sritį.
I. Aplinkybės
2009 m. birželio mėn. Komisija pateikė pasiūlymų rinkinį dėl agentūros, atsakingos už didelės apimties informacinių technologijų (IT) sistemų laisvės, saugumo ir teisingumo erdvėje operacijų valdymą, įsteigimo. Rinkinį sudarė pasiūlymas dėl reglamento dėl agentūros įsteigimo ir pasiūlymas dėl Tarybos sprendimo pavesti minėtuoju reglamentu įsteigtai agentūrai vykdyti su antrosios kartos Šengeno informacinės sistemos (SIS II), Vizų informacinės sistemos (VIS) ir Europos sistemos pirštų atspaudams lyginti (EURODAC) operacijų valdymu susijusias užduotis taikant ES sutarties VI antraštinę dalį pagal buvusį trečiąjį ramstį.
Kaip žinoma, pagal Lisabonos sutartį buvo panaikinta ramsčių sistema ir šiuo metu iš esmės visi teisės aktai, susiję su laisvės, saugumo ir teisingumo erdve, turi būti priimami pagal įprastą teisėkūros procedūrą. Taigi Komisija pateikė šį iš dalies pakeistą pasiūlymą dėl reglamento, kuriame atsižvelgiama į pokyčius, atsiradusius dėl Lisabonos sutarties įsigaliojimo, ir pateikiamos pradiniame Tarybos sprendimo pasiūlyme išdėstytos nuostatos.
2010 m. spalio 11 d. Piliečių laisvių, teisingumo ir vidaus reikalų komitete įvyko preliminarus balsavimas dėl pranešimo projekto pakeitimų siekiant pranešėjui Carlosui Coelho suteikti įgaliojimus vesti derybas su Taryba. Neoficialūs trišaliai susitikimai ekspertų lygmeniu vyko 2010 m. lapkričio mėn.–2011 m. kovo mėn.
Atsižvelgiant į Tarybos teisės tarnybos pasiūlymą, į kompromisinį tekstą, kuriuo buvo remiamasi 2011 m. kovo mėn. pabaigoje surengtame aukšto lygio trišaliame susitikime, papildomai įtraukti du pasiūlyti nauji teisiniai pagrindai, t. y. SESV 85 straipsnio 1 dalis ir 88 straipsnio 2 dalis, siekiant papildyti priemonės pagal buvusįjį trečiąjį ramstį teisinį pagrindą
2011 m. kovo 11 d. Tarybos dokumentas Nr. 7638/11. .
II. Susiję SESV straipsniai
Kaip Komisijos pasiūlymo teisinis pagrindas nurodomi šie straipsniai:
74 straipsnis
Taryba patvirtina priemones, kad būtų užtikrintas valstybių narių atitinkamų padalinių, taip pat šių padalinių ir Komisijos administracinis bendradarbiavimas šioje antraštinėje dalyje numatytose srityse. Ji sprendžia remdamasi Komisijos pasiūlymu, atsižvelgdama į 76 straipsnį ir pasikonsultavusi su Europos Parlamentu.
76 straipsnis
4 ir 5 skyriuose nurodyti aktai kartu su 74 straipsnyje nurodytomis priemonėmis, užtikrinančiomis administracinį bendradarbiavimą šiuose skyriuose numatytose srityse, priimami:
a) remiantis Komisijos pasiūlymu arba
b) ketvirtadalio valstybių narių iniciatyva.
77 straipsnis
1. Sąjunga kuria politiką, siekdama:
a) užtikrinti, kad nebūtų jokios asmenų, neatsižvelgiant į jų pilietybę, kontrolės jiems kertant vidaus sienas;
b) užtikrinti asmenų kontrolę ir veiksmingą išorės sienų kirtimo priežiūrą;
c) laipsniškai įvesti integruotą išorės sienų valdymo sistemą.
2. Taikant 1 dalį, Europos Parlamentas ir Taryba, spręsdami pagal įprastą teisėkūros procedūrą, patvirtina priemones dėl:
a) vizų ir kitų leidimų trumpam apsigyventi šalyje bendros politikos;
b) išorės sienas kertantiems asmenims taikomos kontrolės;
c) ...
d) ...
e) ...
3. ...
4. ...
78 straipsnis
1. Sąjunga kuria bendrą prieglobsčio, papildomos apsaugos ir laikinos apsaugos politiką trečiosios šalies piliečiams, kuriems reikia tarptautinės apsaugos, siekdama siūlyti atitinkamą statusą ir užtikrinti, kad nebūtų pažeistas negrąžinimo principas. Ši politika privalo neprieštarauti 1951 m. liepos 28 d. Ženevos konvencijai ir 1967 m. sausio 31 d. Protokolui dėl pabėgėlių statuso bei kitoms atitinkamoms sutartims.
2. Taikant 1 dalį, Europos Parlamentas ir Taryba, spręsdami pagal įprastą teisėkūros procedūrą, patvirtina bendros Europos prieglobsčio sistemos priemones, kurias sudaro:
a) ...
b) ...
c) ...
d) ...
e) kriterijai ir mechanizmai, kuriais nustatoma, kuri valstybė narė yra atsakinga už prašymo suteikti prieglobstį arba papildomą apsaugą išnagrinėjimą;
f) ...
g) ...
3. ...
79 straipsnis
1. Sąjunga kuria bendrą imigracijos politiką, kuria siekiama visais etapais užtikrinti veiksmingą migrantų srautų valdymą, palankų režimą teisėtai valstybėse narėse gyvenantiems trečiųjų šalių piliečiams bei neteisėtos imigracijos ir prekybos žmonėmis prevenciją ir sustiprintas kovos su jomis priemones.
2. Taikant 1 dalį, Europos Parlamentas ir Taryba, spręsdami pagal įprastą teisėkūros procedūrą, patvirtina priemones šiose srityse:
a) ...
b) ...
c) neteisėtos imigracijos ir gyvenimo be leidimo, įskaitant be leidimo gyvenančių asmenų išsiuntimą ir repatriaciją;
d) ...
3. ...
4. ...
5. ...
82 straipsnis
1. Teisminis bendradarbiavimas baudžiamosiose bylose Sąjungoje grindžiamas nuosprendžių ir teismo sprendimų tarpusavio pripažinimo principu bei apima valstybių narių įstatymų ir kitų teisės aktų suderinimą 2 dalyje ir 83 straipsnyje nurodytose srityse.
Europos Parlamentas ir Taryba, spręsdami pagal įprastą teisėkūros procedūrą, patvirtina priemones, kuriomis siekiama:
a) ...
b) ...
c) ...
d) palengvinti su procesais baudžiamosiose bylose ir sprendimų vykdymu susijusį bendradarbiavimą tarp valstybių narių teisminių arba joms lygiaverčių institucijų.
2. ...
3. ...
87 straipsnis
1. Sąjunga nustato policijos bendradarbiavimą užkardant, išaiškinant ir tiriant nusikalstamas veikas, kuriame dalyvauja visos valstybių narių kompetentingos valdžios institucijos, įskaitant policijos, muitinės ir kitas specializuotas teisėsaugos tarnybas.
2. Taikant 1 dalį, Europos Parlamentas ir Taryba, spręsdami pagal įprastą teisėkūros procedūrą, gali patvirtinti priemones dėl:
a) atitinkamos informacijos rinkimo, kaupimo, apdorojimo, analizavimo ir keitimosi ja;
b) ...
c) ...
3. ...
Siūloma papildomai nurodyti šiuos straipsnius:
85 straipsnis
1. Eurojust misija yra remti ir stiprinti nacionalinių tyrimo ir baudžiamojo persekiojimo institucijų bendradarbiavimą dėl sunkių nusikaltimų, susijusių su dviem ar daugiau valstybių narių, arba kai reikalingas baudžiamasis persekiojimas bendraisiais pagrindais, remiantis valstybių narių valdžios institucijų ir Europolo atliktomis operacijomis ir pateikta informacija.
Šiuo atžvilgiu Europos Parlamentas ir Taryba, priimdami reglamentus pagal įprastą teisėkūros procedūrą, nustato Eurojust struktūrą, veiklą, veiksmų ir užduočių sritį. Tos užduotys gali apimti:
a) kriminalinių nusikaltimų tyrimų pradėjimą ir siūlymą kompetentingoms nacionalinėms valdžios institucijoms pradėti baudžiamąjį persekiojimą, ypač kai tai susiję su veikomis, nukreiptomis prieš Sąjungos finansinius interesus;
b) a punkte nurodytų tyrimų ir baudžiamojo persekiojimo koordinavimą;
c) teisminio bendradarbiavimo, taip pat sprendžiant jurisdikcijos kolizijas ir glaudžiai bendradarbiaujant su Europos teisminiu tinklu, stiprinimą.
Šiais reglamentais taip pat nustatoma tvarka dėl Europos Parlamento ir nacionalinių parlamentų dalyvavimo vertinant Eurojust veiklą.
2. ...
88 straipsnis
1. ...
2. Europos Parlamentas ir Taryba, priimdami reglamentus pagal įprastą teisėkūros procedūrą, nustato Europolo struktūrą, veiklą, veiksmų ir užduočių sritį. Tos užduotys gali apimti:
a) informacijos, ypač perduotos valstybių narių valdžios institucijų arba trečiųjų šalių institucijų ar organų, rinkimą, kaupimą, apdorojimą, analizavimą ir keitimąsi ja;
b) valstybių narių kompetentingų valdžios institucijų arba jungtinių tyrimo grupių, prireikus kartu su Eurojust , bendrai atliekamų tyrimo ir operatyvinių veiksmų koordinavimą, organizavimą ir įgyvendinimą.
Šie reglamentai taip pat nustato Europos Parlamento kartu su nacionaliniais parlamentais atliekamos Europolo veiklos priežiūros procedūras.
3. ...
III. Siūlomi teisiniai pagrindai
SESV 74 straipsnyje, kuriame pateikiama nuoroda į SESV 76 straipsnyje numatytą procedūrą, taikomą vykdant policijos ir teisminį bendradarbiavimą baudžiamosiose bylose, nustatoma bendra valstybių narių atitinkamų padalinių administracinio bendradarbiavimo taisyklė. Pagal šiuos du straipsnius Taryba viena patvirtina priemones, o su Parlamentu tik konsultuojamasi. Vis dėlto svarbu pažymėti, kad pagal ES sutarties 16 straipsnio 3 dalį Taryba sprendžia kvalifikuota balsų dauguma ir SESV 76 straipsnyje nenustatyta kitaip.
77–79, 82 ir 87 straipsniuose reglamentuojamos atitinkamos sritys, kuriose Parlamentas veikia kaip viena iš teisėkūros institucijų.
85 ir 88 straipsniuose reglamentuojama Eurojust ir Europolo struktūra, veikla, veiksmų ir užduočių sritis, kurias nustatant Parlamentas dalyvauja kaip viena iš teisėkūros institucijų. Reikia pažymėti, kad abiejuose šiuose straipsniuose reikalaujama, kad pagal juos priimtais reglamentais būtų nustatytos Parlamento kartu su nacionaliniais parlamentais atliekamos abiejų agentūrų veiklos priežiūros procedūros.
IV. Teismo praktika teisinio pagrindo klausimu
Pagal Teisingumo Teismo nusistovėjusią praktiką, „Bendrijos priemonės teisinio pagrindo pasirinkimas turi būti grindžiamas objektyviais veiksniais, kuriems taikoma teisminė peržiūra, atliekama, visų pirma dėl priemonės tikslo ir turinio“
Byla Nr. C-45/86, Komisija prieš Tarybą (Bendrieji lengvatiniai tarifai) , 1987 m. Rink. 1439, 5 punktas; Byla C-440/05, Komisija prieš Tarybą , 2007 m. Rink., p. I-9097; Byla C-411/06, Komisija prieš Parlamentą ir Tarybą (2009 m. rugsėjo 8 d.), (
OL C 267, 2009 11 7, p. 8 ). . Todėl pasirinkus netinkamą teisinį pagrindą, tuo galima pagrįsti susijusio akto anuliavimą.
V. Siūlomo reglamento tikslas ir turinys
Siūlomo reglamento konstatuojamosiose dalyse nustatyti šie tikslai:
a) siekiant užtikrinti sąveiką būtina numatyti, kad SIS II, VIS ir EURODAC sistemų operacijas valdys vienas subjektas, t. y. juridinio asmens statusą turinti reguliavimo agentūra;
b) vadovaujantis atitinkama teisine priemone, šiai agentūrai taip pat gali būti nustatyta atsakomybė už kitų didelės apimties IT sistemų parengimą, plėtojimą ir operacijų valdymą pagal SESV V antraštinę dalį ir ji būtų atsakinga už didelės apimties IT sistemų tyrimų ir bandomųjų schemų stebėjimą pagal SESV V antraštinę dalį;
c) pagal savo atitinkamą kompetenciją agentūra turėtų bendradarbiauti su kitomis Europos Sąjungos agentūromis, visų pirma laisvės, saugumo ir teisingumo erdvėje įsteigtomis agentūromis;
d) keliose konstatuojamosiose dalyse numatyta administracinė sistema, kuria remdamasi agentūra vykdytų savo veiklą;
e) numatytos specialios nuostatos, taikomos Danijai, Jungtinei Karalystei, Airijai, Norvegijai, Islandijai, Šveicarijai ir Lichtenšteinui.
Į minėtąjį 2011 m. kovo 11 d. kompromisinį tekstą įtraukiamos šios dvi naujos konstatuojamosios dalys:
„(11a) Kiek tai susiję su SIS II, valdybos posėdžiuose Europos policijos biurui (Europolas) ir Eurojustui, kurie turi teisę prieiti prie duomenų, įvestų į SIS II, ir atlikti tiesioginę jų paiešką pagal Sprendimą 2007/533/TVR, suteikiamas stebėtojo statusas, kai pagal darbotvarkę svarstomas Sprendimo 2007/533/TVR taikymo klausimas. Europolui ir Eurojustui turėtų būti leidžiama skirti po atstovą į SIS II patariamąją grupę, įsteigtą pagal 16 straipsnio 1 dalies a punktą.
(11b) Kiek tai susiję su VIS, valdybos posėdžiuose Europolui turi būti suteiktas stebėtojo statusas, kai pagal darbotvarkę svarstomas Sprendimo 2008/633/TVR taikymo klausimas. Europolui turėtų būti leidžiama skirti atstovą į VIS patariamąją grupę, įsteigtą pagal 16 straipsnio 1 dalies b punktą.“
Dėstomoji dalis yra tokia:
1 straipsnyje numatoma įsteigti agentūrą.
2–6 straipsniuose nustatomos agentūros užduotys, susijusios su SIS II, VIS ir EURODAC sistemomis, taip pat su tyrimų stebėjimu ir bandomosiomis schemomis.
7–16 straipsniuose reglamentuojama agentūros struktūra ir organizacija, 17–27 straipsniuose įtvirtintos nuostatos dėl jos veiklos, o 28–31 straipsniuose pateikiamos finansinės nuostatos.
Pasiūlymo 12 straipsnio 4 dalis suformuluota taip:
„Kai svarstomi su SIS II susiję klausimai dėl Tarybos sprendimo 2007/533/TVR taikymo, valdybos posėdžiuose stebėtojų teisėmis dalyvauja Europolo ir Eurojusto atstovai. Europolo atstovai stebėtojų teisėmis taip pat dalyvauja valdybos posėdžiuose, kai svarstomi su VIS susiję klausimai dėl Tarybos sprendimo 2008/633/TVR taikymo.“
Pasiūlymo 16 straipsnio 3 dalis suformuluota taip:
„Europolas ir Eurojustas gali paskirti po vieną atstovą į SIS II patariamąją grupę. Europolas gali paskirti vieną atstovą į VIS patariamąją grupę.“
12 straipsnio 4 dalis ir 16 straipsnio 3 dalis minėtajame 2011 m. kovo 11 d. kompromisiniame tekste lieka nepakeistos.
Likusiuose 32–34 straipsniuose pateikiamos baigiamosios nuostatos ir reglamentuojamas siūlomo reglamento įsigaliojimas.
VI. Tinkamo teisinio pagrindo nustatymas
Kadangi siūlomose 11a ir 11b konstatuojamosiose dalyse ir 12 straipsnio 4 dalyje bei 16 straipsnio 3 dalyje numatytas Europolo ir Eurojusto dalyvavimas sprendžiant klausimus dėl SIS II ir VIS sistemų operacijų ir veiklos, siūlomame reglamente iš tiesų būtų nuostatų, susijusių su šių dviejų įstaigų struktūra, veikla, veiksmų ir užduočių sritimi, taigi būtina papildomai įtraukti siūlomus teisinius pagrindus.
Nors pagal SESV 74 ir 76 straipsnius nenumatyta taikyti įprastos teisėkūros procedūros, kaip tai numatyta pagal kitus teisinio pagrindo straipsnius, šiuose straipsniuose nurodyta, kad Taryba sprendžia kvalifikuota balsų dauguma. Taigi šie straipsniai nėra nesuderinami procedūros požiūriu.
VII. Išvada ir rekomendacija
Atsižvelgiant į pateiktą analizę, SESV 85 straipsnio 1 dalis ir 88 straipsnio 2 dalis kartu su 74 straipsniu, 77 straipsnio 2 dalies a ir b punktais, 78 straipsnio 2 dalies e punktu, 79 straipsnio 2 dalies c punktu, 82 straipsnio 1 dalies d punktu ir 87 straipsnio 2 dalies a punktu turi būti nurodytos kaip siūlomo reglamento teisinis pagrindas.
2011 m. balandžio 12 d. posėdyje Teisės reikalų komitetas nusprendė, nariams balsavus vienbalsiai
Per galutinį balsavimą dalyvavo: Klaus-Heiner Lehne (pirmininkas), Evelyn Regner (pirmininko pavaduotoja), Piotr Borys, Sergio Gaetano Cofferati, Christian Engström, Lidia Joanna Geringer de Oedenberg, Sajjad Karim, Kurt Lechner, Eva Lichtenberger, Antonio López-Istúriz White, Arlene McCarthy, Antonio Masip Hidalgo, Alajos Mészáros, Angelika Niebler, Bernhard Rapkay, Alexandra Thein, Diana Wallis, Rainer Wieland, Cecilia Wikström, Tadeusz Zwiefka. , jums rekomenduoti, kad iš dalies pakeisto pasiūlymo dėl Europos Parlamento ir Tarybos reglamento, kuriuo įsteigiama didelės apimties IT sistemų laisvės, saugumo ir teisingumo erdvėje operacijų valdymo agentūra, ( COM(2010)0093 ) teisinis pagrindas turėtų būti SESV 74 straipsnis, 77 straipsnio 2 dalies a ir b punktai, 78 straipsnio 2 dalies e punktas, 79 straipsnio 2 dalies c punktas, 82 straipsnio 1 dalies d punktas, 85 straipsnio 1 dalis, 87 straipsnio 2 dalies a punktas ir 88 straipsnio 2 dalis.
Pagarbiai,
(pasirašyta) Klaus-Heiner Lehne
15.7.2010
Biudžeto komiteto NUOMONĖ
pateikta Piliečių laisvių, teisingumo ir vidaus reikalų komitetui
dėl iš dalies pakeisto pasiūlymo dėl Europos Parlamento ir Tarybos reglamento, kuriuo įsteigiama didelės apimties IT sistemų laisvės, saugumo ir teisingumo erdvėje operacijų valdymo agentūra
( COM(2010)0093 – C7‑0046/2009 – 2009/0089(COD) )
Nuomonės referentė:
Jutta Haug
TRUMPAS PAGRINDIMAS
2009 m. birželio 24 d. Komisija priėmė teisės aktų pasiūlymų įsteigti agentūrą, atsakingą už didelės apimties informacinių technologijų (IT) sistemų laisvės, saugumo ir teisingumo erdvėje operacijų valdymą, paketą.
Įsigaliojus Lisabonos sutarčiai, pirminį teisės aktų paketą (pasiūlymus dėl reglamento ir Tarybos sprendimą) reikia sujungti į šį vieną iš dalies pakeistą Europos Parlamento ir Tarybos pasiūlymą dėl reglamento.
Pagrindinė agentūros užduotis bus vykdyti SIS II, VIS ir EURODAC operacijų valdymo užduotis ir užtikrinti sistemų veikimą visą parą visomis savaitės dienomis, taigi ir nuolatinį nepertraukiamą keitimosi duomenimis srautą, neprisiimant atsakomybės už duomenis, įvestus į sistemas.
Vis dėlto nors ir pritaria politiniams tikslams, kurių siekiama steigiant agentūrą, pranešėja, atsižvelgdama į tai, kad su agentūros funkcijomis ir užduotimis susiję klausimai ar net teisė ją įsteigti priklauso Komisijos kompetencijai, privalo užduoti keletą su biudžetu susijusių klausimų.
Biudžetas
Siekiant finansuoti agentūrą iš ES biudžeto, į 18 02 skyrių bus įrašytos dvi naujos biudžeto eilutės. Numatoma, kad iki finansinės programos galiojimo pabaigos visos finansinės sąnaudos sudarys 113 mln. EUR, kurios paskirstomos taip:
mln. EUR
2010
2011
2012
2013
Iš viso
Iš viso finansinių sąnaudų
1 500
15 500
55 700
40 300
113 000
Kaip nurodoma finansinėje teisės akto pažymoje, šie asignavimai bus paimti iš tų biudžeto eilučių, kurios šiuo metu skiriamos IT sistemoms finansuoti, t. y.: 18 02 04 „Šengeno informacinė sistema (SIS II)“, 18 02 05 „Vizų informacinė sistema (VIS)“ ir 18 03 11 „EURODAC“. Taigi pasiūlymas atitinka esamą finansinio programavimo dokumentą.
Atsižvelgiant į pastarojo finansinio programavimo duomenis, į šias biudžeto eilutes 2010–2013 m. laikotarpiu įrašytos toliau nurodytos sumos:
mln. EUR
2010
2011
2012
2013
Iš viso
VIS, SIS II, EURODAC FP
58 000
112 000
109 000
122 000
401 000
Kadangi likę asignavimai (apie 288 mln. EUR), įrašyti į VIS, SIS II ir EURODAC skirtas biudžeto eilutes, vis dar reikalingi nepaisant to, kad įsteigta agentūra, pranešėja yra nustebusi dėl to, kad visa reikalinga suma, įskaitant agentūros steigimą, tiksliai atitinka sumas, kurios iš pradžių buvo numatytos finansinio programavimo dokumente (nesutaupoma lėšų ir nėra jokių papildomų išlaidų).
Be to, pranešėja primena, kad kuriant decentralizuotas agentūras administracinėms išlaidoms padengti naudojamos veiklai numatytos lėšos. Reikėtų išspręsti agentūrų dalies išlaidų finansavimo iš 5 išlaidų kategorijai numatytų lėšų klausimą. Ši galimybė svarstytina atsižvelgiant į ribotą 3a išlaidų kategorijos maržą, nes gali būti, kad bus neįmanoma finansuoti kitų Europos Parlamento prioritetų. Pranešėja pabrėžia, kad tarpinstitucinė reguliavimo agentūrų reikalų darbo grupė sudarys sąlygas išsamiau aptarti šį klausimą.
Darbuotojai
Tikimasi, kad pradėjusi darbą agentūra nuo 2011 m. pradžios palaipsniui įdarbins 120 darbuotojų.
Nors Komisija perduos agentūrai vykdyti savo užduotis, nenumatoma perkelti etatų iš Komisijos į agentūrą.
Nebereikės su EURODAC užduotimis susijusių 4 pareigūnų ir laikinų darbuotojų bei 1 išorės darbuotojo, kurie šiuo metu dirba Briuselyje, ir jie bus perkelti į kitas tarnybas kitiems Komisijos prioritetams įgyvendinti.
Į į kitas tarnybas bus perkelti maždaug 20 pareigūnų ir 25 išorės darbuotojai (pagal sutartis dirbantys darbuotojai ir deleguotieji nacionaliniai ekspertai), numatyti SIS II ir VIS operacijoms plėtoti ir rengti, vadovaujantis Komisijos metine politikos strategija ir valdymo procedūromis.
Taigi pranešėja apgailestauja dėl to, kad užduotys agentūrai vykdyti perduodamos tam, kad būtų atlaisvinami kai kurie etatai, kurie bus paskiriami kitiems prioritetams įgyvendinti. Kaip pripažino Komisija, tik perduodama užduotis vykdyti išorės ekspertams ji gali įvykdyti savo įsipareigojimą neprašyti priimti papildomų darbuotojų.
Poveikio vertinimas
Pranešėja mano, kad Komisijos pateiktame poveikio vertinime nurodyta kai kurių didelių trūkumų, susijusių su patikimu ir išsamiu teisėkūros institucijos informavimu.
Ypač neaiškiai nurodoma, kodėl reikia steigti agentūrą tam, kad ji atliktų technines užduotis, kurios iki šiol priklausė Komisijos kompetencijai.
Be to, poveikio vertinimas atliktas 2007 m. ir yra pasenęs (netinkamas) dėl kelių priežasčių, neatsižvelgiant į kelis patobulinimus, palyginti su anksčiau atliktais agentūrų vertinimais.
Jame neatsižvelgta į visus šiuo metu galimus variantus.
Jame neminima, kaip būtų galima geriau išspręsti sunkumus, su kuriais susiduria Komisija, arba kaip agentūros užduotys būtų derinamos su Komisijos užduotimis, ypač atsižvelgiant į sudėtingą perėjimą prie SIS II.
Neaptariami kai kurie papildomi dalykai, kuriuos nurodė nacionaliniai parlamentai, ypač susiję su duomenų apsauga ir su siūlomos atsakomybės atsiejimu nuo prieigos prie duomenų nebuvimo.
Poveikio vertinime neaiškiai išdėstomas šios agentūros įsteigimo bendras poveikis Komisijos, ir galbūt valstybių narių biudžetams.
Tai ne pirmas kartas, kai Komisija pristato nenuoseklų poveikio vertinimą arba ekonominės naudos analizę. Pranešėja mano, jog EP turėtų išnagrinėti galimybę, kad ateityje Komisija siųstų savo poveikio vertinimą ir (arba) ekonominės veiklos analizę dėl naujos agentūros steigimo Audito Rūmams tam, kad šie galėtų pareikšti nuomonę dėl poveikio vertinimo nuoseklumo ir kad būtų išvengta tokio pobūdžio padėties.
Pakeitimai
Siūlomi pakeitimai apima šiuos pasiūlymo aspektus:
– nuorodą į visą teisinio pagrindo dokumentų rinkinį;
– EP išimtinių teisių, susijusių su biudžeto sudarymo ir biudžeto įvykdymo patvirtinimo procedūromis, apsaugą ir parlamentinę kontrolę;
– Audito Rūmų užduotis;
– priimančiųjų valstybių narių pareigas;
– valdymo ir biudžeto sudarymo pagal veiklos rūšis sistemos įgyvendinimą siekiant geriau stebėti agentūros veiklą ir biudžetą;
– faktinę Valdybos valdymo ir priežiūros veiklą ir atitinkamą jos narių kompetenciją (6 ir 7 pakeitimai);
– tolesnius veiksmus po audito ataskaitų;
– direktoriaus kadencijos trukmę;
– pagrįstą patariamųjų grupių narių skaičių;
– agentūros vertinimo rezultatus ir EP informavimą;
– suderinimą su Lisabonos sutartyje vartojamais biudžeto terminais;
– agentūros pradinės veiklos laikotarpį ir Komisijos paramą.
PAKEITIMAI
Biudžeto komitetas ragina atsakingą Piliečių laisvių, teisingumo ir vidaus reikalų komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl reglamento
1 a ir 1 b nurodomosios dalys (naujos)
Komisijos siūlomas tekstas
Pakeitimas
atsižvelgdami į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 1 (Finansinį reglamentą), ypač į jo 185 straipsnį,
atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo 2 ( toliau – 2006 m. gegužės 17 d. TIS), ypač į jo 47 punktą,
1 OL L 248, 2002 9 16, p. 1.
2 OL C 139, 2006 6 14, p. 1.
Pagrindimas
Finansinis reglamentas (185 straipsnis) ir Tarpinstitucinis susitarimas dėl biudžetinės drausmės ir patikimo finansų valdymo (47 straipsnis) turėtų būti paminėti kaip naujos ES agentūros steigimo teisinis pagrindas.
Pakeitimas
2
Pasiūlymas dėl reglamento
5 a konstatuojamoji dalis (nauja)
Komisijos siūlomas tekstas
Pakeitimas
(5a) Europos Komisija biudžeto valdymo institucijai turėtų pateikti tolesnio sistemų, ypač SIS II ir VIS, plėtojimo planą. Jame turėtų būti išdėstytos planuojamos techninės pakopos, joms skiriami ištekliai ir jų įgyvendinimo terminas. Jeigu planai ir tvarkaraščiai nebūtų įgyvendinti, atitinkamas lėšas biudžeto valdymo institucija galėtų įrašyti į rezervą.
Pakeitimas
3
Pasiūlymas dėl reglamento
12 konstatuojamoji dalis
Komisijos siūlomas tekstas
Pakeitimas
(12) Siekiant užtikrinti visišką agentūros savarankiškumą ir nepriklausomumą, jai turėtų būti skirtas atskiras biudžetas, kurio pajamos būtų iš Europos Sąjungos bendrojo biudžeto. Sąjungos biudžetinė procedūra turėtų būti taikoma tiek, kiek ji susijusi su Sąjungos įnašu ir kitomis subsidijomis, mokėtinomis į Europos Sąjungos bendrąjį biudžetą. Auditą turėtų atlikti Audito Rūmai.
(12) Siekiant užtikrinti visišką agentūros savarankiškumą ir nepriklausomumą, jai turėtų būti skirtas atskiras biudžetas, kurio pajamos būtų iš Europos Sąjungos bendrojo biudžeto. Kaip nurodyta 2006 m. gegužės 17 d. TIS 47 punkte, agentūra finansuojama pagal biudžeto valdymo institucijos susitarimą. Turėtų būti taikoma Sąjungos biudžeto sudarymo ir biudžeto įvykdymo patvirtinimo procedūra. Sąskaitų ir atliktų operacijų teisėtumo ir tvarkingumo auditą turėtų atlikti Audito Rūmai.
Pagrindimas
Konstatuojamojoje dalyje turėtų būti paminėta, kad, kaip reikalaujama pagal TIS, būtinas dviejų biudžeto valdymo institucijų susitarimas dėl biuro finansavimo. Konstatuojamosiose dalyse taip pat turėtų būti paminėta biudžeto įvykdymo patvirtinimo procedūra ir nurodyta, kad šis biudžeto įvykdymo patvirtinimas taikomas ne tik ES finansuojamai veiklai. Be to, kaip šiuo metu įprasta kitose ES agentūrose, turėtų būti atliekamas agentūros pagal sąskaitas atliktų operacijų teisėtumo ir tvarkingumo auditas.
Pakeitimas
4
Pasiūlymas dėl reglamento
13 a konstatuojamoji dalis (nauja)
Komisijos siūlomas tekstas
Pakeitimas
(13a) Siekiant geriau įgyvendinti šios srities politiką, užtikrinti patikimą valdymą ir išvengti procedūrų ir kartu susijusių išlaidų dubliavimosi, reikėtų sukurti agentūrų, veikiančių laisvės, saugumo ir teisingumo srityje, bendradarbiavimo sinergiją.
Pakeitimas
5
Pasiūlymas dėl reglamento
1 straipsnis
Komisijos siūlomas tekstas
Pakeitimas
Įsteigiama antrosios kartos Šengeno informacinės sistemos (SIS II), Vizų informacinės sistemos (VIS) bei EURODAC operacijų valdymo ir kitų didelės apimties informacinių technologijų (toliau – IT) sistemų plėtojimo ir valdymo taikant Sutarties dėl Europos Sąjungos veikimo V antraštinę dalį Europos agentūra (toliau – agentūra).
Vadovaujantis Finansinio reglamento 185 straipsniu, įsteigiama antrosios kartos Šengeno informacinės sistemos (SIS II), Vizų informacinės sistemos (VIS) bei EURODAC operacijų valdymo ir kitų didelės apimties informacinių technologijų (toliau – IT) sistemų plėtojimo ir valdymo taikant Sutarties dėl Europos Sąjungos veikimo V antraštinę dalį Europos agentūra (toliau – agentūra).
Pagrindimas
Į straipsnį, susijusį su agentūros teisine apibrėžtimi ir statusu, reikia įtraukti esminę Finansinio reglamento nuostatą dėl decentralizuotų agentūrų steigimo, kuria remiantis turi būti įsteigta agentūra.
Pakeitimas
6
Pasiūlymas dėl reglamento
7 straipsnio 4 dalis
Komisijos siūlomas tekstas
Pakeitimas
4. Agentūros būstinė yra [...].
4. Agentūros būstinė yra [...]. Priimančioji valstybė narė užtikrina, kad agentūrai būtų sudarytos patrauklios įkurdinimo sąlygos ir numatytos palankios taisyklės, taikytinos agentūros darbuotojams ir jos valdymo organų nariams, kurios turėtų būti nustatytos susitarime dėl būstinės.
Siekiant užtikrinti geriausias galimas ilgalaikes sąlygas Agentūrai veikti, prieš sudarant susitarimą dėl būstinės reikėtų atlikti ekonominės naudos vertinimą. Ypač reikėtų atsižvelgti į valstybės narės pasiryžimą ir pajėgumus suteikti savo išteklių priimant agentūrą, kad būtų užtikrintas sklandus jos įsisteigimas ir darbas.
Pagrindimas
The provision of such attractive conditions should not only rely on the goodwill of the designated host Member State. Whereas the member states decide on the location of the agency, a prior financial assessment with particular reference to the physical establishment in the host country should determine where the least extra costs are incurred with respect to the setting up of the agency and brearing in mind the conditions set out in article 19 of the regulation. This should also reflect a member state's willingness and capabilities to provide its own resources to accomodate the needs of the agency.
Pakeitimas
7
Pasiūlymas dėl reglamento
9 straipsnio 1 dalies j punktas
Komisijos siūlomas tekstas
Pakeitimas
j) iki kiekvienų metų kovo 31 d. priima agentūros praėjusių metų metinę veiklos ataskaitą ir ne vėliau kaip iki birželio 15 d. ją perduoda Europos Parlamentui, Tarybai, Komisijai, Europos ekonomikos ir socialinių reikalų komitetui bei Audito Rūmams; skelbia metinę veiklos ataskaitą;
j) iki kiekvienų metų kovo 31 d. patvirtina praėjusių metų agentūros metinę veiklos ataskaitą , kurioje visų pirma pasiekti rezultatai lyginami su metinės darbo programos tikslais, ir ne vėliau kaip iki birželio 15 d. išsiunčia ją Europos Parlamentui, Tarybai, Komisijai, Europos ekonomikos ir socialinių reikalų komitetui ir Audito Rūmams; skelbia metinę veiklos ataskaitą;
Pagrindimas
Atsižvelgiant į valdymo ir biudžeto sudarymo pagal veiklos rūšis principus, agentūros metinė veiklos ataskaita turėtų būti susijusi su darbo programoje nustatytais tikslais, kad būtų atidžiai stebimi agentūros pasiekimai.
Pakeitimas
8
Pasiūlymas dėl reglamento
9 straipsnio 1 dalies m a punktas (naujas)
Komisijos siūlomas tekstas
Pakeitimas
ma) stebi ir imasi atitinkamų paskesnių priemonių, susijusių su įvairiose vidaus ir išorės audito ataskaitose ir vertinimuose pateiktomis išvadomis ir rekomendacijomis;
Pagrindimas
Valdybai, kuriai direktorius yra atskaitingas, turėtų būti aiškiai suteikta teisė stebėti audito ir vertinimų rezultatus, kad į juos galima būtų geriau atsižvelgti ir jie būtų geriau įgyvendinami.
Pakeitimas
9
Pasiūlymas dėl reglamento
10 straipsnio 3 dalis
Komisijos siūlomas tekstas
Pakeitimas
3. Valdybos nariai skiriami atsižvelgiant į jų aukšto lygio patirtį ir kompetenciją, susijusią su didelės apimties IT sistemomis laisvės, saugumo ir teisingumo erdvėje.
3. Valdybos nariai skiriami atsižvelgiant į jų aukšto lygio patirtį ir kompetenciją, susijusią su didelės apimties IT sistemomis laisvės, saugumo ir teisingumo erdvėje. Jie taip pat turi reikalingų administracinių ir valdymo įgūdžių, kad galėtų vykdyti 9 straipsnyje išvardytas užduotis.
Pagrindimas
Valdybos narių įgūdžiai turėtų atitikti jiems pavestas pareigas.
Pakeitimas
10
Pasiūlymas dėl reglamento
14 straipsnio 5 dalies d punktas
Komisijos siūlomas tekstas
Pakeitimas
d) sukuria ir įgyvendina veiksmingą sistemą, leidžiančią reguliariai stebėti ir vertinti IT sistemas, įskaitant statistiką, ir agentūrą;
d) sukuria ir įgyvendina veiksmingą sistemą, leidžiančią reguliariai stebėti , vykdyti auditą ir vertinti IT sistemas, įskaitant statistiką, ir agentūrą , taip pat ir atsižvelgiant į tai, ar agentūra efektyviai ir veiksmingai pasiekė savo tikslus ;
Pagrindimas
Atsižvelgiant į ankstesnį pakeitimą Nr. 6 dėl 9 straipsnio 1 dalies ma punkto, taip pat reikėtų nustatyti tolesnių veiksmų ir audito rezultatų nagrinėjimo sistemą atsižvelgiant ne tik į finansinių ataskaitų ir teisės aktų laikymosi auditą, bet ir į veiklos auditą.
Pakeitimas
11
Pasiūlymas dėl reglamento
14 straipsnio 5 dalies h punktas
Komisijos siūlomas tekstas
Pakeitimas
h) derasi su priimančiosios valstybės narės vyriausybe dėl būstinės susitarimo ir valdybai pritarus jį pasirašo.
h) derasi su priimančiosios valstybės narės vyriausybe dėl būstinės susitarimo ir valdybai pritarus jį pasirašo , prieš tai atsižvelgusi į 7 straipsnio 4 dalies antroje pastraipoje nurodytą ekonominės naudos vertinimą .
Pakeitimas
12
Pasiūlymas dėl reglamento
14 straipsnio 6 dalies a punktas
Komisijos siūlomas tekstas
Pakeitimas
a) agentūros metinės darbo programos ir metinės veiklos ataskaitos, prieš tai pasikonsultavęs su patariamosiomis grupėmis;
a) agentūros metinės darbo programos ir metinės veiklos ataskaitos nurodant kiekvienai veiklos rūšiai skiriamas lėšas , prieš tai pasikonsultavęs su patariamosiomis grupėmis;
Pagrindimas
Atsižvelgiant į valdymo ir biudžeto sudarymo pagal veiklos rūšis principus, agentūros darbo programoje ir metinėje veiklos ataskaitoje turėtų būti pateikta informacija apie veiklos rūšims, kurios būtinos siekiant agentūros tikslų, skiriamas lėšas.
Pakeitimas
13
Pasiūlymas dėl reglamento
14 straipsnio 6 dalies c punktas
Komisijos siūlomas tekstas
Pakeitimas
c) ateinančių metų biudžeto;
c) ateinančių metų biudžeto , parengto pagal veiklos rūšis ;
Pagrindimas
Atsižvelgiant į valdymo ir biudžeto sudarymo pagal veiklos rūšis principus, agentūros biudžetas turėtų būti aiškiai grindžiamas agentūros tikslais ir veikla, taip pat agentūros funkcijos ir užduotys turėtų būti siejamos su jos veikla ir ištekliais.
Pakeitimas
14
Pasiūlymas dėl reglamento
15 straipsnio 2 dalis
Komisijos siūlomas tekstas
Pakeitimas
2. Prieš paskiriamas direktoriumi valdybos atrinktas kandidatas gali būti pakviestas padaryti pareiškimą kompetentingame (-uose) Europos Parlamento komitete (-uose) ir atsakyti į komiteto (-ų) narių klausimus.
2. Prieš paskiriamas direktoriumi valdybos atrinktas kandidatas gali būti pakviestas padaryti pareiškimą kompetentingame (-uose) Europos Parlamento komitete (-uose) ir atsakyti į komiteto (-ų) narių klausimus. Prieš paskiriant direktorių atsižvelgiama į komiteto (-ų) nuomonę, jei ji pateikta.
Pagrindimas
Prieš paskiriant direktorių reikėtų atsižvelgti į Parlamento nuomonę dėl atrinkto kandidato.
Pakeitimas
15
Pasiūlymas dėl reglamento
15 straipsnio 4 dalis
Komisijos siūlomas tekstas
Pakeitimas
4. Remdamasi Komisijos pasiūlymu ir atsižvelgdama į vertinimo ataskaitą ir tik tais atvejais, kai dėl agentūros funkcijų ir reikalavimų tai pateisinama, valdyba gali pratęsti vykdomojo direktoriaus kadenciją vieną kartą ne ilgesniam kaip trejų metų laikotarpiui.
4. Remdamasi Komisijos pasiūlymu ir atsižvelgdama į vertinimo ataskaitą ir tik tais atvejais, kai dėl agentūros funkcijų ir reikalavimų tai pateisinama, valdyba gali pratęsti vykdomojo direktoriaus kadenciją vieną kartą ne ilgesniam kaip trejų metų laikotarpiui. Vykdomojo direktoriaus kadencija negali būti ilgesnė kaip aštuoneri metai.
Pagrindimas
Atsižvelgiant į tai, kad šios pareigos yra pažeidžiamos, vykdomojo direktoriaus kadencija netūrėtų būti ilgesnė kaip aštuoneri metai, įskaitant ir iš išorės paktą prašymą eiti tas pačias pareigas pratęsus direktoriaus kadenciją.
Pakeitimas
16
Pasiūlymas dėl reglamento
16 straipsnio 2 dalis
Komisijos siūlomas tekstas
Pakeitimas
2. Kiekviena valstybė narė, kiekviena šalis, susijusi su Šengeno acquis ir su EURODAC priemonių įgyvendinimu, taikymu bei plėtojimu, ir Komisija skiria po vieną narį į kiekvieną patariamąją grupę trejų metų laikotarpiui, kuris gali būti pratęstas vieną kartą;
2. Kiekviena valstybė narė, kiekviena šalis, susijusi su Šengeno acquis ir su EURODAC susijusių priemonių įgyvendinimu, taikymu ir plėtojimu, ir Komisija rotacijos principu skiria po vieną narį į vieną iš trijų patariamųjų grupių trejų metų laikotarpiui, kuris gali būti pratęstas vieną kartą.
Pagrindimas
Siekiant išvengti tokios valdymo struktūros, kad įvairių valdybų narių būtų tiek pat kiek agentūros darbuotojų, patariamosios grupės turėtų būti sudarytos iš ne daugiau kaip trečdalio valstybių narių. Tai atitinka jų patariamąjį pobūdį ir išlaikoma pusiausvyra valdyboje atstovaujant visoms valstybėms narėms.
Pakeitimas
17
Pasiūlymas dėl reglamento
19 straipsnis
Komisijos siūlomas tekstas
Pakeitimas
Agentūros ir priimančiosios valstybės narės susitarimu dėl būstinės, sudarytame patvirtinus valdybai, nustatomos būtinos nuostatos dėl agentūros įkūrimo priimančiojoje valstybėje narėje ir patalpų, kurias turi suteikti ši valstybė, taip pat specialiosios taisyklės, agentūrą priimančioje valstybėje narėje taikytinos agentūros vykdomajam direktoriui, valdybos nariams, darbuotojams ir jų šeimų nariams. Agentūrą priimanti valstybė narė turėtų užtikrinti kuo geresnes sąlygas agentūrai tinkamai veikti, įskaitant daugiakalbį europinį mokymą darbuotojų vaikams ir reikiamą transporto infrastruktūrą.
Agentūros ir priimančiosios valstybės narės susitarimu dėl būstinės, sudarytame patvirtinus valdybai, nustatomos būtinos nuostatos dėl agentūros įkūrimo priimančiojoje valstybėje narėje ir patalpų, kurias turi suteikti ši valstybė, taip pat specialiosios taisyklės, pagal kurias darbuotojams būtų siekiama užtikrinti geras sąlygas, taikytinos agentūrą priimančioje valstybėje narėje agentūros vykdomajam direktoriui, valdybos nariams, darbuotojams ir jų šeimų nariams. Agentūrą priimanti valstybė narė turėtų užtikrinti kuo geresnes sąlygas agentūrai tinkamai veikti, įskaitant daugiakalbį europinį mokymą darbuotojų vaikams ir reikiamą transporto infrastruktūrą. Prieš pasirašant susitarimą dėl būstinės ir vadovaujantis 7 straipsnio 4 dalies antra pastraipa, taip pat atsižvelgiant į valstybės narės pasiryžimą ir gebėjimus priimant agentūrą aprūpinti ją ištekliais, tos sąlygos išnagrinėjamos ekonominės naudos vertinime.
Pagrindimas
Turėtų būti aiškiai nurodyta šių nuostatų paskirtis.
Pakeitimas
18
Pasiūlymas dėl reglamento
27 straipsnio 2 dalis
Komisijos siūlomas tekstas
Pakeitimas
2. Vertinamas agentūros ir jos darbo metodų naudingumas, svarbumas ir veiksmingumas. Vertinant atsižvelgiama tiek į europinių, tiek į nacionalinių suinteresuotųjų šalių nuomones.
2. Vertinamas agentūros ir jos darbo metodų naudingumas, svarbumas, gauta papildoma nauda ir veiksmingumas. Vertinant atsižvelgiama tiek į europinių, tiek į nacionalinių suinteresuotųjų šalių nuomones. Jame ypač atsižvelgiama į galima poreikį iš dalies keisti ar papildyti agentūros užduotis ar užbaigti jos veiklą tuo atveju, jeigu jos funkcijos taptų nereikalingos.
Pagrindimas
Reikėtų paminėti, kad įprastinis vertinimas prireikus turėtų taip pat apimti agentūros užduočių ar egzistavimo persvarstymą.
Pakeitimas
19
Pasiūlymas dėl reglamento
28 straipsnio 2 dalis
Komisijos siūlomas tekstas
Pakeitimas
2. Į agentūros išlaidas, inter alia , įeina darbuotojų atlyginimo, administravimo, infrastruktūros bei veiklos išlaidos ir išlaidos, susidarančios dėl agentūros sudarytų sutarčių arba susitarimų. Kiekvienais metais vykdomasis direktorius parengia agentūros ateinančių finansinių metų pajamų ir išlaidų sąmatos projektą, taip pat personalo planą, ir juos siunčia valdybai.
2. Į agentūros išlaidas, inter alia , įeina darbuotojų atlyginimo, administravimo, infrastruktūros bei veiklos išlaidos ir išlaidos, susidarančios dėl agentūros sudarytų sutarčių arba susitarimų. Kiekvienais metais vykdomasis direktorius , remdamasis agentūros vykdoma veikla, parengia agentūros ateinančių finansinių metų pajamų ir išlaidų sąmatos projektą, taip pat personalo planą, ir juos siunčia valdybai.
Pagrindimas
Atsižvelgiant į valdymo ir biudžeto sudarymo pagal veiklos rūšis principus, agentūros biudžetas turėtų būti aiškiai grindžiamas agentūros tikslais ir veikla, taip pat agentūros funkcijos ir užduotys turėtų būti siejamos su jos veikla ir ištekliais.
Pakeitimas
20
Pasiūlymas dėl reglamento
28 straipsnio 6 dalies a punktas
Komisijos siūlomas tekstas
Pakeitimas
a) darbo programos projektą;
a) darbo programos projektą , taip pat numatomus žmogiškuosius ir finansinius išteklius, susijusius su kiekviena planuojama veiklos rūšimi ;
Pagrindimas
Atsižvelgiant į valdymo ir biudžeto sudarymo pagal veiklos rūšis principus, agentūros darbo programoje turėtų būti pateikta informacija apie veiklos rūšims, kurios būtinos siekiant agentūros tikslų, skiriamas lėšas.
Pakeitimas
21
Pasiūlymas dėl reglamento
28 straipsnio 7 dalis
Komisijos siūlomas tekstas
Pakeitimas
7. Komisija sąmatą perduoda Europos Parlamentui ir Tarybai (toliau – biudžeto valdymo institucija) kartu su preliminariu Europos Sąjungos bendrojo biudžeto projektu.
7. Komisija sąmatą perduoda Europos Parlamentui ir Tarybai (toliau – biudžeto valdymo institucija) kartu su Europos Sąjungos bendrojo biudžeto projektu.
Pagrindimas
Taikoma Lisabonos sutartyje vartojama terminologija.
Pakeitimas
22
Pasiūlymas dėl reglamento
28 straipsnio 8 dalis
Komisijos siūlomas tekstas
Pakeitimas
8. Remdamasi sąmata Komisija į preliminarų Europos Sąjungos bendrojo biudžeto projektą įtraukia sąmatą, kuri, jos manymu, yra reikalinga personalo planui, ir iš bendrojo biudžeto mokėtiną subsidijos sumą ir jas pateikia biudžeto valdymo institucijai pagal Sutarties dėl Europos Sąjungos veikimo 314 straipsnį.
8. Remdamasi sąmata Komisija į Europos Sąjungos bendrojo biudžeto projektą įtraukia sąmatą, kuri, jos manymu, yra reikalinga personalo planui, ir iš bendrojo biudžeto mokėtiną subsidijos sumą ir jas pateikia biudžeto valdymo institucijai pagal Sutarties dėl Europos Sąjungos veikimo 314 straipsnį kartu su agentūros sąmatos ataskaitos ir iš bendrojo biudžeto mokėtinos subsidijos sumos skirtumų aprašymu ir pagrindimu .
Pagrindimas
Pirmoji šio pakeitimo dalis susijusi su Lisabonos sutartyje vartojamos terminologijos taikymu. Antrojoje dalyje siekiama, kad biudžeto valdymo institucijai butų teikiama atitinkama informacija apie tai, jei agentūros sąmatas pataiso Komisija.
Pakeitimas
23
Pasiūlymas dėl reglamento
28 straipsnio 10 dalis
Komisijos siūlomas tekstas
Pakeitimas
10. Agentūros biudžetą priima valdyba. Jis tampa galutinis priėmus Europos Sąjungos galutinį bendrąjį biudžetą. Prireikus jis atitinkamai tikslinamas.
10. Agentūros biudžetą priima valdyba. Jis tampa galutinis priėmus Europos Sąjungos galutinį bendrąjį biudžetą. Prireikus jis kartu su metine darbo programa atitinkamai tikslinamas.
Pagrindimas
Tuo atvejų, jei Komisija itin sumažina skiriamų lėšų, agentūros neturėtų būti prašoma turint mažiau išteklių atlikti tas pačias užduotis ir vykdyti tą pačią veiklą.
Pakeitimas
24
Pasiūlymas dėl reglamento
28 straipsnio 11 a dalis (nauja)
Komisijos siūlomas tekstas
Pakeitimas
11a. Komisija pateikia tolesnio sistemų, ypač SIS II ir VIS, plėtojimo planą. Jame išdėstomos planuojamos techninės pakopos, joms skiriami ištekliai ir jų įgyvendinimo terminas.
Pakeitimas
25
Pasiūlymas dėl reglamento
29 straipsnio 2 dalis
Komisijos siūlomas tekstas
Pakeitimas
2. Vykdomasis direktorius biudžeto valdymo institucijai kasmet teikia visą su vertinimo procedūrų rezultatais susijusią informaciją.
2. Šis pakeitimas tekstui lietuvių kalba įtakos neturi.
Pagrindimas
Šis pakeitimas tekstui lietuvių kalba įtakos neturi.
Pakeitimas
26
Pasiūlymas dėl reglamento
29 straipsnio 4 a dalis (nauja)
Komisijos siūlomas tekstas
Pakeitimas
4a. Europos Audito Rūmai atlieka agentūros sąskaitų ir atliktų operacijų teisėtumo ir tvarkingumo auditą. Jie taip pat pateikia su agentūros veikla veiksmingai ir efektyviai siekiant tikslų susijusius rezultatus, jei jų yra.
Pagrindimas
Kai Parlamentas turi įvertinti, ar agentūros pasiekė savo tikslus, jam dažnai trūksta informacijos apie agentūrų veiklą. Kadangi negalima prašyti, kad Audito Rūmai su dabartiniais ištekliais atliktų visų agentūrų veiklos auditą, biudžeto valdymo institucijai turėtų būti pateikta turima informacija apie veiklą.
Pakeitimas
27
Pasiūlymas dėl reglamento
32 straipsnio 2 dalis
Komisijos siūlomas tekstas
Pakeitimas
2. Šiuo tikslu iki to laiko, kai ims vykdyti savo pareigas pagal šio reglamento 15 straipsnį valdybos paskirtas vykdomasis direktorius, Komisija gali laikinai paskirti keletą pareigūnų, įskaitant pareigūną, kuris laikinai eitų vykdomojo direktoriaus funkcijas.
2. Šiuo tikslu iki to laiko, kai ims vykdyti savo pareigas pagal šio reglamento 15 straipsnį valdybos paskirtas vykdomasis direktorius, Komisija laikinai paskiria keletą pareigūnų, įskaitant pareigūną, kuris laikinai eitų vykdomojo direktoriaus funkcijas.
Pagrindimas
Iki agentūra taps nepriklausoma, pradiniu veiklos etapu Komisijos turėtų iš padėti agentūrai vykdyti savo funkcijas.
Pakeitimas
28
Pasiūlymas dėl reglamento
34 straipsnio 2 dalis
Komisijos siūlomas tekstas
Pakeitimas
2. 2–6 straipsniuose nustatytą atsakomybę agentūra prisiima 2012 m. sausio 1 d.
2. 2–6 straipsniuose nustatytą atsakomybę agentūra prisiima 2012 m. sausio 1 d. , atsižvelgiant į tai, kad valstybės narės susitaria dėl jos būstinės vietos iš anksto, kad pakaktų laiko tam, jog šioje būstinėje pradėtų veikti pagrindinė jos infrastruktūra ir procedūros.
Pagrindimas
Šiuo papildymu siekiama, kad būtų išvengta padėties, – tokia susiklostė įsteigus Europos jūrų saugumo agentūrą – kai agentūra laikinai įsteigiama kitoje vietoje nei ta, kurioje ketinama įsteigti nuolatinę jos būstinę, ir vėliau ją perkeliant susidaro didelių papildomų išlaidų.
PROCEDŪRA
Pavadinimas
Didelės apimties IT sistemų laisvės, saugumo ir teisingumo erdvėje operacijų valdymo agentūra
Nuorodos
COM(2010)0093 – C7-0046/2009 – COM(2009)0293 – 2009/0089(COD)
Atsakingas komitetas
LIBE
Nuomonę pateikė
Paskelbimo plenariniame posėdyje data
BUDG
14.7.2009
Nuomonės referentė
Paskyrimo data
Jutta Haug
21.10.2009
Priėmimo data
14.7.2010
Galutinio balsavimo rezultatai
+:
–:
0:
35
0
3
Posėdyje per galutinį balsavimą dalyvavę nariai
Marta Andreasen, Reimer Böge, Lajos Bokros, Giovanni Collino, Andrea Cozzolino, Isabelle Durant, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, Barbara Matera, Claudio Morganti, Miguel Portas, Dominique Riquet, László Surján, Helga Trüpel, Derek Vaughan
Posėdyje per galutinį balsavimą dalyvavęs (-ę) pavaduojantis (-ys) narys (-iai)
François Alfonsi, Maria Da Graça Carvalho, Peter Jahr, Riikka Manner, Peter Šťastný, Georgios Stavrakakis, Theodor Dumitru Stolojan
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Lucas Hartong
14.7.2010
Biudžeto kontrolės komiteto NUOMONĖ
pateikta Piliečių laisvių, teisingumo ir vidaus reikalų komitetui
dėl iš dalies pakeisto pasiūlymo dėl Europos Parlamento ir Tarybos reglamento, kuriuo įsteigiama didelės apimties IT sistemų laisvės, saugumo ir teisingumo erdvėje operacijų valdymo agentūra
( COM(2010)0093 – C7‑0046/2009 – 2009/0089(COD) )
Nuomonės referentas:
Marian-Jean Marinescu
TRUMPAS PAGRINDIMAS
Su naujomis reguliavimo agentūromis susiję papildomos išlaidos. Taigi labai svarbu užtikrinti kuo tinkamesnę veiksmingumo, rezultatų ir išlaidų pusiausvyrą.
Remiantis skirtingomis vertinimo ataskaitomis daroma išvada, kad reikia rimtai atsižvelgti į kelis aspektus.
Visų pirma, reikia parengti dokumentą siekiant perkelti agentūros strategiją į daugiametę programą, kurioje būtų nurodyti aiškūs tikslai ir veiklos rodikliai. Tai padėtų pagerinti agentūros veiklą, finansų valdymą ir kontrolę.
Antra, reikia sumažinti valdybos narių skaičių. Tai padėtų užtikrinti veiksmingesnį agentūros darbą ir išvengti valdymo išlaidų didėjimo ir struktūrinio deficito. Sumažinus valdybos narių skaičių, sumažės ir audito komiteto narių, kurie padeda valdybai vykdyti jos pareigas, skaičius.
Trečia, siekiant gero valdymo, turėtų būti sudarytos galimybės valdyboje teisingai atstovauti valstybėms narėms ir tai būtų galima užtikrinti numatant, be kitų dalykų, agentūros sudėties kaitą.
PAKEITIMAI
Biudžeto kontrolės komitetas ragina atsakingą Piliečių laisvių, teisingumo ir vidaus reikalų komitetą į savo pranešimą įtraukti šiuos pakeitimus:
Pakeitimas
1
Pasiūlymas dėl reglamento
7 straipsnio 3 a dalis (nauja)
Komisijos siūlomas tekstas
Pakeitimas
3a. Agentūros veiklą prižiūri Komisija.
Pagrindimas
Net jei Agentūra turi būti įsteigta kaip administravimo veiklą savarankiškai vykdantis teisės subjektas, turi būti užtikrinta, kad Komisijai atliekant priežiūros funkciją administracija laikytųsi teisės aktų nuostatų.
Pakeitimas
2
Pasiūlymas dėl reglamento
9 straipsnio 1 dalies g a punktas (naujas)
Komisijos siūlomas tekstas
Pakeitimas
ga) remdamasi 14 straipsnyje minimu vykdomojo direktoriaus pateiktu projektu, pasikonsultavusi su 16 straipsnyje minimomis patariamosiomis grupėmis ir gavusi Komisijos nuomonę tvirtina daugiametę darbo programą, pagrįsdama ją II skyriuje „Užduotys“ nurodytomis užduotimis. Į daugiametę darbo programą, nepažeidžiant metinio Sąjungos biudžeto procedūros, įtraukiama daugiametė biudžeto sąmata ir ex ante vertinimai siekiant nustatyti tikslus ir daugiamečio planavimo etapus;
Pagrindimas
Agentūroms taikomame Finansiniame reglamente numatomas įpareigojimas sudaryti tik su darbuotojų politika susijusias daugiametes programas. Specialiojoje ataskaitoje Nr. 5/2008 „Europos Sąjungos agentūros: siekiant rezultatų“ Audito rūmai rekomenduoja agentūroms parengti dokumentą ir perkelti savo strategiją į daugiametę darbo programą, kurioje būtų pateikti aiškūs tikslai ir veiklos rodikliai. To buvo prašoma ir EP rezoliucijoje dėl 2008 m. biudžeto įvykdymo patvirtinimo: agentūrų veikla, finansų valdymas ir kontrolė (Priimti tekstai, 2010 m. gegužės 5 d., P7_TA(2010)0139 ).
Pakeitimas
3
Pasiūlymas dėl reglamento
9 straipsnio 1 dalies h punktas
Komisijos siūlomas tekstas
Pakeitimas
h) patvirtina daugiametį personalo politikos planą ir ne vėliau kaip iki kiekvienų metų kovo 31 d. jį pateikia Komisijai ir biudžeto valdymo institucijai;
h) patvirtina daugiametį personalo politikos planą ir daugiametės darbo programos projektą ir ne vėliau kaip iki kiekvienų metų kovo 31 d. juos pateikia Komisijai ir biudžeto valdymo institucijai;
Pagrindimas
Siekiama darnos su 28 straipsnio 6 dalies a punktu.
Pakeitimas
4
Pasiūlymas dėl reglamento
9 straipsnio 1 dalies i punktas
Komisijos siūlomas tekstas
Pakeitimas
i) iki kiekvienų metų rugsėjo 30 d., gavusi Komisijos nuomonę, dviejų trečdalių balsavimo teisę turinčių narių balsų dauguma ir vadovaudamasi Sąjungos metine biudžetine procedūra bei Sutarties dėl Europos Sąjungos veikimo V antraštinės dalies sričių Sąjungos teisėkūros programa, priima agentūros ateinančių metų metinę darbo programą; ir užtikrina, kad priimta darbo programa būtų pateikta Europos Parlamentui, Tarybai bei Komisijai ir paskelbta;
i) pagal daugiametę programą, iki kiekvienų metų rugsėjo 30 d., gavusi Komisijos nuomonę, dviejų trečdalių balsavimo teisę turinčių narių balsų dauguma ir vadovaudamasi Sąjungos metine biudžetine procedūra bei Sutarties dėl Europos Sąjungos veikimo V antraštinės dalies sričių Sąjungos teisėkūros programa, priima agentūros ateinančių metų metinę darbo programą; ir užtikrina, kad priimta darbo programa būtų pateikta Europos Parlamentui, Tarybai bei Komisijai ir paskelbta;
Pagrindimas
Pakeitimas
5
Pasiūlymas dėl reglamento
14 straipsnio 6 dalies b a punktas (naujas)
Komisijos siūlomas tekstas
Pakeitimas
ba) daugiametė darbo programa;
Pakeitimas
6
Pasiūlymas dėl reglamento
15 straipsnio 1 dalis
Komisijos siūlomas tekstas
Pakeitimas
1. Agentūros vykdomąjį direktorių valdyba skiria iš Komisijos pasiūlytų kandidatų sąrašo penkerių metų laikotarpiui.
1. Agentūros vykdomąjį direktorių valdyba skiria iš Komisijos pasiūlytų kandidatų sąrašo penkerių metų laikotarpiui. Kandidatai turi tokių savybių ir tokią kompetenciją, kurių reikia veiksmingai eiti agentūros vykdomojo direktoriaus pareigas, ypač Agentūrai taikomų finansinių taisyklių atžvilgiu.
Pagrindimas
Siekiama suderinti su 14 straipsnio 3 dalimi.
Pakeitimas
7
Pasiūlymas dėl reglamento
16 straipsnio 2 dalis
Komisijos siūlomas tekstas
Pakeitimas
2. Kiekviena valstybė narė, kiekviena šalis, susijusi su Šengeno acquis ir su EURODAC priemonių įgyvendinimu, taikymu bei plėtojimu, ir Komisija skiria po vieną narį į kiekvieną patariamąją grupę trejų metų laikotarpiui, kuris gali būti pratęstas vieną kartą .
2. Kiekvieną patariamąją grupę sudaro dešimt narių. Komisija skiria vieną narį iš kiekvienos patariamosios grupės. Devynis narius į kiekvieną patariamąją grupę skiria Taryba. Visi nariai skiriami trejų metų laikotarpiui, kuris gali būti pratęstas.
Pagrindimas
Kadangi patariamieji organai turėtų dėti visas pastangas, kad susitartų dėl savo pozicijos, esant dideliems organams sunku rasti bendrą sprendimą. Taigi esant per didelėms patariamosioms grupėms būtų be reikalo apsunkintas agentūros darbas.
Pakeitimas
8
Pasiūlymas dėl reglamento
IV skyriaus pavadinimas
Komisijos siūlomas tekstas
Pakeitimas
VEIKLA
PERSONALAS
Pagrindimas
Naujas nuostatų dėl darbuotojų pavadinimas.
Pakeitimas
9
Pasiūlymas dėl reglamento
17 straipsnio 1 a dalis (nauja)
Komisijos siūlomas tekstas
Pakeitimas
1a. Agentūra neįdarbina laikinų darbuotojų finansinėms užduotims, kurios laikomos slaptomis, atlikti.
Pagrindimas
Jei slaptoms finansinėms užduotims atlikti būtų įdarbinami laikini darbuotojai, dėl nekvalifikuotų, neparengtų ar motyvacijos neturinčių darbuotojų darbo agentūros veiklos rezultatai galėtų būti blogesni. Kiltų ir didesnis finansinio sukčiavimo pavojus, nes laikini darbuotojai norėdami, kad būtų pratęstas jų kontraktas, gali lengviau pasiduoti įtakai. Taip pat žr. EP rezoliucijos dėl 2008 m. biudžeto įvykdymo patvirtinimo: agentūrų veikla, finansų valdymas ir kontrolė 7 dalį (Priimti tekstai, 2010 m. gegužės 5 d., P7_TA(2010)0139 ).
Pakeitimas
10
Pasiūlymas dėl reglamento
17 straipsnio 4 a dalis (nauja)
Komisijos siūlomas tekstas
Pakeitimas
4a. Jei Komisija nustato pakartotinų Pareigūnų tarnybos nuostatų ar įdarbinimo sąlygų pažeidimų, o valdyba tinkamai neatlieka savo kontrolės funkcijos šioje srityje, Komisija gali reikalauti, kad personalo valdymo srityje ji pati perimtų iš Agentūros personalo valdymo funkciją.
Pagrindimas
Praeityje kitų agentūrų veikla parodė, kad valdyba tinkamai nekontroliavo vykdomojo direktoriaus įgaliojimų personalo valdymo srityje. Net jei vėl paaiškėdavo tarnybos nuostatų pažeidimų, kitų agentūrų valdybos nenoriai įgyvendindavo savo kontrolės funkciją. Šiuo pakeitimu siekiama Komisijai suteikti „ultima ratio“ priemonę jai atliekant priežiūros funkciją.
Pakeitimas
11
Pasiūlymas dėl reglamento
17 a straipsnis (naujas)
Komisijos siūlomas tekstas
Pakeitimas
17a straipsnis
Privilegijos ir imunitetai
Agentūrai taikomas Protokolas dėl Europos Sąjungos privilegijų ir imunitetų.
Pagrindimas
Komisijos pasiūlymo 20 straipsnis perkeltas į 17a straipsnį (naujas).
Pakeitimas
12
Pasiūlymas dėl reglamento
IVa skyrius (naujas)– prieš 18 straipsnį
Komisijos siūlomas tekstas
Pakeitimas
IVa SKYRIUS
BENDROSIOS NUOSTATOS
Pagrindimas
Naujas skyrius.
Pakeitimas
13
Pasiūlymas dėl reglamento
18 straipsnis
Komisijos siūlomas tekstas
Pakeitimas
Valdybos nariai, vykdomasis direktorius ir patariamųjų grupių nariai įsipareigoja veikti viešojo intereso labui. Šiuo tikslu jie kasmet raštu pateikia įsipareigojimų pareiškimą.
Valdybos nariai, vykdomasis direktorius ir patariamųjų grupių nariai įsipareigoja veikti viešojo intereso labui. Šiuo tikslu jie kasmet raštu pateikia įsipareigojimų pareiškimą. Valdybos narių sąrašas skelbiamas Agentūros interneto svetainėje.
Pagrindimas
Šiuo pakeitimu siekiama padidinti skaidrumą, nes iki šiol agentūrų praktika šioje srityje nebuvo vienoda.
Pakeitimas
14
Pasiūlymas dėl reglamento
19 straipsnio pavadinimas
Komisijos siūlomas tekstas
Pakeitimas
Susitarimas dėl būstinės
Susitarimas dėl būstinės ir veiklos sąlygos
Pagrindimas
Pavadinimo pakeitimas.
Pakeitimas
15
Pasiūlymas dėl reglamento
20 straipsnis
Komisijos siūlomas tekstas
Pakeitimas
20 straipsnis
Privilegijos ir imunitetai
Agentūrai taikomas Protokolas dėl Europos Sąjungos privilegijų ir imunitetų.
Išbraukta.
Pagrindimas
Dėl 11 pakeitimo atsiradęs dubliavimasis.
Pakeitimas
16
Pasiūlymas dėl reglamento
23 a straipsnis (naujas)
Komisijos siūlomas tekstas
Pakeitimas
23a straipsnis
Administracinė kontrolė
Agentūros veiklą atidžiai prižiūri Europos ombudsmenas pagal Sutarties dėl Europos Sąjungos veikimo 228 straipsnį.
Pakeitimas
17
Pasiūlymas dėl reglamento
27 straipsnio pavadinimas
Komisijos siūlomas tekstas
Pakeitimas
Vertinimas
Vertinimas ir persvarstymas
Pagrindimas
Taip pat neturėtų būti pamirštos galimybės persvarstyti.
Pakeitimas
18
Pasiūlymas dėl reglamento
27 straipsnio 1 dalis
Komisijos siūlomas tekstas
Pakeitimas
1. Per trejus metus nuo dienos, kai agentūra imasi vykdyti savo įsipareigojimus, ir vėliau kas penkerius metus valdyba paveda atlikti nepriklausomą išorinį šio reglamento įgyvendinimo vertinimą remiantis po konsultacijų su Komisija valdybos suteiktais vertinimo įgaliojimais.
1. Per trejus metus nuo dienos, kai agentūra imasi vykdyti savo įsipareigojimus, ir vėliau kas trejus metus valdyba paveda atlikti nepriklausomą išorinį šio reglamento įgyvendinimo vertinimą remiantis po konsultacijų su Komisija valdybos suteiktais vertinimo įgaliojimais.
Pakeitimas
19
Pasiūlymas dėl reglamento
27 straipsnio 2 dalis
Komisijos siūlomas tekstas
Pakeitimas
2. Vertinamas agentūros ir jos darbo metodų naudingumas, svarbumas ir veiksmingumas. Vertinant atsižvelgiama tiek į europinių, tiek į nacionalinių suinteresuotųjų šalių nuomones.
2. Vertinamas agentūros ir jos darbo metodų naudingumas, svarbumas ir veiksmingumas. Taip pat vertinama, ar administracinė struktūra pritaikyta agentūros užduotims vykdyti. Vertinant atsižvelgiama tiek į europinių, tiek į nacionalinių suinteresuotųjų šalių nuomones.
Pagrindimas
Taip pat nagrinėjama, ar administracinė struktūra pritaikyta agentūros užduotims vykdyti.
Pakeitimas
20
Pasiūlymas dėl reglamento
27 straipsnio 3 dalis
Komisijos siūlomas tekstas
Pakeitimas
3. Gavusi vertinimo išvadas valdyba pateikia rekomendacijas dėl šio reglamento, agentūros ir jos darbo metodų pakeitimų Komisijai, o Komisija šias rekomendacijas kartu su savo nuomone ir atitinkamais pasiūlymais teikia Tarybai ir Europos Parlamentui. Prireikus įtraukiamas veiksmų planas su tvarkaraščiu. Vertinimas ir rekomendacijos paskelbiami.
3. Gavusi vertinimo išvadas valdyba pateikia rekomendacijas dėl šio reglamento, agentūros ir jos darbo metodų pakeitimų Komisijai, o Komisija šias rekomendacijas kartu su savo nuomone ir atitinkamais pasiūlymais teikia Tarybai ir Europos Parlamentui. Vertinimas ir rekomendacijos paskelbiami.
Pagrindimas
Būsimų vertinimų tvarkaraštis, sudaromas atsižvelgiant į šio straipsnio 2 dalyje minėtos vertinimo ataskaitos rezultatus, turėtų būti išsamiau aptariamas atskiroje dalyje. Žr. 21 pakeitimą.
Pakeitimas
21
Pasiūlymas dėl reglamento
27 straipsnio 3 a dalis (nauja)
Komisijos siūlomas tekstas
Pakeitimas
3a. Komisijai pritarus administracinė valdyba, atsižvelgdama į šio straipsnio 2 dalyje minėtos vertinimo ataskaitos rezultatus, priima sprendimą dėl būsimų vertinimų tvarkaraščio.
Pagrindimas
Žr. 20 pakeitimo pagrindimą.
Pakeitimas
22
Pasiūlymas dėl reglamento
28 straipsnio 6 dalies a punktas
Komisijos siūlomas tekstas
Pakeitimas
a) darbo programos projektą;
a) metinės darbo programos projektą;
Pagrindimas
Žr. 2 pakeitimą.
Pakeitimas
23
Pasiūlymas dėl reglamento
28 straipsnio 6 dalies b a punktas (naujas)
Komisijos siūlomas tekstas
Pakeitimas
ba) atnaujintą daugiametę darbo programą;
Pakeitimas
24
Pasiūlymas dėl reglamento
29 straipsnio 2 dalis
Komisijos siūlomas tekstas
Pakeitimas
2. Vykdomasis direktorius biudžeto valdymo institucijai kasmet teikia visą su vertinimo procedūrų rezultatais susijusią informaciją.
2. Vykdomasis direktorius, vadovaudamasis Reglamento (EB, Euratomas) Nr. 2343/2002 72 straipsnio 5 dalimi, biudžeto valdymo institucijai kasmet teikia ataskaitą, kurioje apibendrinami vidaus auditoriaus atliktų auditų skaičius ir tipai, pateiktos rekomendacijos ir veiksmai, kurių imtasi atsižvelgiant į šias rekomendacijas 1 .
___________
1 OL L 357, 2002 12 31, p. 72.
Pagrindimas
Būtina patikslinti, ko reikalaujama iš vykdomojo direktoriaus pagal finansinį reglamentą.
Pakeitimas
25
Pasiūlymas dėl reglamento
32 straipsnio pavadinimas
Komisijos siūlomas tekstas
Pakeitimas
Parengiamieji veiksmai
Agentūros veiklos pradžia
Pagrindimas
Keičiamas pavadinimas.
Pakeitimas
26
Pasiūlymas dėl reglamento
34 straipsnio pavadinimas
Komisijos siūlomas tekstas
Pakeitimas
Įsigaliojimas ir taikymas
Įsigaliojimas
Pagrindimas
PROCEDŪRA
Pavadinimas
Didelės apimties IT sistemų laisvės, saugumo ir teisingumo erdvėje operacijų valdymo agentūra
Nuorodos
COM(2010)0093 – C7-0046/2009 – COM(2009)0293 – 2009/0089(COD)
Atsakingas komitetas
LIBE
Nuomonę pateikė
Paskelbimo plenariniame posėdyje data
CONT
14.7.2009
Nuomonės referentas
Paskyrimo data
Marian-Jean Marinescu
1.10.2009
Svarstymas komitete
31.5.2010
Priėmimo data
12.7.2010
Galutinio balsavimo rezultatai
+:
–:
0:
18
2
1
Posėdyje per galutinį balsavimą dalyvavę nariai
Marta Andreasen, Jean-Pierre Audy, Inés Ayala Sender, Zigmantas Balčytis, Luigi de Magistris, Tamás Deutsch, Martin Ehrenhauser, Jens Geier, Gerben-Jan Gerbrandy, Ingeborg Gräßle, Ville Itälä, Bogusław Liberadzki, Monica Luisa Macovei, Jan Olbrycht, Aldo Patriciello, Theodoros Skylakakis, Georgios Stavrakakis, Søren Bo Søndergaard
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Zuzana Brzobohatá, Edit Herczog, Ivailo Kalfin, Olle Schmidt, Derek Vaughan
PROCEDŪRA
Pavadinimas
Didelės apimties IT sistemų laisvės, saugumo ir teisingumo erdvėje operacijų valdymo agentūra
Nuorodos
KOM(2010)0093 – C7-0046/2009 – COM(2009)0293 – 2009/0089(COD)
Pateikimo Europos Parlamentui data
19.3.2010
Atsakingas komitetas
Paskelbimo plenariniame posėdyje data
LIBE
14.7.2009
Nuomonę teikiantis (-ys) komitetas (-ai)
Paskelbimo plenariniame posėdyje data
BUDG
14.7.2009
CONT
14.7.2009
Pranešėjas(-ai)
Paskyrimo data
Carlos Coelho
2.9.2009
Teisinio pagrindo užginčijimas
JURI nuomonės pateikimo data
JURI
12.4.2011
Svarstymas komitete
15.6.2011
Priėmimo data
15.6.2011
Galutinio balsavimo rezultatai
+:
–:
0:
43
3
1
Posėdyje per galutinį balsavimą dalyvavę nariai
Jan Philipp Albrecht, Rita Borsellino, Simon Busuttil, Carlos Coelho, Rosario Crocetta, Cornelis de Jong, Agustín Díaz de Mera García Consuegra, Cornelia Ernst, Tanja Fajon, Kinga Gál, Kinga Göncz, Nathalie Griesbeck, Sylvie Guillaume, Ágnes Hankiss, Anna Hedh, Salvatore Iacolino, Sophia in ‘t Veld, Lívia Járóka, Timothy Kirkhope, Juan Fernando López Aguilar, Baroness Sarah Ludford, Clemente Mastella, Véronique Mathieu, Claude Moraes, Jan Mulder, Georgios Papanikolaou, Judith Sargentini, Birgit Sippel, Csaba Sógor, Rui Tavares, Wim van de Camp, Daniël van der Stoep, Axel Voss, Renate Weber, Tatjana Ždanoka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Edit Bauer, Michael Cashman, Anna Maria Corazza Bildt, Luis de Grandes Pascual, Ioan Enciu, Heidi Hautala, Mariya Nedelcheva, Norica Nicolai, Zuzana Roithová, Michèle Striffler, Cecilia Wikström
Posėdyje per galutinį balsavimą dalyvavęs (-ę) pavaduojantis (-ys) narys (-iai) (187 straipsnio 2 dalis)
Marita Ulvskog
Pateikimo data
21.6.2011
