Klausimas Nr. H-0632/2010
Komisijai
2011 m. sausio mėn. sesija
Darbo tvarkos taisyklių 116 straipsnis
João Ferreira
(GUE/NGL) Tema: Pakrančių erozija
Pakrančių erozija – tai reiškinys, kuris kelia vis didesnę grėsmę dideliems Portugalijos pakrantės plotams, kurie driekiasi nuo šiaurės iki pietų. Šio reiškinio priežastys įvairios, iš jų galima paminėti vidutinio vandenyno vandens lygio pakilimą, pakrantės sąnašų sumažėjimą, gamtinės struktūros blogėjimą dėl žmonių veiklos ir įvairius intervencinius veiksmus pakrantės ruože, ir tai kelia grėsmę įvairių regionų gyventojams ir turtui ir dėl jo jau įvyko sunkių nelaimių. Jeigu šis reiškinys nebus sustabdytas ir pakreiptas priešinga linkme, ateityje jis gali padaryti itin didelę žalą ir turėti sunkių ekonominių, socialinių padarinių ir padarinių aplinkai.
Kokių ES lygmens priemonių imamasi siekiant spręsti pakrančių erozijos problemą?
Kaip Komisija ketina įtraukti pakrančių erozijos klausimą į Bendrijos stichinių nelaimių ir žmogaus sukeltų nelaimių prevencijos strategiją? Kokios iniciatyvos plėtojamos?
Kokiomis paramos priemonėmis gali pasinaudoti labiausiai pažeidžiamos valstybės narės?
