Kovotojai už teisingesnį pasaulį: 2007 m. Sacharovo premija įteikta Salih M. Osman
Žmogaus teisės
2007-12-14 - 16:17
Nuo 1988 m. Europos Parlamentas kasmet skiria Sacharovo premiją išskirtinėms asmenybėms ir organizacijoms, kovojančioms prieš neteisybę ir priespaudą visame pasaulyje – nuo Pietų Afrikos iki Baltarusijos, nuo Kubos iki Bangladešo. 2007 m. laureatu tapo Sudano teisininkas Salih Mahmoud Osman, ginantis Darfūro konflikto aukas.
Šiemetinė Sacharovo premija buvo įteikta paskutinėje 2007 m. Europos Parlamento plenarinėje sesijoje gruodžio 11 d., praėjus dienai po 59-ųjų JTO Visuotinės žmogaus teisių deklaracijos pasirašymo metinių.
Europos Parlamento Sacharovo premija buvo įteikta žmogaus teisių advokatui Salihui Mahmoudui Osmanui, kartu su Sudano kovos su prievarta organizacija padedančiam prievartos aukoms Darfūre. Nugalėtojas buvo apdovanotas diplomu bei 50 tūkst. eurų čekiu.
Kiti šių metų kandidatai Sacharovo premijai gauti buvo nužudytoji Rusijos žurnalistė Ana Politkovskaja bei kinų disidentų Zeng Jinyan ir Hu Jia šeima.
Šioje dosjė rasite visų kandidatų portretus, Sacharovo premijos audiovizualinę medžiagą bei mūsų parengtą interviu su 2007 m. premijos laureatu.
20070906FCS10161
2007 m. Sacharovo premijos kandidatai
Andrejus Sacharovas Tarp ankstesnių Sacharovo premijos laureatų – tokios asmenybės ir organizacijos kaip Nelsonas Mandela, Ibrahimas Rugova, Aung San Suu Kyi, „Žurnalistai be sienų“ ir Aleksandras Milinkevičius. Pažvelkime į kovotojus už teisingesnį pasaulį, tapusius 2007 m. kandidatais Sacharovo premijai gauti.
Žmogaus teisių, demokratijos bei teisinės valstybės plėtra – vienas iš Europos Parlamento veiklos prioritetų. EP pastangas šioje srityje atspindi ir jo 1988 m. įsteigta premija, pavadinta rusų fiziko, tapusio branduolinių varžybų kritiku ir disidentu, Andrejaus Sacharovo (1924–1989 m.) vardu.
Šia premija apdovanojamas pasiaukojamas darbas tokiose srityse, kaip žmogaus teisių, pagrindinių laisvių ir mažumų teisių apsauga, demokratijos ir tolerancijos plėtra, pagarbos tarptautinei teisei bei įstatymo viršenybės įtvirtinimas. Premija skiriama vardan laisvės rizikuojantiems asmenims ir organizacijoms nepriklausomai nuo jų kilmės šalies ir valstybės, kurioje jie veikia.
Nuo Sudano iki Kinijos: pretendentai 2007 m. premijai gauti
Baltramiejus I
Konstantinopolio patriarchas Baltramiejus I – tikėjimo laivės, tarpreliginio dialogo ir tolerancijos gynėjas. Šią kandidatūrą Tapatybės, tradicijų ir suvereniteto frakcijos vardu pateikė Philip Claeys.
Zeng Jinyan ir Hu Jia
Zeng Jinyan – interneto disidentė, savo tinklaraštyje kasdien skelbianti žmogaus teisių pažeidimų Kinijoje atvejus. Jos sutuoktinis Hu Jia – aplinkosaugos ir kovos su AIDS aktyvistas. Žaliųjų frakcijos/Europos laisvojo aljanso vardu šias Kinijos aktyvistų kandidatūras pateikė Monica Frassoni ir Daniel Cohn-Bendit.
Malalai Joya
Afganistano parlamentarė tęsią kovą už moterų teises ir vykdo daugelį socialinių projektų. Šios Afganistano Nacionalinės asamblėjos narės mandatas buvo sustabdytas po to, kai ji viešai įvardino parlamentarais tapusių karo vadų pavardes. Į M. Joya buvo kėsintasi net keturis kartus. Jos kandidatūrą Europos vieningųjų kairiųjų jungtinės frakcijos/Šiaurės šalių žaliųjų kairiųjų vardu pateikė Vittorio Agnoletto, André Brie ir Tobias Pflüger.
Salih Mahmoud Osman
Šis advokatas, dirbantis Sudano kovos su prievarta organizacijoje, teikia nemokamą teisinę pagalbą nukentėjusiems nuo Sudano pilietinio karo ir žmogaus teisių pažeidimų. Jo kandidatūrą pateikė skirtingoms frakcijoms priklausančių Josep Borrell Fontelles, Thierry Cornillet, José Ribeiro e Castro, Frithjof Schmidt, Jürgen Schröder ir 177 kitų parlamentarų grupė, o taip pat Annemie Neyts-Uyttebroeck bei Marco Cappato Liberalų ir demokratų aljanso vardu.
Ana Politkovskaja
2006 metų spalį nužudyta Rusijos žurnalistė – gerai žinoma Kremliaus politikos kritikė, tyrusi ir rašiusi apie žmogaus teisių pažeidimų Čečėnijoje atvejus. Kandidatūrą Europos liaudies partijos ir Europos demokratų frakcijos vardu pateikė Joseph Daul. Plačiau apie kandidatus ir skyrimo taisykles Sacharovo premija – parama žmogaus teisėms pasaulyje Ankstesni laureatai ir EP pirmininkų kalbų tekstai Sacharovo premija: audiovizualinė medžiaga video
2007 m. Sacharovo premijos finalininkai
Zeng Jinyan ir Hu Jia, Salih Mahmoud Osman, Ana Politkovskaja Iš penkių šiemet nominuotų kandidatūrų Sacharovo premijai gauti Užsienio reikalų ir Vystymosi komitetų nariai finalininkais išrinko kinų disidentų Zeng Jinyan ir Hu Jia šeimą, Sudano advokatą Salih Mahmoud Osman bei nužudytąją Rusijos žurnalistę Aną Politkovskają. Frakcijų vadovai nugalėtoją pasirinks spalio 25-ąją, o apdovanojimas buvo įteiktas gruodžio mėnesio plenarinėje sesijoje Strasbūre.
Kas jie, 2007 m. Sacharovo premijos finalininkai?
Ana Politkovskaja 2006 metų spalį nužudyta Rusijos žurnalistė – gerai žinoma Kremliaus politikos kritikė, tyrusi ir rašiusi apie žmogaus teisių pažeidimų Čečėnijoje atvejus. Keleto knygų apie Čečėnijos karus, Putino režimą ir „demokratiją“ Rusijoje autorę buvo bandyta nunuodyti. Praeitų metų spalio 7 d. ji rasta negyva namo, kuriame gyveno, lifte. Žurnalistės žudikai nenubausti iki šiol.
Salih Mahmoud Osman Šis advokatas, dirbantis Sudano kovos su prievarta organizacijoje, jau porą dešimtmečių teikia nemokamą teisinę pagalbą nukentėjusiems nuo Sudano pilietinio karo ir žmogaus teisių pažeidimų. Kova su neteisybe šiam teisininkui kainavo brangiai – jo šeimos nariai buvo kankinami ir žudomi. Salih Mahmoud Osman yra išrinktas Sudano parlamento nariu.
Zeng Jinyan ir Hu Jia
Zeng Jinyan (22 m.) – „Tiananmeniu 2.0“ praminta interneto disidentė, savo tinklaraštyje kasdien skelbianti žmogaus teisių pažeidimų Kinijoje atvejus. Jos sutuoktinis Hu Jia (34 m.) – aplinkosaugos ir kovos su AIDS aktyvistas. Šiems Pekine namų arešto sąlygomis gyvenantiems žmogaus teisių gynėjams gegužės 18 d. buvo neleista išvykti iš šalies, kaltinant pavojaus nacionaliniam saugumui kėlimu.
Konstantinopolio patriarchas Baltramiejus I dar prieš balsavimą informavo, jog negali priimti šios nominacijos. Atrinkti trys kandidatai Sacharovo premijai Plačiau apie apdovanojimą [EN] Kandidatų pristatymai [audio] [video]
Ana Politkovskaja: šūviai į nepriklausomą Rusijos žiniasklaidą
Nepriklausoma Rusijos žiniasklaida A. Politkovskajos neteko prieš metus „Diktatūra gerbia tik stipriuosius. Silpnuosius ji praryja“ (A. Politkovskaja)
Nuo 1999 m. vidurio „Novaja gazeta“ apžvalgininke dirbusi Ana Politkovskaja (1958–2006) išgarsėjo tirdama nuolatinius žmogaus teisių pažeidimus bei kankinimus Čečėnijoje. Kelias knygas apie Čečėnijos karus ir Putino režimą išleidusi žurnalistė Federalinę saugumo tarnybą (FSB) kaltino dusinant pilietines laisves ir kuriant sovietinio stiliaus diktatūrą. Publicistė pripažino, jog dėl „ciniškos, rasistinės ir melagingos“ V. Putino politikos kalti ir patys Rusijos žmonės.
Gerai užsienyje žinoma daugelį tarptautinių apdovanojimų gavusi A. Politkovskaja teigė rašanti tam, kad žmonės išgirstų tikrąją, o ne daugumos Rusijos televizijos kanalų ir laikraščių skelbiamą ideologizuotą Kremliui palankią „tiesą“.
Žurnalistei ne kartą grasinta, bandyta susidoroti ir nunuodyti. 2001 m. Čečėnijoje dislokuota Rusijos kariuomenė A. Politkovskają bandė įbauginti inscenizuodama jos egzekuciją. 2006-ųjų spalio 7 d. į žurnalistę paleistos keturios kulkos: ji rasta nušauta namo Maskvoje, kuriame gyveno, lifte.
Atsisveikinti su žurnaliste susirinko daugiau nei tūkstantis žmonių. Apie šią bebaimę žurnalistę Holivudas rengiasi statyti filmą, jos vardu buvo pavadinta viena Romos aikščių, o prabėgus metams nuo žmogžudystės A. Politkovskajos atminimą Maskvoje pagerbė šimtai žmonių.
Rusijos valdžia neigia turinti ką nors bendro su šia žmogžudyste. A. Politkovskajos žudikai nenubausti iki šiol, nors dešimties įtariamųjų suėmimas 2007 m. rugpjūtį teikia šiokių tokių vilčių.
Žuvusių Rusijos žurnalistų sąraše be Anos Politkovskajos – Dmitrijus Cholodovas, Vladislavas Listjevas, Igoris Domnikovas, Aleksejus Sidorovas. Manoma, jog nuo 1993 m. Rusijoje gyvybės neteko jau kone 300 žurnalistų, ši šalis išlieka pavojingiausių žurnalistams valstybių sąraše. Ar dar ilgai tęsis nebaudžiamumas ir šūviai į dar likusią nepriklausomą Rusijos žiniasklaidą ? Parlamentas išklausė persekiojamos Rusijos žiniasklaidos balsą Atrinkti trys kandidatai Sacharovo premijai Žmogaus teisės pasaulyje – po padidinamuoju stiklu Garis Kasparovas Europos Parlamente plakatas
Salih Mahmoud Osman: kova su nebaudžiamumu Darfūre
Salih Mahmoud Osman kovoja už sudaniečių teises „Nepaisant sunkumų, padedame prievartavimo aukoms, neleidžiame joms būti užmirštoms“ (Salih Mahmoud Osman)
Su Sudano kovos su prievarta organizacija bendradarbiaujantis 1957 m. gimęs Salih Mahmoud Osman jau porą dešimtmečių teikia nemokamą teisinę pagalbą Sudano pilietinio karo metu nukentėjusiems žmonėms. Jo ginamieji – savavališkai sulaikytieji, persekiojami, kankinami ir prievartaujami sudaniečiai.
Salih Mahmoud Osman stengėsi užfiksuoti nesuskaičiuojamą galybę prievartos ir žmogaus teisių pažeidimų atvejų Darfūre. Jo pokalbiai su liudininkais bei įrašai apie kruvinus nusikaltimus buvo perduoti Tarptautiniam baudžiamajam teismui. Advokatas lanko sulaikytuosius ir inicijuoja teismo procesus prieš jų kankintojus.
Šis teisininkas taip pat atstovauja Sudano vyriausybės kaltinamus žmones – jam pavyko apginti sudaniečių, kuriems grėsė mirties bausmė ar galūnių nukirtimas, teises. Darfūre žaginimas ir seksualinis išnaudojimas yra naudojami kaip karo priemonė – šis teisininkas siekia, kad žagintojai būtų prilyginti karo nusikaltėliams.
Kova su neteisybe šiam teisininkui kainavo brangiai – jo šeimos nariai buvo kankinami ir žudomi. 2004 m. nepateikus kaltinimų Salih Mahmoud Osman septyniems mėnesiams buvo įkalintas pats. 2005 m. šis advokatas gavo aukščiausią „Human Rights Watch“ organizacijos apdovanojimą.
2006 m. išrinktas Sudano parlamento nariu Salih Mahmoud Osman didžiausią dėmesį skiria įstatymo viršenybės stiprinimui. Europos Parlamente – Darfūro humanitarinės krizės sprendimo paieškos Politinė ir žmogaus teisių padėtis Sudane ir Darfūre [pdf] plakatas
Zeng Jinyan ir Hu Jia: Tiananmenio vaikai
Zeng Jinyan ir Hu Jia balsai prasimuša pro cenzūros šydą „Mes esame antroji Tiananmenio versija 2.0“ (Zeng Jinyan ir Hu Jia)
Zeng Jinyan – „Tiananmeniu 2.0“ praminta 22 m. mergina. Ši interneto disidentė savo tinklaraštyje kasdien skelbia žmogaus teisių pažeidimų Kinijoje atvejus. Viskas prasidėjo tuomet, kai dar aštuoniolikmetė ji nutarė paviešinti aklo advokato Chen Guancheng suėmimo atvejį.
Jos 34 metų sutuoktinis Hu Jia – vienas pirmųjų Kinijos aplinkosaugos ir kovos su AIDS aktyvistų. Hu Jia yra vienas iš „basų advokatų judėjimo“, apjungusio prieš neteisybę kovojančius teisininkus, koordinatorių. 1989 m. Tiananmenio įvykių metu penkiolikmetis vaikinas kasdien ateidavo į aikštę išreikšti paramos protestuojantiems studentams.
Pekino priemiestyje gyvenantys aktyvistai buvo nuolat puolami, bauginami ir stebimi – nuo 2006 m. rugpjūčio iki 2007 m. kovo jie gyveno namų arešto sąlygomis. Pernai „freeborn“ slapyvardžiu pasirašantis Hu Jia keturiasdešimt vieną dieną buvo dingęs be žinios.
Šiems naujosios žmogaus teisių gynėjų kartos atstovams gegužės 18 d. nebuvo leista išvykti iš šalies, kaltinant pavojaus nacionaliniam saugumui kėlimu, jų gyvenamoji vieta ir toliau stebima.
Pasak žmogaus teisių apsaugos organizacijų, „didžiąja Kinijos ugniasiene“ ir „juodąja interneto skyle“ pramintoje valstybėje kalinama daugiausia kibernetinės erdvės disidentų. Žiniasklaidos cenzūra pagarsėjusi Kinija užima 163 vietą „Žurnalistų be sienų“ 2006 m. paskelbtame Pasaulio spaudos laisvės reitinge. Labiau nei Kinijoje žiniasklaida cenzūruojama tik penkiose kitose pasaulio valstybėse. Parlamentas – už interneto laisvę Zeng Jinyan interneto dienoraštis Pekino Olimpinės žaidynės: daugiau laisvės ir tolerancijos? plakatas
Parama žmogaus teisių gynėjams Rusijoje, Darfūre ir Kinijoje
Spalio 10 d. europarlamentarai išklausė kolegų, žmogaus teisių gynėjų ir žurnalistų pasisakymų apie šių metų Sacharovo premijos finalininkus: nužudytąją Rusijos žurnalistę Aną Politkovskają, Sudano advokatą Salih Mahmoud Osman bei kinų disidentų Zeng Jinyan ir Hu Jia šeimą. Ką apie šiuos kandidatus ir žmogaus teisių padėtį Rusijoje, Sudano Darfūro regione ir Kinijoje mano disidentai ir žurnalistai?
Susitikime europarlamentarai išklausė pranešimų apie neraminančią padėtį Darfūre, Kinijoje ir Rusijoje bei premijai nominuotų asmenų kolegų bei disidentų liudijimų. Susitikimą, kuriame dalyvavo „Novaja Gazeta“ ir „China Labour Bulletin“ vyriausieji redaktoriai bei buvęs Sudano kovos su prievarta organizacijos vadovas, vedė BBC reporterė Shirin Wheeler.
Apgaulingas olimpinių žaidynių spindesys ir supančiotas internetas
Vienas iš Žaliųjų frakcijos/Europos laisvojo aljanso pirmininkų Daniel Cohn-Bendit pristatė Zeng Jinyan ir Hu Jia asmenybes – jo žodžiais tariant „tų, kurie maištavo Tiananmenio aikštėje, vaikus“. „2008 m. Olimpinės žaidynės Pekine – tinkamas momentas priminti Kinijai, jog reikalai nėra tvarkoje“, – sakė europarlamentaras, šnekėjęs apie atidžiai stebimą cenzūruotą kiniško interneto versiją.
Tarptautinės žmogaus teisių federacijos FIDH atstovės Marie Holzman teigimu, „dalyvaudami Pekino Olimpinėse žaidynėse Kinijos režimui galime suteikti papildomo legitimumo“. Ji šnekėjo apie „kafkišką absurdišką“ Kinijos situaciją – joje už grotų atsiduria ir kaltinamieji, ir jų gynėjai: šiuo metu Kinijoje kalinama apie 500 teisininkų. Pasak M. Holzman, pilietinės teisės Kinijoje egzistuoja tik ant popieriaus, o jų gynėjai ir disidentų artimieji brangiai sumoka už bandymą jomis pasinaudoti.
Paryžiuje gyvenantis disidentas – „China Labour Bulletin“ vyriausiasis redaktorius Cai Chongguo – šnekėjo apie Kinijoje tvyrančią baimės atmosferą. „Prieš Olimpines žaidynes suintensyvėjo „valymas“ – valdžia nori kontroliuoti viską“. Pasak aktyvisto, valdžia nesugebėjo įbauginti Zeng Jinyan ir Hu Jia, nepasiduodančių politiniam ciniškumui. Prieš Olimpines žaidynes Kinijai turi būti primintos jos nuodėmės Birmoje, Tibete ir aplinkosaugos srityje.
Europos liaudies partijos ir Europos demokratų frakcij os narys iš Jungtinės Karalystės Edward McMillan-Scott priminė apie Kinijoje vykstančią kampaniją „Žmogaus teisės, o ne Olimpinės žaidynės“. „Daugelis žmogaus teisių pažeidimų vykdoma būtent dėl Olimpinių žaidinių rengimo, jų vardan. Negalime užsimerkti prieš tai, kas vyksta didžiausioje pagal gyventojų skaičių valstybėje“, – sakė politikas.
Vilties spindulėlis Darfūrui?
Salih Mahmoud Osman kandidatūrą pristatė Europos liaudies partijos ir Europos demokratų frakcij os narys iš Portugalijos José Ribeiro e Castro ir Socialistų frakcijos atstovas Josep Borrell Fontelles. Abu šie europarlamentarai su EP Vystymosi komiteto delegacija šių metų viduryje lankėsi Darfūre.
J. Ribeiro kalbėjo apie beviltišką padėtį, kurioje atsidūrė paprasti sudaniečiai, bei Salih Mahmoud Osman pastangas sustabdyti jų kančias. J. Borrell Darfūro krizę pavadino „viena didžiausių šių dienų tragedijų“.
Reed Brody iš „ Human Rights Watch “ europarlamentarams priminė precedento neturinčios humanitarinės katastrofos užkulisius. Darfūro krizė – tai 2,4 mln. iš namų išvarytų bei 4 mln. nuo tarptautinės paramos priklausomų žmonių, visos įsivaizduojamos prievartos formos. „Išlaikyti tarptautinį spaudimą Sudano vyriausybei yra gyvybiškai svarbu“, – sakė R. Brody.
Buvęs Sudano kovos su prievarta organizacijos (SOAT) vadovas bei Salih Mahmoud Osman bendražygis Osman Hummaida pasidalino liudijimais apie kandidato gauti Sacharovo premiją veiklą bei liūdną žmogaus teisių padėtį Sudane.
„Aukoms neleidžiama turėti advokato, vykdomas greitas teisingumas – laiko apeliacijoms nėra. 95 proc. iš Sudane pasmerktųjų myriop arba galūnių nukirtimui yra iš Darfūro“, – sakė jis. Pasak Osman Hummaida, kadangi teisme teįmanoma pasiekti labai nedaug, jo bendražygis Salih Mahmoud Osman rinko duomenis, kūrė teisininkų tinklą, reabilitacijos centrą prievartos aukoms.
„Parlamentaru 2006 m. taikos susitarimo rėmuose tapęs teisininkas Salih Mahmoud Osman yra Darfūro balsas“, – sakė jo bendražygis.
Rusijos žmogaus teisių pažeidimų dienoraštis
Nužudytosios rusų žurnalistės Anos Politkovskajos kandidatūrą pristatęs Europos liaudies partijos ir Europos demokratų frakcij os narys iš Vokietijos Elmar Brok pažymėjo, jog visi trys kandidatai yra verti gauti Sacharovo premiją.
Aną Politkovskają jis pavadino „vienu iš nedaugelio kritiškų Rusijos balsų, kurio dėka bent jau kažką sužinojome apie antrąjį Čečėnijos karą“. „Mes nesusitaikysime su bandymais pamiršti jos nužudymo tyrimą“, – sakė europarlamentaras, tvirtinęs, jog nužudytosios žurnalistės veikla įkūnija visus tikslus, už kuriuos kovoja Sacharovo premija.
Laisvojo Briuselio universiteto (ULB) profesorė Aude Merlin priminė susirinkusiems, jog Anos Politkovskajos liudijimai leido nuteisti ne vieną karo nusikaltėlį. Ji apgailestavo dėl nuolat blogėjančios žmogaus teisių padėties, mažėjančių galimybių išreikšti savo nuomonę Rusijoje bei tragiškos padėties Čečėnijoje.
Mintimis apie prieš metus brutaliai nužudytos kolegės darbą pasidalijo „Novaja gazeta“ vyriausiasis redaktorius Sergejus Sokolovas. Šis laikraštis per penkiolika metų neteko penkių žurnalistų. „Jūsų parama ir dėmesys neleis užgesti tyrimui“, – tvirtino jis, dėkodamas už EP parodytą solidarumą. „Rusijoje ima atgimti Sovietų Sąjunga“, tvirtino redaktorius, priminęs, jog Rusijoje atskleidžiama apie 70 proc. visų žmogžudysčių, tačiau randami tik keli procentai žurnalistų žudikų.
Anos Politkovskajos šeimos ir kitų Kremliaus režimo kritikų advokatė Karinna Moskalenko „Novaja gazeta“ apžvalgininkės nužudymą pavadino politine žmogžudyste. Pasak jos, Rusijos valdžia sukūrė opozicijai ir žurnalistams priešišką aplinką, pažeisdama jų teisę į gyvybę. „Būtent dėl šios priežasties nusprendėme kreiptis į Europos Žmogaus teisių teismą“, – sakė advokatė.
Socialistų frakcijos narė iš Portugalijos Ana Maria Gomes pabrėžė „esminį drąsių žurnalistų vaidmenį“, o Europos liaudies partijos ir Europos demokratų frakcij os narys iš Lenkijos Jacek Saryusz-Wolski domėjosi galima Sacharovo premijos įtaka padėčiai Rusijoje. Jo kolega Lietuvos europarlamentaras Vytautas Landsbergis apgailestavo dėl ankstesnio sunkaus nusikaltimo – pasikėsinimo nunuodyti A. Politkovskają – tyrimo neefektyvumo.
EP frakcijų lyderiai savo galutinį sprendimą dėl Sacharovo premijos nugalėtojo pateiks spalio 25 dieną. Premija bus įteikta paskutinėje 2007 m. Europos Parlamento plenarinėje sesijoje gruodžio 11-ąją. Stebėti renginio vaizdo įrašą EP rezoliucija po 2006 m. Sacharovo premijos įteikimo
Laisvę Aung San Suu Kyi!
Atsižvelgdamas į Birmoje suintensyvėjusias represijas, Europos Parlamentas vykdo kampaniją dėl 1990 m. Sacharovo premijos laureatės Aung San Suu Kyi išlaisvinimo.
Milžiniškuose Briuselyje ir Strasbūre iškabintuose plakatuose reikalauja nedelsiant išlaisvinti šią opozicijos lyderę. Ši moteris – viena iš Sacharovo premijos laureatų, negalėjusių asmeniškai atsiimti apdovanojimo dėl nuolat besitęsiančių jos įkalinimų ir namų arešto.
Nobelio taikos premijos laureatė ir opozicijos politikė Aung San Suu Kyi, gimusi 1947 m. Birmoje, yra Nacionalinės demokratijos lygos (NDL) įkūrėja. Aung San Suu Kyi pasisako už nacionalinį dialogą, laisvus rinkimus, demokratiją ir žmogaus teisių gerbimą šiuo metu karinės chuntos valdomoje šalyje. Sacharovo premijos laureatai [pdf] Aung San Suu Kyi tinklapis
2007 m. Sacharovo premijos laureatu tapo Salih Mahmoud Osman
Salih Mahmoud Osman: 2007 m. Sacharovo premijos laureatas Šiemetinė Andrejaus Sacharovo vardu pavadinta Europos Parlamento premija gruodžio 11 d. buvo įteikta Sudano advokatui Salihui Mahmoudui Osmanui. Laureato, EP frakcijų vadovų išrinkto iš trijų kandidatų sąrašo, vardą spalio 25 d. plenariniame posėdyje paskelbė EP pirmininkas H.-G. Pöttering.
Europos Parlamento pirmininkas priminė laureato pasiaukojimą ginant Darfūro konflikto aukas. „Prievartos ir savavališko jėgos panaudojimo akivaizdoje Salih Mahmoud Osman lieka ištikimas dialogui ir teisingumui. Be teisingumo negali būti demokratijos “, – sakė Parlamento pirmininkas.
Pasak H.-G. Pötteringo, skirdamas Sacharovo premiją Salihui Mahmoudui Osmanui, Europos Parlamentas remia Darfūro balsu tapusio advokato pastangas, o per jas – įstatymo viršenybės įtvirtinimą Sudane. Kasmet gruodžio mėnesį įteikiamą Sacharovo premiją sudaro diplomas bei 50 tūkst. eurų čekis.
EP pirmininkas taip pat paskelbė, jog Pirmininkų sueiga nutarė papildomai pagerbti vienos iš kandidačių gauti Sacharovo premiją – pernai rudenį Maskvoje nužudytosios rusų žurnalistės Anos Politkovskajos – atminimą. Europos Parlamentas skyrė Sacharovo premiją Sudano teisininkui EP liepos 12 d. rezoliucija dėl padėties Darfūre Darfūro humanitarinės krizės sprendimo paieškos [vaizdo įrašas, 02:03, EN] [garso įrašas, 01:56, EN] [garso įrašas, 03:07, EN]
Vaizdinė 2007 m. Sacharovo premijos medžiaga
Sacharovo premija – svarbus apdovanojimas, skiriamas kovotojams už minties laisvę ir žmogaus teises. Šiemet ji bus įteikta kruvino Darfūro konflikto aukoms padedančiam Sudano advokatui Salih Mahmoud Osman.
Pateikus nuorodą į šį puslapį, jame esančia vaizdine medžiaga galima naudotis nemokamai: siųsti draugams, talpinti interneto dienoraščiuose, tinklalapiuose, interneto bendruomenių puslapiuose.
Platindami šią audiovizualinę medžiagą apie aktualias žmogaus teisių problemas ir kovotojus už teisingesnį pasaulį padėsite sužinoti kuo daugiau žmonių.
Apačioje esančiose nuorodose rasite 22 kalbomis sukurtas skirtingų dydžių reklamjuostes ir reklaminius skydelius (.gif formatu), plakatus (.pdf), vaizdo klipus (.mpeg, .wmv), „flash“ filmukus bei elektroninio pašto parašus. Vaizdinė 2007 m. Sacharovo premijos medžiaga „Flash“ filmukas
Sacharovo premijos laureatas Salih M. Osman: „Be teisingumo nebus taikos“
Salih M. Osman ragina nepamirši Darfūro žmonių Gruodžio 11 d. Sudano žmogaus teisių advokatui Salihui Mahmoudui Osmanui Strasbūre bus įteikta kasmetinė Europos Parlamento Sacharovo premija. Duodamas interviu prieš devynioliktąją premijos teikimo ceremoniją, Salih Osman ragino Europos lyderius nevengti moralinės ir teisinės atsakomybės ir apsaugoti civilius Darfūro gyventojus nuo genocido.
Sacharovo premija kasmet teikiama kovotojams su išnaudojimu, prievarta ir neteisybe. Ši premija – tai parama tiems, kurie paskiria savo gyvenimą laisvės ir teisingumo siekiui. Su 2007 m. Sacharovo premijos laureatu Salih M. M. Osman šnekėjomės apie teisingumo įgyvendinimą bei Darfūro konflikto aukų likimus. Europos Parlamento Sacharovo premija jums paskirta už pastangas demokratijos, dialogo ir įstatymo viršenybės įtvirtinimo srityje. Ar ši premija padės kovoti su neteisybe ir nebaudžiamumu Darfūre? Džiaugiuosi dėl visame Sudane ir Darfūre dirbančių žmogaus teisių gynėjų pastangų įvertinimo. Dirbame priešiškoje aplinkoje, tvyrant nuolatinei bauginimo atmosferai, esant suėmimo ir kankinimo grėsmei. Manau, jog turime moralinę atsakomybę padėti žmonėmis. Darfūro žmonių kančios neišmatuojamos. Man, teisininkui, tai, kas vyksta Darfūre, yra tolygu genocidui. Prisiminkime tokius epizodus kaip daugiau nei 400 tūkst. žmonių nužudymas ir 2 tūkst. kaimų nušlavimas nuo žemės paviršiaus. Žaginimas tampa karo įrankiu, niekinamos net 8 metų mergaitės. Neretai tai daroma vyriškos lyties giminaičių akivaizdoje, siekiant pažeminti ir juos. Nepaisant baisių žmogaus teisių ir tarptautinės humanitarinės teisės pažeidimų, teisingumo nesulaukta. Tvyro visiško nusikaltėlių nebaudžiamumo atmosfera. Taip yra todėl, kad neturime reikiamų įstatymų, mūsų teisinė sistema yra nekompetentinga ir nepasirengusi užtikrinti teisingumo. Jūsų šalį vis dar krečia žiaurus šimtus tūkstančių gyvybių kainavęs ir milijonus žmonių iš namų išvijęs konfliktas. Kur slypi taikos ir susitaikymo Darfūre viltis? Be teisingumo Darfūre ir Sudane nebus taikos. Taika neįmanoma be teisingumo – esminio taikos elemento, kurio neturime teisės pamiršti dėl jokių politinių priežasčių. Sudano pietuose žuvo daugiau nei 2 mln. žmonių, 4 mln. buvo priversti palikti namus. Teisingumas nereiškia keršto, jis būtinas ilgalaikei taikai ir susitaikymui. Žiaurų elgesį išgyvenusios aukos nesugebės pamiršti kančių – būtent todėl teisingumo klausimas yra toks svarbus. Ilgai tylėjusi tarptautinė bendruomenė ilgainiui pabudo. Ar Europa galėtų padaryti daugiau ir kokių praktinių žingsnių ji turėtų imtis? Daugeliui aukų tarptautinės bendruomenės pagalbos teko laukti per ilgais. Daugelis JT Saugumo Tarybos rezoliucijų nebuvo efektyviai įgyvendintos. Vis dėlto, būtent tarptautinės bendruomenės – Europos, Amerikos, Kanados – humanitarinė pagalba padėjo išgyventi daugiau nei 5 mln. žmonių. Europos žmonių parama padėjo išlikti nukentėjusiems nuo konflikto, tačiau šito negana. Būtina išsaugoti kasdien naikinamas žmonių gyvybes, padėti žmonėms saugiai ir oriai grįžti namo. Ar žmones galima palikti gyventi stovyklose ilgiau nei ketverius metus? Norime matyti didesnį Europos rūpestį, ir, kaip ir JAV, išvysti į palaikymo demonstracijas Europos gatvėse išėjusius žmones. Norime, kad Europa spaustų Sudano vyriausybę dėl hibridinių pajėgų įvedimo. Europa privalo į Darfūrą siųsti taikdarius nepaisydama Chartumo vyriausybės prieštaravimų – daugiau nei trejus metus Darfūre dislokuotos 7 tūkst. karių Afrikos Sąjungos pajėgos neišgali apginti žmonių gyvybių. Kviečiu Europos lyderius pamąstyti apie moralinę, etinę ir teisinę atsakomybę ginti žmonių gyvybes ir neleisti vyriausybei naikinti mūsų bendruomenių. Ar ši premija, kurią yra gavęs ir Nelsonas Mandela, pagelbės jūsų darbe? Didelė garbė gauti apdovanojimą, kurį yra gavusi legenda – Nelsonas Mandela. Esu pasiryžęs būtinai susitikti su šia asmenybe. Tai, kad Europos Parlamentas, skyręs Sacharovo premiją N. Mandelai, šiemet priėmė sprendimą skirti ją man, yra nepaprasta. Žinojimas, kad dar daugiau žmonių sužinos apie mano veiklą, teikia man drąsos ir ryžto. Žmonės suvokia, jog ši premija skiriama ne tik man, bet ir visam Darfūrui, Sudanui ir Afrikai. Sudano teisininkui Europos Parlamente įteikta Sacharovo premija Salih M. Osman interviu [vaizdo įrašas, EN] Apžvalga: padėtis Sudane ir Darfūre Tarptautinė žmogaus teisių diena [EN] „Flash“ filmukas apie situaciją Darfūre garso įrašas, EN, 06:57 garso įrašas, EN, 25:46 garso įrašas, EN, 33:28
„Flash“ filmukas apie Sacharovo premijos laureatą
Norėdami žiūrėti filmuką apie Salih M. Osman veiklą, spustelėkite apačioje pateikiamą nuorodą. „Flash“ filmukas apie Sacharovo premijos laureatą
LT
1
PHOTO
20070911PHT10279.jpg
LT
2
LINK
/meetdocs/2004_2009/organes/droi/droi_20070911_1100_afet_deve.htm
LT
4
LINK
/comparl/afet/droi/sakharov/default.htm
LT
5
LINK
/eplive/vod/video_lt.htm?Ex=sakharov
LT
6
MULTIMEDIA
20070927MLT10870.wmv
LT
7
PHOTO
20070925PHT10655.jpg
LT
10
LINK
/eplive/public/multimediaav_page/10700-20070925MAV10699-AUDIO/default_lt.htm
LT
11
MULTIMEDIA
20070925MLT10710.wmv
LT
12
PHOTO
20071009PHT11431.jpg
LT
17
MULTIMEDIA
20071009MLT11425.pdf
LT
18
PHOTO
20071009PHT11427.jpg
LT
20
LINK
/meetdocs/2004_2009/documents/dv/696/696365/696365lt.pdf
LT
21
MULTIMEDIA
20071009MLT11417.pdf
LT
22
PHOTO
20071009PHT11429.jpg
LT
24
LINK
http://zengjinyan.spaces.live.com/default.aspx?_c01_MemberProfileTile=showdefault&_c=MemberProfileTile
LT
26
MULTIMEDIA
20071009MLT11415.pdf
LT
27
PHOTO
20071010PHT11443.jpg
LT
28
LINK
mms://wm.streampower.be/ep/archive/ep-video1_en_20071011_002.wmv
LT
30
PHOTO
20071019PHT11924.jpg
LT
31
LINK
/eplive/expert/multimedia/20061211MLT01313/media_20061211MLT01313.pdf
LT
32
LINK
http://www.dassk.com/
LT
33
PHOTO
20071025PHT12493.jpg
LT
37
MULTIMEDIA
20071025MLT12485.wmv
LT
38
MULTIMEDIA
20071025MLT12503.asf
LT
39
MULTIMEDIA
20071025MLT12507.mp3
LT
40
PHOTO
20071126PHT13668.jpg
LT
41
LINK
/sakharov_2007_package/default.htm
LT
42
LINK
/sakharov_2007_package/module_lt.htm
LT
43
PHOTO
20071128PHT14004.jpg
LT
45
LINK
/meetdocs/2004_2009/documents/dv/696/696365/696365lt.pdf
LT
46
LINK
/meetdocs/2004_2009/documents/dv/696/696365/696365lt.pdf
LT
47
LINK
http://www.coe.int/t/dc/files/events/2007_journee_humanrights/default_EN.asp?
LT
48
LINK
/sakharov_2007_package/module_lt.htm
LT
49
MULTIMEDIA
20071205MLT14298.mp3
LT
50
MULTIMEDIA
20071211MLT14861.asf
LT
51
MULTIMEDIA
20071211MLT14868.asf
LT
52
LINK
/sakharov_2007_package/module_lt.htm
-//EP//TEXT IM-PRESS 20060911FCS10501 0 NOT XML V0//LT
-//EP//TEXT IM-PRESS 20070924IPR10614 0 NOT XML V0//LT
-//EP//TEXT IM-PRESS 20070919BKG10509 0 NOT XML V0//LT
-//EP//TEXT IM-PRESS 20061123STO00262 0 NOT XML V0//LT
-//EP//TEXT IM-PRESS 20070924IPR10614 0 NOT XML V0//LT
-//EP//TEXT IM-PRESS 20070420STO05500 0 NOT XML V0//LT
-//EP//TEXT IM-PRESS 20070524FCS07079 0 NOT XML V0//LT
-//EP//TEXT IM-PRESS 20070601FCS07344 0 NOT XML V0//LT
-//EP//TEXT IM-PRESS 20060718STO09901 0 NOT XML V0//LT
-//EP//TEXT IM-PRESS 20071126STO13639 0 NOT XML V0//LT
-//EP//TEXT TA P6-TA-2006-0601 0 NOT XML V0//LT
-//EP//TEXT IM-PRESS 20071024IPR12329 0 NOT XML V0//LT
-//EP//TEXT TA P6-TA-2007-0342 0 NOT XML V0//LT
-//EP//TEXT IM-PRESS 20070601FCS07344 0 NOT XML V0//LT
-//EP//TEXT IM-PRESS 20071211IPR14773 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
