Radijo spektro reforma suteiks naujų dažnių mobiliajam internetui
Žinių visuomenė
Plenarinė sesija
2011-05-11 - 13:48
Iki 2013-ųjų interneto ryšys, o iki 2020-ųjų – spartusis internetas turės būti pasiekiamas visose ES vietovėse. Tam turės būti atlaisvinti radijo dažniai, šiuo metu daugiausia naudojami analoginės televizijos. Tai numatančią ES strategiją europarlamentarai įvertino trečiadienį priimtoje rezoliucijoje (615 balsų už, 26 prieš, 16 susilaikė).
Mobiliojo duomenų perdavimo poreikis sparčiai didėja kartu su naujomis paslaugomis, tokiomis kaip vaizdo pokalbiai, mobilioji televizija, distancinė sveikatos diagnostika, naujoviški energetikos tinklai bei siuntų stebėsena. Joms reikia naujų radijo dažnių, kurie atsirastų atlaisvinus dalį esamo radijo bei televizijos dažnių spektro.
Pagal esamus Europos Komisijos planus, ES šalys turėtų iki 2013 m. pradžios atlaisvinti 800 MHz dažnių juostą plačiajuosčio interneto paslaugoms. Europarlamentarai tam pritaria, tačiau siekia numatyti galimybę atidėti šį reikalavimą šalyse, kuriose dėl to gali iškilti koordinavimo problemų su kaimyninėmis šalimis. Savo ruožtu Parlamentas siūlo įsipareigoti iki 2015-ųjų mobiliajam internetui atlaisvinti dar daugiau dažnių iki 1200 MHz, taip pat ateityje pradėti naudoti šiam tikslui 1,5 bei 2,3 GHz dažnių juostas bei ištirti galimybę tam naudoti 700 MHz dažnių juostą.
Lietuvos atveju iškiltų problemų su Rusija, kuri naudoja 800 MHz dažnių juostą oro navigacijai. Rusija reikalauja 400 km apsauginės juostos aplink jos teritoriją, kurioje ši dažnių juosta nebūtų naudojama kitiems tikslams. Lietuvos plačiajuosčio mobiliojo ryšio operatoriai šiuo metu naudoja 3,5 GHz dažnių juostą, taip pat rengiasi naudoti 1,8 GHz dažnių juostą.
EP pranešėjas šiuo klausimu Gunnar Hökmark (Europos liaudies partija, Švedija) teigė: „Mano siekis – kad Europa turėtų didžiausius plačiajuosčio interneto pajėgumus ir didžiausią greitį, nes tuomet pas mus ims bazuotis visos naujos paslaugos, kurios itin svarbios šiandieninei ekonomikai. Noriu, kad Europa taptų namais ateinančių kartų bendrovėms, panašioms į Google, Yahoo, Apple ir kitas, kurios skatina konkurenciją ir kuria naujoves.“
Pagal įprastą teisėkūros procedūrą Parlamento priimtus pakeitimus toliau svarstys ES Taryba. Tikėtinas antrasis svarstymas.
Įprasta teisėkūros procedūra, pirmasis svarstymas. Svarstymas: 2011-05-09. Balsavimas: 2011-05-11 20110510IPR19123 Priimti tekstai bus paskelbti čia (pasirinkti 2011-05-11 ) Diskusijos vaizdo įrašas (pasirinkti 2011-05-09) Pranešėjas Gunnar HÖKMARK (EPP, SV)
LT
1
LINK
/activities/plenary/ta/calendar.do?language=LT
LT
2
LINK
/wps-europarl-internet/frd/vod/research-by-date?language=lt
LT
3
LINK
/members/expert/alphaOrder/view.do?language=LT&id=28124
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
