Komisijos nario G. Oettingerio atsakymas Komisijos vardu
(2011 m. vasario 9 d.)
Energijos vartojimo efektyvumas – prioritetas, nurodytas 2010 m. lapkričio pradžioje Komisijos paskelbtoje ES strategijoje „Energetika 2020 m.“. Būsimajame Energijos vartojimo efektyvumo plane bus išdėstyti politikos veiksmai, kuriais iki 2020 m. bus priartėta prie ES 20 proc. energijos taupymo tikslo.
Plane bus neabejotinai atsižvelgta į tai, kad daug energijos sutaupyti galima pastatuose. Direktyva 2002/91/EB 2002 m. gruodžio 16 d. Europos Parlamento ir Tarybos direktyva 2002/91/EB dėl pastatų energinio naudingumo (OL L 1, 2003 1 4). jau nustatyti būtinieji naujų ir esamų pastatų energinio naudingumo reikalavimai, energinio naudingumo sertifikatas ir techninės pastato sistemos tikrinimo sistema. Nauja redakcija išdėstytoje Direktyvoje 2010/31/ES 2010 m. gegužės 19 d. Europos Parlamento ir Tarybos direktyva 2010/31/EB dėl pastatų energinio naudingumo (nauja redakcija) (OL L 153, 2010 6 18). šie valstybių narių įpareigojimai išplėsti nustačius sąnaudų atžvilgiu optimalaus pastatų energinio naudingumo būtinųjų reikalavimų lygmens apskaičiavimo metodą ir įpareigojimą ne vėliau kaip iki 2021 m. pasiekti, kad visuose naujuose pastatuose energijos būtų sunaudojama labai mažai, ir numačius papildomas energinio naudingumo sertifikatų bei veiksmingų patikrų nuostatas.
Komisija įsipareigoja užtikrinti, kad valstybės narės šiuos įpareigojimus vykdytų veiksmingai. Ji pradėjo kelių valstybių narių padarytų su Direktyva 2002/91/EB susijusių pažeidimų nagrinėjimo procedūras ir dabar nagrinėja kelis skundus dėl tos direktyvos įgyvendinimo. Be to, Komisija ketina naujame Energijos vartojimo efektyvumo veiksmų plane pateikti papildomų priemonių.
Dėl konkrečios padėties Lietuvoje Komisija supranta, kad Lietuva pradėjo teisės aktų peržiūrą, kad įgyvendintų Direktyvoje 2010/31/ES nustatytus reikalavimus. Komisijos žiniomis, 2009 m. lapkričio mėn. Vilniuje buvo pastatytas pirmasis pasyvus namas; Lietuva pasinaudojo Europos regioninės plėtros fondo ir Europos investicijų banko teikiamomis galimybėmis, kad įvairiais būdais padidintų būsto energijos vartojimo efektyvumą. Lietuvos būsto ir urbanistinės plėtros agentūros duomenimis, iki 2010 m. pabaigos pagal Lietuvos būsto atnaujinimo programą atnaujinta 540 daugiabučių namų http://www.atnaujinkbusta.lt/index.php/lt/nv/atnaujink-busta/naujienos/metinis-pranesimas . Septyni Lietuvos miestai pasirašė Merų paktą ir įsipareigojo dėti dideles pastangas, kad skatintų didinti energijos vartojimo efektyvumą ir vartoti atsinaujinančiųjų išteklių energiją.
