P6_TA(2004)0104
ES-Komorų protokolo dėl žvejybos pratęsimas *
A6-0040/2004
Europos Parlamento teisėkūros rezoliucija dėl pasiūlymo dėl Tarybos reglamento dėl susitarimo, kuriuo laikotarpiui nuo 2004 m. vasario 28 d. iki 2004 m. gruodžio 31 d. pratęsiamas protokolo, nustatančio žvejybos galimybes ir finansinį įnašą, numatytus Europos ekonominės bendrijos ir Komorų Federacinės Islamo Respublikos sudarytame susitarime dėl žvejybos prie Komorų, galiojimas, sudarymo pasikeičiant raštais ( KOM(2004)0540 – C6-0115/2004 – 2004/0185(CNS))
(Konsultavimosi procedūra)
Europos Parlamentas
, –
atsižvelgdamas į pasiūlymą dėl Tarybos reglamento ( KOM(2004)0540 ) Dar nepaskelbtas OL.
,
–
atsižvelgdamas į EB sutarties 37 straipsnį ir 300 straipsnio 2 dalį,
–
atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba su juo konsultavosi ( C6-0115/2004 ),
–
atsižvelgdamas į Darbo tvarkos taisyklių 51 straipsnį ir 83 straipsnio 7 dalį,
–
atsižvelgdamas į Žuvininkystės komiteto pranešimą ir Biudžeto komiteto nuomonę ( A6-0040/2004 ),
1.
pritaria pasiūlymui dėl Tarybos reglamento su pakeitimais ir pritaria susitarimo sudarymui;
2.
paveda Pirmininkui perduoti Parlamento poziciją Tarybai ir Komisijai, valstybių narių ir Komorų Sąjungos vyriausybėms ir parlamentams.
Komisijos siūlomas tekstas Parlamento pakeitimai 1 pakeitimas 3a straipsnis (naujas)
3a straipsnis
Iki baigiantis pratęstam protokolo galiojimo terminui ir prieš sudarant bet kokį susitarimą dėl jo atnaujinimo, siekiant įvertinti susitarimo ekonominį ir socialinį poveikį bei poveikį aplinkai, Komisija pateikia Parlamentui ir Tarybai ataskaitą apie protokolo taikymą, apimančią tikslinėms priemonėms skirtų lėšų panaudojimo analizę.
2 pakeitimas 3b straipsnis (naujas)
3b straipsnis
1.
Taryba, remdamasi 3a straipsnyje nurodyta ataskaita ir pasikonsultavusi su Europos Parlamentu, leidžia Komisijai, jei tinkama, pradėti derybas dėl naujo protokolo sudarymo.
2.
Komisija parengia diskusijų dokumentą, kuriame numatomi galimi būdai, kaip pasiekti daugiau skaidrumo ir atskaitomybės įgyvendinant žuvininkystės susitarimuose numatytas tikslines priemones.
