GALUTINIS
A6-0065/2007
13.3.2007
*
PRANEŠIMAS
dėl pasiūlymo dėl Tarybos sprendimo dėl Bendrijos dalyvavimo didinant Europos investicijų fondo kapitalą
(COM(2006)0621 – C6‑0426/2006 – 2006/0203(CNS))
Biudžeto komitetas
Pranešėjas:
Esko Seppänen
PE 384.565v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................6
AIŠKINAMOJI DALIS..............................................................................................................7
PROCEDŪRA.............................................................................................................................9
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Bendrijos dalyvavimo didinant Europos investicijų fondo kapitalą
( COM(2006)0621 – C6‑0426/2006 – 2006/0203(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos pasiūlymą Tarybai ( COM(2006)0621 )
Dar nepaskelbta Oficialiajame leidinyje. ,
– atsižvelgdamas į 1994 m. birželio 6 d. Tarybos sprendimą 94/375/EB dėl Bendrijos narystės Europos investicijų fonde
OL L 173, 1994 7 7, p. 12. , pagal kurį Taryba kreipėsi į Parlamentą dėl konsultacijos ( C6-0426/2007 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Biudžeto komiteto pranešimą ( A6‑0065/2007 ),
1. pritaria Komisijos pasiūlymui;
2. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
4. paveda Pirmininkui perduoti Parlamento poziciją Tarybai ir Komisijai.
AIŠKINAMOJI DALIS
Įvadas
Europos investicijų fondas buvo įsteigtas 1994 m. remiantis EB sutarties 308 straipsniu. Jo uždavinys – prisidėti prie Bendrijos tikslų įgyvendinimo suteikiant įmonėms garantijų ir rizikos kapitalo; fondas ypač nukreipia savo veiklą į MVĮ. Kalbant apie jo nuosavais ištekliais grindžiamą veiklą, Europos investicijų fondas įmonėms tiesiogiai neteikia lėšų; jis veikia per finansinius tarpininkus, pvz., per rizikos kapitalo fondus ar garantijų institucijas. Pastaraisiais metais EIF pelnas nuolat didėjo ir fondas nepatyrė nuostolių; tačiau negalima atmesti nuostolių tikimybės ateityje.
Pagal statutą EIF veikia ES valstybių narių ir stojančių šalių teritorijoje, taip pat kaimyninėse šalyse, jei tai susiję su pasienio projektais.
Nominali pasirašytojo kapitalo vertė siekia 2 milijardus eurų (2000 nominalios vertės akcijų, kiekvienos iš jų vertė – 1 milijonas eurų) ir nustatytas įmokėto kapitalo lygis – 20 proc. EIF akcininkai yra Europos investicijų bankas, Europos bendrija, atstovaujama Europos Komisijos, ir įvairios finansinės institucijos. Šiuo metu Bendrijai priklauso 30 proc. EIF akcijų.
Pasiūlymo santrauka ir jo komentarai
Pagal gautą informaciją EIF išnaudos nuosavus išteklius iki 2007 m. vidurio. Dabar siūloma padidinti fondo kapitalą siekiant tęsti jo nuosavais ištekliais grindžiamą veiklą ir įgaliojimus (pagal bendro investavimo principus).
Siūloma kapitalą padidinti 50 proc. padidinant pasirašytojo kapitalo nominaliąją vertę iki 3 milijardų eurų ir išleidžiant 1000 nominalios 1 milijono eurų vertės naujų akcijų. Komisija jas išpirktų per ketverius metus (2007–2010), kad iki 2010 m. pabaigos būtų išlaikytas jos 30 proc. dalyvavimo lygis.
Kalbant apie biudžeto aspektus, reikia pažymėti, kad faktinė už akcijas mokama kaina skiriasi nuo nominalios kainos ir priklauso nuo fondo veiklos. Taigi biudžeto lėšų poreikis gali būti vertinamas tik atsižvelgiant į ankstesnę padėtį. Apytikris vertinimas pateikiamas lentelėje.
Lentelė. Orientacinis akcijų skaičiaus ir biudžeto lėšų poreikio, susijusių su siūlomu EIF kapitalo didinimu, paskirstymas (įvertinimas, kuris vėliau turės būti patvirtintas atsižvelgiant į būsimus fondo veiklos rezultatus)
2007
2008
2009
2010
Iš viso
Orientacinis akcijų, kurias pasirašys akcininkai, skaičius
790
90
89
26
1000
Orientacinis akcijų, kurias pasirašys Komisija, skaičius
95
90
89
26
300
Orientacinė metinė akcijų kaina (eurais)
326 526
338 912
351 406
364 376
Orientacinis biudžeto lėšų poreikis (eurais)
31 019 970
30 502 080
31 275 134
9 473 776
102 270 960
Šaltinis. Pasiūlymo dėl Tarybos sprendimo (COM (2006)621) priedas
Bendrija akcijų pirkimo išlaidas padengtų iš dviejų finansinių šaltinių.
§ Pirma, pagal paskutinę finansinę programą, kaip 2007 m. sausio 26 d. pranešė Komisija, bendra 100 milijonų eurų suma 2007–2010 m. (25 milijonai eurų per metus) buvo numatyta Bendrijos biudžete naujai išleistų EIF akcijų pirkimui finansuoti pagal 01 04 09 biudžeto eilutę. Ši programa identiška prieš tai buvusiai 2006 m. gegužės mėn. programai, o tai reikia palankiai įvertinti.
§ Antra, siūloma likusias išlaidas padengti iš EIF Bendrijos gautais dividendais (850 biudžeto eilutė), kurie būtų laikomi asignuotosiomis pajamomis pagal Finansinio reglamento 18 straipsnio 2 dalį.
Dividendų suma, kaip ir akcijų kaina, gali būti vertinama tik remiantis ankstesne EIF veikla. Komisija įvertino, kad turėtų pakakti šių finansinių šaltinių, ir, jei labai padidėtų akcijų kaina su tuo susijusios išlaidos galėtų būti kompensuojamos tuo pat metu iš padidėjusių dividendų.
Pranešėjas siūlo pritarti Komisijos pasiūlymui be pakeitimų, sutinkant su kapitalo didinimu ir dividendų naudojimu šiuo tikslu. Iš tiesų atrodo, kad EIF tinkamai vykdo savo užduotis, taigi, siekiant Bendrijos tikslų ekonominio vystymosi, MVĮ ir naujovių srityje, fondui turėtų būti skirta finansinių priemonių savo veiklai tęsti.
Be to, pasiūlyme numatyta, kad Europos Parlamentui ir Tarybai tiesiogiai bus perduodama EIF metinė ataskaita, kurią iki šiol abiem institucijoms pateikdavo tik Komisija. Pranešėjas mano, kad šis pasiūlymas – pažanga, padidinanti skaidrumą ir užtikrinanti greitesnį informacijos pateikimą Parlamentui, ir siūlo pasiūlymui pritarti.
PROCEDŪRA
Pavadinimas
Bendrijos dalyvavimas didinant Europos investicijų fondo kapitalą
Nuorodos
COM(2006)0621 - C6-0426/2006 - 2006/0203(CNS)
Konsultacijos su EP data
17.11.2006
Atsakingas komitetas
Paskelbimo plenariniame posėdyje data
BUDG
29.11.2006
Pranešėjas(-ai)
Paskyrimo data
Esko Seppänen
20.9.2004
Svarstymas komitete
26.2.2007
12.3.2007
Priėmimo data
12.3.2007
Galutinio balsavimo rezultatai
+:
–:
0:
29
0
0
Posėdyje per galutinį balsavimą dalyvavę nariai
Reimer Böge, Paulo Casaca, Brigitte Douay, James Elles, Salvador Garriga Polledo, Ingeborg Gräßle, Louis Grech, Catherine Guy-Quint, Jutta Haug, Anne E. Jensen, Wiesław Stefan Kuc, Zbigniew Krzysztof Kuźmiuk, Alain Lamassoure, Janusz Lewandowski, Nils Lundgren, Vladimír Maňka, Francesco Musotto, Gianni Pittella, Esko Seppänen, László Surján, Helga Trüpel, Kyösti Virrankoski, Ralf Walter
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Thijs Berman, Richard Corbett, Bárbara Dührkop Dührkop, Hans-Peter Martin, Paul Rübig, Margarita Starkevičiūtė
