Geltonasis vilkikas – kelyje prieš diskriminaciją
Moterų teisės/Lygios galimybės
2007-05-03 - 16:36
Geltonasis vilkikas neaplenks ir Lietuvos
Balandžio 25 d. prie Europos Parlamento pastato Strasbūre prasidėjo 18 tūkst. kilometrų 21 ES valstybėje įveiksiančio geltonojo sunkvežimio kelionė. Lygių galimybių visiems metais jis veža įvairovės kaip priešnuodžio diskriminacijai žinią. Geltonasis vilkikas skelbia kovą su diskriminacija dėl rasės, lyties, amžiaus, neįgalumo ir lytinės orientacijos bei primena, kaip kovoti už savo teises. Geltonojo vilkiko iniciatyvai abejingų neliko – ją palaiko visų Parlamento frakcijų atstovai.
„ES buvo sukurta iš Antrojo pasaulinio karo pelenų, kuriame žmonės dėl savo religijos, įsitikinimų ar lytinės orientacijos atsidurdavo koncentracijos stovyklose. Mes pasiryžę sukurti Europą, kurioje visi bus lygūs, ir jei kas nors bus puolami – mes privalėsime juos ginti“, – šnekėjo socialistų frakcijos narys iš Jungtinės Karalystės Michael Cashman.
Mano, tavo, jos ir jo teisės
Gegužės 25 d. į Lietuvą užsuksiančio geltonojo vilkiko tikslas – informacijos apie kiekvieno iš mūsų teises bei prieš diskriminaciją nukreiptus įstatymus skleidimas. Pasak pranešimą apie Lygių galimybių visiems metus rengiančios Prancūzijos socialistų atstovės Martine Roure, ES priimami teisės aktai pakankamai sudėtingi, todėl ne visada gerai žinomi.
Taigi, geltonasis sunkvežimis rieda link jūsų, o jam atvykus prisijungę vietiniai projekto partneriai – nevyriausybinės organizacijos ir valdžios institucijų atstovai – suteiks visapusišką informaciją apie jūsų teises.
Dėmesys neįgaliesiems
Kaip paisoma 37 mln. ES gyvenančių neįgaliųjų teisių? Pasak prie kelionę pradedančio vilkiko šnekėjusios britų liberaldemokratės Liz Lynne, turime užtikrinti, jog lygybę užtikrinantys įstatymai būtų vienodai taikomi visoje ES ir visuose sektoriuose.
Jau ketvirtą kartą per Europą važiuojančiame geltonajame vilkike įtaisytas specialus keltas neįgaliųjų vežimėliams – tereikia tik spustelėti mygtuką – o taip pat specialius Brailio vaizduoklis. Lankytojai gali išbandyti, ką reiškia turėti neįgalumą: atsisėdę vežimėlyje bandyti apvažiuoti kliūtis, naudojantis ribotais jutimais stengtis atspėti garsus, kvapus ir daiktus.
Daug įdomių užduočių
Vilkike jūsų lauks karaoke konkursas, kuriame galėsite dainuoti „Įvairovės karaokės“ kompaktinio disko dainas, tarp jų – Aretos Franklin „Respect“ ir Depeche Mode „People are people“.
Nepraleiskite ir „Stereotipų laužymo“ plakatų parodos bei viktorinos. Ką žinote apie Europos Sąjungą, antidiskriminacinę politiką ir kampaniją „Už įvairovę. Prieš diskriminavimą“? Važiuojam toliau !
20070502STO06193 Vilkikas pradeda 2007 m. kelionę po Europą „Už įvairovę. Prieš diskriminavimą.“: renginiai, konkursai, apdovanojimai Europos lygių galimybių metų svetainė Kova su diskriminacija ir stereotipais: daugiau straipsnių
LT
1
PHOTO
20070502PHT06267.jpg
LT
2
LINK
http://www.truck07.stop-discrimination.info/1126.0.html
LT
3
LINK
http://www.stop-discrimination.info/index.php?id=2186
LT
4
LINK
http://ec.europa.eu/employment_social/eyeq/index.cfm?language=LT
LT
5
LINK
/news/public/documents_par_theme/902/default_lt.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
