Klausimas Nr. H-000007/2011
Komisijai
2011 m. sausio mėn. sesija
Darbo tvarkos taisyklių 116 straipsnis
Charalampos Angourakis
(GUE/NGL) Tema: Istorinės tiesos klastojimui - ne
2010 m. gruodžio mėn. Bulgarijos, Čekijos Respublikos, Latvijos, Lietuvos, Rumunijos ir Vengrijos, kuri nuo 2011 m. sausio 1 d. pirmininkauja Tarybai, užsienio reikalų ministrai Komisijai skirtame laiške paprašė visoje Europos Sąjungoje vykdyti asmenų, kurie nepripažįsta vadinamųjų komunizmo nusikaltimų Rytų Europos vadinamosiose totalitarinėse valstybėse, baudžiamąjį persekiojimą. Tai yra pavojingas bandymas plačiu mastu vykdyti baudžiamąjį persekiojimą ir taikyti priemones, kurios šiose šešiose šalyse taikomos komunistams ir komunistų partijoms bei asmenims, kurie nesutinka su nepriimtinu komunizmo ir fašizmo sutapatinimu. Neatsitiktinai tai vyksta esant didelei kapitalistinei ekonomikos krizei ir tuo metu, kai intensyvėja darbo klasės ir liaudies kova.
Ar Komisija pritaria šių šešių ministrų laiške išdėstytoms sampratoms, motyvams ir pasiūlymams? Ar Komisija sutinka, kad reikia panaikinti draudimus, taikomus Rytų Europoje ir Baltijos šalyse veikiančioms komunistinėms partijoms ir komunistinio jaunimo veiksmams, bei jų persekiojimą, panaikinti komunistinių simbolių draudimą ir antikomunistinius įstatymus bei atšaukti įstatymus, pagal kuriuos leidžiama persekioti visus tuos, kurie nesutinka su nepriimtinu komunizmo ir nacizmo sutapatinimu bei su Antrojo pasaulinio karo istorijos klastojimu?
