Jaunieji žurnalistai prisideda prie Europos kūrimo
Jaunimas
2007-06-29 - 12:21
Šią savaitę Briuselyje susirinko 270 jaunų žurnalistų bei žurnalistikos studentų iš visų ES šalių, tarp jų - ir septyni lietuviai. Jie dalyvavo pirmą kartą surengtose Europos jaunimo žiniasklaidos dienose. Susitikę su europarlamentarais, Europos Komisijos ir ES Tarybos atstovais jaunieji žurnalistai aptarė Europos reikalus, taip pat turėjo progą išbandyti jėgas kurdami žiniasklaidos produktą – fotoreportažą, radijo programą ar internetinės televizijos laidą.
Renginio dalyvius pasveikinęs Europos Parlamento pirmininkas Hans-Gert Pöttering pasidžiaugė galimybe išklausyti jaunųjų žurnalistų nuomones. „Jauni žmonės nesijaučia išklausyti“, – sakė EP pirmininkas ir pridūrė: „Mums reikia jūsų paramos formuojant visuomenę“. Parlamento vadovas paragino jaunuosius žurnalistus būti atviriems ir neapsiriboti savo valstybėmis svarstant Europos ateitį.
Renginį kartu organizavo Europos Parlamentas ir „European Youth Press“ organizacija. Dalyvius iš visų ES šalių, kurių amžiaus vidurkis – 23 metai, komisija atrinko iš daugiau kaip dviejų tūkstančių paraiškovų.
Patys jaunieji žurnalistai aprašė savo įspūdžius iš renginio straipsnyje, kurį rasite EP tinklalapyje.
20070625IPR08234
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
