EP nariai ragina skleisti žinią apie pagalbos telefoną 112
Civilinė sauga
2007-09-06 - 13:31
Šį numerį turėtų žinoti kiekvienas
Ketvirtadienį Europos Parlamentas patvirtino rašytinį pareiškimą, kuriame paragino užtikrinti pagalbos telefono linijos 112 veiksmingumą visose ES šalyse.
„Veiksmingas pagalbos telefonu 112 teikimas yra svarbus visiems po ES laisvai judantiems piliečiams“, – sakoma pareiškime. Europarlamentarai pažymi, jog geros kokybės pagalbos telefono linija gali padėti išgelbėti daug gyvybių ir palengvinti žmonių kančias.
Tuo tarpu apklausos rodo, jog du trečdaliai ES piliečių nežino 112 linijos arba ją žino netiksliai. Todėl EP nariai ragina Sąjungos valstybes ir Europos Komisiją imtis priemonių ir rasti išteklių tam, „kad būtų užtikrinta veiksminga telefonu 112 teikiama paslauga visoje ES“. Taip pat siūloma atlikti nešališką šios paslaugos kokybės įvertinimą visose Sąjungos šalyse.
Šį pareiškimą inicijavo penki europarlamentarai – Diana Wallis (Liberalų ir demokratų aljansas, Jungtinė Karalystė), Gerard Onesta (Žalieji, Prancūzija), Marc Tarabella (Socialistai, Belgija), Alejo Vidal-Quadras (Europos liaudies partija, Ispanija) ir Dimitrios Papadimoulis (Europos vieningieji kairieji, Graikija). Kalbėdami Strasbūre, šie EP nariai pažymėjo: „Tragiškos gamtos nelaimės, ištikusios Europą šią vasarą, mums primena, kaip svarbu visiems mūsų piliečiams žinoti šį pagalbos numerį, kuris jau veikia 27 ES šalyse. Kitas aspektas – į skambučius turi būti atsakoma kvalifikuotai“. Deputatai pasiūlė vasario 11-ąją paskelbti 112 tarnybos propagavimo Europoje diena.
Šį rašytinį pareiškimą jau pasirašė rekordinis skaičius europarlamentarų – 530. Kad pareiškimas būtų oficialiai patvirtintas Parlamento, jį turėjo pasirašyti absoliuti dauguma parlamentarų (bent 393).
Patvirtinta: 2007-09-06
20070906IPR10134 Pagalbos telefono linijai 112 skirtas tinklalapis
LT
1
PHOTO
20070906PHT10136.jpg
LT
2
LINK
http://ec.europa.eu/environment/civil/prote/112/112_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
