Klausimas Nr. H-0557/2010
Tarybai
2010 m. lapkričio mėn. sesija
Darbo tvarkos taisyklių 116 straipsnis
Georgios Toussas
(GUE/NGL) Tema: Neleistinas Čilės komunistų partijos nario suėmimas pateikus visiškai suklastotus kaltinimus
Čilės valdžios institucijoms areštavus ir prevenciškai kalinant Čilės komunistų partijos narį Manuelį Olate Sespedes, kuris turi būti perduotas reakcinei Kolumbijos vyriausybei dėl kaltinimų turint ryšių su FARC, sukuriamas itin pavojingas precedentas, susijęs su demokratinėmis teisėmis ir laisvėmis. Kaltinimai Manueliui Olate Sespedes, kuris taip pat yra Bolivijos kontinentinio judėjimo ir daugelio Kolumbijos organizacijų, siekiančių teikti paramą gyventojams, narys, grindžiami akivaizdžiai suklastotais įrodymais, kurie Interpolui nėra įtikinami ir kurie rasti vyresniojo FARC nario Raoulio Reyes, nužudyto 2008 m. Ekvadore neteisėtos Kolumbijos kariuomenės operacijos metu, kompiuteryje.
Ar Taryba smerkia vadinamąją raganų medžioklę, kurią įvairios reakcinės vyriausybės ir slaptosios tarnybos pasitelkdamos melagingus įrodymus, kuriuos galbūt gavo iš Raoul Reyes kompiuterio, vykdo prieš judėjimus, atstovaujančius Lotynų Amerikos gyventojams ir komunistų organizacijoms?
