Aplinka ir visuomene besirūpinantis verslas: taisyklė ar išimtis?
Socialinė politika
2007-03-22 - 17:49
Kovojama su tamsiąja verslo puse
Įmonės visų pirma rūpinasi pelnu ir darbo vietų kūrimu, tačiau Europoje iš jų tikimasi vis daugiau socialinės atsakomybės ir tarnavimo platesniems visuomenės interesams. Įmonių socialinė atsakomybė (ĮSA) tampa ne tik vis dažniau linksniuojamu terminu, bet ir praktikoje įsivyraujančia realybe. Praeitą savaitę patvirtintame pranešime europarlamentarai ragino ĮSA įtraukti į visas europinės politikos sritis bei svarstyti galimybę ilgainiui pereiti prie privalomų standartų.
Socialiai atsakinga įmonė rūpinasi aplinka, kurioje ji veikia. Tai apima ir etišką gamybos procesą, rūpinimąsi darbuotojais, konsultavimąsi su vietos bendruomene ir nevyriausybinėmis organizacijomis prieš imantis svarbių projektų.
Dar 1999 m. priimtoje rezoliucijoje Parlamentas reikalavo priimti privalomą elgesio kodeksą, apibrėžiantį ES bendrovių atsakomybę aplinkosaugos, darbo sąlygų ir žmogaus teisių srityje, kurių turėtų būti laikomasi ir už ES ribų.
Nuo savanoriškos iniciatyvos iki privalomų standartų
Parlamentas džiaugiasi, jog vis daugiau ES bendrovių pastaruoju metu savanoriškai skelbia socialines ir aplinkosaugines ataskaitas. Įmonėms vis labiau rūpi demonstruoti savo socialinę atsakomybę, tuo tarpu vartotojai ima vengti „neetiškų produktų“, pagamintų išnaudojant vaikus, nepaisant žmogaus teisių ar pažeidžiant kitas etikos normas.
Britų leiboristo Richard Howitt parengtame pranešime, kurį parlamentas patvirtino praėjusioje plenarinėje sesijoje, siūloma plėsti ĮSA iniciatyvas. Tarp europarlamentarų pasiūlymų – pažangiosios patirties sklaida ir sektinų pavyzdžių skelbimas, ĮSA principų įtraukimas į visas ES politikos sritis ir programas, privalomų socialinių bei aplinkosauginių ataskaitų teikimo nustatymas. Parlamentas palaiko produktų, pagamintų laikantis socialinių ir aplinkosauginių standartų, žymėjimo etiketėmis iniciatyvas.
Būtina užtikrinti, kad ES šalys ir Komisija remtų ir skatintų taikyti pagrindinius Tarptautinės darbo organizacijos standartus, įskaitant ir užsienyje veiklą vykdančias Europos bendroves. Parlamentarai siūlo svarstyti galimybę paskirti ES pareigūną, kuris tirtų piliečių skundus ĮSA klausimais, atliktų nepriklausomus tyrimus socialinės atsakomybės srityje įmonių arba kurios nors suinteresuotosios šalies prašymu.
20070314STO04227 Įmonės turi imtis atsakomybės visuomenei ir aplinkai EP pranešimas dėl įmonių socialinės atsakomybės ĮSA: ES teisės aktai
LT
1
PHOTO
20070321PHT04479.jpg
LT
4
LINK
http://ec.europa.eu/employment_social/soc-dial/csr/index.htm
-//EP//TEXT IM-PRESS 20070309IPR03999 0 NOT XML V0//LT
-//EP//TEXT TA P6-TA-2007-0062 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
