GALUTINIS
A6-0187/2006
17.5.2006
*
PRANEŠIMAS
dėl Austrijos Respublikos, Suomijos Respublikos ir Švedijos Karalystės iniciatyvos dėl Tarybos pamatinio sprendimo dėl Europos vykdomojo rašto ir dėl nuteistųjų asmenų perdavimo tarp Europos Sąjungos valstybių narių priėmimo
(07307/2005 – C6‑0139/2005 – 2005/0805(CNS))
Piliečių laisvių, teisingumo ir vidaus reikalų komitetas
Pranešėjas:
Ioannis Varvitsiotis
PE 371.769v03-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS............................................................................................................32
PROCEDŪRA...........................................................................................................................35
EUROPOS PARLAMENTO TEISĖKŪROS REZOLIUCIJOS PROJEKTAS
dėl Austrijos Respublikos, Suomijos Respublikos ir Švedijos Karalystės iniciatyvos dėl Tarybos pamatinio sprendimo dėl Europos vykdomojo rašto ir dėl nuteistųjų asmenų perdavimo tarp Europos Sąjungos valstybių narių priėmimo
(07307/2005 – C6‑0139/2005 – 2005/0805(CNS) )
(Konsultavimosi procedūra)
Europos Parlamentas ,
– atsižvelgdamas į Austrijos Respublikos, Suomijos Respublikos ir Švedijos Karalystės iniciatyvą (07307/2005)
OL C 150, 2005 06 21, p. 1. ,
– atsižvelgdamas į ES sutarties 34 straipsnio 2 dalies b punktą,
– atsižvelgdamas į ES sutarties 39 straipsnio 1 dalį, pagal kurią Taryba pasikonsultavo su Parlamentu ( C6‑0139/2005 ),
– atsižvelgdamas į Darbo tvarkos taisyklių 93 ir 51 straipsnius,
– atsižvelgdamas į Piliečių laisvių, teisingumo ir vidaus reikalų komiteto pranešimą ( A6‑0187/2006 ),
1. pritaria Austrijos Respublikos, Suomijos Respublikos ir Švedijos Karalystės iniciatyvai su pakeitimais;
2. ragina Tarybą atitinkamai pakeisti dokumento tekstą;
3. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
4. ragina Tarybą dar kartą konsultuotis su Parlamentu, jei ji ketina iš esmės keisti Austrijos Respublikos, Suomijos Respublikos ir Švedijos Karalystės iniciatyvą;
5. paveda Pirmininkui perduoti Parlamento poziciją Tarybai ir Komisijai bei Austrijos Respublikos, Suomijos Respublikos ir Švedijos Karalystės vyriausybėms.
Austrijos Respublikos, Suomijos Respublikos ir Švedijos Karalystės siūlomas tekstas
Parlamento pakeitimai
Pakeitimas
1
Pavadinimas
dėl pasiūlymo dėl Tarybos pamatinio sprendimo dėl Europos vykdomojo rašto ir dėl nuteistųjų asmenų perdavimo tarp Europos Sąjungos valstybių narių
dėl pasiūlymo dėl Tarybos pamatinio sprendimo dėl teismo sprendimų baudžiamosiose bylose abipusio pripažinimo principo taikymo skiriant laisvės atėmimo bausmes ar laisvės atėmimo priemones siekiant jas įvykdyti Europos Sąjungoje
Pagrindimas
Pamatinio sprendimo pavadinimas keičiamas pagal Tarybos darbo grupės priimtus pakeitimus, siekiant apibrėžti du pagrindinius dokumento aspektus: abipusį pripažinimą ir laisvės atėmimo bausmių vykdymą. Sprendimų pripažinimas ir vykdymas turėtų vykti remiantis ne Europos vykdymo raštais, o teismų sprendimais ir pažymėjimais.
Pakeitimas
2
5 konstatuojamoji dalis
5) Valstybių narių santykiai, kuriems būdingas ypatingas savitarpio pasitikėjimas kitų valstybių narių teisinėmis sistemomis, turėtų būti platesnio masto nei numato esami Europos Tarybos dokumentai dėl perdavimo vykdymo tikslais. Reikėtų nustatyti vykdančiosios valstybės pagrindinę pareigą pasirūpinti tais savo piliečiais ir asmenimis, kurių nuolatinė juridinė gyvenamoji vieta yra jos teritorijoje, kuriems paskirta galutinė laisvės atėmimo bausmė arba išduotas sulaikymo orderis kitoje valstybėje narėje, nepriklausomai nuo to, ar jie su tuo sutinka, išskyrus atvejus, kai atsisakoma dėl ypatingų priežasčių.
5) Valstybių narių santykiai, kuriems būdingas ypatingas savitarpio pasitikėjimas kitų valstybių narių teisinėmis sistemomis, turėtų būti platesnio masto nei numato esami Europos Tarybos dokumentai dėl perdavimo vykdymo tikslais , ir sudaryti galimybes vykdančiajai valstybei pripažinti išduodančiosios valstybės institucijų priimtus sprendimus . Nepaisant būtinybės suteikti nuteistajam asmeniui tinkamas apsaugos priemones, jam ar jai dalyvaujant procese nebeturėtų būti svarbu gauti jo ar jos sutikimą perduoti teismo sprendimą kitai valstybei narei tam, kad jį pripažintų ir būtų įvykdyta paskirta sankcija.
Pagrindimas
Pakeitimo tikslas – toliau plėtoti bendradarbiavimą siekiant vykdyti sprendimus baudžiamosiose bylose. Pagal 1997 m. priimtą 1983 m. Europos Tarybos konvencijos papildomą protokolą, kuris apriboja nuteistojo asmens galimybes pareikšti sutikimą.
Pakeitimas
3
5a konstatuojamoji dalis (nauja)
5a) Abipusis pasitikėjimas Europos laisvės, saugumo ir teisingumo baudžiamosiose bylose srityje turėtų būti stiprinamas priemonėmis Europos lygiu, siekiant geresnio suderinamumo ir abipusio baudžiamųjų teismo sprendimų pripažinimo, ir numatyti keletą Europos baudžiamųjų įstatymų ir praktikos.
Pagrindimas
Remiamasi Europos baudžiamosios teisės skatinimo idėja.
Pakeitimas
4
6 konstatuojamoji dalis
6) Nuteistųjų asmenų perdavimas atlikti bausmę į valstybę, kurios piliečiais jie yra, arba kurioje yra jų juridinė gyvenamoji vieta, arba su kuria juos sieja kiti artimi ryšiai, palengvina šių asmenų socialinę reabilitaciją.
6) Nuteistųjų asmenų perdavimas atlikti bausmę į valstybę, kurios piliečiais jie yra, arba kurioje yra jų nuolatinė juridinė gyvenamoji vieta, palengvins šių asmenų socialinę reabilitaciją.
Pagrindimas
Terminas „artimi ryšiai“ nėra aiškus ir turėtų būti išsamiai apibrėžtas.
Pakeitimas
5
7 konstatuojamoji dalis
(7) Šiuo pamatiniu sprendimu siekiama gerbti pagrindines teises ir laikytis principų, pripažintų Sutarties 6 straipsniu ir atspindėtų Europos Sąjungos pagrindinių teisių chartijoje, ypač jos VI skyriuje. Jokia šio pamatinio sprendimo nuostata negalėtų būti aiškinama kaip draudžianti atsisakyti vykdyti sprendimą, jei yra objektyvių priežasčių manyti, kad sankcija buvo skirta siekiant nubausti asmenį dėl jo lyties, religijos, etninės kilmės, pilietybės, kalbos, politinių įsitikinimų ar seksualinės orientacijos, arba to asmens padėtis gali būti pabloginta dėl kurios nors iš šių priežasčių.
(7) Šiuo pamatiniu sprendimu siekiama gerbti pagrindines teises ir laikytis principų, pripažintų Sutarties 6 straipsniu ir atspindėtų Europos Sąjungos pagrindinių teisių chartijoje, ypač jos VI skyriuje. Jokia šio pamatinio sprendimo nuostata negalėtų būti aiškinama kaip draudžianti atsisakyti vykdyti sprendimą, jei yra objektyvių priežasčių manyti, kad sankcija buvo skirta siekiant nubausti asmenį dėl jo lyties, religijos, etninės kilmės, pilietybės, kalbos, politinių įsitikinimų ar seksualinės orientacijos, arba to asmens padėtis gali būti pabloginta dėl kurios nors iš šių priežasčių. Procedūra taip pat turėtų atitikti nuostatas, susijusias su procedūrinėmis teisėmis nagrinėjant bylą baudžiamąja tvarka, kaip numatyta atitinkamame Tarybos pamatiniame sprendime.
Pagrindimas
Šis pakeitimas užtikrins didesnę teisių apsaugą procedūros metu.
Pakeitimas
6
1 straipsnio a punktas
a) „Europos vykdomasis raštas“ – sprendimas, kurį priima kompetentinga išduodančiosios valstybės institucija siekiant vykdyti galutinę sankciją, kurią fiziniam asmeniui paskyrė tos valstybės teismas;
a) „teismo sprendimas“ – galutinis išduodančiosios valstybės teismo sprendimas ar nutartis, kuriuo fiziniam asmeniui paskiriama sankcija;
Priėmus šį pakeitimą, reikėtų padaryti atitinkamus pakeitimus visame tekste.
Pagrindimas
Iš šio pakeitimo matyti Tarybos darbo grupės priimti pakeitimai.
Pakeitimas
7
1 straipsnio b punktas
„sankcija“ – baudžiamojo proceso tvarka dėl baudžiamojo nusikaltimo įvykdymo ribotam arba neribotam laikui teismo paskirta laisvės atėmimo bausmė arba išduotas sulaikymo orderis;
„sankcija“ – baudžiamojo proceso tvarka dėl baudžiamojo nusikaltimo įvykdymo ribotam arba neribotam laikui teismo paskirta laisvės atėmimo bausmė arba laisvės atėmimo priemonė;
Pagrindimas
Iš šio pakeitimo matyti Tarybos darbo grupės priimti pakeitimai.
Pakeitimas
8
1 straipsnio c punktas
c) „išduodančioji valstybė“ – valstybė narė, kurioje priimtas Europos vykdomasis raštas ;
c) „išduodančioji valstybė“ – valstybė narė, kurioje priimtas teismo sprendimas, kaip apibrėžiama šiame pamatiniame sprendime ;
Pagrindimas
Iš šio pakeitimo matyti Tarybos darbo grupės priimti pakeitimai.
Pakeitimas
9
1 straipsnio d punktas
d) „vykdančioji valstybė“ – valstybė narė, kuriai perduotas Europos vykdomasis raštas , kad būtų įvykdytas .
d) „vykdančioji valstybė“ – valstybė narė, kuriai perduotas teismo sprendimas , kad būtų pripažintas, ir įvykdyta nustatyta sankcija .
Pagrindimas
Iš šio pakeitimo matyti Tarybos darbo grupės priimti pakeitimai.
Pakeitimas
10
2 straipsnio 2 dalis
2. Nepaisant 4 straipsnio, kiekviena valstybė narė, jei tai būtina dėl jos vidinės sistemos sąrangos, gali paskirti vieną ar daugiau centrinių institucijų, atsakingų už Europos vykdomojo rašto administracinį perdavimą ir gavimą bei padėjimą kompetentingoms institucijoms.
Išbraukta.
Pagrindimas
Siekiama priemonę padaryti veiksmingesnę ir mažiau biurokratinę.
Pakeitimas
11
2 straipsnio 3 dalis
3. Tarybos generalinio sekretoriato gauta informacija turi būti prieinama visoms valstybėms narėms ir Komisijai .
3. Tarybos generalinio sekretoriato gauta informacija turi būti prieinama visoms susijusioms valstybėms narėms.
Pagrindimas
Siekiama priemonę padaryti veiksmingesnę ir mažiau biurokratinę.
Pakeitimas
12
3 straipsnio 1 dalis
1. Šio pamatinio sprendimo tikslas yra nustatyti taisykles, pagal kurias valstybė narė pripažįsta ir savo teritorijoje vykdo kitos valstybės narės teismo skirtą ir 1 straipsnio b dalyje apibrėžtą sankciją nepriklausomai nuo to, ar sankciją jau pradėta vykdyti.
1. Šio pamatinio sprendimo tikslas yra nustatyti taisykles, pagal kurias valstybė narė pripažįsta teismo sprendimą ir vykdo skirtą sankciją nepriklausomai nuo to, ar sankciją jau pradėta vykdyti.
Pagrindimas
Remiamasi Tarybos darbo grupės priimtais pakeitimais, siekiant apibrėžti du pagrindinius dokumento aspektus: abipusį pripažinimą ir laisvės atėmimo bausmių vykdymą. Sprendimų pripažinimas ir vykdymas turėtų vykti remiantis ne Europos vykdymo raštais, o teismų sprendimais ir pažymėjimais. Pamatinio sprendimo pavadinimas keičiamas pagal Tarybos darbo grupės aptartus pakeitimus, siekiant pabrėžti du pagrindinius dokumento aspektus: abipusį pripažinimą ir laisvės atėmimo bausmių vykdymą. Sprendimų pripažinimas ir vykdymas turėtų vykti remiantis ne Europos vykdymo raštais, o teismų sprendimais ir pažymėjimais.
Pakeitimas
13
3 straipsnio 1a dalis (nauja)
1a) Šis pamatinis sprendimas yra taikomas tik siekiant pripažinti teismo sprendimus ir vykdyti sankcijas, kaip apibrėžiama šiame pamatiniame sprendime. Tai, kad be sankcijos buvo paskirta bauda, kuri dar nėra sumokėta ar išieškota, ir (arba) išduotas konfiskavimo orderis, kuris dar nėra įvykdytas, neužkerta kelio teismo sprendimo perdavimui. Tokių baudų ir konfiskavimo orderių pripažinimas ir vykdymas kitoje valstybėje narėje vyksta pagal tarp valstybių narių taikomus dokumentus, ypač 2005 m. vasario 24 d. Tarybos pamatinį sprendimą 2005/214/TVR dėl abipusio pripažinimo principo taikymo finansinėms baudoms ir 2005 m. xx xx d. Tarybos pamatinį sprendimą 2005/xxx/TVR dėl abipusio pripažinimo principo taikymo konfiskavimo orderiams.
Pagrindimas
Ši nuostata iš pradžių buvo įtraukta į pasiūlymo 4 straipsnį, kad būtų suderinta su 1 straipsnyje numatytu sankcijos apibrėžimu ir šio straipsnio 1 dalimi.
Pakeitimas
14
3 straipsnio 3 dalies a punktas, įžanginis sakinys
a) Tais atvejais, kai laikantis 2002 m. birželio 13 d. Tarybos pamatinio sprendimo 2002/584/TVR dėl Europos arešto orderio ir perdavimo tarp valstybių narių tvarkos 5 straipsnio 3 dalyje nustatytų reikalavimų asmuo grąžinamas į vykdančiąją valstybę atlikti išduodančioje valstybėje jam ar jai skirtos laisvės atėmimo bausmės arba išduoto sulaikymo orderio , vykdant sankcijas taip pat taikomi šie šio pamatinio sprendimo straipsniai:
a) Tais atvejais, kai laikantis 2002 m. birželio 13 d. Tarybos pamatinio sprendimo 2002/584/TVR dėl Europos arešto orderio ir perdavimo tarp valstybių narių tvarkos 5 straipsnio 3 dalyje nustatytų reikalavimų asmuo grąžinamas į vykdančiąją valstybę atlikti išduodančioje valstybėje jam ar jai skirtos bausmės , vykdant sankcijas taip pat taikomi šie šio pamatinio sprendimo straipsniai:
Pagrindimas
Pagal 1 straipsnio b punkto pakeitimą.
Pakeitimas
15
3 straipsnio 3 dalies c punkto 3 įtrauka
– 4 straipsnio 3–6 dalys; Europos vykdomojo rašto perdavimas;
– 4 straipsnio 1, 3a, 4 ir 5 dalys; teismo sprendimo ir pažymėjimo perdavimas;
Pakeitimas
16
3 straipsnio 3 dalies a punkto 5 įtrauka
– 8 straipsnis; Europos vykdomojo rašto pripažinimas ir vykdymas;
– 8 straipsnis; teismo sprendimo pripažinimas ir vykdymas;
Pagrindimas
Remiantis Tarybos darbo grupės priimtais pakeitimais.
Pakeitimas
17
3 straipsnio 3 dalies b punkto 2 įtrauka
– 8 straipsnis; Europos vykdomojo rašto pripažinimas ir vykdymas;
– 8 straipsnis; teismo sprendimo pripažinimas ir vykdymas;
Pagrindimas
Remiantis Tarybos darbo grupės priimtais pakeitimais.
Pakeitimas
18
3 straipsnio 3 dalies b punkto 2 sakinys
Europos arešto orderį išdavusi valstybė vykdančiajai valstybei pateikia Europos vykdomajame rašte pateiktą informaciją . Kompetentingos institucijos tiesiogiai palaiko ryšius šioje pastraipoje nurodytais klausimais.
Europos arešto orderį išdavusi valstybė vykdančiajai valstybei pateikia teismo sprendimą ir pažymėjimą, kaip numatyta 4 straipsnyje. Kompetentingos institucijos tiesiogiai palaiko ryšius šioje pastraipoje nurodytais klausimais.
Pagrindimas
Remiantis Tarybos darbo grupės priimtais pakeitimais.
Pakeitimas
19
4 straipsnio antraštė
Europos vykdomojo rašto perdavimas
Teismo sprendimo ir pažymėjimo perdavimas
Pagrindimas
Remiantis Tarybos darbo grupės priimtais pakeitimais.
Pakeitimas
20
4 straipsnio -1 dalis (nauja)
-1. a) Teismo sprendimas ir pažymėjimas, kaip numatyta šiame straipsnyje, gali būti perduoti vienai iš šių valstybių narių:
i) valstybei, kurios pilietis yra nuteistasis asmuo arba kurioje yra jo ar jos nuolatinė juridinė gyvenamoji vietą;
ii) valstybei, kurios pilietis yra nuteistasis asmuo ir į kurią jis ar ji bus deportuotas, kai jis ar ji bus paleisti į laisvę priėmus teismo sprendimą ar po teismo sprendimo priimtą administracinį sprendimą;
iii) valstybei, kurios pilietis yra nuteistasis asmuo arba kurioje yra jo ar jos nuolatinė juridinė gyvenamoji vieta, ir kuri atidavė jį ar ją išduodančiajai valstybei pagal Europos arešto orderį, su sąlyga, kad po bylos svarstymo tas asmuo būtų grąžinamas vykdančiajai valstybei tam, kad joje atliktų jam ar jai išduodančiosios valstybės paskirtą bausmę;
iv) valstybei, kurioje gyvena nuteistasis asmuo arba kurios pilietis (-ė) jis ar ji yra, arba kurioje yra jo ar jos nuolatinė juridinė gyvenamoji vieta ir kuri sutinka pripažinti ir vykdyti sankciją;
v) valstybei, kurioje yra jo ar jos nuolatinė juridinė gyvenamoji vieta, nebent jis ar ji prarado ar praras leidimą gyventi dėl teismo sprendimo ar po teismo sprendimo priimto administracinio sprendimo; arba
vi) valstybei, kuri sutinka perduoti teismo sprendimą ir pažymėjimą, kad jis būtų pripažintas, ir įvykdyta nustatyta sankcija.
b) prieš perduodant teismo sprendimą, išduodančiosios valstybės kompetentinga institucija skiria ypatingą dėmesį vykdančiosios valstybės kompetentingos institucijos konsultavimui. Tais atvejais, kai pagal 1 dalyje numatytus kriterijus teismo sprendimas galėtų būti perduotas dviem ar kelioms valstybėms narėms, konsultavimas yra privalomas.
c) Vykdančioji valstybė gali savo iniciatyva prašyti išduodančiąją valstybę perduoti jai teismo sprendimą ir pažymėjimą.
Pagrindimas
Objektyvesnis kriterijų, kuriais vadovaujantis teismo sprendimas perduodamas kitai valstybei narei, apibrėžimas.
Pakeitimas
21
4 straipsnio 1 dalis
1. Europos vykdomasis raštas dėl 1 straipsnio b dalyje apibrėžtos sankcijos gali būti perduodamas valstybės narės, kurios pilietybę turi fizinis asmuo, kuriam paskirta sankcija, kurioje yra jo nuolatinė juridinė gyvenamoji vieta arba su kuria tą asmenį sieja kiti artimi ryšiai kompetentingoms institucijoms, nurodytoms 2 straipsnio 1 dalyje.
1. Kad teismo sprendimas būtų pripažintas, o sankcija įvykdyta, išduodančiosios valstybės kompetentinga institucija, vadovaudamasi 3a straipsniu, teismo sprendimą ar jo patvirtintą kopiją ir pažymėjimą perduoda tiesiogiai vykdančiosios valstybės kompetentingai institucijai bet kokiu būdu, jei tik tai užfiksuojama raštu tokiomis sąlygomis, kad vykdančioji valstybė galėtų nustatyti jo autentiškumą. Teismo sprendimo originalas arba jo patvirtinta kopija ir pažymėjimo originalas siunčiami vykdančiajai valstybei, jei ji to pareikalauja. Visus oficialius pranešimus minėtos kompetentingos institucijos taip pat tiesiogiai siunčia viena kitai.
Pagrindimas
Ta pati procedūra taikoma ir kitoms panašioms teisminėms priemonėms.
Pakeitimas
22
4 straipsnio 2 dalis
2. Europos vykdomasis raštas neperduodamas, jeigu asmens, kuriam paskirta sankcija, nuolatinė juridinė gyvenamoji vieta yra išduodančioje valstybėje, išskyrus atvejus, kai nuteistasis asmuo sutinka su perdavimu arba kai sprendimas arba su tuo sprendimu susijęs administracinis sprendimas apima išsiuntimo ar deportavimo įsakymą arba kitą priemonę, pagal kurią tam asmeniui po sankcijos paskyrimo nebus leidžiama pasilikti išduodančiosios valstybės teritorijoje.
Išbraukta.
Pagrindimas
Šios dalies tikslas nurodytas 3a straipsnyje.
Pakeitimas
23
4 straipsnio 3 dalis
3. Perduoti Europos vykdomąjį raštą netrukdo tai, kad nuteistasis asmuo nesumokėjo baudos, paskirtos papildomai prie 1 straipsnio b punkte apibrėžtos sankcijos už veiką, kuria grindžiamas Europos vykdomasis raštas. Prievolės sumokėti baudą užtikrinimas kitoje valstybėje narėje grindžiamas atitinkamomis nuostatomis, kurias šioje srityje tarpusavyje taiko valstybės narės.
Išbraukta.
Pagrindimas
Remiantis Tarybos darbo grupės priimtais pakeitimais.
Pakeitimas
24
4 straipsnio 3 a dalis (nauja)
3a. Pažymėjimą, kurio standartinis blankas pateikiamas A priede, išduodančiosios valstybės kompetentinga institucija turi pasirašyti ir patvirtinti, kad jo turinys yra tikslus.
Pagrindimas
Remiantis Tarybos darbo grupės priimtais pakeitimais.
Pakeitimas
25
4 straipsnio 4 dalis
4. Išduodančiosios valstybės kompetentinga institucija Europos vykdomąjį raštą perduoda tiesiogiai kompetentingai vykdančiosios valstybės institucijai bet kokiu būdu, jei tik tai užfiksuojama raštu tokiomis sąlygomis, kad vykdančioji valstybė galėtų nustatyti jo autentiškumą. Visus oficialius pranešimus minėtos kompetentingos institucijos taip pat tiesiogiai siunčia viena kitai.
4. Išduodančiosios valstybės kompetentinga institucija teismo sprendimą perduoda tiesiogiai kompetentingai vykdančiosios valstybės institucijai bet kokiu būdu, jei tik tai užfiksuojama raštu tokiomis sąlygomis, kad vykdančioji valstybė galėtų nustatyti jo autentiškumą. Teismo sprendime gali būti bet kokia forma pateikti duomenys su įkalinimo įstaigos informacija apie asmenį, kuriam buvo paskirta sankcija. Visus oficialius pranešimus minėtos kompetentingos institucijos taip pat tiesiogiai siunčia viena kitai.
Pagrindimas
Jeigu du kalinamieji atlieka tą pačią bausmę ir yra perduodami į savo gimtąją valstybę narę tuo pačiu metu, ir vienas kalinamasis visiškai pasitaisė ir buvo puikus pavyzdys, o kitas – elgėsi blogai, nepasitaisė, ir jam reikalinga tolesnė priežiūra bei reabilitacija, pagal šiuo metu galiojančius teisės aktus duomenų privatumo apsaugos įstatymai draudžia jų duomenis persiųsti iš išduodančiosios valstybės į priimančiosios valstybės institucijas. Vadinasi, priimančioji valstybė nežino, kuris iš dviejų kalinamųjų gali būti saugiai paleistas, o kuris ir toliau kelia pavojų visuomenei.
Pakeitimas
26
4 straipsnio 5 dalis
5. Išduodančioji valstybė su asmeniu susijusį Europos vykdomąjį sprendimą kiekvieną kartą perduoda tik vienai vykdančiajai valstybei.
5. Išduodančioji valstybė teismo sprendimą ir pažymėjimą kiekvieną kartą perduoda tik vienai vykdančiajai valstybei.
Pagrindimas
Remiantis Tarybos darbo grupės priimtais pakeitimais.
Pakeitimas
27
4 straipsnio 6 dalis
6. Jei išduodančiosios valstybės kompetentinga institucija nežino vykdančiosios valstybės kompetentingos institucijos, ji pateikia visus būtinus užklausimus, taip pat kreipdamasi į kontaktinius punktus, numatytus Europos teisminiame tinkle , kuris įkurtas pagal Tarybos bendruosius veiksmus 98/428/TVR, kad gautų informaciją iš vykdančiosios valstybės.
6. Jei išduodančiosios valstybės kompetentinga institucija nežino vykdančiosios valstybės kompetentingos institucijos, ji pateikia visus būtinus užklausimus, kreipdamasi į kontaktinius punktus, numatytus Europos teisminiame tinkle , kuris įkurtas pagal Tarybos bendruosius veiksmus 98/428/TVR, kad gautų informaciją iš vykdančiosios valstybės.
Pagrindimas
Remiantis Tarybos darbo grupės priimtais pakeitimais.
Pakeitimas
28
4 straipsnio 7 dalis
7. Kai Europos vykdomąjį raštą gaunanti vykdančiosios valstybės institucija neturi įgaliojimų jį pripažinti ir imtis reikiamų priemonių jį vykdyti, ji ex officio perduoda Europos vykdomąjį raštą kompetentingai institucijai ir apie tai praneša kompetentingai išduodančiosios valstybės institucijai.
Išbraukta.
Pagrindimas
Ryšiai turėtų būti užmezgami per kompetentingas institucijas.
Pakeitimas
29
5 straipsnio antraštė
Nuteistojo asmens nuomonė ir informavimas
Nuteistojo asmens ir nukentėjusiojo (-iųjų) informavimas
Pagrindimas
Terminas „nuomonė“ praleidžiamas, nes jis nenurodo, kokios būna praktinės pasekmės, kai atsižvelgiama į nuomonę perdavimo ir valstybės pasirinkimo atveju. Pagal 1997 m. priimtą 1983 m. Europos Tarybos konvencijos papildomą protokolą, kuris apriboja nuteistojo galimybes pareikšti sutikimą.
Pakeitimas
30
5 straipsnio 1 dalis
1. Kai nuteistasis asmuo yra išduodančioje valstybėje, jei tai įmanoma, jam suteikiama galimybė žodžiu arba raštu pareikšti savo nuomonę iki Europos vykdomojo rašto išdavimo. Išskyrus 4 straipsnio 1 dalies antrame sakinyje nurodytą atvejį, Europos vykdomąjį raštą galima perduoti be nuteistojo asmens sutikimo. Tačiau į nuteistojo asmens nuomonę atsižvelgiama, kai sprendžiama ar išduoti Europos vykdomąjį raštą ir, jei nusprendžiama jį išduoti, kuriai vykdančiajai valstybei jį perduoti.
1. Kai nuteistasis asmuo yra išduodančioje valstybėje, jam suteikiama galimybė žodžiu arba raštu pareikšti savo nuomonę iki Europos vykdomojo rašto išdavimo. Išskyrus 4 straipsnio 1 dalies antrame sakinyje nurodytą atvejį, Europos vykdomąjį raštą galima perduoti be nuteistojo asmens sutikimo. Tačiau į nuteistojo asmens nuomonę atsižvelgiama, kai sprendžiama ar išduoti Europos vykdomąjį raštą ir, jei nusprendžiama jį išduoti, kuriai vykdančiajai valstybei jį perduoti.
Pagrindimas
Nuteistajam asmeniui turi būti suteikta galimybė pareikšti savo nuomonę pagal 1970 metų Europos Tarybos Konvencijos 39 straipsnį, kuriame nustatyta, kad, kol teismas nepriėmė sprendimo dėl vykdymo prašymo, nuteistasis asmuo turi galimybę pareikšti savo nuomonę.
Pakeitimas
31
5 straipsnio 1a dalis (nauja)
1 α . Nusikaltimo aukos taip pat informuojamos apie pripažinimo prašymo buvimą ir sankcijos vykdymo perdavimą bei apie procedūros rezultatus, įskaitant nutartį perduoti nuteistąjį asmenį iš išduodančiosios valstybės į vykdančiąją valstybę.
Pagrindimas
Asmenys, nukentėję nuo nuteistųjų asmenų, taip pat turi turėti galimybę gauti informaciją apie sankcijos vykdymo pripažinimą ir perdavimą kitai valstybei narei.
Pakeitimas
32
5 straipsnio 2 dalis
2. Kai nuteistasis asmuo yra išduodančioje valstybėje, tos valstybės kompetentinga institucija jį informuoja apie perdavimo vykdančiajai valstybei pasekmes. Kai nuteistasis asmuo yra vykdančiojoje valstybėje, kompetentinga tos valstybės institucija suteikia šią informaciją , kai to reikalauja teisingumas .
2. Kai nuteistasis asmuo yra išduodančioje valstybėje, tos valstybės kompetentinga institucija jį informuoja apie perdavimo vykdančiajai valstybei pasekmes. Kai nuteistasis asmuo yra vykdančiojoje valstybėje, kompetentinga tos valstybės institucija suteikia šią informaciją.
Pagrindimas
Formuluotė „kai to reikalauja teisingumas“ yra teisiniu požiūriu neaiški.
Pakeitimas
33
6 straipsnis
Europos vykdomojo rašto forma ir turinys
Išbraukta.
1. Europos vykdomasis raštas apima informaciją, nurodytą priede pateikiamoje formoje. Išduodančiosios valstybės kompetentinga institucija tikrina informacijos tikslumą ir pasirašo.
2. Europos vykdomasis raštas išverčiamas į vykdančiosios valstybės oficialiąją kalbą arba į vieną iš jos oficialių kalbų. Priimant šį pamatinį sprendimą arba vėliau bet kuri valstybė narė Tarybos generaliniam sekretoriatui deponuotame pareiškime gali nurodyti, kad ji pripažins vertimą į vieną ar daugiau Sąjungos kitų oficialių kalbų.
Pagrindimas
Remiamasi Tarybos darbo grupės priimtais pakeitimais, siekiant pabrėžti du pagrindinius dokumento aspektus: abipusį pripažinimą ir laisvės atėmimo bausmių vykdymą. Sprendimų pripažinimas ir vykdymas turėtų vykti ne remiantis „Europos vykdymo raštais“, o teismų sprendimais ir pažymėjimais.
Pakeitimas
34
8 straipsnio antraštė
Europos vykdomojo rašto pripažinimas ir vykdymas
Teismo sprendimo pripažinimas ir sankcijos vykdymas;
Pagrindimas
Siekiant nuoseklumo ir darnos su pamatinio sprendimo pavadinimu.
Pakeitimas
35
8 straipsnio 1 dalis
1. 4 straipsnyje numatyta tvarka perduotą Europos vykdomąjį raštą vykdančiosios valstybės kompetentinga institucija pripažįsta be jokių papildomų formalumų ir nedelsiant imasi visų būtinų priemonių jam vykdyti, išskyrus atvejus, kai kompetentinga institucija nusprendžia remtis kuriuo nors 9 straipsnyje nurodytu nepripažinimo ir nevykdymo pagrindu.
4 straipsnyje numatyta tvarka perduotą teismo sprendimą vykdančiosios valstybės kompetentinga institucija pripažįsta be jokių papildomų formalumų ir nedelsiant imasi visų būtinų priemonių jam vykdyti, išskyrus atvejus, kai kompetentinga institucija nusprendžia remtis kuriuo nors 9 straipsnyje nurodytu nepripažinimo ir nevykdymo pagrindu.
Pagrindimas
Siekiant nuoseklumo ir darnos su pamatinio sprendimo pavadinimu.
Pakeitimas
36
8 straipsnio 2 dalis
2. Jei sankcijos trukmė yra nesuderinama su vykdančiosios valstybės teisės pagrindiniais principais , kompetentinga vykdančiosios valstybės institucija gali nuspręsti ją pakeisti maksimalia pagal tos valstybės nacionalinę teisę už nusikaltimą skiriama sankcija.
2. Jei sankcijos trukmė yra nesuderinama su vykdančiosios valstybės teise , kompetentinga vykdančiosios valstybės institucija , pasitarusi su išduodančiąja valstybe, gali nuspręsti ją pakeisti maksimalia pagal tos valstybės nacionalinę teisę už teisės pažeidimą skiriama sankcija.
Pagrindimas
Vykdančioji valstybė gali nuspręsti pritaikyti aukščiausią bausmę už atitinkamą teisės pažeidimą pagal savo įstatymus, jeigu prieš tai pasitarė su išduodančiąja valstybe.
Pakeitimas
37
8 straipsnio 3 dalis
3. Jei sankcijos pobūdis neatitinka vykdančiosios valstybės teisės, kompetentinga tos valstybės institucija teismo arba administraciniu sprendimu gali pakeisti ją bausme arba priemone , numatyta tos valstybės teisėje už tokio pat pobūdžio nusikaltimą. Tokia bausmė arba priemonė turi kuo labiau atitikti išduodančiosios valstybės skirtą sankciją: tai reiškia, kad sankcijos negalima pakeisti pinigine bauda. Ši bausmė arba priemonė negali būti griežtesnė už išduodančiosios valstybės skirtą sankciją.
3. Jei sankcijos pobūdis neatitinka vykdančiosios valstybės teisės, bausmė arba priemonė turi kuo labiau atitikti išduodančiosios valstybės skirtą sankciją: tai reiškia, kad sankcijos negalima pakeisti pinigine bauda. Ši bausmė arba priemonė negali būti griežtesnė arba švelnesnė už išduodančiosios valstybės skirtą sankciją.
Pagrindimas
Vykdančiosios valstybės teisės aktuose numatyta bausmė turi būti skiriama labai atidžiai atsižvelgiant į valstybių narių skiriamų bausmių skirtumus.
Pakeitimas
38
8 straipsnio 4 dalis
4. Jei Europos vykdomasis raštas išduotas ir dėl 7 straipsnio 1 dalyje nenurodytų veikų ir dėl to vykdančioji valstybė, remdamasi 9 straipsnio 1 dalies b punktu, atsisako Europos vykdomąjį raštą pripažinti ir vykdyti, ta valstybė turi reikalauti, kad išduodančioji valstybė praneštų, kuri sankcijos dalis yra susijusi su minėtomis veikomis. Gavusi šią informaciją, vykdančioji valstybė gali sankciją sumažinti atitinkama dalimi pagal išduodančiosios valstybės pranešimą.
4. Jei teismo sprendimas išduotas ir dėl 7 straipsnio 1 dalyje nenurodytų veikų ir dėl to vykdančioji valstybė, remdamasi 9 straipsnio 1 dalies b punktu, atsisako teismo sprendimą pripažinti ir vykdyti, ta valstybė turi reikalauti, kad išduodančioji valstybė praneštų, kuri sankcijos dalis yra susijusi su minėtomis veikomis. Gavusi šią informaciją, vykdančioji valstybė gali sankciją sumažinti atitinkama dalimi pagal išduodančiosios valstybės pranešimą.
Pagrindimas
Siekiant darnos su pakeistu 7 straipsniu.
Pakeitimas
39
9 straipsnio 1 dalies įvadinė dalis
1. Vykdančiosios valstybės kompetentingos institucijos gali atsisakyti pripažinti ir vykdyti Europos vykdomąjį raštą , jeigu :
1. Vykdančiosios valstybės kompetentingos institucijos gali atsisakyti pripažinti teismo sprendimą ir vykdyti sankciją , jeigu:
Pakeitimas
40
9 straipsnio 1 dalies a punktas
a) sprendimas už tas pačias veikas atitinkamam asmeniui buvo paskelbtas vykdančioje valstybėje arba bet kurioje kitoje valstybėje, išskyrus išduodančiąją arba vykdančiąją valstybę, su sąlyga, kad pastaruoju atveju sprendimas buvo įvykdytas, šiuo metu yra vykdomas arba nebegali būti vykdomas pagal bausmę paskyrusiosios valstybės teisę;
a) 4 straipsnyje numatytas pažymėjimas yra netinkamas arba akivaizdžiai neatitinka sprendimo;
Pagrindimas
Atsižvelgiant į Pamatinio sprendimo projekto 15 straipsnio 2 dalies f punktą.
Pakeitimas
41
9 straipsnio 1 dalies aa punktas (naujas)
aa) nesilaikoma 4 straipsnio -1 punkte išvardytų kriterijų;
Pagrindimas
Naujas aa punktas reikalingas siekiant užtikrinti nuoseklumą ir suderinti su 3a straipsniu.
Pakeitimas
42
9 straipsnio 1 dalies ab punktas (naujas)
ab) sankcijos vykdymas prieštarautų ne bis in idem principui;
Pagrindimas
Sankcijos nepripažinimo ir nevykdymo pagrindas tuo atveju, kai pažeidžiamas ne bis in idem principas.
Pakeitimas
43
9 straipsnio 1 dalies b punktas
b) 7 straipsnio 3 dalyje nurodytu atveju vykdomasis raštas yra susijęs su veikomis, kurios nelaikomos nusikaltimais pagal vykdančiosios valstybės teisę; tačiau mokesčių ar rinkliavų, muitų ar valiutos keitimo atveju atsisakyti vykdyti Europos vykdomąjį raštą negalima remiantis tuo, kad vykdančiosios valstybės teisėje nenumatyti tokie patys mokesčiai ar rinkliavos arba tokios pačios mokesčius, rinkliavas, muitus ir valiutų keitimą reglamentuojančios taisyklės, kokios yra numatytos išduodančiosios valstybės teisėje;
b) 7 straipsnio 3 dalyje nurodytu atveju teismo sprendimas yra susijęs su veikomis, kurios nelaikomos nusikaltimais pagal vykdančiosios valstybės teisę; tačiau mokesčių ar rinkliavų, muitų ar valiutos keitimo atveju atsisakyti vykdyti teismo sprendimą negalima remiantis tuo, kad vykdančiosios valstybės teisėje nenumatyti tokie patys mokesčiai ar rinkliavos arba tokios pačios mokesčius, rinkliavas, muitus ir valiutų keitimą reglamentuojančios taisyklės, kokios yra numatytos išduodančiosios valstybės teisėje;
Pagrindimas
Siekiant nuoseklumo ir darnos su pakeistu Pamatinio sprendimo pavadinimu.
Pakeitimas
44
9 straipsnio 1 dalies c punktas
c) pagal vykdančiosios valstybės teisę sprendimas negali būti vykdomas, jei Europos vykdomasis raštas yra susijęs su veikomis, kurios priklauso vykdančiosios valstybės jurisdikcijai pagal jos teisę;
c) pagal vykdančiosios valstybės teisę sankcija negali būti vykdoma , jeigu ji yra susijusi su veikomis, kurios priklauso vykdančiosios valstybės jurisdikcijai pagal jos teisę;
Pakeitimas
45
9 straipsnio 1 dalies ca punktas (naujas)
ca) vykdančiosios valstybės teisės aktuose numatytas imunitetas, dėl kurio neįmanoma vykdyti sankcijos;
Pakeitimas
46
9 straipsnio 1 dalies d punktas
d) Europos vykdomasis raštas buvo išduotas dėl fizinio asmens, kuris pagal vykdančiosios valstybės teisę dėl savo amžiaus dar negalėjo būti patrauktas baudžiamojon atsakomybėn už veikas, dėl kurių buvo išduotas Europos vykdomasis raštas ;
d) sankcija buvo skirta asmeniui, kuris pagal vykdančiosios valstybės teisę dėl savo amžiaus dar negalėjo būti patrauktas baudžiamojon atsakomybėn už veikas, dėl kurių buvo priimtas teismo sprendimas;
Pakeitimas
47
9 straipsnio 1 dalies e punktas
e) kompetentinga institucija 4 straipsnio 1 dalyje nustatyta tvarka Europos vykdomąjį raštą gauna tada, kai likęs sankcijos laikas yra trumpesnis nei keturi mėnesiai;
e) kompetentinga institucija teismo sprendimą gauna tada, kai likęs sankcijos laikas yra trumpesnis nei šeši mėnesiai;
Pagrindimas
Vadovaujantis 7 straipsnio nuostatomis. Užtikrinant, kad vykdančioje valstybėje bausmė būtų atliekama ne trumpiau kaip 6 mėnesius, laikomasi reabilitavimo principo.
Pakeitimas
48
9 straipsnio 1 dalies f punktas
f) asmuo nesutinka su Europos vykdomojo rašto persiuntimu, o raštas buvo išduotas siekiant vykdyti sankciją, paskirtą jam nedalyvaujant priimtu sprendimu, jeigu asmuo nebuvo asmeniškai pakviestas arba kitu būdu informuotas apie teismo posėdžio laiką ir vietą ir dėl to sprendimas buvo priimtas jam nedalyvaujant, arba jeigu asmuo kompetentingai institucijai nenurodė, kad jis neginčija bylos;
f) teismo sprendimas buvo priimtas asmeniui nedalyvaujant, išskyrus, jeigu yra pažymėjimas, liudijantis, kad asmuo buvo pakviestas asmeniškai arba informuotas per kompetentingą atstovą pagal nacionalinius teisės aktus apie teismo posėdžio laiką ir vietą, ir dėl to sprendimas buvo priimtas jam nedalyvaujant;
Pakeitimas
49
9 straipsnio 1 dalies g punktas
g) fizinis asmuo, dėl kurio išduotas Europos vykdomasis raštas, nėra vykdančiosios valstybės pilietis, joje neturi juridinės ir nuolatinės gyvenamosios vietos, bei su ta valstybe jo nesieja jokie artimi ryšiai.
Išbraukta.
Pakeitimas
50
9 straipsnio 2 dalis
2. 1 dalies a, f ir g punktuose nurodytais atvejais, prieš nuspręsdama nepripažinti ir nevykdyti Europos vykdomojo rašto , vykdančiosios valstybės kompetentinga institucija bet kokiomis tinkamomis priemonėmis konsultuojasi su išduodančiosios valstybės kompetentinga institucija ir prireikus prašo jos nedelsiant pateikti reikalingą papildomą informaciją.
2. 1 dalies a, aa, ab ir f punktuose nurodytais atvejais, prieš nuspręsdama nepripažinti teismo sprendimo ir nevykdyti sankcijos , vykdančiosios valstybės kompetentinga institucija bet kokiomis tinkamomis priemonėmis konsultuojasi su išduodančiosios valstybės kompetentinga institucija ir prireikus prašo jos nedelsiant pateikti reikalingą papildomą informaciją.
Pakeitimas
51
9 straipsnio 2a dalis (nauja)
2a. vykdančioji valstybė gali atidėti teismo sprendimo pripažinimą, jeigu 4 straipsnyje numatytas pažymėjimas yra netinkamas arba akivaizdžiai neatitinka sprendimo;
Pagrindimas
Remiantis Pamatinio sprendimo dėl Europos vykdomojo rašto 18 straipsnio nuostatomis.
Pakeitimas
52
10 straipsnio pavadinimas
Sprendimas dėl Europos vykdomojo rašto ir terminai
Sprendimas dėl teismo sprendimo vykdymo ir terminai
Pagrindimas
Terminas „Europos vykdomasis raštas“ buvo taisomas viso dokumento tekste.
Pakeitimas
53
10 straipsnio 1 dalis
1. Vykdančiosios valstybės kompetentinga institucija kuo greičiau ir ne vėliau kaip per tris savaites nuo Europos vykdomojo rašto gavimo priima sprendimą dėl jo vykdymo .
1. Vykdančiosios valstybės kompetentinga institucija kuo greičiau nusprendžia, ar pripažinti teismo sprendimą ir vykdyti sankciją, ir apie sprendimą informuoja išduodančiąją valstybę, įskaitant ir informaciją apie visus su sankcija susijusius sprendimus , kaip numatyta 8 straipsnio 2 ir 3 dalyse.
Pagrindimas
Nustatytas laikotarpis turi būti trumpas, tačiau realus.
Pakeitimas
54
10 straipsnio 1a dalis (nauja)
1a. Išskyrus tuos atvejus, kai vadovaujantis 9 straipsnio 2a dalimi yra pagrindas atidėti teismo sprendimo pripažinimą, galutinis sprendimas dėl sprendimo pripažinimo ir sankcijos vykdymo priimamas per 30 dienų po to, kai buvo gautas teismo sprendimas ir pažymėjimas.
Pakeitimas
55
10 straipsnio 1b dalis (nauja)
1b. Visais kitais atvejais, ir kai vadovaujantis 9 straipsnio 2a dalimi yra pagrindas atidėti teismo sprendimo pripažinimą, galutinis sprendimas dėl sprendimo pripažinimo ir sankcijos vykdymo priimamas per 60 dienų po to, kai buvo gautas teismo sprendimas ir pažymėjimas.
Pakeitimas
56
10 straipsnio 2a dalis (nauja)
2a. Jei išskirtiniais atvejais neįmanoma priimti sprendimo dėl teismo sprendimo pripažinimo ir sankcijos vykdymo per 1a ir 1b dalyse nurodytą laikotarpį, vykdančiosios valstybės kompetentinga institucija nedelsdama apie tai praneša išduodančiosios valstybės kompetentingai institucijai ir nurodo vėlavimo priežastis. Tokiu atveju minėtas laikotarpis gali būti tęsiamas dar 30 dienų.
Pagrindimas
Nustatytas laikotarpis turi būti trumpas, tačiau realus.
Pakeitimas
57
11 straipsnio 1 dalis
1. Jei asmuo, dėl kurio išduotas Europos vykdomasis raštas , yra išduodančioje valstybėje, tas asmuo kuo greičiau perduodamas vykdančiajai valstybei išduodančios ir vykdančios valstybės kompetentingų institucijų sutartu laiku .
1. Jei asmuo , kuriam buvo paskirta sankcija, yra išduodančioje valstybėje, tas asmuo perduodamas vykdančiajai valstybei ne vėliau kaip per 30 dienų po to, kai vykdančioji valstybė priima galutinį sprendimą dėl teismo sprendimo pripažinimo ir sankcijos vykdymo.
Pagrindimas
Nustatytas laikotarpis turi būti trumpas, tačiau realus.
Pakeitimas
58
11 straipsnio 2 dalis
2. Asmuo perduodamas ne vėliau kaip per dvi savaites po to, kai priimamas galutinis sprendimas dėl Europos vykdomojo rašto vykdymo.
Išbraukta.
Pakeitimas
59
11 straipsnio 3 dalis
3. Jei nenumatytos aplinkybės sutrukdo perduoti asmenį per 2 dalyje nurodytą laikotarpį, išduodančios ir vykdančiosios valstybės kompetentingos institucijos nedelsiant susisiekia ir susitaria dėl naujos perdavimo datos .
3. Jei nenumatytos aplinkybės sutrukdo perduoti asmenį per 1 dalyje nurodytą laikotarpį, išduodančios ir vykdančiosios valstybės kompetentingos institucijos nedelsiant susisiekia. Perdavimas vykdomas iškart, kai šios aplinkybės išnyksta. Išduodančios valstybės kompetentinga institucija nedelsdama informuoja vykdančiosios valstybės kompetentingą instituciją ir susitaria dėl naujos perdavimo datos. Tuo atveju, perdavimas įvyksta per 10 dienų po to, kai susitariama dėl naujos perdavimo datos.
Pagrindimas
Remiantis Pamatinio sprendimo dėl Europos arešto orderio 23 straipsnio 4 dalimi.
Pakeitimas
60
12 straipsnio 1 dalis
1. Kiekviena valstybė narė suteikia leidimą į vykdančiąją šalį perduodamo nuteistojo asmens tranzitui per jos teritoriją, jeigu jai pateikiama ši informacija:
1. Kiekviena valstybė narė informuojama apie į vykdančiąją šalį perduodamo nuteistojo asmens tranzitą per jos teritoriją ir jai pateikiama išduodančiosios valstybės pažymėjimo kopija :
a) asmens, kuriam taikomas Europos vykdomasis raštas, tapatybė ir pilietybė;
b) Europos vykdomojo rašto buvimo faktas;
c) nusikaltimo, kuriuo grindžiamas Europos vykdomasis raštas, pobūdis ir teisinis kvalifikavimas;
d) nusikaltimo aplinkybių, įskaitant datą ir vietą, aprašymas.
Pagrindimas
Jeigu vietoj leidimo prašymo valstybės narės bus tik informuojamos, supaprastės biurokratinės procedūros.
Pakeitimas
61
12 straipsnio 2 dalis
2. 1 dalyje nurodyta informacija ir prašymas dėl tranzito gali būti perduodami bet kokiu būdu, jei tik tai užfiksuojama raštu. Tranzito valstybė narė tokiu pačiu būdu praneša savo sprendimą, kurį ji priima pirmenybės tvarka ne vėliau kaip per vieną savaitę po prašymo gavimo.
2. 1 dalyje nurodytas pažymėjimas ir prašymas dėl tranzito gali būti perduodami bet kokiu būdu, jei tik tai užfiksuojama raštu. Tranzito valstybė narė tokiu pačiu būdu praneša savo sprendimą, kurį ji priima pirmenybės tvarka ne vėliau kaip per vieną savaitę po prašymo gavimo.
Pakeitimas
62
12 straipsnio 2a dalis (nauja)
2a. Tranzito valstybė narė asmenį, kuriam paskirta sankcija, gali laikyti tik tokį laiko tarpą, kurio reikia jos teritorijai kirsti.
Pakeitimas
63
12 straipsnio 3 dalis
3. Prašymo dėl tranzito pateikti nereikia, jei keliaujama oro transportu be numatytų tarpinių sustojimų. Tačiau nenumatyto nusileidimo atveju išduodančioji valstybė pateikia 1 dalyje nurodytą informaciją.
3. Informacijos dėl tranzito pateikti nereikia, jei keliaujama oro transportu be numatytų tarpinių sustojimų. Tačiau nenumatyto nusileidimo atveju išduodančioji valstybė per 48 val. pateikia 1 dalyje nurodytą informaciją.
Pakeitimas
64
13 straipsnio 1 dalis
1. Vykdančiosios valstybės teisė reglamentuoja Europos vykdomojo akto vykdymą taip pat, kaip ir tos valstybės skiriamas sankcijas . Laikantis 2 ir 3 dalių nuostatų, tik vykdančiosios valstybės institucijos yra kompetentingos nuspręsti dėl vykdymo tvarkos ir nustatyti visas su tuo susijusias priemones, įskaitant lygtinio paleidimo pagrindus.
1. Vykdančiosios valstybės teisė reglamentuoja sankcijos vykdymą . Laikantis 2 ir 3 dalių nuostatų, tik vykdančiosios valstybės institucijos yra kompetentingos nuspręsti dėl vykdymo tvarkos ir nustatyti visas su tuo susijusias priemones, įskaitant lygtinio paleidimo pagrindus.
Pakeitimas
65
13 straipsnio 2 dalis
2. Vykdančiosios valstybės kompetentinga institucija visą laisvės atėmimo bausmę, kurią nuteistasis asmuo turi atlikti vykdančiojoje valstybėje , sutrumpina laiku , praleistu atliekant laisvės atėmimo bausmę, dėl kurios išduotas Europos vykdomasis raštas , išduodančioje ar kitoje valstybėje .
2. Vykdančiosios valstybės kompetentinga institucija visą laisvės atėmimo bausmę, kurią nuteistasis asmuo turi atlikti vykdančiojoje valstybėje, sutrumpina tokiu laiku , kokį asmuo, kuriam buvo paskirta sankcija, ir dėl kurio priimtas teismo sprendimas, praleido atlikdamas laisvės atėmimo bausmę.
Pakeitimas
66
13 straipsnio 3 dalis
3. Jei išduodančioji ir vykdančioji valstybė nesusitaria kitaip, lygtinis paleidimas gali būti taikomas tik tuo atveju, jei nuteistasis asmuo išduodančioje ir vykdančioje valstybėse atliko mažiausiai pusę bausmės trukmės.
3. Jei išduodančioji ir vykdančioji valstybė nesusitaria kitaip, lygtinis paleidimas gali būti taikomas tik tuo atveju, jei nuteistasis asmuo išduodančioje ir vykdančioje valstybėse atliko mažiausiai pusę bausmės trukmės arba konkrečios trukmės bausmę, kuri yra tinkama pagal išduodančiosios ir vykdančiosios valstybių teisės aktus.
Pagrindimas
Europos Tarybos Ekspertų komiteto dėl Europos konvencijų veikimo baudžiamosios teisės srityje sausio 22 d. priimtoje nuomonėje nesutinkama su tuo, kad, nustačius minimalų terminą, sumažėtų lankstumas, ir būtų trukdoma priimti sprendimus kiekvienu konkrečiu atveju. Todėl komitetas pritaria priemonei, pagrįstai „konkrečios trukmės laikotarpio, kuris atitinka teisingumo tikslus“ idėja.
Pakeitimas
67
14 straipsnio 1a dalis (nauja)
1a. 1 dalis taikoma perduotiems asmenims tada, kai jie pervažiuoja tranzito valstybes nares.
Pagrindimas
Kadangi nuteistojo asmens sutikimo nereikalaujama, siekiant užtikrinti jo teises reikia įtraukti specialiąją taisyklę.
Pakeitimas
68
15 straipsnio 1 dalis
1. Amnestiją arba malonę gali suteikti išduodančioji valstybė ir vykdančioji valstybė.
1. Amnestiją arba malonę gali suteikti išduodančioji valstybė , pasikonsultavusi su vykdančiąja valstybe, arba vykdančioji valstybė.
Pagrindimas
Nepriimtina, kad išduodančioji valstybė turėtų teisę suteikti malonę arba amnestiją, jeigu nuteistas asmuo buvo perduotas vykdančiajai valstybei ir todėl taikoma vykdančiosios valstybės teisė.
Pakeitimas
69
17 straipsnio b punktas
b) bet kokį sprendimą nepripažinti ir nevykdyti Europos vykdomojo rašto pagal 9 straipsnį ir to sprendimo priežastis;
b) bet kokį sprendimą iš dalies arba visiškai nepripažinti ir nevykdyti teismo sprendimo pagal 9 straipsnį ir to sprendimo priežastis;
Pakeitimas
70
17 straipsnio c punktas
c) sankcijos keitimą pagal 8 straipsnio 2 ar 3 dalį ir tokio sprendimo priežastis;
c) bet kokį sprendimą dėl sankcijos pagal 8 straipsnio 2 ar 3 dalį ir tokio sprendimo priežastis bei susijusių valstybių narių teisės skirtumų reikšmę ;
Pagrindimas
Reikia skirti ypatingą dėmesį valstybių narių skiriamų bausmių skirtumams.
Pakeitimas
71
17 straipsnio d punktas
d) visišką ar dalinį rašto nevykdymą dėl 8 straipsnio 4 dalyje , 13 straipsnio 1 dalyje ir 15 straipsnio 1 dalyje nurodytų priežasčių ir tokio sprendimo priežastis bei, dalinio nevykdymo dėl 8 straipsnio 4 dalyje nurodytų priežasčių atveju, prašymą nurodyti, kuri sankcijos dalis yra susijusi su atitinkamomis veikomis;
d) visišką ar dalinį sankcijos nevykdymą dėl 13 straipsnio 1 dalyje ir 15 straipsnio 1 dalyje nurodytų priežasčių ir tokio sprendimo priežastis;
Pakeitimas
72
17 straipsnio e punktas
e) faktą, kad atitinkamas asmuo nepradėjo atlikti bausmės be pagrindo;
Išbraukta.
Pakeitimas
73
17 straipsnio ga punktas (naujas)
ga) kai teismo sprendimas buvo pripažintas ir priimtas.
Pakeitimas
74
17a straipsnis (naujas)
17a straipsnis
Kalbos
Pažymėjimas verčiamas į vykdančiosios valstybės oficialiąją kalbą arba į vieną iš jos oficialiųjų kalbų. Priimdama šį pamatinį sprendimą, arba vėliau, bet kuri valstybė narė Tarybos generaliniame sekretoriate deponuotame pareiškime gali nurodyti, kad ji pripažins vertimą į vieną ar daugiau kitų oficialiųjų Sąjungos kalbų.
AIŠKINAMOJI DALIS
1. Įvadas
Tai – Austrijos, Suomijos ir Švedijos iniciatyva, kuria siekiama pagreitinti nuteistųjų asmenų perdavimo atitinkamai valstybei, su kuria tas asmuo yra kaip nors susijęs ir kurioje, manoma, jis gali gauti didžiausią socialinę reabilitaciją, procesą. Pamatiniame sprendime numatomos perspektyvios priemonės, kaip valstybei narei, kurios pilietis yra nuteistasis asmuo, kurioje yra jo juridinė gyvenamoji vieta arba su kuria jis turi glaudų ryšį, pripažinti ir vykdyti laisvės atėmimo bausmę arba saugumo priemones (nuteistojo pamišimo arba sumažėjusios atsakomybės už savo veiksmus atvejais), kurias šiam nuteistajam skyrė kitos valstybės narės teismas.
Iniciatyvoje atkreipiamas dėmesys į Tamperės išvadas, ypač į abipusio sprendimų pripažinimo baudžiamosiose bylose stiprinimą, savitarpio pasitikėjimo tarp nacionalinių teisminių institucijų skatinimą, darnios Sąjungos politikos baudžiamosiose bylose kūrimą siekiant veiksmingai kovoti su rimtais visų rūšių nusikaltimais, ypač numatant mažiausias bausmes.
Remiantis 1983 m. kovo 21 d. Europos Tarybos konvencija dėl nuteistųjų asmenų perdavimo, kurią yra ratifikavusios visos valstybės narės, nuteistieji asmenys gali būti perduoti atlikti likusią bausmės dalį tik tai valstybei, kurios piliečiai jie yra, ir tik nuteistajam asmeniui ir atitinkamai šaliai sutikus. 1997 m. gruodžio 18 d. konvencijos papildomas protokolas, kurį, pažymėtina, ratifikavo ne visos valstybės narės, apriboja nuostatos „nuteistajam asmeniui sutikus“ apimtį.
Pirmasis keitimasis nuomonėmis vyko Piliečių laisvės, teisingumo ir vidaus reikalų komitete ..., ir tada buvo išplatintas darbo dokumentas.
2. Pasiūlymo tikslas
Originalus tekstas (7307/05 COPEN 54) jau yra pakeistas. Tai atliko už tai atsakinga Tarybos darbo grupė, į dokumentą įtraukdama šiuos esminius punktus:
· Naudojamas pažymėjimas (standartinis blankas), kuris kartu su nutarimu, kuriuo paskiriama bausmė, perduodamas vykdyti pagal Tarybos pamatinio sprendimo dėl abipusio pripažinimo principo taikymo finansinėms baudoms 7 straipsnio 1 pastraipą (OL L 76, 2005 m. kovo 22 d.), o ne Europos arešto orderis, kuris minimas darbo dokumento pirminėje versijoje.
· Kriterijai, kuriais remiantis nuteistasis asmuo vienos valstybės narės perduodamas kitai, kad likusią bausmės dalį jis atliktų ten, yra tokie: a) pilietybė ir juridinė gyvenamoji vieta; b) nuolatinė juridinė gyvenamoji vieta; c) šalis, kuriai nuteistasis asmuo sutinka būti perduotas ir su kuria turi glaudų ryšį. Perduodant įsakymą vykdančiajai šaliai, numatyta galimybė nuteistojo asmens nuomonę perduoti tiek žodžiu, tiek raštu, jeigu jis neturi teisės teikti apeliaciją.
· 32 nusikaltimų sąrašas, atitinkantis Tarybos pamatiniame sprendime 2002/584/TVR dėl Europos arešto orderio pateiktą sąrašą, kai nereikia tikrinti veikos dvigubo baudžiamumo, kad būtų pripažinta ir vykdoma laisvės atėmimo bausmė.
· Tvarka, kaip, esant tam tikroms aplinkybėms, sankciją pakeisti kita bausme, suderinta su vykdančiosios šalies įstatymais, jeigu bausmės trukmė ar pobūdis neatitinka tos valstybės įstatymų. Visais atvejais pasiūlymas turi atitikti 1983 m. kovo 21 d. Europos Tarybos nuteistųjų asmenų perdavimo konvencijos 10 straipsnio 2 dalies nuostatas, pagal kurias turi būti taikomas bausmės vykdymo tęstinumo, o ne bausmės „priderinimo“ principas, kuris prieštarauja abipusio pripažinimo principui. Jokiomis aplinkybėmis sankcija negali būti pakeista pinigine nuobauda, taip pat neįmanoma, kad bausmė būtų griežtesnė negu perduodančiosios šalies skirta bausmė.
· Priežastys, dėl kurių nepripažįstamas ir nevykdomas nutarimas: a) neužpildytas pažymėjimas; b) kriterijų, kuriais grindžiamas nuteistojo perdavimas, neatitikimas; c) ne bis in ide principo pažeidimas; d) įvykdytas nusikaltimas neįtrauktas į 7 straipsnio sąrašą; e) jeigu trukdo statutas; f) esant teisei į prieglobstį arba privilegijas; g) jei asmens negalima patraukti baudžiamojon atsakomybėn; h) likęs atlikti bausmės laikas yra trumpesnis nei keturi mėnesiai.
3. Pranešėjo nuomonė
1. Reikia paaiškinti formuluotę „su kuriomis asmuo turi kitus glaudžius ryšius“, kuriems esant nutarimas gali būti perduotas tik nuteistajam asmeniui sutikus. Taip pat turi būti aiškiai atskirti kriterijai „pilietybė“ ir „nuolatinė gyvenamoji vieta“.
2. Terminas „nuomonė“ (nuteistojo asmens nuomonė, išdėstyta žodžiu arba raštu) galėtų būti dar kartą apsvarstytas, nes jis tiksliai neapibrėžia praktinio aspekto, kaip atsižvelgiama į nuomonę perdavimo ar šalies parinkimo atveju.
3. Remiantis 2001 m. kovo 15 d. Tarybos pamatiniu sprendimu 2001/220/TVR dėl nukentėjusiųjų padėties baudžiamosiose bylose, nuteistojo asmens aukai (-oms) turi būti suteikta galimybė gauti informaciją apie nutarimą perduoti tą asmenį kitai valstybei narei. Ypač turi būti atsižvelgta į pažeidžiamą aukų padėtį, galimas kompensavimo procedūras ir jų teisę būti informuotiems apie bylos rezultatus bei teisę asmeniškai dalyvauti procese, nes nukentėjusieji asmenys nuteistąjį asmenį perdavus kitai šaliai lieka toli nuo proceso. Šitaip būtų užtikrintas lygiavertis elgesys su jais, gerbiamas jų orumas, proceso metu būtų apsaugotos jų teisės ir teisiniai interesai.
4. Nemažai abejonių kyla dėl nusikaltimų sąrašo reikalingumo. Turi būti nustatytas ne ilgesnis kaip trejų metų minimalus bausmės atlikimo laikas, taip pat turi būti užtikrinta, kad mažiausiai šešių mėnesių laikotarpis yra skirtas bausmei atlikti vykdančioje šalyje. Veikos dvigubo baudžiamumo patvirtinimas apsaugo perduotus asmenis nuo baudimo už tą veiką, kuri nusikaltimu nebuvo laikoma perduodančiojoje šalyje.
5. Bausmė pagal vykdančiosios šalies įstatymus turi būti skiriama labai atsargiai, nes bausmės valstybėse narėse yra labai skirtingos.
6. Pernelyg daug duomenų reikalaujama vežimo procedūros metu, pavyzdžiui, nusikaltimo pobūdis ir jo teisinis klasifikavimas, nusikaltimo įvykdymo aplinkybių apibūdinimas. Procedūra yra pernelyg biurokratinė ir formali. Be to, jūsų pranešėjas abejoja dėl kreipimosi į ES valstybę narę, kad ji leistų vežti nuteistąjį asmenį per savo teritoriją, nes omenyje turima bendra teritorija, kurioje sienos yra panaikintos ir yra leidžiamas laisvas asmenų judėjimas. (Galbūt specialumo principai turi būti platesni ir apimti tas valstybes nares, per kurias nuteistasis asmuo keliauja tranzitu.)
7. Kadangi buvo pasiekta, kad būtų apribotos nuostatos dėl nuteistojo asmens sutikimo, siekiant užtikrinti, kad nuteistasis asmuo nebūtų nuteistas už kitą veiką, negu atlieka bausmę, turi būti išsaugotas specialumo principas.
8. Nepriimtina, kad išduodančioji šalis turėtų teisę suteikti amnestiją, atleisti nuo bausmės vykdymo ar peržiūrėti nuosprendį, jei nuteistasis asmuo buvo perduotas vykdančiajai šaliai, ir joje yra taikomi jos įstatymai. Galbūt tik pasitarus su išduodančiąją šalimi.
9. Diskusijų tema: mintis remti Europos baudžiamąją teisę.
PROCEDŪRA
Pavadinimas
Austrijos Respublikos, Suomijos Respublikos ir Švedijos Karalystės iniciatyva dėl Tarybos pamatinio sprendimo dėl Europos vykdomojo rašto ir dėl nuteistųjų asmenų perdavimo tarp Europos Sąjungos valstybių narių priėmimo
Nuorodos
7307/2005 – C6-0139/2005 – 2005/0805(CNS)
Konsultavimosi su Parlamentu data
18.5.2005
Atsakingasis komitetas Paskelbimo plenariniame posėdyje data
LIBE 26.5.2005
Nuomonę teikiantis(-ys) komitetas(-ai) Paskelbimo plenariniame posėdyje data
Nuomonė nepareikšta Sprendimo priėmimo data
Glaudesnis bendradarbiavimas Paskelbimo plenariniame posėdyje data
Pranešėjas(-ai) Paskyrimo data
Ioannis Varvitsiotis 4.7.2005
Pakeistas (-i) pranešėjas(-ai)
Svarstymas komitete
24.1.2006
20.3.2006
18.4.2006
Priėmimo data
15.5.2006
Galutinio balsavimo rezultatai
+:
–:
0:
38
0
0
Posėdyje per galutinį balsavimą dalyvavę nariai
Alexander Alvaro, Roberta Angelilli, Edit Bauer, Johannes Blokland, Mihael Brejc, Kathalijne Maria Buitenweg, Maria Carlshamre, Giusto Catania, Carlos Coelho, Fausto Correia, Kinga Gál, Patrick Gaubert, Elly de Groen-Kouwenhoven, Ewa Klamt, Magda Kósáné Kovács, Barbara Kudrycka, Stavros Lambrinidis, Romano Maria La Russa, Sarah Ludford, Antonio Masip Hidalgo, Claude Moraes, Lapo Pistelli, Martine Roure, Inger Segelström, Antonio Tajani, Ioannis Varvitsiotis, Manfred Weber, Stefano Zappalà, Tatjana Ždanoka
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Camiel Eurlings, Giovanni Claudio Fava, Sophia in 't Veld, Sylvia-Yvonne Kaufmann, Bill Newton Dunn, Marie-Line Reynaud
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Panagiotis Beglitis, Emine Bozkurt, Pasqualina Napoletano
Pateikimo data
17.5.2006
Pastabos (pateikiamos tik viena kalba)
...
