Dar galima teikti paraiškas Karolio Didžiojo jaunimo premijai
Jaunimas
Lietuva
2012-01-24 - 15:31
Robertas POGORELIS (+370) 5 212 15 30 robertas.pogorelis@europarl.europa.eu STR (+33) 3 881 74642 EMAIL Spauda-lt@europarl.europa.eu Ayla Sultan ÇIÇEK BXL (+32) 2 28 41009 STR (+33) 3 881 74005 PORT (+32) 498 98 13 37 EMAIL presse-de@europarl.europa.eu Karolio Didžiojo jaunimo premija skiriama jaunimo projektams, skatinantiems skirtingų Europos šalių gyventojų tarpusavio pažinimą ir supratimą. Šių metų premijos konkurso paraiškų priėmimo terminas pratęstas iki 2012 m. vasario 13 d. Paskubėkite!
Karolio Didžiojo jaunimo premiją kartu teikia Europos Parlamentas ir Tarptautinės Karolio Didžiojo premijos fondas. Projektus gali teikti 16-30 metų amžiaus jaunimo grupės ar organizacijos. Svarbu, kad projektuose būtų ryški Europos dimensija, t.y., kad jie puoselėtų Europos tapatybę, skatintų jaunus žmones suprasti europinius ir tarptautinius klausimus, padėtų jiems geriau pažinti vienas kitą bei stiprintų europiečių bendrumo jausmą. Pirmenybė bus teikiama kelioms valstybėms atstovaujančio jaunimo kartu sukurtiems projektams.
Daugiau informacijos bei paraiškų formas galite rasti Europos Parlamento Karolio Didžiojo jaunimo premijos svetainėje: http://www.charlemagneyouthprize.eu/view/lt/introduction.html
Pirmuoju etapu kiekvienos šalies žiuri, kurią sudarys bent du europarlamentarai ir vienas jaunimo organizacijos atstovas, atrinks kiekvienos ES šalies laimėtoją. Antruoju etapu Europos žiuri, kurią sudarys Europos Parlamento pirmininkas, dar trys EP nariai ir keturi Tarptautinės Karolio Didžiojo premijos fondo atstovai, išrinks Europos nugalėtoją iš kiekvienos šalies vertinimo komisijų atrinktų projektų.
Geriausio kiekvienos ES šalies (taigi ir Lietuvos) projekto autoriai bus pakviesti į Jaunimo premijos įteikimo ceremoniją Europos Parlamente Briuselyje bei Tarptautinės Karolio Didžiojo premijos įteikimo ceremoniją Achene (Vokietija) 2012 m. rudenį. Tuo tarpu trijų geriausių Europos projektų autoriai bus apdovanoti 5000, 3000 ir 2000 eurų premijomis.
Tarp anksčiau premiją pelniusių projektų yra jaunimo mainų, meno bei interneto projektų. 2011 m. pirmąją premiją pelnė Jungtinės Karalystės internetinis gyvenimo būdo žurnalas „Europa ir aš“. Antroji premija įteikta trumpametražio filmo „Balkanai be sienų“ autoriams iš Graikijos, o trečioji premija – Ispanijos jaunimo projektui „Escena Erasmus“, skirtame Erasmus mainų studentams.
20120118IPR35629 Konkursas Europos Karolio Didžiojo jaunimo premijai gauti
LT
1
LINK
http://www.charlemagneyouthprize.eu/view/lt/introduction.html
-//EP//DTD IM-PRESS 20050901 AVI DOC XML V0//EN
-//EP//STYLESHEET IM-PRESS 20050901 AVI DOC XML V0//EN
