Europos Parlamentas ragina geriau apsaugoti energijos vartotojus
Energetika
2008-06-19 - 12:38
„Kiekvienas ES pilietis turi turėti galimybę gauti energiją prieinamomis kainomis“, – sakoma ataskaitoje, kurią ketvirtadienį patvirtino Europos Parlamentas (543 balsai už, 18 prieš, 14 susilaikė). Joje pritariama siūlymui priimti Europos energijos vartotojų teisių chartiją, kurioje būtų surašytos vartotojų apsaugos garantijos.
„Europos elektros energijos ir dujų vartotojai turi teisę būti prijungti prie tinklų ir už pagrįstas, skaidrias, nediskriminacines ir aiškiai palyginamas kainas bei tarifus“, – pažymi EP nariai. Be to, šios kainos turi „atspindėti tikrąjį suvartotos energijos kiekį“, o „informacija apie paskelbtas kainas, tarifus, indeksavimo tvarką ir nustatytas sąlygas vartotojams turi būti lengvai prieinama“ ir suprantamai pateikta. Savo ruožtu deputatai „pažymi poreikį parengti standartinę informaciją, kuri būtų teikiama prieš sudarant sutartį ir ją sudarant“.
Parlamentas mano, jog didelis monopolijų skaičius Europos energetikos rinkoje riboja vartotojams teikiamą informaciją bei tiekėjų pasirinkimo laisvę. Todėl svarbu stengtis „sukurti bendrą konkurencingą energetikos rinką ir ypač apsaugoti pažeidžiamus vartotojus“. Pasak europarlamentarų, „atjungimas nuo tinklo turėtų būti taikomas tik kaip kraštutinė priemonė spręsti vartotojų, ypač pažeidžiamų, nepriemokų [...] klausimą“. Savo ruožtu deputatai ragina visas ES valstybes „kuo arčiau vartotojų“ įkurti vartotojų informacijos užklausų ir skundų priėmimo biurus.
Deputatai ragina ES valstybes „užtikrinti, kad vartotojai galėtų netrukdomai pasirinkti kitą tiekėją, kad toks tiekėjo pakeitimas neužtruktų ilgiau kaip vieną mėnesį ir kad jo nereikėtų apmokėti“. Be to, „tiekėjų ir nepriklausomų nacionalinių reguliavimo institucijų interneto svetainėse turi būti pateikiamos tarifų modeliavimo programos“, o vartotojai turi būti reguliariai informuojami apie jų suvartotos energijos kiekį. Šiuo tikslu deputatai siūlo skatinti naudoti pažangius skaitiklius. Be to, Parlamento nuomone, „visi vartotojai turėtų būti objektyviai, skaidriai ir nediskriminuojant informuojami apie jiems prieinamus energijos šaltinius“, įskaitant atsikuriančius.
Parlamento nuomone, ES šalių energetikos reguliavimo institucijos „turėtų būti nepriklausomos nuo bet kokių viešųjų ir privačių interesų“, be to, jos turi „turėti pakankamai įstatyminių galių bei išteklių ir norėti jais naudotis“. Šios institucijos turi stebėti energetikos rinkas, įskaitant kainas, o jei reikia – įsikišti ir taikyti nuobaudas, pažymi europarlamentarai.
Mia DE VITS (PSE, BE)
A6-0202/2008
Dėl Europos energijos vartotojų teisių chartijos
Iniciatyvos procedūra.
Svarstymas: 2008-06-17.
Balsavimas: 2008-06-19 20080616IPR31783 „Euractiv“ apie derybas dėl ES energetikos liberalizavimo „Euractiv“ apie būsimos ES energetikos agentūros galias Duomenys apie atskirų ES šalių energetiką
LT
1
LINK
http://www.euractiv.com/en/energy/eu-enters-crunch-talks-energy-liberalisation/article-173097
LT
2
LINK
http://www.euractiv.com/en/energy/meps-strong-eu-regulator-key-energy-market-puzzle/article-172804
LT
3
LINK
http://ec.europa.eu/energy/energy_policy/facts_en.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
