KLAUSIMAS ŽODŽIU H-0136/10
Vyriausybės valandai 2010 Balandžio mėnesio sesijoje
pagal 116 Darbo tvarkos taisyklių straipsnį
pateikė
Ivo Belet
Komisijai
Tema: Lengvųjų transporto priemonių išmetami teršalai ir bandymų ciklo suderinimas
Remiantis žymaus Nyderlandų technologijų instituto TNO (Nyderlandų taikomųjų mokslinių tyrimų organizacija) atliktais tyrimais, nedidelių ir aplinką tausojančių lengvųjų transporto priemonių išmetamo CO2 kiekis, kuris bandymų ciklo metu neviršija nustatytų ES standartų, iš tikrųjų yra daug didesnis.
Vidutinis išmetamųjų teršalų kiekis yra net 40 proc. didesnis nei turėtų būti pagal ES standartus. Tai, be abejo, sukelia tam tikrų problemų, nes daugelis valstybių narių taiko mokesčių lengvatas, atsižvelgdamos į transporto priemonių išmetamo CO2 kiekį.
Aiškinant, be kita ko, daroma nuoroda į Europos NEDC bandymus, kurie yra pasenę ir neatitinka tikrovės.
Komisija jau informavo, kad reikia pakoreguoti su CO2 kiekiu susijusius tikslus ir peržiūrėti lengvųjų transporto priemonių bandymų ciklus.
Ką Komisija mano apie galimybę suderinti Europos NEDC bandymus? Kiek laiko ji planuoja skirti tokiam suderinimui? Kokiu būdu ir per kiek laiko Komisija suderins išmetamųjų teršalų standartus?
