P6_TA(2007)0008
Septintoji ir aštuntoji metinės ginklų eksporto ataskaitos
A6-0439/2006
Europos Parlamento rezoliucija dėl Tarybos septintosios ir aštuntosios metinių ataskaitų, parengtų pagal Europos Sąjungos elgesio kodekso dėl ginklų eksporto 8 strateginę nuostatą ( 2006/2068(INI) )
Europos Parlamentas
, –
atsižvelgdamas į 1998 m. birželio 8 d. Tarybos priimtą Europos Sąjungos ginklų eksporto elgesio kodeksą (toliau – Elgesio kodeksas) Dokumentas Nr. 8675/2/98, Briuselis, 1998 m. birželio 5 d.
,
–
atsižvelgdamas į Tarybos septintąją ir aštuntąją metines ataskaitas, parengtas pagal Europos Sąjungos elgesio kodekso dėl ginklų eksporto 8 strateginę nuostatą OL C 328, 2005 12 23, p. 1; OL C 250, 2006 10 16, p. 1
,
–
atsižvelgdamas į atnaujintą Europos Sąjungos elgesio kodekso dėl ginklų eksporto naudojimosi vadovą (toliau – Naudojimosi vadovas) Dokumentas Nr. 10713/06, DGE WMD, Briuselis, 2006 m. birželio 20 d.
, dėl kurio susitarta 2006 m. birželio 2 d. Tarybos darbo grupėje įprastų ginklų eksporto klausimais,
–
atsižvelgdamas į Europos Sąjungos bendrąjį karinės įrangos sąrašą (Europos Sąjungos elgesio kodekse ginklų eksporto srityje nurodyta įranga) OL C 66, 2006 3 17, p. 1.
, atnaujinantį ir pakeičiantį pirminį sąrašą, kurį Taryba priėmė 2005 m. balandžio 25 d.,
–
atsižvelgdamas į 2002 m. liepos 12 d. Tarybos bendruosius veiksmus 2002/589/BUSP dėl Europos Sąjungos indėlio į kovą su šaulių ginklų ir lengvosios ginkluotės destabilizuojančiu kaupimu ir plitimu ir panaikinančius bendruosius veiksmus 1999/34/BUSP OL L 191, 2002 7 19, p. 1.
,
–
atsižvelgdamas į 1997 m. birželio 26 d. Bendrųjų reikalų tarybos priimtą ES programą neteisėtos prekybos įprastiniais ginklais sustabdymui ir kovai su ja 1997 m. birželio 27 d. patvirtino Bendrųjų reikalų taryba.
,
–
atsižvelgdamas į 2003 m. birželio 23 d. Tarybos bendrąją poziciją 2003/468/BUSP dėl tarpininkavimo ginklų prekyboje kontrolės OL L 156, 2003 6 25, p. 79.
,
–
atsižvelgdamas į 2004 m. liepos 19 d. Tarybos reglamentą (EB) Nr. 1504/2004, iš dalies keičiantį ir atnaujinantį Reglamentą (EB) Nr. 1334/2000, nustatantį Bendrijos dvejopo naudojimo objektų ir technologijų eksporto kontrolės režimą OL L 281, 2004 8 31, p. 1.
,
–
atsižvelgdamas į 1995 m. gruodžio 19 d. pasiektą Vasenaro susitarimą dėl įprastinių ginklų ir dvejopo naudojimo prekių ir technologijų eksporto kontrolės,
–
atsižvelgdamas į 2003 m. gruodžio 12 d. Tarybos patvirtintą Europos saugumo strategiją (ESS) pavadinimu "Saugi Europa geresniame pasaulyje",
–
atsižvelgdamas į Jungtinių Tautų standartines minimalias elgesio su kaliniais taisykles Standartinės minimalios elgesio su kaliniais taisyklės, patvirtintos 1955 m. Ženevoje vykusiame 1-ajame Jungtinių Tautų kongrese nusikaltimų prevencijos ir elgesio su nusikaltėliais klausimais ir Jungtinių Tautų ekonominėje ir socialinėje taryboje 1957 m. liepos 31 d. rezoliucija 663 C (XXIV) ir 1977 m. gegužės 13 d. rezoliucija 2076 (LXII).
,
–
atsižvelgdamas į 2005 m. gruodžio 15–16 d. Europos Vadovų Tarybos priimtą ES kovos su neteisėtu šaulių ginklų ir lengvosios ginkluotės (ŠGLG) bei jų šaudmenų kaupimu ir prekyba strategiją Dokumentas Nr. 5319/06, 2006 m. sausio 13 d.
,
–
atsižvelgdamas į Bendrųjų reikalų ir išorės santykių tarybos (BRIST) 2005 m. spalio 3 d. susitikimo išvadas, kuriose išreiškiamas ES pritarimas tarptautinei prekybai ginklais Jungtinių Tautų struktūroje, nustatant įpareigojančius bendrus pasaulinės prekybos įprastine ginkluote standartus,
–
atsižvelgdamas į tai, kad 2005 m. liepos 6 d. įsigaliojo 2001 m. gegužės 31 d. Jungtinių Tautų Generalinės Asamblėjos (JTGA) Rezoliucija A/RES/55/255 priimtas 2001 m. Protokolas prieš neteisėtą šaunamųjų ginklų, jų dalių, komponentų bei šaudmenų gamybą ir prekybą jais (JT Šaunamųjų ginklų protokolas),
–
atsižvelgdamas į JTGA 2005 m. gruodžio 8 d. Sprendimą 60/519, kuriuo buvo priimta Tarptautinė priemonė, sudaranti valstybėms sąlygas laiku ir patikimai atpažinti ir atsekti neteisėtus šaulių ginklus ir lengvąją ginkluotę,
–
atsižvelgdamas į 2006 m. birželio 26 d. – liepos 7 d. Niujorke vykusią konferenciją, skirtą apsvarstyti pažangą, pasiektą šaulių ginklų ir lengvosios ginkluotės neteisėtos prekybos prevencijos, kovos su ja ir jos panaikinimo veiksmų programos įgyvendinime (JT ŠLGL apsvarstymo konferencija),
–
atsižvelgdamas į 2006 m. kovo 21 d. Komisijos konsultavimosi dokumentą dėl valstybių narių gynybai skirtų produktų apyvartos Bendrijos viduje;
–
atsižvelgdamas į 2006 m. lapkričio 23 d. priimtą AKR ir ES jungtinės parlamentinės asamblėjos rezoliuciją dėl šaulių ginklų ir lengvosios ginkluotės ir tvaraus vystymosi Dokumentas AKR-ES 3892/06/gal.
,
-
atsižvelgdamas į savo 2005 m. lapkričio 17 d. rezoliuciją dėl Tarybos šeštosios metinės ataskaitos, parengtos pagal Europos Sąjungos elgesio kodekso ginklų eksporto srityje 8 strateginę nuostatą OL C 280 E, 2006 11 18, p. 443.
,
-
atsižvelgdamas į savo 2006 m. birželio 15 d. rezoliuciją dėl šaulių ginklų ir lengvosios ginkluotės Priimti tekstai, P6_TA(2006)0274 .
,
-
atsižvelgdamas į savo rezoliucijas dėl ES ginklų embargo Kinijai išlaikymo, ypač į savo 2003 m. gruodžio 18 d. rezoliuciją OL C 91 E, 2004 4 15, p. 679.
,
-
atsižvelgdamas į savo metines rezoliucijas dėl žmogaus teisių pasaulyje ir Europos Sąjungos politiką šiuo klausimu ir ypač į savo 2004 m. balandžio 22 d. rezoliuciją OL C 104 E, 2004 4 30, p. 1048.
,
-
atsižvelgdamas į ES sutarties 17 straipsnį ir EB sutarties 296 straipsnį,
-
atsižvelgdamas į savo Darbo tvarkos taisyklių 45 straipsnį,
–
atsižvelgdamas į Užsienio reikalų komiteto pranešimą ( A6-0439/2006 ),
A.
kadangi 2005 m. birželio 30 d. buvo baigtas vienus metus trukęs Valstybių narių ekspertų darbo grupės COARM (Įprastinės ginkluotės eksportas) lygmenyje vykdytas Elgesio kodekso svarstymas, kurio pagrindu buvo parengta bendroji pozicija; kadangi Kodeksas dar nepatvirtintas kaip bendroji pozicija, o tai trukdo tolesnei būtinai pažangai stiprinant ginklų eksporto kontrolę,
B.
kadangi Europos Sąjunga, atsižvelgdama į ESS nurodytus pavojus, turėtų dėti visas pastangas, kad galėtų veikti ir būti matoma kaip atsakinga pasaulinė veikėja, labiausiai stengdamasi kovoti su ginklų platinimu, skatinti pasaulinį nusiginklavimą ir sukurti ginklų perdavimo kontrolę,
C.
kadangi Elgesio kodekso pakeitimas bendrąja pozicija būtų svarbus žingsnis toliau tobulinant Kodeksą ir reikalaujant, kad valstybės narės suderintų savo nacionalinę teisę su Kodekse numatytais standartais; kadangi kai kurios ES valstybės narės kelia pavojų šiam procesui neatsakingai siedamos Kodekso pakeitimą bendrąja pozicija su savo dvišaliais interesais panaikinant embargą dėl ginklų eksporto Kinijai,
D.
kadangi ginklų perdavimo kontrolės priemonės toliau kuriamos tiek regioniniu, tiek tarptautiniu lygmenimis, ir tai ypač matyti tarptautiniu mastu uždraudus naudoti priešpėstines minas (1997 m. Otavos konvencija) ir dėl to sumažėjus nuo priešpėstinių minų žuvusių arba sužeistų žmonių skaičiui, ir kadangi šioms priemonėms ir toliau reikalinga visokeriopa ES parama, ypač po 2006 m. birželio 26 d. – liepos 7 d. Niujorke vykusios JT ŠLGL apsvarstymo konferencijos išvadų bei JT Tarptautinės ginklų prekybos sutarties vystymosi atžvilgiu,
E.
kadangi BRIST susitikime Liuksemburge 2005 m. spalio 3 d. buvo pritarta Tarptautinės ginklų prekybos sutarties sudarymui,
F.
yra įsitikinęs, kad Tarptautinė ginklų prekybos sutartis itin svarbi dėl to, kad nuo įprastinių ginklų kiekvieną savaitę žūva tūkstančiai žmonių, kad neatsakingas ginklų perdavimas prisideda prie nestabilumo ir skurdo visame pasaulyje, ir dėl to, kad Tarptautinė ginklų prekybos sutartimi būtų nustatyti bendri pasauliniai ginklų perdavimo standartai, o tai padėtų užkirsti kelią ginklų patekimui į blogas rankas,
G.
yra įsitikinęs, kad sukūrus ir įgyvendinus suderintą Europos ginklų eksporto kontrolės politiką akivaizdžiai sustiprėtų bendra Sąjungos užsienio ir saugumo politika,
H.
kadangi teroristinės organizacijos arba nusikalstamos grupuotės tiek ES viduje, tiek ir už jos ribų geba įsigyti ir naudoti daug įprastinių ginklų ir dvejopo naudojimo prekių bei technologijų;
I.
būdamas įsitikinęs, kad bet kokia ES ginklų eksporto kontrolės politika privalo sutvirtinti ir papildyti kitus Sąjungos išorės veiksmų aspektus, įskaitant tvaraus vystymosi, krizių prevencijos, žmogaus teisių propagavimo, kovos su skurdu, kovos su tarptautiniu terorizmu tikslus ir priemones didesniam regioniniam stabilumui pasiekti,
J.
kadangi esama kontrolė nepakankamai reglamentuoja komponentų tiekimą, licencijuotą gamybą užsienyje ir antrinių įmonių ginklų gamybą bei eksportą pasaulyje, kadangi visos valstybės ne tik privalo užtikrinti, kad jų eksportas atitiktų esamus jų įsipareigojimus pagal tarptautinę teisę, bet ir dėl savo pačių saugumo, socialinių, ekonominių ir politinių interesų reguliuoti ginklų eksportą, užtikrindamos, kad tai nesudarytų sąlygų žmogaus teisių pažeidimams ar konflikto kurstymui ir nenukreiptų išteklių nuo tvaraus vystymosi,
K.
yra įsitikinęs, kad 2005 m. gruodžio mėn. ES kovos su neteisėtu šaunamųjų ginklų ir lengvosios ginkluotės bei jų šaudmenų kaupimu ir prekyba strategijoje remiamas JT Saugumo Tarybos nustatytas tikslas, įtrauktas į jos pirmininko 2004 m. sausio 19 d. pareiškimą S/PRST/2004/1, skatinti ginklus eksportuojančias valstybes prisiimti didžiausią atsakomybę šaulių ginklų ir lengvosios ginkluotės sandoriuose,
L.
primindamas valstybėms narėms šią atsakomybę, jei jos imtųsi tolesnių žingsnių siekiant atverti Europos vidaus gynybos įrangos rinką, ir ypač jei Komisija imtųsi tolesnių žingsnių po 2006 m. kovo 21 d. Konsultavimo dokumento, kuriame aiškiai nurodomas Elgesio kodekso vaidmuo,
M.
kadangi Europos valstybės narės nuolat yra tarp pagrindinių pasaulio ginklų eksportuotojų, kadangi besivystančiame pasaulyje vis didesnis skaičius bendrovių, remiamų tų šalių vyriausybių, įgyja svarbią pasaulio ginklų rinkos dalį; kadangi skiriasi besivystančio pasaulio šalių nacionalinė ginklų eksporto kontrolė ir ji ne visada apima aiškius ginklų perdavimo sankcionavimo kriterijus ar gaires, kurie labai gerai atspindėtų esamus valstybių įsipareigojimus pagal tarptautinę teisę,
N.
kadangi Stokholmo tarptautinio taikos tyrimų instituto (SIPRI) pranešime nurodoma, kad 2005 m. ES valstybės narės licencijavo ginklų tiekimą
inter alia
į Kiniją, Kolumbiją, Etiopiją, Eritrėją, Indoneziją, Izraelį ir Nepalą; yra įsitikinęs, kad be išsamesnės ir skaidresnės informacijos apie pristatytų ginklų pobūdį – kiek, kam ir kokiais tikslais jų buvo parduota – negalima daryti išvadų, kad Elgesio kodeksu gebėta užkirsti kelią visam ginklų eksportui, galinčiam pasitarnauti ginkluotų konfliktų kurstymui, žmogaus teisių pažeidimams ir skurdo didinimui,
O.
kadangi neatsakingas ginklų perdavimas ir toliau trukdo demokratinei, ekonominei ir socialinei plėtrai daugelyje pasaulio šalių, prisideda prie smurtinių konfliktų bei korupcijos ir neleidžia teikti veiksmingos vystymosi pagalbos; pripažindamas, kad aiški, veiksminga ir suderinta bendra ES ginklų eksporto politika, įtvirtinta teisiškai įpareigojančiame Elgesio kodekse, būtų lemiamas ES įnašas į Tūkstantmečio aukščiausio lygio susitikimą ir Tūkstantmečio vystymosi tikslus, kitaip tariant, į tvarų AKR šalių ir kitų besivystančių šalių vystymąsi,
1.
džiaugiasi septintąja ir aštuntąja metinėmis Tarybos ataskaitomis ir dar kartą patvirtina Kodekso 8 strateginėje nuostatoje numatytų metinių peržiūrų kaip pagrindinių Kodekso patikrinimo ir stiprinimo priemonių svarbą;
2.
džiaugiasi, kad neseniai pirmininkavusios valstybės (JK, Austrija ir Suomija) skyrė daug dėmesio skaidrumui, todėl valstybės narės toliau bendradarbiavo tarpusavyje, tarėsi dėl atsisakymo ir teikė duomenų rinkimo ataskaitas, nurodė duomenis metinėse ataskaitose, vykdė informavimo veiklą kartu su trečiosiomis šalimis ir stiprino dialogą su Europos Parlamentu;
3.
mano, jog nepriimtina, kad nebuvo imtasi jokių priemonių dėl Kodekso pakeitimo Bendrąja pozicija, nors COARM darbo grupė dėl teksto susitarė 2005 m. birželio mėn.;
4.
džiaugiasi, kad 2005 m. rugsėjo 26 d. COARM darbo grupė be ginčų susitarė dėl geriausios 8 kriterijaus (tvarus vystymasis) aiškinimo praktikos ir tai įtraukė į Naudojimosi vadovą; tačiau nerimauja, kad nesistengiama geriau išnagrinėti ir sugretinti esamas normas; reikalauja, kad 8 kriterijus būtų kuo greičiau persvarstytas atsižvelgiant į patobulintą besivystančią praktiką, pvz., tiriant sąsajas tarp ginkluoto smurto ir išsivystymo; remia šio proceso tąsą kaupiant su likusiais kriterijais susijusią pažangiąją patirtį konsultuojantis su Europos Parlamentu ir kitomis suinteresuotomis šalimis;
5.
džiaugiasi Naudojimo vadove pateiktu dabartiniu išaiškinimu, kad sutartys dėl licencijuotos gamybos užsienyje turi būti vertinamos kaip eksporto licencijos; tačiau išreiškia susirūpinimą dėl pastaruoju metu pastebimo gamybos, apimančios ir licencijuotą gamybą, perkėlimo už ES ribų, ir ragina toliau stiprinti nuostatas, kurios reguliuotų tiek pačią licencijuotą gamybą užsienyje, tiek gamybos pajėgumų perkėlimą apskritai;
6.
ragina valstybes nares imtis tokių priemonių siekiant toliau kontroliuoti licencijuotą ginklų gamybą už ES ribų:
a)
neduoti leidimo licencijuotai ginklų gamybai, jeigu yra pavojus, kad ginklai, pagaminti užsienyje, bus naudojami pažeidžiant esamus valstybės įsipareigojimus pagal tarptautinę teisę,
b)
nesankcionuoti jokios licencijuotos gamybos be teisiškai įpareigojančios sutarties, kiekvienu atveju, dėl produkcijos apribojimų ir gaminiui leistino eksporto vietos bei galutinio produkto naudojimo,
c)
nuolat atnaujinti licencijavimo sutartis, kad būtų iš naujo įvertintas ginklų aplinkkelio pavojus ir pagal tai keičiamos licencijavimo sutartys;
7.
dar kartą patvirtina poreikį tobulinti pranešimų dėl atsisakymo išduoti licencijas sistemą; vėl ragina išplėsti keitimąsi informacija pagal dvišales konsultacijas dėl atsisakymų išduoti licencijas ir keistis informacija apie tokias konsultacijas bei pranešti apie jas ES lygmeniu;
8.
ragina valstybes nares atkreipti didesnį dėmesį į ginklus priimančios šalies padėtį, kad būtų užkirstas kelias jais pasinaudoti teroristinėms grupuotėms ar juos netinkamai taikyti;
9.
primena savo raginimą valstybėms narėms sudaryti ginkluotuose konfliktuose dalyvaujančių šalių sąrašą, į kurias eksportuoti ginklus turi būti uždrausta apskritai, remiantis ginklų embargo stebėjimo priemonėmis, pagal kurias JT Saugumo Taryba ir atitinkamos ES darbo grupės gali atsisakyti eksportuoti ginklus į tokias šalis; dėl to ragina valstybes nares suderinti savo politiką dėl ginklų eksporto į Vidurio Rytų regioną su Elgesio kodeksu;
10.
rekomenduoja, kad nacionalinės eksporto kredito agentūros, siekdamos skatinti vyriausybės remiamas privačias bendras investicijas į ekonomiškai nestabilius regionus, o ypač į besivystančias šalis, laikytųsi sutarčių dėl karinio eksporto į trečiąsias šalis neperdraudimo politikos paskolomis ar kito pobūdžio garantijomis gavėjų nemokėjimo atveju; primygtinai siekia, kad bet kokios tokio pobūdžio paskolos, išduotos praeityje, nesudarytų sąlygų didėti skolai naudą gaunančioje šalyje ir nebūtų laikomos oficialia vystymo parama;
11.
džiaugiasi didesniu aštuntosios metinės ataskaitos skaidrumu ir atskira A lentelės skiltimi, susijusia su eksportu į šalis, kurioms taikomas embargas; ragina Politikos ir saugumo komitetą rengti nuolatines diskusijas dėl Kodekso ir Naudojimosi vadovo taikymo (ypač dėl geriausios praktikos taikymo), dėl ginklų eksporto į priežiūros sąraše esančias šalis (arba atsižvelgiant į išsamią ES jungtinio situacijų centro analizę); ragina Europos Parlamentą įsitraukti į šias diskusijas;
Bendroji pozicija
12.
mano, kad aiški, veiksminga ir suderinta bendra ginklų eksporto kontrolės politika, įtvirtinta teisiškai privalomame Elgesio kodekse, gali atlikti lemiamą vaidmenį kovojant su terorizmu, užkertant kelią konfliktams, didinant regioninį stabilumą ir stiprinant žmogaus teises;
13.
ragina pirmininkaujančią valstybę ir valstybių narių vyriausybes paaiškinti, kodėl Kodeksas nebuvo patvirtintas kaip bendroji pozicija, nors COARM darbo grupė dėl teksto susitarė 2005 m. birželio mėn.;
14.
džiaugiasi nuolatine pažangiąja patirtimi pagal Naudojimosi vadovą, tačiau apgailestauja, kad nesugebėjimas pakeisti Kodekso bendrąja pozicija silpnina tolesnį ES eksporto kontrolės vystymąsi, ypač svarbiose nematerialaus perkėlimo, tranzito kontrolės ir veiksmų, kuriais siekiama tolesnio bendro ES ginklų kontrolės derinimo, srityse;
Dialogas su Europos Parlamentu
15.
džiaugiasi, kad į metinę ataskaitą įtrauktas specialus skyrius dėl dialogo su Europos Parlamentu;
16.
džiaugiasi JK, Austrijos ir Suomijos pirmininkavimo metu parodytomis iniciatyvomis savo darbą dėl Kodekso kūrimo pristatyti Europos Parlamento Užsienio reikalų komiteto Saugumo ir gynybos pakomitečiui ir pabrėžti skaidrumą ir dialogą;
17.
džiaugiasi pirmininkaujančios Austrijos Europos Parlamento pranešėjui suteikta galimybe dalyvauti diskusijoje ir keistis informacija COARM darbo grupės posėdžiuose rengiant Europos Parlamento ataskaitą ir Tarybos metinę ataskaitą;
18.
džiaugiasi skaidrumo didinimo ir pasitikėjimo kūrimo priemone, t. y. aštuntojoje ataskaitoje nurodytu sprendimu, kad kiekviena pirmininkaujanti valstybė turėtų stengtis susitikti su Saugumo ir gynybos pakomitečiu ir vieną kartą per pirmininkavimo laikotarpį pakviesti Parlamento pranešėją į COARM posėdį;
19.
ragina Europos Parlamentą ir toliau dalyvauti informavimo veiklos gerinimo procese, ypač skatinant prioritetines gaires tarptautinei Prekybos ginklais sutarčiai skatinti ir plėsti tolesnį bendradarbiavimą ir konsultavimąsi su suinteresuotomis trečiosiomis šalimis, taip pat ir tarptautinėmis nevyriausybinėmis organizacijomis (NVO) ir gynybos pramone;
20.
ragina Tarybą reikalauti, kad kiekviena valstybė paskelbtų nacionalines ataskaitas, atitinkančias minimalius standartus, ir tokias ataskaitas siųstų Europos Parlamentui ir valstybių narių parlamentams;
21.
ragina pradėti metines diskusijas tarp Europos Parlamento ir nacionalinių parlamentų dėl valstybių narių pasiektos pažangos siekiant skaidrumo tvarkant savo ginklų eksportą ir įgyvendinant Elgesio kodeksą;
Laikinosios priemonės dėl ginklų embargo panaikinimo
22.
džiaugiasi šeštojoje ataskaitoje nustatytu tikslu kurti vadinamąjį priemonių rinkinį ir konkrečius būdus, skirtus ginklų eksportui į šalis, kurioms nuspręsta panaikinti ginklų embargą, reguliuoti;
23.
primena 2004 m. spalio 11 d. vykusios BRIST išvadas Libijos klausimu, kuriose sakoma: "Taryba priminė, kad ginklų perdavimui Libijai bus taikomas ES ginklų eksporto elgesio kodeksas, ir nusprendė, kad bus taikomas specialus ginklų perdavimo po embargo režimas (vadinamasis priemonių rinkinys), kurį šiuo metu nustato Taryba"; ragina pirmininkaujančią valstybę paskelbti šio vadinamojo priemonių rinkinio padėtį;
24.
žino apie nepakankamą vadinamojo priemonių rinkinio ir specialių priežiūros priemonių vystymą; taigi primena savo ankstesnę poziciją, kad atidi priežiūra reikalinga net panaikinus embargą ir kad reikia persvarstyti būsimas priemones, o jei reikia – ir patį vadinamąjį priemonių rinkinį; ir nuolat stebėti padėtį valstybėse narėse, kur buvo panaikintas embargas, turint galvoje priežastis, dėl kurių embargas buvo panaikintas; ragina COARM reguliariai persvarstyti priemones ir informuoti apie šias diskusijas Europos Parlamentą;
25.
mano, kad valstybėms narėms svarbu turėti galimybę konsultuotis tarp savęs dėl licencijų, išduodamų ginklų eksportui į valstybes, kurioms buvo panaikintas embargas; ragina surinkti informaciją dėl tokių konsultacijų turinio ir išvadų ir paskelbti ją kitose metinėse ataskaitose;
26.
pabrėžia laiku vykstančių informacijos mainų su Europos Parlamentu dėl atsisakymo išduoti licencijas ir vadinamojo priemonių rinkinio
modus operandi
gerinimo svarbą;
Vienodi kriterijai
27.
ragina valstybes nares taikyti vienodus kriterijus vertinant trečiąsias valstybes, kai svarstomi ginklų prekybos apribojimai ar embargas, taikytinas dėl žmogaus teisių pažeidimų ar didėjančio regiono nestabilumo;
28.
mano, kad embargas Kinijai neturėtų būti panaikintas tol, kol nebus aiškaus ir ilgalaikio pagerėjimo žmogaus teisių ir socialinės bei politinės laisvės srityse; nurodo, kad ginklų eksportas pakenks taikai ir stabilumui Rytų Azijoje ir sukels regioninio nestabilumo pavojų, ypač po krizės, kilusios dėl atominių bandymų Šiaurės Korėjoje;
29.
reiškia didelį susirūpinimą dėl visų šalių akivaizdaus ginklų embargo pažeidimo vykstant Darfuro konfliktui, kaip praneša JT Saugumo Tarybos siųsti ekspertai, ir dėl to ten kylančio karo veiksmų eskalavimo pastaraisiais mėnesiais;
Naudojimo vadovas ir kriterijų interpretavimo geriausia praktika
30.
džiaugiasi, kad tobulinamas Naudojimo vadovas, kuris yra naudinga ir praktiška Kodekso kriterijų interpretacijų suvienodinimo priemonė;
31.
pažymi Naudojimo vadovo pakeitimus, ypač 2, 7 ir 8 kriterijų gairių; skatina toliau jį atnaujinti, vadovaujantis naujausiais Kodekso pakeitimais, pvz., išsamių 3 ir 4 kriterijų gairių; reikalauja, kad pagarba žmogaus teisėms būtų bendrasis kriterijus;
Nacionalinių ataskaitų pateikimo procedūros
32.
pripažįsta, kad vis daugiau pastangų dedama siekiant pagerinti duomenų, kuriuos numatyta pridėti prie metinių ataskaitų, rinkimą ir valstybių narių dalijimąsi jais, taip pat siekiant, kad aštuntosios metinės ataskaitos duomenys būtų pateikiami daug geriau; vis dėlto, siekdamas padidinti skaidrumą ir teisingai vertinti, kaip valstybės narės taiko Elgesio kodeksą, ragina itin pagerinti nacionalinių ataskaitų kokybę;
33.
ragina valstybes nares supaprastinti savo šalies ginklų eksporto licencijų išdavimo procedūras, išaiškinti su tuo susijusias vidaus institucines procedūras bei pareigas ir savo sistemoje panaikinti bet kokius eksporto licencijų išdavimo kariniams ir nekariniams ginklams neaiškumus, kuriais gali pasinaudoti ginklų eksportuotojai ir į konfliktinius regionus šaulių ginklus ir lengvąją ginkluotę eksportuoti kaip "ne karinius ginklus";
34.
ragina Tarybą reikalauti, kad kiekviena valstybė narė skelbtų nacionalines ataskaitas, parengtas pagal nustatytus minimalius standartus;
35.
ragina patvirtinti sutartus bendrus ataskaitų teikimo standartus, kurių turėtų laikytis visos valstybės, įskaitant reikalavimus dėl ginklų eksporto ir prekybos tarpininkavimo licencijų skaičiaus priimančiojoje šalyje ir informaciją apie atsisakymus išduoti licencijas, išsamaus įrangos, kuriai teikti suteiktos eksporto licencijos, rūšių apibūdinimo, išsamaus kiekvienos rūšies įrangos, kuriai teikti suteiktos eksporto licencijos, kiekio ir galutinio naudotojo tipo apibūdinimo; ragina ateityje įtraukti į nacionalines ataskaitas ginklų eksporto finansavimo klausimą, t. y. valstybės paskolas ir paskolų garantijas;
Perdavimai Bendrijos viduje
36.
reikalauja, kad būtų išlaikoma griežta ir skaidri nacionalinė eksporto kontrolė, kol visos ES valstybės narės suvienodins savo nacionalinę eksporto kontrolės politiką tiek, kad galėtų pakeisti Elgesio kodeksą teisine priemone, kuri suteiktų galimybę reglamentuoti vykstančio Bendrijos viduje bei tarptautinio ginklų eksporto leidimus, valdymą (įskaitant paskirties vietos) ir patvirtinimą;
ES konsoliduotos ataskaitos funkcijos ir turinys
37.
pripažįsta, kad Taryba sutiko įtraukti kai kurias ankstesnes Europos Parlamento rekomendacijas dėl ES konsoliduotos ataskaitos gerinimo, ir ragina Tarybą imtis šių svarbių veiksmų:
-
nustatyti informacijos mainų laiką ir kas ketvirtį elektronine forma skelbti visus statistikos duomenis;
-
skelbti daugiau informacijos apie ES lygmeniu vykstančius procesus, tarp jų ir apie atsisakymo išduoti eksporto licencijas sistemą ir atsisakymo suteikti prekybos tarpininkavimo licencijas sistemą,
-
pateikti paaiškinimus, kaip bus taikoma kiekviena prioritetinė gairė ir kokie metodai bus naudojami, ir pateikti veiklos tvarkaraštį;
-
2008 m. atlikti peržiūrą dėl pasiektos pažangos susiejant duomenų surinkimą ir dalijimąsi jais ir dėl prioritetinių gairių taikymo;
taip pat Daugiau apie šiuos papildomus punktus žr.
Europos Sąjungos ginklų eksporto elgesio kodeksas: Metinių ataskaitų tobulinimas
. SIPRI politikos dokumentas Nr. 8, SIPRI, 2004 m. lapkričio mėn.
:
-
ES metinėje ataskaitoje esančių finansinių duomenų dėl ginklų eksporto licencijų nauda, palyginamumas ir tikslumas turi būti gerinama kuriant nacionalinių sąrašų, suderinamų su ES bendruoju kariniu sąrašu, struktūrą ir turinį ir derinant ataskaitų, kuriose būtų aptariamos atviros licencijos, rengimo praktiką;
-
duomenų apie tikrąjį eksportą nauda, tikslumas, išsamumas ir palyginamumas turi būti gerinamas nustatant teisinį įpareigojimą, kad pramonė atsiskaitytų apie savo ginklų eksportą nacionalinių lygiu ir šiais duomenimis pagrįstų nacionalinį atsiskaitymą;
-
metinėje ataskaitoje turėtų būti informacijos apie prekių, kurioms suteiktos eksporto licencijos, kiekį ir apie tikrąjį eksportą, taip pat ir lydimasis įtrauktų prekių aprašymas;
-
taip pat turi būti pateikiama informacija apie prekių, skirtų reeksportuoti į trečiąsias šalis, galutinį vartotoją ir paskirties šalį. Jei manoma, kad toks detalumo lygis yra per didelis, valstybės galėtų parengti nacionalines metines ataskaitas ir pateikti sutartą atsiskaitymo kriterijų rinkinį;
-
atskira informacija turėtų būti pateikiama ginkluotų pajėgų ar policijos taikos palaikymo, humanitariniais ar krizių sprendimo, taip pat Europos saugumo ir gynybos politikos (ESGP) ir saugumo sektoriaus reformos tikslais naudojamų ginklų eksporto lentelėje, taip galima būtų išvengti painiavos su komercijai skirtu eksportu;
-
siekiant Parlamento nariams sudaryti galimybę objektyviai palyginti oficialiai deklaruojamus duomenis ir tikrus eksporto faktus, galutinį suderintą tekstą, kuriame būtų nurodytos vietos, į kurias eksportuojama, turėtų sistemingai tikrinti nepriklausomi specializuoti ekspertai.
Pakartotiniam eksportui skirtos prekės
38.
ragina atsisakyti naujų "inkorporavimo" taisyklių ir ragina visas valstybes nares pakartotinai patvirtinti savo įsipareigojimus taikyti Elgesio kodeksą "inkorporavimui" skirtų sudedamųjų dalių eksportui;
Galutinis naudojimas
39.
pritaria prioritetinėms tolesnės kontrolės po eksporto gairėms ir ragina valstybes nares susitarti dėl procedūrų tikrinant ir prižiūrint pristatymą ir galutinį naudojimą arba vartotoją paskirties šalyse; rekomenduoja, kad valstybės narės sukurtų informacijos mainų mechanizmus ir sukurtų centrinę duomenų bazę, kurioje būtų skelbiama informacija apie susirūpinimą keliantį galutinį naudojimą paskirties šalyse, jų naudojimą ne pagal paskirtį ir (arba) peradresavimo atvejus ir keitimąsi informacija tarp valstybių narių dėl pristatymo ir galutinio naudojimo arba vartotojo patikrinimo;
40.
ragina, kad Europos Sąjungos ir valstybių narių požiūris į dvejopo naudojimo objektų eksporto ir pakartotinio eksporto kontrolę būtų aktyvesnis siekiant išvengti pavojaus, kai jautrūs gaminiai tampa prieinami nepageidautiniems galutiniams naudotojams trečiosiose šalyse, įskaitant nevalstybinius naudotojus;
41.
ragina valstybes nares nuolat stebėti žmogaus teisių padėtį ginklus importuojančiose šalyse;
Informavimas
42.
džiaugiasi pozityviu atsaku į Europos Parlamento raginimą pateikti daugiau informacijos apie duomenų bazės, kurioje būtų duomenų apie veiklą trečiosiose šalyse, kaip numatyta šeštojoje ir septintojoje metinėse ataskaitose;
43.
rekomenduoja valstybėms narėms atkakliai siekti pagrindinių informavimo veiklos prioritetų ir toliau naudoti šios veiklos koordinavimo ir informacijos rinkimo mechanizmą;
44.
džiaugiasi pozityviu atsaku į Europos Parlamento raginimą Tarybai dalytis su Europos Parlamentu išsamia informacija apie trejeto ("Troikos") susitikimus, susijusius su eksporto kontrole, ir apie įprastinių ginklų eksporto kontrolės
ad hoc
seminarus su tokiomis šalimis kaip Kinija ir Vakarų Balkanų šalys; rekomenduoja į šiuos seminarus kaip stebėtojus kviesti Parlamento narius;
45.
ragina Tarybą pagerinti Elgesio kodekso principų išmanymo lygį ir visuose trejeto susitikimuose ir palaikant santykius su trečiosiomis šalimis ir regioninėmis bei tarptautinėmis organizacijomis pabrėžti tarptautinės sutarties, įtvirtinančios bendrus pasaulio prekybos ginklais principus, poreikį ir siekti pasirašyti tarptautinės ginklų prekybos sutartį;
Tarpininkavimas prekiaujant ginklais
46.
ragina valstybes nares, kurios dar nesilaiko bendrosios pozicijos dėl tarpininkavimo prekiaujant ginklais, nustatyti savo suderinamumo pasiekimo laiką;
47.
vėl ragina valstybes nares gerinti savo bendrosios pozicijos dėl tarpininkavimo prekiaujant ginklais įgyvendinimą, ypač plečiant savo nacionalinę teisę ir įgyvendinant planuotas informacijos dėl tarpininkavimo veiksmų keitimosi priemones;
48.
ragina laikytis minimalių bendrų kontrolės kitų valstybių teritorijose normų, įskaitant ginklų embargą pažeidžiančios tarpininkavimo veiklos (nesvarbu, ar ji vyksta savo, ar kitoje valstybėje) uždraudimą; valstybės narės turėtų taip pat sekti Belgijos, Čekijos Respublikos, Estijos, Suomijos, Vengrijos, Lenkijos ir Slovakijos, kurios reikalauja tarpininkavimo veiklos licencijos parduodant karinę įrangą užsienyje, pavyzdžiu; valstybės narės turėtų bent jau sekti Vokietijos, kurioje šaunamųjų ginklų ir lengvosios ginkluotės prekybos užsienyje tarpininkavimo veikla taip pat licencijuojama, pavyzdžiu;
49.
rekomenduoja, kad valstybės narės toliau plėtotų bendrąją poziciją dėl tarpininkavimo prekiaujant ginklais ir sudarytų nacionalinį ginklų prekybos tarpininkų registrą, kur būtų kaupiama informacija apie gabenimo ir finansines paslaugas, susijusias su karinės įrangos perdavimu trečiosioms šalims, remiantis tokios informacijos vienodu dalijimusi visose valstybėse narėse; ragina išplėsti tarpininkavimo duomenų bazę, susijusią su atsisakymu išduoti licencijas, ir įtraukti informaciją apie konsultacijas dėl atsisakymo išduoti licencijas;
50.
rekomenduoja imtis visų priemonių siekiant išvengti tarpininkų iniciatyvų neatsakingai įsigyti ir eksportuoti ginklus, kurie buvo surinkti ESGP ir kitų išorinių operacijų, kuriose dalyvavo ES ir jos valstybės narės, metu, į trečiąsias šalis (Bosnijos ir Hercegovinos atvejis);
Privačios saugos tarnybos
51.
pažymi, kad JAV išplėtė savo karinio eksporto kontrolės teisės aktus ir jie dabar apima ir privačias saugos tarnybas, todėl ragina ES apsvarstyti panašius Elgesio kodekso išplėtimo veiksmus, kad jis apimtų ir privačias saugos tarnybas; pirmiausia ES galėtų į bendrąjį karinės įrangos sąrašą įrašyti šias veiklos sritis ir paslaugas, kurioms reikalinga eksporto licencija: ginkluota personalo ir pastatų apsauga, ginkluota transporto apsauga, mokymas naudotis kariniais ginklais ir įranga, strategijos ir taktikos mokymas, saugumo sektoriaus reforma, konsultacijos kariniais ir saugumo klausimais karinė logistika, kontražvalgybos paslaugos ir parama veiklai;
Reglamentas dėl kankinimo priemonių
52.
džiaugiasi 2005 m. birželio 27 d. priimtu Tarybos reglamentu (EB) Nr. 1236/2005 dėl prekybos tam tikromis prekėmis, kurios galėtų būti naudojamos mirties bausmei vykdyti, kankinimui ar kitokiam žiauriam, nežmoniškam ar žeminančiam elgesiui ir baudimui OL L 200, 2005 7 30, p. 1.
;
53.
ragina išplėsti reglamento apimtį, kad jis apimtų perdavimus Bendrijos viduje, kad būtų išvengta bet kokių galimų pažeidimų;
ES plėtra
54.
džiaugiasi, kad septintojoje ir aštuntojoje metinėse ataskaitose atsižvelgiama į Parlamento rekomendaciją svarstyti geriausius būdus, kaip įtraukti į procesą stojančias valstybes ir naujas kaimynes ir padėti joms siekiant užtikrinti ginklų eksporto kontrolės politikos suderinimą ir išsamų Elgesio kodekso principų ir kriterijų įgyvendinimą;
55.
ragina Tarybą paskelbti kiekvienos siekiančios narystės valstybės perdavimo kontrolės sistemos ataskaitą ir patirtį prieš suteikiant tokiai valstybei narės statusą ir atitinkamai pakoreguoti visų neatitinkančių ES perdavimo kontrolės standartų valstybių priėmimo būklę, kol jos pasieks šiuos standartus; pageidauja, kad bet kurioje valstybėje, dalyvaujančioje stabilizacijos ir bendradarbiavimo sutarties procese, net jeigu ji dar neturi narės kandidatės ES statuso, būtų atidžiai prižiūrima perdavimo kontrolės sistema ir praktika;
Tarptautiniai procesai. Tarptautinė ginklų prekybos sutartis
56.
pabrėžia, kad ES ir jos valstybės narės turėtų būti dinamiškos, remdamos nacionalinius, regioninius ir tarptautinius procesus;
57.
ragina Tarybą ir Komisiją nustatyti konkrečias priemones siekiant įgyvendinti penkias prioritetines JT veiksmų programos (UNPoA) sritis, t. y. tarpininkavimo, žymėjimo ir sekimo, amunicijos, plėtros ir techninės pagalbos, ir siekiant vystyti paskesnes šios programos priemones;
58.
ragina pirmininkaujančią ES valstybę ir valstybes nares dėl tarptautinės ginklų prekybos sutarties suderinti savo deklaratyvią diplomatiją su atkakliais ir ryžtingais veiksmais siekiant įgyvendinti rezoliuciją, kurią 2006 m. spalio 26 d. patvirtino JTGA Pirmasis komitetas, siekiant sudaryti veiksmingą, teisiškai įpareigojančią prekybos ginklais sutartį, padėsiančią pamatus minimaliems pasauliniams ginklų perdavimo standartams;
59.
ragina Tarybą ir Komisiją į tolesnes derybas dėl Europos kaimynystės politikos plėtojimo ir dėl partnerystės ir bendradarbiavimo susitarimų įtraukti klausimą dėl ES prekybos ginklais embargo laikymosi;
60.
ragina valstybes nares dar kartą įsipareigoti laikytis principo, kad nebus daroma kompromisų dėl Elgesio kodekso kriterijų siekiant platesnių užsienio politikos tikslų;
°
° °
61.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams, JT Generaliniam Sekretoriui bei JTGA pirmininkui.
