Klausimas Nr. H-0525/2010
Tarybai
2010 m. lapkričio mėn. sesija
Darbo tvarkos taisyklių 116 straipsnis
Vilija Blinkevičiūtė
(S&D) Tema: Nelegalus darbas Europos Sąjungoje
Pirmininkaujančios Belgijos programoje iškeliami tikslai, jog pagal 2020 metų strategiją valstybės narės turėtų įgyvendinti reformas, kuriomis būtų siekiama pažangos, tvaraus bei skaidraus ekonomikos augimo.
Valstybės narės vis dar neišvengiamai susiduria su nelegaliu darbu, nesąžininga konkurencija verslo rinkoje. Darbo rinkoje darbuotojai yra išnaudojami, jie dažnai netenka savo socialinių garantijų, be to, neretai jie priversti imtis šešėlinio darbo.
Didelio nedarbo sąlygomis darbdaviai negali rasti tinkamų darbuotojų, nes nedarbo išmoka panaši į siūlomą atlygį. Pasitaiko net ir tokių situacijų, kai žmonės verčiau dirba nelegaliai, kadangi taip nepraranda darbo biržos paslaugų ir išmokų. Todėl žmonės dažniausiai renkasi parankesnį variantą. Valstybių narių metinių biudžetų užsibrėžti tikslai nėra įgyvendinami, nes nėra surenkamos planuotos valstybių biudžetų pajamos.
Ar pirmininkaujanti Belgija imsis priemonių ir ar numačiusi konkrečius pasiūlymus, kaip valstybėse narėse kovoti su nelegaliu, šešėliniu darbu?
