A6-0493/2007
4.12.2007
PRANEŠIMAS
dėl 2007 finansinių metų Europos Sąjungos taisomojo biudžeto projekto Nr. 7/2007
(15715/2007 – C6‑0434/2007 – 2007/2237(BUD))
III skirsnis – Komisija
Biudžeto komitetas
Pranešėjas:
James Elles
PE 398.444v01-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
AIŠKINAMOJI DALIS..............................................................................................................5
PROCEDŪRA.............................................................................................................................7
PASIŪLYMAS DĖL EUROPOS PARLAMENTO REZOLIUCIJOS
dėl 2007 finansinių metų Europos Sąjungos taisomojo biudžeto projekto Nr. 7/2007, III skirsnis – Komisija
(15715/2007 – C6‑0434/2007 – 2007/2237(BUD) )
Europos Parlamentas ,
– atsižvelgdamas į EB sutarties 272 straipsnį ir Euratomo sutarties 177 straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento
OL L 248, 2002 9 16, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 1995/2006 (OL L 390, 2006 12 30, p. 1). , ypač į jo 37 ir 38 straipsnius,
– atsižvelgdamas į 2007 finansinių metų Europos Sąjungos bendrąjį biudžetą, galutinai patvirtintą 2006 m. gruodžio 14 d.
OL L 77, 2007 5 16, p. 1. ,
– atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
3 OL C 139, 2006 6 14, p. 1. ,
– atsižvelgdamas į 2007 finansinių metų Europos Sąjungos preliminarų taisomojo biudžeto projektą Nr. 7/2007, kurį Komisija pateikė 2007 m. lapkričio 7 d. ( COM(2007)0687 ), su pakeitimais, padarytais 2007 m. lapkričio 12 d. raštu,
– atsižvelgdamas į taisomojo biudžeto projektą Nr. 7/2007, kurį Taryba sudarė 2007 m. lapkričio 26 d. (15715/2007 – C6‑0434/2007 )
– atsižvelgdamas į Darbo tvarkos taisyklių 69 straipsnį ir į IV priedą,
– atsižvelgdamas į Biudžeto komiteto pranešimą ( A6‑0493/2007 ),
A. kadangi 2007 m. bendrojo biudžeto taisomojo biudžeto projekte Nr. 7/2007 numatoma:
– daug didesnės prognozuojamos pajamos, visų pirma dėl PVM ir BNP balanso prognozių patikslinimo (3 830 mln. eurų);
– tolesnis mokėjimų asignavimų pagal biudžeto eilutes, susijusias su 1a, 1b, 2 ir 3a išlaidų kategorijomis, mažinimas dėl bendrame perkėlime DEC36/2007 pasiūlyto lėšų perskirstymo (425 mln. eurų),
B. kadangi taisomojo biudžeto projekto Nr. 7/2007 tikslas yra oficialiai įtraukti šias biudžeto lėšas ir techninius pataisymus į 2007 m. biudžetą,
1. atsižvelgia į preliminarų taisomojo biudžeto projektą Nr. 7/2007;
2. pripažįsta, kad dabartinę padėtį, susijusią su nepakankamu tam tikrų eilučių vykdymu, galėjo lemti tai, jog pirmaisiais Daugiametės finansinės programos metais vėluota priimti teisinį pagrindą; reikalauja atidžiai stebėti, kaip vykdomas 2008 m. biudžetas, naudojant įvairias priemones, pvz., nuolatinį įspėjimą dėl biudžeto vykdymo ir stebėsenos grupes; ragina specialius Parlamento komitetus iš anksto numatyti reikalingas lėšas ir galimas vykdymo problemas, susijusias su daugiametėmis programomis;
3. pabrėžia, kad 2008 m. biudžete neabejotinai reikės numatyti didesnes mokėjimų sumas;
4. pritaria taisomojo biudžeto projektui Nr. 7/2007 be pakeitimų;
5. paveda Pirmininkui perduoti šią rezoliuciją Tarybai ir Komisijai.
AIŠKINAMOJI DALIS
Taisomojo biudžeto projektas Nr. 7/2007 susijęs su Finansinės programos 1a, 1b, 2 ir 3a išlaidų kategorijomis.
Lapkričio 12 d. Komisijos tarnybos komiteto pirmininkui atsiuntė raštą, kuriame pateikiami tolesni pataisymai, t. y. tolesnis prognozuojamų pajamų padidėjimas 1 105 mln. eurų, tolesnis kitų pajamų (palūkanos už pavėluotus mokėjimus ir baudos) padidėjimas 76 mln. eurų ir asignavimų pagal 2 išlaidų kategoriją (Europos žemės ūkio garantijų fondas, EŽŪGF) sumažėjimas 400 mln. eurų (įsipareigojimų asignavimai ir mokėjimų asignavimai).
Minėtasis taisomojo biudžeto projektas – susitarimo dėl 2008 biudžeto, kurį Europos Parlamentas ir Taryba pasiekė 2007 m. lapkričio 23 d., dalis. Žemės ūkio ir žuvininkystės taryba lapkričio 26 d. priėmė minėtąjį projektą kaip A punktą. Pagal Finansinio reglamento 37 straipsnį
2002 m. birželio 25 d. Tarybos reglamentas (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento su pakeitimais, padarytais 2006 m. gruodžio 13 d. Tarybos reglamentu (EB, Euratomas) Nr. 1995/2006, iš dalies keičiančiu reglamentą Nr. 1605/2002 (OJ L 390/2006, 2006 12 30). Komisija gali pateikti preliminarius taisomojo biudžeto projektus, jei yra „neišvengiamų, išimtinių ar nenumatytų aplinkybių“. Pagal Finansinio reglamento įgyvendinimo taisyklių 26 straipsnį
2002 m. gruodžio 23 d. Komisijos reglamentas (EB, Euratomas) Nr. 2342/2002, nustatantis išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles, su paskutiniais pakeitimais, padarytais 2007 m. balandžio 23 d. Komisijos reglamentu (EB, Euratomas) Nr. 478/2007, iš dalies keičiančiu Reglamentą (EB, Euratomas) Nr. 2342/2002, nustatantį išsamias Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento įgyvendinimo taisykles. preliminarūs taisomojo biudžeto projektai pateikiami kartu su pagrindimu ir jų sudarymo metu turima informacija apie biudžeto vykdymą buvusiais ir einamaisiais finansiniais metais, siekiant sumažinti metų pabaigoje numatomą nevykdymą.
Remiantis Komisijos pagrindimu mokėjimų asignavimus prašoma sumažinti (- 1 251,4 mln. eurų) visų pirma dėl šių veiksnių:
– kai kurios valstybės narės pateikė mažai prašymų dėl sanglaudos išlaidų;
– atlikta mažiau mokėjimų, susijusių su ankstesnėmis finansinėmis programomis (pvz., moksliniai tyrimai), ir jie atlikti vėliau;
– pavėluota priimti teisinį pagrindą, ir dėl to naujos programos pradėtos įgyvendinti vėliau;
– kilo sunkumų įgyvendinant tam tikrus bandomuosius projektus ir parengiamuosius veiksmus.
Vertinant Komisijos pateiktas priežastis kartais neaišku, kokios neišvengiamos, išimtinės ar nenumatytos aplinkybės paskatino Komisiją pateikti PTBP Nr. 7 dėl įvairių eilučių. Pavyzdžiui, Komisija prašo sumažinti 07 03 07 eilutėje (LIFE+) numatytus mokėjimus 2,3 mln. eurų pagal bendrą perkėlimą ir dar 88,7 mln. eurų pagal taisomąjį biudžetą. 08 21 02 01 eilutės (Penktosios pagrindų programos užbaigimas) atveju siūlomas 29 mln. eurų mažinimas pagal bendrą perkėlimą ir dar 60,3 mln. eurų mažinimas pagal taisomąjį biudžetą Nr. 7. Ar tai reiškia, kad vienu atveju buvo galima aplinkybių išvengti ir jas numatyti, o kitu atveju jos buvo neišvengiamos ir nenumatytos?
Išsamūs duomenys, susiję su įvairiomis biudžeto eilutėmis, pateikiami pridedamoje priedo lentelėje.
Bandomieji projektai, dėl kurių balsuoja Europos Parlamentas
Preliminariame taisomojo biudžeto projekte Nr. 7/2007 siūloma sumažinti asignavimus (iš viso 12 mln. eurų, tam tikrais atvejais net 100 proc.), numatytus šiems bandomiesiems projektams ir parengiamiesiems veiksmams:
02 02 03 02. Parama mažoms ir vidutinėms įmonėms naujoje finansinėje aplinkoje (- 5 mln. eurų iš 7 mln. eurų);
02 02 03 04. „Erasmus“ programa jauniesiems verslininkams (- 1,5 mln. eurų iš 3 mln. eurų);
02 02 05 05. Priemonės labai mažų, mažų ir vidutinių įmonių bendradarbiavimui ir partnerystei skatinti (atsisakoma visų 2 mln. eurų);
02 02 09. ES imasi vaidmens globalėjančiame pasaulyje (- 2 mln. eurų iš 3 mln. eurų);
06 04 07. Energijos tiekimo patikimumas: biokuras (atsisakoma visų 2 mln. eurų).
PROCEDŪRA
Pavadinimas
Europos Sąjungos 2007 finansinių metų taisomojo biudžeto projektas Nr. 7/2007. III skirsnis. Komisija
Nuorodos
15715/2007– C6-0434/2007 – 2007/2237(BUD)
Atsakingas komitetas Paskelbimo plenariniame posėdyje data
BUDG 0.00.2007
Nuomonę teikiantis (-ys) komitetas (-ai) Paskelbimo plenariniame posėdyje data
Pranešėjas (-ai) Paskyrimo data
James Elles 11 .1.2006
Pakeistas(-i) pranešėjas(-ai)
Data, kada Taryba sudarė taisomojo biudžeto projektą
26.112007
Data, kada Taryba perdavė taisomojo biudžeto projektą
0.00.2007
Svarstymas komitete
27.11.2007
29.11.2007
Priėmimo data
29.11.2007
Galutinio balsavimo rezultatai
+:
–:
0:
27
Posėdyje per galutinį balsavimą dalyvavę nariai
Reimer Böge, Konstantinos Botopoulos, Gérard Deprez, Valdis Dombrovskis, Brigitte Douay, Göran Färm, Salvador Garriga Polledo, Ingeborg Gräßle, Louis Grech, Nathalie Griesbeck, Catherine Guy-Quint, Jutta Haug, Monica Maria Iacob-Ridzi, Ville Itälä, Anne E. Jensen, Janusz Lewandowski, Nils Lundgren, Vladimír Maňka, Gérard Onesta, Esko Seppänen,, László Surján, Kyösti Virrankoski, Ralf Walter, Richard James Ashworth
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Paul Rübig, Peter Šťastný
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Samuli Pohjamo
Pateikimo data
4.12.2007
Pastabos (pateikiamos tik viena kalba)
...
