KLAUSIMAS ŽODŽIU SU DEBATAIS O-0025/07
pagal 108 Darbo tvarkos taisyklių straipsnį
pateikė
Bernard Lehideux
ALDE vardu
Komisijai
Tema: Direktyvos 94/45/EB dėl Europos darbų tarybos įgyvendinimas
Po to, kai 1994 m. buvo priimta Direktyva 94/45/EB dėl Europos darbų tarybos, 2000 m. Komisija parengė direktyvos taikymo tyrimo ataskaitą, kaip numatyta direktyvos 15 straipsnyje. Komisija pasitenkino šio tyrimo metu atlikta direktyvos įgyvendinimo analize ir nepadarė jokių išvadų, taip pat nepateikė rekomendacijų dėl pakeitimų.
Komisijai pateikus ataskaitą Parlamentas 2001 m. rugsėjo mėn. priėmė rezoliuciją ( A5-0282/2001 ) , kurioje prašė iš dalies pakeisti direktyvą ir įspėti visas direktyvos nuostatas pažeidusias valstybes nares. Komisija nesiėmė jokių veiksmų.
Kodėl Komisija nesiėmė jokių priemonių dėl direktyvos įgyvendinimo ir nepaisė minėtosios Parlamento rezoliucijos? Būtina išanalizuoti, kodėl pastaraisiais metais pastebimai daugėja atvejų, kai netaikoma direktyva.
Kaip Komisija vertina Europos darbų tarybos įgyvendinimą? Ar yra valstybių narių, kurios dar netaiko direktyvos? Ar Komisija ketina pateikti įspėjimus?
Kaip Komisija ketina priversti tinkamai taikyti direktyvą? Ar Komisija mano, kad reikėtų iš dalies pakeisti direktyvą?
OL L 254, 30.9.1994, p. 64. OL C 72 E, 21.3.2002, p. 68.