Klausimas, į kurį atsakoma žodžiu, Nr. O-000059/2011
Komisijai
Darbo tvarkos taisyklių 115 straipsnis
Vital Moreira
Tarptautinės prekybos komiteto vadu Tema: Derybų dėl ES ir Indijos laisvosios prekybos susitarimo padėtis
Laisvosios prekybos susitarimas su Indija būtų išsamiausias iš visų iki šiol sudarytų laisvosios prekybos susitarimų. Atsižvelgiant į šio susitarimo svarbą:
1. Kokios pažangos buvo pasiekta viešųjų pirkimų, paslaugų (įsk. IV režimą), geografinių nuorodų (angl. GIs), tvarios plėtros srityse, kas galėtų patvirtinti, kad susitarimas bus sudarytas artimesniu laiku? Ar Komisija gali užtikrinti, kad derybose dėl teisiškai privalomo tvarios plėtros skirsnio per tokį trumpą laikotarpį bus tinkamai atsižvelgta į Europos Parlamento (EP) reikalavimus, pvz., TDO standartus ir JT deklaracijas?
2. Ar Komisija gali paaiškinti, kodėl nepaisant 2007 m. liepos 12 d. EP rezoliucijos ( P6_TA(2007)0353 ) Duomenų išskirtinumas laikomas itin svarbiu derybų dėl intelektinės nuosavybės teisių elementu? Kokias pasekmės tai turėtų Indijos raidai žiniomis grindžiamos visuomenės link? Ar Komisija mano, kad ES ir Indijos laisvosios prekybos susitarimas galėtų pakenkti ES ir Indijos generinių vaistų pramonei? Kokiomis priemonėmis Komisija ketina užtikrinti, kad susitarimas nepakenktų vaistų prieinamumui, ypač Indijoje ir ES pagamintų nepatentuotų vaistų? Kokį poveikį turės Laisvosios prekybos susitarimas tyrimais grindžiamai farmacijos pramonei ES?
3. Ar Komisija gali paaiškinti savo ketinimus, susijusius su derybų dėl investicijų ir jų intelektinės nuosavybės teisių apsaugos elemento turiniu ir terminu? Ar Komisija gali paaiškinti, kodėl pasiūlė Tarybai derybų dėl investicijų įgaliojimų projektą nepalaukusi, kol Europos Parlamentas patvirtins savo pranešimą dėl būsimosios ES investicijų politikos?
4. Gal Komisija galėtų nurodyti, ar į derybas buvo įtraukti kultūros klausimai, į paslaugų skirsnį arba į papildomą kultūrinio bendradarbiavimo protokolą?
5. Kokias pasekmės LPS turės pagrindinėms ES pramonės šakoms, t. y. automobilių gamybai, vyno ir spirito, tekstilės ir aprangos pramonei? Ar Komisija numato taikyti Indijai išimtis pagrindinėms prekėms ir produktams? Automobilių gamybos pramonės atveju, ar Komisija numato atsisakyti nulinio principo panaikinant tarifus arba sutikti su neigiamu sąrašu?
6. Ar Komisija galėtų kiekiais nurodyti galimus privalumus ir neigiamas pasekmes ES, įskaitant poveikį užimtumui?
7. Ar Komisija gali garantuoti, kad į EP prašymus bus atsižvelgta iki LPS sudarymo?
