P7_TA(2011)0035
Susitarimai dėl prekybos bananais ***
A7-0002/2011
2011 m. vasario 3 d. Europos Parlamento teisėkūros rezoliucija dėl Tarybos sprendimo dėl Brazilijos, Ekvadoro, Gvatemalos, Hondūro, Kolumbijos, Kosta Rikos, Meksikos, Nikaragvos, Panamos, Peru ir Venesuelos Ženevos susitarimo dėl prekybos bananais, taip pat Europos Sąjungos ir Jungtinių Amerikos Valstijų susitarimo dėl prekybos bananais sudarymo projekto (07782/2010 – C7-0148/2010 – 2010/0057(NLE))
(Pritarimo procedūra)
Europos Parlamentas
, –
atsižvelgdamas į Tarybos sprendimo projektą (07782/2010),
–
atsižvelgdamas į Ženevos susitarimo dėl prekybos bananais projektą (07968/2010) ir į Europos Sąjungos ir Jungtinių Amerikos Valstijų susitarimo dėl prekybos bananais projektą (07970/2010),
–
atsižvelgdamas į Tarybos pateiktą prašymą dėl pritarimo pagal Sutarties dėl Europos Sąjungos veikimo 207 straipsnio 4 dalies pirmą pastraipą ir 218 straipsnio 6 dalies antros pastraipos a punktą ( C7-0148/2010 ),
–
atsižvelgdamas į Darbo tvarkos taisyklių 81 straipsnį ir 90 straipsnio 8 dalį,
–
atsižvelgdamas į Tarptautinės prekybos komiteto rekomendaciją ir Vystymosi komiteto nuomonę ( A7-0002/2011 ),
1.
pritaria susitarimų sudarymui;
2.
paveda Pirmininkui perduoti Parlamento poziciją Tarybai, Komisijai ir valstybių narių bei Brazilijos, Ekvadoro, Gvatemalos, Hondūro, Kolumbijos, Kosta Rikos, Meksikos, Nikaragvos, Panamos, Peru ir Venesuelos bei Jungtinių Amerikos Valstijų vyriausybėms ir parlamentams.
