Klausimas Nr. H-0511/2010
Komisijai
2010 m. spalio mėn. sesija
Darbo tvarkos taisyklių 116 straipsnis
Charalampos Angourakis
(GUE/NGL) Tema: Pražūtingas susitarimo memorandumo poveikis darbininkų klasės šeimoms ir švietimui
Tūkstančiams vaikų iš darbininkų klasės šeimų neatsiranda vietos savivaldybių vaikų darželiuose, nes dėl lėšų ir darbuotojų trūkumo daugelis jų priversti užsidaryti. Vien Atėnuose patenkinti tik 5 465 prašymai iš 8 816 prašymų dėl vaikų, pageidaujančių lankyti vaikų darželį. Taip pat 60–70 proc. vaikų darželių darbuotojų numatoma netęsti darbo sutarčių. Be to, šiais metais į valstybines mokyklas priimtų mokytojų skaičius sumažėjo 50 proc., nors vis daugiau jų išeina į pensiją ir apytikriai trūksta daugiau kaip 20 000 mokytojų. Dėl šios problemos, taip pat dėl itin didelio nedarbo ir drastiško darbo užmokesčio ir socialinių išmokų mažinimo, susijusio su susitarimo memorandumu, kurį pasirašė Graikijos socialistų judėjimo (PASOK) vyriausybė, ES, ECB ir TVF, darbininkų klasės šeimų gyvenimas tampa dar sunkesnis.
Ar Komisija pripažįsta, kad pagal susitarimo memorandumą patvirtintos priemonės yra pražūtingos darbininkų klasės šeimoms, ypač moterims, dėl to, kad labai blogėja vaikų darželių ir valstybinių mokyklų padėtis ir taip pažeidžiama vaikų iš darbininkų klasės šeimų teisė į švietimą?
