25.10.2004
PASIŪLYMAS DĖL REZOLIUCIJOS
užbaigti diskusijas dėl Komisijos pareiškimo
pagal Darbo tvarkos taisyklių 103 straipsnio 2 dalį
pateikė Cristiana Muscardini
UEN frakcijos vardu
Dėl Europos Komisijos patvirtinimo
Europos Parlamento rezoliucija dėl naujosios Komisijos patvirtinimo
Europos Parlamentas ,
–
atsižvelgdamas į balsavimą, kuriuo liepos 22 d. buvo patvirtintas J. M. Barroso paskyrimas eiti Komisijos Pirmininko pareigas per 2004–2009 m. kadenciją;
–
atsižvelgdamas į patvirtintojo Komisijos Pirmininko 2004 m. liepos mėn. ir spalio 26 d. pareiškimus Europos Parlamentui ir 2004 m. spalio 21 d. pareiškimą Pirmininkų sueigai,
–
atsižvelgdamas į komitetų pirmininkų pateiktus įvertinimus pasibaigus paskirtųjų Komisijos narių klausymams;
–
atsižvelgdamas į Sutarties 214 straipsnį, )
–
atsižvelgdamas į tarpinstitucinį Europos Parlamento ir Komisijos susitarimą;
–
atsižvelgdamas į Darbo tvarkos taisyklių 103 straipsnio 2 dalį,
1.
Pritaria dialogui tarp paskirtojo Komisijos nario ir Europos Parlamento atsižvelgdamas į Pirmininko J. M. Barroso prisiimtus įsipareigojimus;
2.
Prašo Parlamento ir Komisijos sudaryti detalią jų bendro politinio ir strateginio darbo programą;
3.
Prašo Komisiją užtikrinti, kad Komisijos nariai dalyvautų plenarinės sesijos ir komitetų darbe;
4.
Prašo, kad pagal tarpinstitucinį Komisijos ir Europos Parlamento susitarimą Komisijos Pirmininkas ir už tarpinstitucinius reikalus atsakingas Pirmininko pavaduotojas kartu su Pirmininkų sueiga parengtų nuolatines ataskaitas;
5.
Prašo, kad visi nauji paskirtieji Komisijos nariai, keičiantys kadenciją baigusius Komisijos narius, būtų išklausomi per klausymus kompetentinguose komitetuose;
6.
Prašo, kad Komisija laikytųsi subsidiarumo principo;
7.
Prašo sudaryti aukštų pareigūnų skyrimo elgsenos kodeksą;
8.
Prašo patikrinti, kaip vykdoma administravimo reforma;
9.
Įpareigoja Pirmininką perduoti šią rezoliuciją Tarybai ir naujai Komisijai.
