KLAUSIMAS ŽODŽIU SU DEBATAIS O-0089/09
pagal 115 Darbo tvarkos taisyklių straipsnį
pateikė
Brian Simpson
Transporto ir turizmo komiteto vardu
Komisijai
Tema: Kompensacijos keleiviams oro linijų bendrovės bankroto atveju
Nuo 2000 m. Europos Sąjungoje bankrutavo 77 bendrovės (paskutinis atvejis – Slovakijoje įsikūrusi bendrovė Sky Europe).
Pastaruoju atveju (ir daugeliu kitų atvejų) keleiviai paliekami sunkioje situacijoje, dažnai atostogų paskirties vietose, kartais neturint apgyvendinimo vietos ir dažnai privalo savarankiškai ieškoti skrydžio namo galimybių. Labai dažnai kompensacijos nėra išmokamos, o ypač pažeidžiami yra klientai, kurie užsisakydami kelionę nesinaudojo kreditine kortele arba kelionių agentūros paslaugomis.
Rinkoje pastebimas vis didesnis pigiomis oro linijomis, kurios šiuo metu užima didelę atostoginių skrydžių rinkos dalį, keliaujančių keleivių skaičius didėjimas ir atostogų paketų skaičiaus mažėjimas.
Tarybos direktyva 90/314/EEB (Direktyva dėl kelionių, atostogų ir organizuotų išvykų paketų) apsaugomi tokiomis paslaugomis besinaudojantys atostogautojai. Esminė oro linijų atsakomybė dėl mirties arba sužeidimo nelaimingo atsitikimo atveju yra apibrėžta Reglamente (EB) Nr. 2027/97 . Oro linijų operatoriams taikomi antrosios ir trečiosios šalies draudimo reikalavimai yra pateikiami Reglamente (EB) Nr. 785/2004 , o reikalavimai atsisakymo vežti atveju – Reglamente (EB) Nr. 261/2004 .
Tačiau, nei viename ES teisės akte nesprendžiamas keleivių apsaugos oro linijų bendrovės bankroto atveju klausimas.
Kaip Komisija ketina išvengti šios spragos įstatymuose?
Ar ji pateiks konkrečius teisės aktus, kuriais keleiviams būtų suteikiamos garantijos oro linijų bendrovės bankroto atveju? Ar Komisija pasiūlys persvarstyti susijusius teisės aktus dėl bankroto ir įtrauks tokius atvejus kaip pastarasis atvejis su bendrove Sky Europe?
Kokias galimybes mato Komisija įsteigti rezervinį kompensacijų fondą, suformuotą iš oro linijų operatorių mokamų įnašų.
OL L 158, 1990.6.23, p. 59. OL L 285, 1997.10.17, p. 1. OL L 138, 2004.4.30, p. 1. OL L 46, 2004.2.17, p. 1.