P6_TA(2006)0120
2004 m. konkurencijos politika
A6-0065/2006
Europos Parlamento rezoliucija dėl Komisijos 2004 m. konkurencijos politikos ataskaitos ( 2005/2209(INI) )
Europos Parlamentas
, –
atsižvelgdamas į Komisijos 2004 m. konkurencijos politikos ataskaitą ( SEC(2005)0805 ) (2004 m. Konkurencijos ataskaita),
–
atsižvelgdamas į 2000 m. kovo 23–24 d. Lisabonos Europos Vadovų Tarybos, 2001 m. birželio 15–16 d. Geteborgo Europos Vadovų Tarybos, 2001 m. gruodžio 14–15 d. Laekeno Europos Vadovų Tarybos, 2002 m. kovo 15–16 d. Barselonos Europos Vadovų Tarybos bei į 2003 m. kovo 20–21 d., 2004 m. kovo 25–26 d. ir 2005 m. kovo 22–23 d. Briuselio Europos Vadovų Tarybos pirmininkavimo išvadas,
–
atsižvelgdamas į Wim Kok vadovaujamos aukšto lygio grupės 2004 m. lapkričio mėnesio ataskaitą pavadinimu "Susiduriant su iššūkiu: Lisabonos strategija augimo ir užimtumo klausimais",
–
atsižvelgdamas į 2002 m. gruodžio 16 d. Tarybos reglamentą (EB) Nr. 1/2003 dėl konkurencijos taisyklių, nustatytų Sutarties 81 ir 82 straipsniuose, įgyvendinimo OL L 1, 2003 1 4, p. 1.
ir 2004 m. balandžio 7 d. Komisijos reglamentą (EB) Nr. 773/2004 dėl bylų nagrinėjimo Komisijoje pagal Sutarties 81 ir 82 straipsnius tvarkos OL L 123, 2004 4 27, p. 18.
,
-
atsižvelgdamas į 2004 m. sausio 20 d. Tarybos reglamentą (EB) Nr. 139/2004 dėl koncentracijų tarp įmonių kontrolės OL L 24, 2004 1 29, p. 1.
,
-
atsižvelgdamas į 2004 m. balandžio 21 d. Komisijos reglamentą (EB) Nr. 794/2004, įgyvendinantį Tarybos reglamentą (EB) Nr. 659/1999, nustatantį išsamias EB sutarties 93 straipsnio taikymo taisykles OL L 140, 2004 4 30, p. 1.
, į 2004 m. vasario 25 d. Komisijos reglamentą (EB) Nr. 364/2004, iš dalies keičiantį Reglamentą (EB) Nr. 70/2001, įtraukiant į reglamento taikymo sritį pagalbą moksliniams tyrimams ir taikomajai veiklai OL L 63, 2004 2 28, p. 22.
, bei į 2004 m. vasario 25 d. Komisijos reglamentą (EB) Nr. 363/2004, iš dalies keičiantį Reglamentą (EB) Nr. 68/2001 dėl EB sutarties 87 ir 88 straipsnių taikymo pagalbai mokymui OL L 63, 2004 2 28, p. 20.
,
-
atsižvelgdamas į Komisijos komunikatą pavadinimu "Bendrijos gairės dėl valstybės pagalbos sunkumus patiriančioms įmonėms sanuoti ir restruktūrizuoti" OL C 244, 2004 10 1, p. 2.
,
-
atsižvelgdamas į Europos Bendrijų Teisingumo Teismo praktiką dėl bendro intereso paslaugų ir ypač į sprendimą
Altmark
Byla C-280/00,
Altmark Trans GmbH ir Regierungspräsidium Magdeburg prieš Nahverkehrsgesellschaft Altmark GmbH
, 2003 m., rink. ECR I-7747.
byloje,
-
atsižvelgdamas į Darbo tvarkos taisyklių 45 straipsnį ir 112 straipsnio 2 dalį,
–
atsižvelgdamas į Ekonomikos ir pinigų politikos komiteto pranešimą ( A6-0065/2006 ),
1.
džiaugiasi tuo, kad nuo 2004 m. gegužės 1 d. Bendrijos konkurencijos politika pradėta taikyti dešimčiai naujų valstybių narių, kurių nacionalinės konkurencijos įstaigos (NKĮ), siekdamos integruotis į Europos Sąjungą, prisijungė prie Europos konkurencijos tinklo (EKT);
2.
pažymi, kad konkurencijos politika yra esminė priemonė prisidedant prie Lisabonos strategijos, kuria siekiama paversti Europą dinamiškiausia pasaulyje žiniomis pagrįsta ekonomika, ir įgyvendinant strategijos tikslus išlaikyti vieningos rinkos lygį ir funkcionavimo skaidrumą bei rinkų atvirumą ir skatinti augimą, efektyvumą ir inovacijas tam, kad būtų kuriama tvaresnė vertė ir teikiamos vis geresnės paslaugos, ypač vartotojams;
3.
toliau stengiasi įrodyti, kad aktyvesnė ir didėjanti Europos Parlamento įtaka plėtojant konkurencijos politiką suteiks daugiau skaidrumo ir teisėtumo; pakartoja Parlamento siekį plėsti bendro sprendimo procedūros naudojimą;
4.
remia ES bendrai vykdomą konkurencijos politiką ir pritaria modernizavimui, kurį Komisija atliko konkurencijos srityje;
5.
apgailestauja dėl to, kad ir 2004 m. Komisijos ataskaitoje neįvertinti su atitinkamomis rinkomis susiję svarbiausi Komisijos sprendimai, visų pirma priimti dėl įmonių susijungimo ir valstybės pagalbos;
6.
ragina kuo skubiau baigti modernizuoti paskutinę konkurencijos politikos dalį, t.y. susijusią draudimu piktnaudžiauti dominuojančia padėtimi pagal EB sutarties 82 straipsnį; pabrėžia, kad šioje srityje reikia atkreipti dėmesį į vis labiau globalėjančių rinkų raidą;
7.
džiaugiasi tuo, kad šiuo metu Europos Bendrijų Teisingumo Teismo nutartyse ne taip dažnai suabejojama Komisijos sprendimais konkurencijos klausimais, bet apgailestauja, kad vis dar išlieka dideli praktiniai
Altmark
testo aiškinimo skirtumai; ragina Komisiją paskelbti aiškų ir tikslų aiškinamąjį komunikatą dėl
Altmark
sprendime nurodyto ketvirtojo kriterijaus;
8.
apgailestauja, kad 2004 m. Konkurencijos ataskaitoje bendro intereso paslaugos neaptariamos atskirame skyriuje, kaip tai buvo daroma 2001 - 2003 m. konkurencijos ataskaitose, ir ragina Komisiją vėlesniuose pranešimuose vėl grįžti prie tokios formos;
9.
džiaugiasi Komisijos modernizavimo rinkiniu, nauja jo blokine išimtimi technologijų perdavimo sutartims ir pasiekta pažanga skirstant dokumentus į prieinamus ir neprieinamus bei nustatant darbo su konfidencialia informacija konkurencijos procedūrose standartus;
10.
pabrėžia, kad 2004 m. Komisija ištyrė kai kurias itin svarbias sritis, pvz., plačiajuosčio interneto ryšio paslaugas, tarptautinių skambučių mobiliaisiais telefonais
roaming
paslaugą ir bendrai telekomunikacijų rinką, ir, siekiant skatinti konkurenciją itin svarbioje informacinės visuomenės plėtros srityje, ragina Komisiją ir toliau atidžiai stebėti šių sričių raidą;
11.
ragina Komisiją ištirti ir išsamiai išanalizuoti problemas, susijusias su kolektyvinėmis derybomis vadinamuosiuose jautriuose ekonomikos sektoriuose, pvz., žemės ūkyje, ypač sprendžiant klausimus, susijusius su santykiais tarp, viena vertus, mažųjų ir vidutinių augintojų įmonių ar jų asociacijų ir, antra vertus, pagrindinių perdirbimo ar pardavimo bendrovių;
12.
sveikina Komisiją dėl jos tvirto ir profesionalaus požiūrio kovoje su piktnaudžiavimu dominuojančia padėtimi ir džiaugiasi, kad Komisija konsultavosi, kaip efektyviau įgyvendinti 82 straipsnio nuostatas;
13.
ragina Komisiją imtis priemonių, skirtų pagerinti NKĮ keitimąsi informacija EKT ir šios informacijos kokybę siekiant užtikrinti vienodą Europos konkurencijos politikos taikymą;
14.
ragina Komisiją skatinti tinkamai taikyti konkurencijos taisykles valstybėse narėse ir laiku įsikišti, kai konkurencijos taisyklės taikomos netinkamai ar diskriminuojančiai;
15.
pažymi, kad įgyvendinant veiksmingą konkurencijos politiką būtina nuolat atsižvelgti į vartotojų interesus, ir ši politika negali tapti rinkos griovimo priemone;
16.
ragina Komisiją aiškiau nustatyti dažnai neaiškius nacionalinių konkurencijos valdymo institucijų ir jų "nacionalinių lyderių" santykius siekiant išsklaidyti visus įtarimus dėl bendrininkavimo ir apginti vartotojų interesus (pvz., 2005 metų pradžioje žiniasklaida iškėlė į viešumą slaptus trijų pagrindinių Prancūzijos mobiliųjų telefonų operatorių susitarimus); pripažįsta, kad iki šiol trūksta laiko įvertinti reformos, kuria EB konkurencijos teisės aktų įgyvendinimas perduodamas NKĮ, veiksmingumą; pažymi, kad EKT, kurį sudaro Komisija ir NKĮ, yra bendradarbiavimo priemonė ir būtina struktūra siekiant, kad EB konkurencijos taisyklės būtų taikomos nuosekliau ir veiksmingiau, ir ragina tinklo narius aktyviai dalyvauti jo veikloje ir, atsižvelgiant į strateginį vaidmenį, kuris Europos Sąjungoje skirtas konkurencijos politikai, sudaryti sąlygas panaudoti milžinišką jo potencialą;
17.
sveikina Komisiją už jos budrumą reglamentuojant susiliejimus ir įsigijimus, dėl kurių galėtų sustiprėti dominuojanti padėtis;
18.
išreiškia susirūpinimą dėl to, kad vis dar nepavyksta visiškai liberalizuoti ES dujų ir elektros rinkų, ir džiaugiasi, kad Komisija pradėjo vidaus dujų ir elektros rinkų funkcionavimo sektoriaus tyrimą;
19.
džiaugiasi tuo, kad Komisija pradėjo bankų mokėjimo sistemų ir verslo draudimo sektoriaus tyrimą, bet ragina tyrimą vykdyti taip, kad būtų suteikiama užtektinai laiko pateikti išsamius atsakymus Komisijai;
20.
siūlo pagrindinių viešųjų paslaugų tinklų atvejais konkurenciją būtinai valdyti dideliais įpareigojimais viešųjų paslaugų srityje, siekiant, kad būtų užtikrintos reikiamos investicijos ir užkirstas kelias naujiems monopoliams atsirasti;
21.
pripažįsta svarbų indėlį, kuriuo konkurencijos politika prisideda siekiant Lisabonos strategijos tikslų;
22.
džiaugiasi tuo, kad keliose aplinkosaugos pagalbos programose, įskaitant susijusias su geležinkelio transportu, Komisija taikė ekologinį kriterijų, ir ragina Komisiją toliau kurti sąlygas tokių programų skaidrumui, kad šias programas būtų galima panaudoti kaip precedentus kitiems regionams bei valstybėms narėms;
23.
ragina Komisiją būsimose derybose dėl tarptautinės prekybos organizavimo ginti savo požiūrį dėl kovos su monopolijomis ir neteisėtais susitarimais bei motyvuoto valstybės pagalbos pagrindimo doktriną; taip pat ragina Komisiją daugiašalėmis ir dvišalėmis priemonėmi skatinti tarptautinį bendradarbiavimą konkurencijos klausimais ir skatinti besivystančias šalis aktyviau dalyvauti šiame bendradarbiavime;
24.
pabrėžia, kad svarbu skatinti vartotojų informavimą, atkreipia dėmesį į vartotojams teikiamos informacijos svarbą siekiant užtikrinti, kad nebūtų iškraipyta konkurencijos kultūra, ir pažymi, kad reikia Bendrijos mastu svarstyti privačių kompensacijų galimybę antikonkurencinio elgesio atvejais;
25.
dar kartą pareiškia, kad remia idėją sudaryti sąlygas Parlamentui aktyviau veikti konkurencijos politikos srityje stiprinant Parlamento įgaliojimus bendro sprendimo procedūroje;
26.
ragina Komisiją toliau kritiškai tikrinti teisinės sistemos veikimą konkurencijos bylose, kad būtų galima apsvarstyti patobulinimus, leidžiančius greičiau įgyvendinti teisingumą ir padidinti teismų, nagrinėjančių konkurencijos bylas, patirtį bei įgūdžius;
27.
ragina Komisiją, siekiant glaudesnio Komisijos ir vartotojų dialogo ir bendradarbiavimo, pasinaudoti tuo, kad buvo paskirtas ryšių su vartotojais palaikymo pareigūnas;
28.
mano, kad veiksmingai taikoma konkurencijos politika yra pagrindinė priemonė, kuria galima siekti efektyvios rinkos, kuri veiktų vartotojų labui ir darytų teigiamą ir svarbų poveikį kasdieniam vartotojų gyvenimui; pabrėžia, kad dėl glaudesnės vidaus rinkų integracijos kartais tikslingiau tirti konkurencijos padėtį visoje vidaus rinkoje, o ne skirtinguose rinkos sektoriuose; ir ragina Komisiją aiškiau apibrėžti, kaip tokiais atvejais ji supranta rinkos sąvoką;
29.
džiaugiasi tuo, kad Komisija palankiai atsiliepė į Parlamento rekomendacijas dėl tolesnės Europos konkurencijos dienų (EKD) raidos, įskaitant rekomendaciją į EKD planavimo procesą įtraukti vartotojų organizacijas ir nacionalinę žiniasklaidą;
30.
ragina Komisiją, vadovaujantis naujomis gairėmis, didžiausią dėmesį skirti atitinkamiems klausimams, visų pirma Sąjungos tikslams ir įtakai piliečių gyvenimo sąlygoms, įsipareigojant ne tik reaguoti į pokyčius, bet ir jiems rengtis ir, jei reikia, juos skatinti;
31.
sveikina tolimesnį Komisijos dalyvavimą Tarptautinio konkurencijos tinklo veikloje, ypač susijusioje su pagalba Kinijai kuriant jos konkurencijos teisės aktų projektus;
32.
džiaugiasi nuolatine dešimties naujųjų valstybių narių pažanga, kurią jos sparčiai daro prisitaikydamos prie konkurencijos taisyklių, EB susiliejimų kontrolės ir ypač valstybės pagalbos nuostatų, taip pat ragina Komisiją tęsti techninės pagalbos ir bendradarbiavimo procesą;
33.
paveda Pirmininkui perduoti šią rezoliuciją Tarybai ir Komisijai.
