V. Reding atsakymas Komisijos vardu
(2011 m. kovo 16 d.)
Europos institucijos ir valstybės narės turi bendrą atsakomybę gerinti romų socialinę įtrauktį taikydamos visas jų kompetencijai priklausančias politikos priemones.
Siekiant sėkmingos socialinės ir ekonominės romų integracijos, taip pat reikia įtraukti romų bendruomenes ir romams skirtą integracijos politiką kurti drauge su jais.
Komisija jau seniai aktyviai siekė integruoti romus. Šiuo tikslu ji sukūrė finansinės paramos sistemą ir politikos koordinavimo priemones, kad padėtų valstybėms narėms. Nepaisant šių pastangų, reali romų padėtis tebekelia didelį susirūpinimą.
Remdamasi 2010 m. balandžio 7 d. Komisijos komunikatu dėl socialinės ir ekonominės romų integracijos KOM(2010) 133 galutinis. ir romų reikalų darbo grupės bei romų platformos, kuria remiantis nuolat konsultuojamasi su nevyriausybinėmis organizacijomis ir romų atstovais, veikla, Komisija ketina pateikti ES romų integracijos nacionalinių strategijų pagrindų programą. Ji turėtų būti priimta 2011 m. balandžio mėn. Atsižvelgdama į strategiją „Europa 2020“, Komisija pakvies valstybes nares pateikti savas romų integracijos nacionalines strategijas.
