Kovo 12–15 d. EP plenarinė sesija Strasbūre
Institucijos
2012-03-09 - 17:15
Kovo 12–15 d. europarlamentarai posėdžiaus Strasbūre Kovo 12–15 d. europarlamentarai renkasi į plenarinį posėdį Strasbūre. Sesijos darbotvarkėje – tarptautinis paveldėjimas, lyčių lygybė, ES plėtra ir kiti klausimai.
EP nariai pirmadienį svarstys siūlymus mažinti moterų ir vyrų darbo užmokesčio skirtumą bei didinti moterų skaičių bendrovių valdybose ir priimant politinius sprendimus.
Antradienį bus balsuojama dėl reglamento, kuris padės greičiau tvarkyti tarptautinio paveldėjimo reikalus. Vėliau vyks diskusija dėl Olandijoje įsteigto tinklalapio, kuriame renkami skundai apie darbuotojus iš naujųjų ES šalių
Tuo tarpu trečiadienį EP nariai įvertins Islandijos, BJR Makedonijos ir Bosnijos ir Hercegovinos pažangą siekiant narystės ES.
20120302FCS39886
Svarbiausi kovo 12–15 d. EP plenarinės sesijos Strasbūre klausimai
Kovo 12–15 d. EP nariai posėdžiaus Strasbūre Tarptautinio paveldėjimo reikalai bus tvarkomi greičiau
Europarlamentarai antradienį balsuos dėl reglamento, kuriuo bus supaprastintas tarptautinio paveldėjimo reikalų tvarkymas.
Siūloma įvesti kvotas moterims
EP nariai pirmadienį svarstys siūlymus mažinti moterų ir vyrų darbo užmokesčio skirtumą bei didinti moterų skaičių bendrovių valdybose ir priimant politinius sprendimus. Kovo 5–ąją Komisija pradėjo viešas konsultacijas šiuo klausimu.
Islandija, BJR Makedonija ir Bosnija ir Hercegovina
EP nariai trečiadienį balsuos dėl Islandijos, BJR Makedonijos ir Bosnijos ir Hercegovinos pažangos siekiant narystės ES.
EP nariai aptars išpuolį prieš Rytų europiečius Olandijoje
Europarlamentarai antradienio popietę rengia diskusiją dėl Olandijoje įsteigto tinklalapio, kuriame renkami skundai apie darbuotojus iš naujųjų ES šalių, neva atimančius darbo vietas iš olandų.
EP nariai įvertins ES viršūnių susitikimo išvadas
Europarlamentarai antradienį kartu su Europos Vadovų Tarybos (EVT) pirmininku H. Van Rompuy ir Komisijos vadovu J.M. Barroso aptars kovo 1–2 d. vykusio ES lyderių susitikimo išvadas. Sesijos darbotvarkės projektas Stebėkite sesiją tiesiogiai Kovo 12–15 d. EP plenarinės sesijos Strasbūre naujienlaiškis
EP pirmininkas M. Schulz: Fukušima verčia apsispręsti dėl branduolinės energetikos
Europarlamentarai tylos minute pagerbė žuvusiuos per Japonijos tragediją Pirmadienį Strasbūre pradėdamas plenarinę sesiją, Europos Parlamento pirmininkas Martin Schulz paragino kiekvieną „pasitarti su savo sąžine“ ir apsispręsti dėl požiūrio į branduolinės energetikos ateitį.
Prisiminęs prieš metus įvykusią Fukušimos tragediją, EP pirmininkas teigė, kad jos buvo galima išvengti. Jis primygtinai paragino kuo geriau užtikrinti branduolinę saugą ir leisti veikti tik toms atominėms elektrinėms, kurios išlaikė patvarumo testus. Parlamento vadovas informavo, jog birželį Europos Komisija pateiks galutinę ataskaitą apie šių testų rezultatus.
Pažymėjęs, kad vienos ES šalies energetikos sprendimai turi didelį poveikį kaimyninėms šalims, M. Schulz pabrėžė energijos šaltinių įvairinimo svarbą, taip pat paragino įgyvendinti ES tikslą iki 2020 m. penktadaliu padidinti energijos vartojimo efektyvumą.
Europarlamentarai tylos minute pagerbė žuvusiuos per Japonijos tragediją. M. Schulz taip pat paragino atiduoti duoklę drąsiems Japonijos žmonėms, padėjusiems likviduoti nelaimės padarinius.
Parlamento vadovas taip pat pasmerkė Sirijos valdžios vykdomą brutalų žmonių žudymą. Jis pareikalavo leisti suteikti nukentėjusiesiems humanitarinę pagalbą, taip pat išreiškė paramą Kofio Anano bei Jungtinių Tautų pastangoms sureguliuoti konfliktą.
M. Schulz savo ruožtu priminė, jog kovo 11-ąją minima Europos kovos su terorizmu diena prisimenant 2004 m. Madride surengtus sprogdinimus. Išreiškęs paramą žuvusiųjų artimiesiems, Parlamento pirmininkas visų europarlamentarų vardu griežtai pasmerkė bet kokios formos terorizmą.
Sesijos pradžioje europarlamentarai taip pat pakoregavo jos darbotvarkę – į ją įtraukė padėties Baltarusijoje svarstymą (jis numatytas trečiadienį po pietų, o ketvirtadienio vidurdienį bus balsuojama dėl rezoliucijos). Iš kitų įdomesnių šios sesijos klausimų – paveldėjimo ir testamentų reglamentavimas, lyčių lygybė, Europos Vadovų Tarybos susitikimo rezultatai, specialiojo komiteto organizuotam nusikalstamumui tirti įsteigimas, taip pat padėtis Rusijoje po prezidento rinkimų. Išsamiau apie sesijoje svarstomus klausimus Sesijos darbotvarkės projektas Stebėkite sesiją tiesiogiai
Gyvenantys užsienyje galės pasirinkti, kaip bus tvarkomas jų palikimas
Tarptautinio paveldėjimo klausimai bus tvarkomi greičiau ©Belga/Monkey Užsienyje gyvenantys lietuviai ir kitų ES šalių piliečiai turės teisę pasirinkti, pagal kurios šalies įstatymus bus tvarkomas jų palikimas. Tokiam teisės aktui antradienį pritarė Europos Parlamentas (589 balsai už, 21 prieš, 79 susilaikė).
Naujuoju reglamentu siekiama lengviau išspręsti palikimo klausimus ir išvengti ginčų, kai į procesą įtrauktos kelios ES šalys. Jame būtų aiškiai nurodyta, kurios ES valstybės teisinė sistema taikytina.
Paveldėjimo klausimai paprastai bus sprendžiami pagal ES valstybės, kurioje žmogus iki mirties nuolat gyveno, įstatymus, nebent sudarydamas testamentą jis būtų nurodęs, jog nori tvarkyti savo palikimą pagal savo pilietybės šalies teisę.
Naujajame reglamente taip pat numatyta įsteigti neprivalomą Europos paveldėjimo pažymėjimą, kuris padidintų teisinį aiškumą ir geriau užtikrintų įpėdinių taip pat kreditorių ir kitų šalių teises.
Naujasis reglamentas nepakeis žmonių, kurie gyvena savo pilietybės šalyje, padėtį. Jis nepakeis ir nesuderins atskirų šalių įstatymų, reguliuojančių paveldėjimą, nuosavybę ar mokesčius. Reglamentas nebus taikomas Jungtinėje Karalystėje, Airijoje ir Danijoje.
EP pranešėjo Kurt Lechner (Europos liaudies partija, Vokietija) teigimu, tarpvalstybiniai palikimas sudaro dešimtadalį visų palikimo atvejų ES – tai sudaro beveik 450 tūkst. atvejų per metus, o bendra metinė tokių atvejų suma sudaro apie 123 mlrd. eurų palikimo.
Dėl šio teisės akto preliminariai sutarta su ES Taryba, todėl nebeliko kliūčių jo įsigaliojimui. Priimtas reglamento tekstas Diskusijos vaizdo įrašas (pasirinkti 2012-03-12) Pranešėjas Kurt Lechner
EP siūlo nustatyti kvotas moterims politikoje ir versle
EP nariai nori matyti daugiau moterų vadovaujančiose pareigose ©European Council Antradienį priimtose rezoliucijose Europos Parlamentas pasiūlė numatyti privalomas moterų kvotas įmonių valdybose ir politinėse institucijose, taip pat įpareigojančiomis priemonėmis mažinti moterų ir vyrų atlyginimų skirtumą.
Tik 13 proc. biržose registruotų Europos įmonių vadovų yra moterys. Norėdami padidinti moterų skaičių vadovaujančiose pareigose, europarlamentarai siūlo, kad Europos Komisija įvertintų atskirose šalyse taikomas priemones, o jei jų nepakanka – pasiūlytų teisės aktą, kuris įpareigotų iki 2015 m. numatyti moterims 30 proc., o iki 2020 m. – 40 proc. vietų įmonių valdybose.
Vidutiniškai moterys ES vis dar uždirba 17,5 proc. mažiau negu vyrai. Europarlamentarai ragina ES šalis įsipareigoti sumažinti šį skirtumą dešimčia proc., o jei to nepavyktų padaryti – numatyti „įpareigojančias korekcines priemones“.
Parlamentas taip pat „ yra susirūpinęs dėl kai kuriose valstybėse narėse egzistuojančių teisės aktų, aiškiai nedraudžiančių galimybės įdarbinimo metu moterims parašyti prašymą atleisti iš darbo, siekiant apeiti motinystės apsaugos įstatymus“. Savo ruožtu europarlamentarai ragina ES Tarybą galiausiai susitarti dėl direktyvos, kuri įpareigotų visose ES šalyse užtikrinti apmokamas motinystės atostogas.
Parlamentas siūlo valstybėms „pereiti prie individualizuotų socialinės apsaugos sistemų, siekiant padidinti moterų asmeninį savarankiškumą ir pagerinti jų visuomeninę padėtį“. Europarlamentarai taip pat ragina Europos Komisiją bei valstybes užtikrinti, kad vaikus arba pagyvenusius žmones prižiūrinčių asmenų veikla būtų prilyginta profesinei veiklai, siekiant jiems užtikrinti socialinę apsaugą ir galimybę gauti pensiją.
Kitoje EP priimtoje rezoliucijoje (508 balsai už, 124 prieš, 49 susilaikė) siūloma apsvarstyti galimybę numatyti privalomas kvotas moterims partijų rinkimų sąrašuose – pavyzdžiui, taikyti vadinamąją „užtrauktuko“ sistemą, kai moterys ir vyrai į rinkimų sąrašus įrašomi pakaitomis. Europarlamentarai taip pat ragina valstybes politinėms partijoms „nustatyti su lyčių lygybe susijusius tikslus kaip būtiną sąlygą gauti finansavimą“.
Nors 35 proc. Europos Parlamento narių yra moterys, vidutiniškai ES šalių parlamentuose moterys sudaro tik 24 proc. narių ir ši dalis nedidėja. EP ragina užtikrinti, kad pusę renkamų pareigybių šalių parlamentuose ir Europos Parlamente (parlamento pirmininko, jo pavaduotojų, komitetų pirmininkų ir pirmininkų pavaduotojų) užimtų moterys. Tuo tarpu šalių vyriausybės raginamos 2014 m. pasiūlyti po vieną moterį ir vyrą kandidatais į Europos Komisijos narius. Šiuo metu Europos Komisijoje moterys sudaro tik 33 proc.
„Savaime padėtis nepasikeis – laikas veikti“, – per diskusiją sakė viena iš EP pranešėjų Sophia in 't Veld (Liberalų ir demokratų aljansas, Nyderlandai). Tuo tarpu ES teisingumo komisarė Viviane Reding informavo europarlamentarus, kad atitinkami teisės aktų projektai gali būti pateikti dar šiemet. EP rezoliucija dėl moterų ir vyrų lygybės EP rezoliucija dėl moterų dalyvavimo priimant politinius sprendimus Diskusijos vaizdo įrašas (pasirinkti 2012-03-12) Pranešėja Sophia in't Veld (ALDE, NL) Pranešėja Sirpa Pietikäinen (PPE, FI) Teisėkūros apžvalga Teisėkūros apžvalga
EP narių dėmesys – ekonomikos augimui, kovai su mokesčių vengimu ir Šengenui
EP nariai aptarė kovo 1–2 d. vykusio Europos Vadovų Tarybos susitikimo rezultatus Vertindami mėnesio pradžioje vykusio ES viršūnių susitikimo rezultatus europarlamentarai ragino aktyviau kovoti su mokesčių vengimu ir pereiti nuo griežto taupymo prie ekonomikos augimo skatinimo. Jie taip pat kalbėjo apie padėtį Graikijoje ir Prancūzijoje pasirodžiusius raginimus peržiūrėti Šengeno susitarimą dėl laisvo judėjimo.
Europos Vadovų Tarybos (EVT) pirmininkas H. Van Rompuy: „Krizei įveikti reikalingas pasitikėjimo ilgalaike Europos ekonomikos struktūra stiprinimas [...] Todėl naujas taisykles nustatanti sutartis dėl stabilumo koordinavimo ir valdymo nepaprastai svarbi.“
EK pirmininko J.M. Barroso teigimu, ES ekonomika dar neišbrido iš krizės, tačiau jau pasuko stabilumo ir augimo keliu. Jis pažymėjo, kad dėl mokesčių vengimo ES kasmet praranda 1 mlrd. eurų, kurie padėtų išspręsti daugelį problemų.
J.M. Barroso pažadėjo artimiausiu metu paskelbti ekonomikos augimo ir darbo vietų kūrimo planą, skirtą Graikijai, ir paragino valstybes nares įgyvendinti strategiją „Europa 2020“. „Valstybės narės turi įgyvendinti tai, ką deklaruoja“, – pabrėžė jis.
„Svarbu ne tik priimti naujas taisykles, bet ir taikyti jas, – teigė Europos liaudies partijos frakcijos lyderis Josephas Daulis (Prancūzija), kalbėdamas apie susitarimo dėl fiskalinės drausmės pasirašymą. – Nauja fiskalinė sutartis, šešių ir dviejų paketai yra naudingi instrumentai, tačiau jie turi būti tinkamai įgyvendinti [...] Piliečiams reikia darbo šiandien, jauniems žmonėms reikia darbo, mūsų ūkiui reikia augimo – ir ne tik dabar, bet ir ateityje.“
Socialistų ir demokratų frakcijos lyderis Hannesas Swoboda (Austrija) kritikavo Prancūzijos prezidento Sarkozy pasisakymus apie laikiną laisvo judėjimo apribojimą Europoje.
„Ar mes turėtume parodyti savo pasus vykdami į Strasbūrą? Ar taip turi būti? Aišku, kad ne“, – kalbėjo H. Swoboda.
Jis taip pat ragino aktyviau kovoti su jaunimo nedarbu. „Skandalinga, jog mūsų žmonės emigruoja į Argentiną. Skandalinga, jog yra žmonių, kurie priversti dirbti už tūkstantį ar mažiau eurų“, – kalbėjo jis.
Tuo tarpu Liberalų ir demokratų lyderis Guy Verhofstadtas (Belgija) abejojo, ar vėliausias EVT susitikimas žymį posūkį iš krizės. „Ar tikrai tikite, kad fiskalinės drausmės sutartis užbaigs šią betvarkę“, – klausė jis.
G. Verhofstadtas kritikavo ECB vadovą M. Draghi už „pinigų spausdinimą“, kuris, EP nario nuomone, yra nepakankama priemonė, ir ragino įsteigti išpirkimo fondą siūlydamas sujungti didesnę nei 60 proc. BVP skolą Europos lygmeniu. „Tik tai užtikrins ilgalaikį ekonomikos stabilumą“, – kalbėjo jis.
Kova su mokesčių vengimu ir mokesčių rojais priverčiant bendrijoje veikiančius bankus atskleisti ES piliečių sąskaitas – tokią priemonę siūlė vienas iš Žaliųjų frakcijos lyderių prancūzas Danielis Cohn–Benditas. Jis taip pat ragino įvesti „auksinę trijų taisyklę“, kuri apimtų ne tik biudžeto discipliną, bet ir „socialinę bei aplinkos dimensiją“.
Europos konservatorių ir reformistų lyderis britas Martinas Callananas nesutiko su tvirtinimais, kad krizė baigėsi. „Problema yra ekonomikos silpnumas, o nauja fiskalinė sutartis paprasčiausiai nereikalinga, – kalbėjo jis. – Pragyvenimo lygio ir užimtumo smukimas Europoje pasiekė neregėtą nuo 4–ojo dešimtmečio mastą. Reikia priemonių, kad Graikija galėtų organizuoti tvarkingą bankrotą ir paliktų euro zoną.“
Vieningųjų kairiųjų frakcijos atstovas Paul Murphy (Airija): „Norint pasiekti biudžeto deficito tikslus, Airija turės apkarpyti išlaidas ir surinkti naujų mokesčių už 5,7 mlrd. eurų, dar 10 mlrd. eurų karpymų reikės kitose euro zonos šalyse. Tai nereiškia augimo, tai reiškia didesnį nedarbą, didesnę krizę, prastesnes viešąsias paslaugas ir blogesnes darbo sąlygas.“
Vienas iš frakcijos „Laisvės ir demokratijos Europa“ lyderių britas Nigel Farage pasipiktino kalbomis apie teigiamą EVT susitikimo baigtį. „Pasiryžimas remti eurą yra klaidingas“, – tvirtino N. Farage. Savo ruožtu kalbėdamas apie papildomą finansinę pagalbą Graikijai jis pareiškė: „Tai nukryžiuos ją.“ Debatų vaizdo įrašas Kovo 12–15 d. EP plenarinė sesija Strasbūre EVT susitikimo išvados
EP nariai ragina stiprinti Europos aukštąjį mokslą
EP nariai remia studentų mobilumą ©Belga/EPA Bolonijos procesu, kuriame dalyvauja 47 šalys, siekiama sukurti vientisą, konkurencingą ir patrauklią Europos aukštojo mokslo erdvę, skatinant studentų judumą ir įdarbinimo galimybes.
Antradienį patvirtintoje rezoliucijoje EP nariai ragina remti akademinių kvalifikacijų pripažinimą ir aukštojo mokslo standartų suvienodinimą, skatinti studentų judumą, didinti jų galimybes įsidarbinti ir stiprinti tam skirto finansavimo sistemą.
1999 metais pradėtas Bolonijos procesas paskatino Europos universitetus ne tik pertvarkyti savo mokymo veiklą į trijų pakopų sistemą (bakalauro, magistrantūros ir doktorantūros), bet ir sustiprinti savo socialinį vaidmenį – vadinamąją „trečiąją misiją“. Kitos dvi „tradicinės“ universitetų misijos – studijos ir moksliniai tyrimai.
„Norint pasiekti strategijoje „Europa 2020“ nustatytus ekonomikos augimo tikslus, reikia stiprinti visą Bolonijos procesą. Tai – visapusio ES vidaus rinkos integravimo sąlyga ir būtina ekonomikos ir finansų krizės sukeltų problemų sprendimo priemonė“, – sakoma EP nario Luigi Berlinguer (Socialistai ir demokratai, Italija) parengtame pranešime. EP rezoliucija Europos aukštojo mokslo erdvė EP pranešėjas L. Berlinguer
Parlamentas pagerbė žuvusiųjų per autobuso avariją Šveicarijoje atminimą
EP nariai tylos minute trečiadienį pagerbė žuvusių per eismo nelaimę Šveicarijoje atminimą Antradienio naktį Šveicarijoje per autobuso avariją žuvo 28 žmonės, iš jų – 22 vaikai. Europarlamentarai šiandien vidurdienį tylios minute pagerbė šios tragiškos eismo nelaimės aukas. „Mūsų mintys yra kartu su aukų šeimomis ir tais, kurių gyvenimas paliestas šios tragedijos“, – kalbėjo EP pirmininkas Martinas Schulzas.
Į siaubingą avariją praeitą naktį Šveicarijos kelyje patekusiu autobusu važiavo vaikai iš Belgijos, grįžtantys po atostogų. „Mes visi šiuose rūmuose, turintys vaikų ar atsimenantys ryšius su savo tėvais vaikystėje, suprantame, ką reiškia išsiuntus savo vaikus atostogauti pamatyti grįžtančius karstus“, – prieš tylos minutę kalbėjo M. Schulzas. Plenarinio posėdžio vaizdo įrašas EP pirmininko tinklalapis
EP pritarė Tarptautiniam kakavos susitarimui
Kakavos gamyba ir suvartojimas: faktai ir skaičiai Kakava yra ne tik pagrindinė šokolado sudedamoji dalis, bet ir produktas, nuo kurio priklauso milijonų žmonių visame pasaulyje pajamos. Europarlamentarai kovo 14 d. pritarė Tarptautiniam kakavos susitarimui, kuriuo siekiama sustiprinti tarptautinį gamintojų ir vartotojų bendradarbiavimą bei pagerinti kakavos rinkos skaidrumą. Jie taip pat priėmė rezoliuciją dėl kovos su vaikų išnaudojimu kakavos plantacijose.
Du trečdaliai pasaulio kakavos pagaminama Afrikoje, daugiausia Dramblio Kaulo Krante ir Ganoje. Kita dalis tenka Lotynų Amerikai (Brazilija, Ekvadoras) ir Azijai (Indonezija, Malaizija).
Kakavos sektoriuje daugiausia vyrauja smulkūs augintojai, o ūkininkavimo technikos pasenusios. Kakavos pupelių rinkimas tebėra daug darbo jėgos reikalaujanti veikla, nes mechaniškai skinant dažnai pupelės sugadinamos.
Tuo tarpu daugiausia kakavos suvartojama Europoje, turinčioje didžiausią šokolado pramonę. ES šalyse susmulkinama ir suvartojama apie 40 proc. pasaulio kakavos kiekio, kurio daugiau nei tris ketvirtadalius ES importuoja iš Vakarų Afrikos.
Tvaresnio kakavos sektoriaus link
Europarlamentarai trečiadienį ratifikavo 2010 m. sudarytą Tarptautinį kakavos susitarimą. Juo siekiama sukurti sąlygas sąžiningesnei ir tvaresnei pasaulinei prekybai kakava.
Naujasis susitarimas taip pat sustiprina Tarptautinės kakavos organizacijos įgaliojimus plėtojant nacionalinių kakavos ekonomikų pajėgumus. Jame pripažįstama socialinės atsakomybės ir atsakomybės už aplinką svarba bei poreikis užtikrinti sąžiningas kakavos kainas ir teisingas pajamas. Be to, susitarimu siekiama skatinti kakavos kokybę ir plėtoti maisto saugos procedūras.
Kakavos ūkiuose naudojama vaikų darbo jėga
Vienas iš pagrindinių klausimų, kurį europarlamentarai iškėlė nagrinėjant šį susitarimą, buvo vaikų darbo jėgos naudojimas kakavos plantacijose.
„Vaikų darbas nėra izoliuota problema. Ją sąlygoja tradicija, skurdas, alternatyvių pajamų ir užklasinės veiklos trūkumas, griežta bendruomenių sąranga ir vyraujantys įsitikinimai, netinkama vaikų teisių apsauga ir švietimo sistemos spragos. Sprendžiant vaikų darbo problemą būtina atsižvelgti į visus šiuos veiksnius“, – kalbėjo EP nuomonės dėl naujojo susitarimo rengėjas Vitalis Moreira (Socialistai ir demokratai, Portugalija). EP rekomendacija dėl Tarptautinio kakavos susitarimo sudarymo EP rezoliucija dėl vaikų darbo kakavos sektoriuje 2010 m. Tarptautinis kakavos susitarimas Pranešimas spaudai apie balsavimą komitete (2012–01–26) Kakavos gamyba ir suvartojimas: faktai ir skaičiai (pdf)
Islandija, BJR Makedonija ir Bosnija: narystės ES perspektyvos
EP nariai balsavo dėl Islandijos, Bosnijos ir Hercegovinos bei BJR Makedonijos pažangos siekiant narystės ES Trečiadienį priimtoje rezoliucijoje Europos Parlamentas teigiamai vertina Islandijos galimybes įstoti į ES artimiausiu metu. Kitoje rezoliucijoje EP ragina numatyti, kada bus pradėtos narystės derybos su Buvusiąja Jugoslavijos Respublika (BJR) Makedonija, o dar kitoje reiškiamas susirūpinimas dėl nepakankamos pažangos Bosnijoje ir Hercegovinoje.
Rezoliucijai dėl Islandijos pritarė 596 EP nariai, nepritarė 52, o susilaikė 35. Parlamentas tikisi, kad ši šalis galės artimiausiu metu įstoti į ES, nes tai yra viena iš seniausių demokratinių Europos valstybių ir jos pažanga siekiant narystės ES yra akivaizdi.
Nors ginčas dėl europiečių indėlių, laikytų žlugusiame Icesave banke, dar neišspręstas, jis neturėtų sukliudyti Islandijos stojimui į ES, mano europarlamentarai. Kita vertus, turėtų būti išspręsti ginčai dėl skumbrių žvejybos kvotų bei dėl banginių medžioklės, kuri yra uždrausta ES, taip pat padaryta daugiau pažangos reguliuojant valstybės intervenciją bankininkystės, finansų ir energijos sektoriuose.
Rezoliucijai dėl Buvusiosios Jugoslavijos Respublikos Makedonijos pritarė 582 EP nariai, nepritarė 70, o susilaikė 34. Parlamentas ragina numatyti konkrečią datą, kuomet prasidėtų narystės derybos su šia šalimi, kurios narystės perspektyvos iki šiol yra užblokuotos ginčo su Graikija dėl šalies pavadinimo.
Europarlamentarai sveikina demokratiškus šios šalies parlamento rinkimus ir greitą koalicinės vyriausybės suformavimą, tačiau nerimauja dėl žiniasklaidos koncentracijos, pernelyg lėtai mažėjančios korupcijos, skirtingų tautinių grupių vaikų segregacijos mokyklose, taip pat didelio nedarbo ir skurdo lygio.
Rezoliucijai dėl Bosnijos ir Hercegovinos pritarė 557 EP nariai, nepritarė 40, o susilaikė 37. Susirūpinęs ribota šios šalies pažanga, Parlamentas pažymi, kad ji ateityje galėtų įstoti į ES tik būdama vientisa, suvereni ir vieninga valstybė.
Europarlamentarai sveikina naujos šalies vyriausybės suformavimą ir tikisi, kad ji paskatins būtinas konstitucines bei kitas reformas. Jie ragina išspręsti su kariuomenės bei valstybės nuosavybe susijusius klausimus, taip pat pažaboti ekstremizmą, religinę neapykantą ir smurtą, glaudžiai bendradarbiaujant su tarptautine bendruomene. Priimti tekstai bus paskelbti čia (pasirinkti 2012-03-14) Diskusijos vaizdo įrašas (pasirinkti 2012-03-13) Pranešėjas Cristian PREDA (EPP, RO) Pranešėja Doris PACK (EPP, DE) Pranešėjas Richard HOWITT (S&D, UK) Teisėkūros procedūros dokumentai – Islandija Teisėkūros procedūros dokumentai – BJR Makedonija Teisėkūros procedūros dokumentai – Bosnija
Europos Parlamentas užbaigė maisto karą su JAV ir Kanada
ES ir JAV Karas dėl jautienos baigėsi ©Belga/Science Trečiadienį Europos Parlamento patvirtintos nuostatos leis panaikinti ES maisto produktų importo į JAV ir Kanadą apribojimus, nustatytus po to, kai ES uždraudė importuoti hormonais apdorotą jautieną.
Dar 1988-aisiais, motyvuodama siekiu apsaugoti vartotojų sveikatą, Europos Bendrija uždraudė importuoti jautieną, apdorotą tam tikrais augimą skatinančiais hormonais.
1996 m. JAV ir Kanada, kurios labiausiai nukentėjo nuo šio draudimo, užginčijo jį Pasaulio prekybos organizacijoje. Pastaroji leido taikyti atsakomuosius importo tarifus iš ES importuojamiems maisto produktams – atitinkamai 116,8 mln. JAV dolerių ir 11,3 milijonų Kanados dolerių per metus.
Tarp papildomai apmokestintų produktų atsidūrė jautiena, kiauliena, Rokforo sūris, šokoladas, sultys, uogienės ir kita.
Po ilgų derybų 2009 metų gegužės mėn. Europos Komisija ir JAV susitarė, kad JAV sankcijos ES produktams laipsniškai mažės, o ES padidins importo kvotas aukštos kokybės jautienai, neapdorotai hormonais.
Trečiadienį Europos Parlamento patvirtintos nuostatos leis padidinti kokybiškos jautienos importo kvotą iki 48200 tonų per metus. Ši kvota galios nuo rugpjūčio. Atsakydamos į ES įsipareigojimą tai padaryti, JAV ir Kanada jau pernai atšaukė importo apribojimus.
Susitarimo nuostatoms trečiadienį pritarė 650 EP narių, nepritarė ir susilaikė po 11. Sankcijų panaikinimas labiausiai pasitarnaus Italijai (jis paveiks 99 mln. metinės vertės produkciją), Lenkijai (atitinkamai 25 mln. JAV dolerių), Graikiją ir Airiją (po 24 mln. JAV dolerių), Vokietiją ir Daniją (po 19 mln. JAV dolerių), Prancūziją (13 mln. JAV dolerių) ir Ispaniją (9 mln. JAV dolerių). Priimti tekstai bus paskelbti čia (pasirinkti 2012-03-14) Diskusijos vaizdo įrašas (pasirinkti 2012-03-13) Pranešėja Godelieve Quisthoudt-Rowohl (EPP, DE) Teisėkūros procedūros dokumentai
EP įsteigtas specialusis komitetas kovai su organizuotu nusikalstamumu
EP nariai įsteigė specialų komitetą kovai su organizuotu nusikalstamumu ©Belga/EPA Trečiadienį Europos Parlamente įkurtas specialusis komitetas, padėsiantis kovoti su organizuotu nusikalstamumu, korupcija ir pinigų plovimu.
Neviršydamas savo įgaliojimų, komitetas turės įvertinti organizuoto nusikalstamumo įtaką ES ekonomikai ir visuomenei, taip pat pasiūlyti įstatyminių bei kitokių priemonių, kurios padėtų sumažinti šią grėsmę tarptautiniu, Europos ir valstybių lygmenimis. EP nariai išklausys teisėjus, nukentėjusiuosius, verslininkus, visuomeninių organizacijų ir kitų institucijų atstovus.
Įsteigti tokį komitetą pirmasis pasiūlė europarlamentaras iš Italijos Rosario Crocetta (Socialistai ir demokratai), kuris dėl mafijos grėsmės visą parą saugomas policijos.
Parlamentas balsuos dėl komiteto sudėties kovo 28-29 d. Briuselyje, o jo veikla prasidės balandį. Komiteto mandatas truks vienerius metus, su galimybę jį pratęsti vienąkart. Priimtas tekstas bus paskelbtas čia (pasirinkti 2012 m. kovo 14 d.) Specialiojo komiteto dėl organizuoto nusikalstamumo mandatas Pranešėja Sonia Alfano (ALDE, IT) 184 taisyklė dėl specialiųjų komitetų įsteigimo Pranešimas spaudai apie 2011 m. balsavimą dėl rezoliucijos apie organizuotą nusikalstamumą EP rezoliucija dėl organizuoto nusikalstamumo (2011/10/25)
EP nariai ragina parengti ES kovos su diabetu strategiją
Diabetes ©Belga/Science Diabetu serga daugiau nei 32 mln. ES gyventojų. Netinkamai gydomas jis yra miokardo infarkto, insulto ir kitų sunkių ligų priežastis. Manoma, kad senstančioje Europos visuomenėje sergančiųjų diabetu skaičius didės. Nors jam diagnozuoti pakanka paprasto kraujo tyrimo iš piršto, dauguma diabetu sergančių asmenų nežino, kad serga. Siekiant pagerinti šios ligos prevenciją, diagnozavimą ir gydymą EP nariai trečiadienį priimtoje rezoliucijoje ragina parengti ir įgyvendinti ES kovos su diabetu strategiją.
Iškalbingi skaičiai
Šiuo metu diabetu serga apie 10 proc. ES gyventojų. Prognozuojama, kad šis skaičius Europoje per pora ateinančių dešimtmečių padidės iki 16,6 proc. Savo ruožtu pusė sergančiųjų nežino, kad serga.
Su diabetu siejama 325,000 mirties atvejų per metus, t.y. kas dvi minutės miršta vienas ES gyventojas.
Tuo tarpu valstybių narių išlaidos diabeto gydymui sudaro daugiau nei 10 proc. visų sveikatos apsaugai skiriamų išlaidų.
Prevencija
Skiriami du diabeto tipai. Pirmo tipo diabetu susergama tada, kai kūno imuninė sistema atakuoja ir sunaikina insuliną gaminančias ląsteles.
Sergant antrojo tipo diabetu organizmas gali pasigaminti insulino, tačiau jo yra nepakankamai. Šio tipo diabetas yra liga, kuriai galima užkirsti kelią ir kurios rizikos veiksniai, kaip antai prasta ir nesubalansuota mityba, nutukimas, fizinės veiklos trūkumas ir alkoholio vartojimas, gali būti pašalinti vykdant veiksmingas prevencijos programas.
Europinės strategijos tikslai
EP nariai ragina Komisiją parengti ir įgyvendinti tikslinę ES diabeto strategiją, kuria būtų siekiama tobulinti diabeto prevenciją, diagnozavimą, gydymą bei plėtoti mokslinius tyrimus siekiant nustatyti pirmo tipo diabeto rizikos veiksnius.
Savo ruožtu valstybės narės raginamos įgyvendinti nacionalines kovos su diabetu programas. EP rezoliucija (2012–03–14) EP svarstymo vaizdo įrašas (2012–03–13) EK tinklalapis
Europos Parlamentas pasmerkė prieš Rytų europiečius nukreiptą tinklalapį
EP nariai griežtai pasmerkė Nyderlanduose įkurtą tinklalapį, nukreiptą prieš šalyje gyvenančius Rytų europiečius ©BELGA/Monkey Ketvirtadienį priimtoje rezoliucijoje Europos Parlamentas griežtai smerkia Nyderlanduose įkurtą tinklalapį, nukreiptą prieš šalyje gyvenančius Rytų europiečius.
Vasario pradžioje Nyderlandų laisvės partija (PVV) įkūrė interneto tinklalapį, kuriame raginama teikti skundus dėl „masiškos Vidurio ir Rytų Europos piliečių, ypač lenkų, rumunų ir bulgarų, darbo jėgos migracijos“, pavyzdžiui, „patyrus problemų dėl jų asocialaus elgesio ar atidavus savo darbo vietą vienam iš tokių piliečių“.
Europarlamentarai griežtai smerkia šį tinklalapį, nes jis „atvirai kursto ES darbuotojų iš Vidurio ir Rytų Europos šalių diskriminaciją ir skatina bendruomenių susiskaidymą Nyderlandų visuomenėje“. Taip pažeidžiami esminiai ES principai – žmogaus orumas, laisvė, lygybė, teisingumas, pliuralizmas, nediskriminavimas, tolerancija, solidarumas bei judėjimo laisvė.
EP nariai primygtinai ragina Nyderlandų ministrą pirmininką Marką Rutte „pasmerkti šią apgailėtiną iniciatyvą“ bei imtis veiksmų dėl Laisvės partijos politikos, kuri prieštarauja pagrindinėms ES vertybėms. Parlamentas pažymi, kad „Nyderlandų valdžios politinis įsipareigojimas palaikyti Europos integraciją pastaraisiais metais apskritai labai susilpnėjo – tai rodo jos pozicija tokiais klausimais kaip Šengeno erdvės plėtra ir laisvas darbuotojų judėjimas“.
Remdamasis neseniai Roterdamo Erasmus universiteto atliktu tyrimu, Parlamentas pabrėžia, kad darbuotojai iš šalių, kurios į ES įstojo 2004 ir 2007 m., turėjo teigiamą poveikį valstybių narių ekonomikai – dėl jų nekilo rimtų darbo rinkos sutrikimų, bet jie labai prisidėjo prie tvaraus ES ekonomikos augimo.
Savo ruožtu Parlamentas ragina Europos Vadovų Tarybą oficialiai pasmerkti minėtą tinklalapį, o Europos Komisiją ir ES Tarybą – imtis priemonių stabdyti rasistinių ir ksenofobinių pažiūrų plitimą Sąjungos šalyse bei užtikrinti, kad būtų laikomasi ES teisės. Priimti tekstai bus paskelbti čia (pasirinkti 2012-03-15) Diskusijos vaizdo įrašas (pasirinkti 2012-03-13)
„Būtinas kritiškas požiūris į santykius su Rusija“, – pažymi EP
Europarlamentarai kritikuoja Rusijos prezidento rinkimų trūkumus ©Belga/Novosti Ketvirtadienį priimtoje rezoliucijoje Europos Parlamentas griežtai kritikuoja Rusijos prezidento rinkimų trūkumus, ypač ribotas rinkėjų pasirinkimo galimybes. Europarlamentarai pabrėžia, jog „būtinas kritiškas požiūris į santykius su Rusija“.
Parlamentas atkreipia dėmesį į ESBO bei kitų rinkimų stebėtojų išvadas, kad „dėl galimų konkurentų pašalinimo registruojant kandidatus, nevienodo dėmesio ir šališkos informacijos žiniasklaidoje bei valstybės išteklių naudojimo vienam kandidatui rinkimų procesas buvo smarkiai iškreiptas ir naudingas tik vienam kandidatui“. Europarlamentarai „ragina atlikti išsamų ir skaidrų visų pažeidimų tyrimą“.
Savo ruožtu EP ragina esamą Rusijos prezidentą Dmitrijų Medvedevą ir naujai išrinktąjį prezidentą Vladimirą Putiną užtikrinti, kad būtų įvykdytos būtinos politinės sistemos reformos – visų pirma supaprastinta politinių partijų registravimo tvarka, taip pat užtikrinta žiniasklaidos, susirinkimų ir žodžio laisvė.
Smerkdamas protestuotojų sulaikymą, Parlamentas ragina Rusijos valdžios institucijas ir Valstybės Dūmoje atstovaujamas politines partijas „užmegzti prasmingą dialogą su demonstracijų už demokratiją dalyviais bei opozicija“, o naujai išrinktąjį prezidentą V. Putiną – „mažiau kritikuoti protestuotojus ir užmegzti su jais nuoširdų dialogą dėl šalies ateities“. Priimti tekstai bus paskelbti čia (pasirinkti 2012-03-15) Diskusijos vaizdo įrašas (pasirinkti 2012-03-14)
EP narių akiratyje – vanduo
Prieigą prie švaraus geriamo vandens turi ne visi planetos gyventojai ©Belga/MaxPPP Vanduo – gyvybiškai svarbus. Tačiau tik 60 proc. pasaulio žmonių turi prieigą prie švaraus geriamo vandens. Su vandens išteklių valdymo problemomis susiduria ir Europa. Kovo 12–17 d. Marselyje (Prancūzija) vyks 6–asis pasaulinis vandens ištekliams skirtas forumas, kuriame bus sprendžiamos su vandeniu susijusios problemos.
EP nariai ketvirtadienį priėmė rezoliuciją, raginančią stiprinti ES vaidmenį sprendžiant su vandens ištekliais susijusias problemas.
„Vanduo yra gyvybės ir ekonominės plėtros pasaulyje šaltinis. Mūsų Žemė dar vadinama Mėlynąja planeta, – kalbėjo EP nuomonės rengėjas Richardas Seeberis (Europos liaudies partija, Austrija). – Tačiau nepaisant planetoje esančio milžiniško kiekio vandens, žmonių vartojimui tinkama tik nedidelė jo dalis – 2,5 proc.“
„ES jau turi reikšmingus [vandens] politikos įrankius, – tvirtino EP narė Edite Estrela (Socialistai ir demokratai, Portugalija). – Bet dar nemažai reikia nuveikti.“ Jos teigimu, dėl klimato kaitos, energetikos ir žemės ūkio keliamų problemų vis daugiau žmonių Europoje ima trūkti vandens ir jie susiduria su sausromis.
Šiais metais planuojama peržiūrėti ES teisės aktus vandens išteklių valdymo klausimais, ypač siekiant atsižvelgti į naujas taršos rūšis, pvz., farmacijos sektorių.
Pasaulinis vandens forumas rengiamas nuo 1997 metų ir vyksta kas trejus metus. Jame dalyvauja vyriausybinės ir vietos valdžios institucijos, verslininkai, mokslininkai ir organizacijos, tiesiogiai arba netiesiogiai susiję su vandens sektoriumi.
Šeštojo pasaulinio forumo tikslas – paskatinti politikus spręsti su vandeniu susijusias problemas ir užtikrinti teisę į vandenį. Priimtas EP rezoliucijos tekstas bus paskelbtas čia (pasirinkti 2012–03–15) Klausimas žodžiu apie Marselyje vyksiantį pasaulinį vandens forumą Seminaro dėl Europos vandens išteklių vaizdo įrašas (2012–03–08) Tyrimas apie Europos vandens išteklių ateities iššūkius 6–asis pasaulinis vandens forumas Marselyje
EP narys: šiltnamio dujų mažinimo rodikliai verčia keistis
EP pranešėjas Chris Davies Baimindamasi, kad dėl griežtėjančių ES aplinkosauginių standartų verslininkai perkels gamybą į kitus kraštus, Lenkija pareiškė nepritarsianti Komisijos planui dėl šiltnamio dujų mažinimo. EP nuomonės rengėjas Chris Davies (Liberalai ir demokratai, Jungtinė Karalystė) teigia suprantąs nuogąstavimus, tačiau pažymi, kad „rodiklių nustatymas verčia keistis“. Jis sutiko atsakyti į mūsų klausimus apie perėjimą prie mažai angies dvideginio išskiriančios ekonomikos.
ES siekia sukurti mažai anglies dvideginio į aplinką išskiriančią energetikos sistemą, kuri iki 2050 m. leistų bent 80 proc. sumažinti šiltnamio efektą sukeliančių dujų išlakas. Šiam planui priešinasi Lenkija, kurios manymu, ES turi palaukti, kol kitos šalys imsis panašių veiksmų. Tuo tarpu europarlamentarai ketvirtadienį pritarė šiltnamio dujų mažinimo planui.
Kaip įsivaizduojate mažai teršiantį ūkį?
Praeitą savaitę buvau prekybos centro statybvietėje Karlailo miestelyje (Jungtinė Karalystė). Ten daromi 56 metrų gylio gręžiniai, į kuriuos įleidžiami vamzdžiai. Per juos pumpuojamas vanduo tokiame gylyje įšils ir galės bus naudojamas prekybos centrui apšildyti.
Ši paprasta sistema, leisianti sutaupyti daugiau nei 100 tūkst. eurų per metus, atsipirks per penkerius metus. Tai puikus mažai teršiančio ūkio veikimo pavyzdys.
Anglies dvideginio mažinimo planai pakeitė mąstymą ir prioritetus. Nuostabu matyti, kiek verslas jau sutaupė dėl efektyvesnio energijos vartojimo – tą galima buvo padaryti prieš dešimtmečius.
Savo pranešime teigiate, kad Europa turi nedelsti, nes antraip rizikuoja prarasti pagreitį kuriant konkurencingą ekonomiką. Kaip paspartinti sprendimų priėmimą?
Europos atveju, tai labai sudėtinga. Esame demokratijų bendrija, kur skatinamas piliečių dalyvavimas, o tai lėtina sprendimų priėmimą. Pavyzdžiui, Kinijoje vyriausybė gali nustatyti gamykloms tikslus sumažinti energijos suvartojimą. Tos, kurios jų neįgyvendins, paprasčiausiai bus uždarytos jau kitą mėnesį.
Mes neturime tokios komandinės sistemos, kuri stumtų į priekį. Todėl reikia daugiau atkaklumo. Tam, kad apsuktume tanklaivį, turime jį pristabdyti ir įjungti atbulinę pavarą kuo skubiau.
Kokį poveikį krizė ir griežtas taupymas turi šalių pasiryžimui įsipareigoti anglies dvideginio mažinimo tikslams?
Klimato klausimai šiuo metu nėra pats didžiausias prioritetas ir tai kelia pavojų. Mes turime siekti pokyčių ir sudaryti atitinkamus tarptautinius susitarimus.
Elektrinių veikimo laikotarpis yra 20–30 metų, todėl tam, kad iki 2050 metų pasiektume efektyvaus energijos vartojimo tikslus, turime planuoti jau šiandien.
Turėtume suteikti aiškią perspektyvą investuotojams, kurie planuoja grąžą tokiu ilgu laikotarpiu. Jie nepatikės, jei dabar leisime statyti elektrines, o po penkerių metų pradėsime taikyti naujus reglamentus dėl anglies dvideginio išlakų.
Lenkijos aplinkosaugos ministras praeitą penktadienį pateikė gana teisingus argumentus. Mes giriamės, kad iki 2020 metų penktadaliu sumažinsime dujų išmetimą, tačiau to bus pasiekta perkėlus gamybą į trečiąsias šalis, o mes ir toliau importuosime šios gamybos produktus. Tad pasauliniu mastu nebūtų jokio poveikio.
Vis dėlto rodiklių nustatymas verčia keistis. Tai ypač gerai matyti automobilių pramonėje, kur nustatėme anglies dvideginio mažinimo rodiklius keleiviniams automobiliams.
Praėjus ketveriems metams po teisės aktų įsigaliojimo ši pramonė išsiveržė į priekį, kasmet mažindama dujų išmetimą. Kiekvienas perkantis naują automobilį dabar gali su litru degalų nuvažiuoti daugiau kilometrų nei anksčiau. Todėl vartotojas kol kas tik laimi. EP rezoliucijos tekstas bus paskelbtas čia (pasirinkti 2012–03–15) EP pranešėjas Chris Davies Pranešimas spaudai apie balsavimą Aplinkos komitete Mažiau teršiančio ūkio link Mažo anglies dioksido kiekio technologijų ekonomikos sukūrimo iki 2050 m. planas
Praėjusios plenarinės sesijos apžvalga
Svarbiausios praėjusios plenarinės sesijos akimirkos Kovo 12–15 d. vykusioje EP plenarinėje sesijoje europarlamentarai aptarė mėnesio pradžioje vykusio ES viršūnių susitikimo rezultatus, įsteigė specialų komitetą kovai su organizuotu nusikalstamumu ir uždegė žalią šviesą susitarimui, kuris užbaigs ES maisto karą su JAV ir Kanada.
Pradėdami posėdį europarlamentarai tylos minute pagerbė žuvusiuosius per Japonijos tragediją , išreiškė paramą terorizmo aukų artimiesiems ir pasmerkė Sirijos valdžios vykdomą brutalų žmonių žudymą.
Tuo tarpu trečiadienio vidurdienį tylos minute buvo pagerbtas žuvusiųjų per autobuso avariją Šveicarijoje atminimas. „Mūsų mintys yra kartu su aukų šeimomis ir tais, kurių gyvenimas paliestas šios tragedijos“, – kalbėjo EP pirmininkas M. Schulzas.
EP nariai antradienį kartu su Komisijos ir Europos Vadovų Tarybos pirmininkais aptarė mėnesio pradžioje vykusio ES viršūnių susitikimo rezultatus .
Trečiadienį europarlamentarai įsteigė specialųjį komitetą kovai su organizuotu nusikalstamumu , korupcija ir pinigų plovimu. Jis įvertins organizuoto nusikalstamumo įtaką ES ekonomikai ir visuomenei, taip pat siūlys įstatyminių bei kitokių priemonių, kurios padėtų sumažinti šią grėsmę.
Tą pačią dieną EP nariai patvirtino susitarimą, kuris leis panaikinti ES maisto produktų importo į JAV ir Kanadą apribojimus, nustatytus po to, kai ES uždraudė importuoti hormonais apdorotą jautieną .
Šiuo metu diabetu serga apie 10 proc. ES gyventojų. Trečiadienį priimtoje rezoliucijoje EP nariai ragina Komisiją parengti ir įgyvendinti tikslinę ES diabeto strategiją, kuria būtų siekiama tobulinti diabeto prevenciją, diagnozavimą, gydymą bei plėtoti mokslinius tyrimus.
Ketvirtadienį priimtoje rezoliucijoje EP griežtai pasmerkė Nyderlanduose įkurtą tinklalapį , nukreiptą prieš šalyje gyvenančius Rytų europiečius, ir paragino Nyderlandų vyriausybę „pasmerkti šią apgailėtiną iniciatyvą“.
Kitoje tą pačią dieną priimtoje rezoliucijoje europarlamentarai kritikuoja Rusijos prezidento rinkimų trūkumus, ypač ribotas rinkėjų pasirinkimo galimybes. Jie ragina naujai išrinktąjį prezidentą V. Putiną „mažiau kritikuoti protestuotojus ir užmegzti su jais nuoširdų dialogą dėl šalies ateities“.
Tuo tarpu vėliau vykusių diskusijų apie žmogaus teisių pažeidimus metu į europarlamentarų akiratį pateko Izraelio karių reidai į televizijos stotis okupuotose Palestinos teritorijose.
Nuo šiol Europos Parlamentą galėsite rasti ne tik „Facebook'e“, „Twitter'yje“, „Flickr'yje“ ir „LinkedIn'e“, bet ir „ Foursquare “ socialiniame tinkle. Kovo 12–15 d. EP plenarinė sesija Strasbūre Nuotraukų galerija
LT
1
PHOTO
20120309PHT40323.jpg
LT
2
PHOTO
20120302PHT39815.jpg
LT
3
LINK
/plenary/lt/agendas.html
LT
4
LINK
/ep-live/lt/plenary/introduction
LT
5
LINK
/news/lt/pressroom/newsletter
LT
6
PHOTO
20120302PHT39813.jpg
LT
7
LINK
/news/lt/pressroom/newsletter
LT
8
LINK
/plenary/lt/agendas.html
LT
9
LINK
/ep-live/lt/plenary/introduction
LT
10
PHOTO
20120312PHT40476.jpg
LT
12
LINK
/ep-live/lt/plenary/search-by-date
LT
13
LINK
/meps/lt/4283/Kurt_LECHNER.html
LT
14
PHOTO
20120312PHT40468.jpg
LT
17
LINK
/ep-live/lt/plenary/search-by-date
LT
18
LINK
/meps/lt/28266/Sophia_in%20't%20VELD.html
LT
19
LINK
/meps/lt/40599/Sirpa_PIETIKINEN.html
LT
20
LINK
/oeil/popups/ficheprocedure.do?reference=2011/2244(INI)&l=en
LT
21
LINK
/oeil/popups/ficheprocedure.do?reference=2011/2295(INI)&l=en
LT
22
PHOTO
20120313PHT40610.jpg
LT
23
LINK
/ep-live/lt/plenary/search-by-date?date=20120313
LT
25
LINK
http://www.european-council.europa.eu/council-meetings.aspx?lang=lt
LT
26
PHOTO
20120312PHT40478.jpg
LT
28
LINK
http://www.ehea.info/
LT
29
LINK
/meps/lt/97156/Luigi_BERLINGUER.html
LT
30
PHOTO
20120313PHT40612.jpg
LT
31
LINK
/ep-live/lt/plenary
LT
32
LINK
/the-president/en/
LT
33
PHOTO
20120315PHT40916.jpg
LT
36
LINK
http://eur-lex.europa.eu/LexUriServ/LexUriServ.do?uri=OJ:L:2011:259:0008:0030:LT:PDF
LT
37
LINK
/sides/getDoc.do?pubRef=-%2F%2FEP%2F%2FTEXT%2BIM-PRESS%2B20120123IPR35955%2B0%2BDOC%2BXML%2BV0%2F%2FEN
LT
38
LINK
/pdf/cocoa/cocoa_exp_in_LT.pdf
LT
39
PHOTO
20120313PHT40624.jpg
LT
40
LINK
/plenary/lt/texts-adopted.html
LT
41
LINK
/ep-live/lt/plenary/search-by-date
LT
42
LINK
/meps/lt/96838/Cristian%20Dan_PREDA.html
LT
43
LINK
/meps/lt/1191/Doris_PACK.html
LT
44
LINK
/meps/lt/2073/Richard_HOWITT.html
LT
45
LINK
/oeil/popups/ficheprocedure.do?lang=en&reference=2011/2884(RSP)
LT
46
LINK
/oeil/popups/ficheprocedure.do?lang=en&reference=2011/2887(RSP)
LT
47
LINK
/oeil/popups/ficheprocedure.do?lang=en&reference=2011/2888(RSP)
LT
48
PHOTO
20120312PHT40470.jpg
LT
49
LINK
/plenary/lt/texts-adopted.html
LT
50
LINK
/ep-live/lt/plenary/search-by-date
LT
51
LINK
/meps/lt/1055/Godelieve_QUISTHOUDT-ROWOHL.html
LT
52
LINK
/oeil/popups/ficheprocedure.do?reference=2011/0169(COD)&l=en
LT
53
PHOTO
20120312PHT40482.jpg
LT
54
LINK
/plenary/en/texts-adopted.html
LT
56
LINK
/meps/lt/97086/Sonia_ALFANO.html
LT
60
EPTVPHOTO
20120312PHT40474.jpg
LT
61
EUROPARL-TV
http://europarltv.europa.eu/lt/player.aspx?pid=5020b86c-df84-4cfa-b6f7-a014013c7a6d
LT
63
LINK
/ep-live/lt/plenary/search-by-date?end-date=20120314&start-date=20120313&askedDiscussionNumber=11&format=wmv&date=20120313
LT
64
LINK
http://ec.europa.eu/research/health/medical-research/diabetes-and-obesity/index_en.html
LT
65
PHOTO
20120313PHT40590.jpg
LT
66
LINK
/plenary/lt/texts-adopted.html
LT
67
LINK
/ep-live/lt/plenary/search-by-date
LT
68
PHOTO
20120312PHT40472.jpg
LT
69
LINK
/plenary/lt/texts-adopted.html
LT
70
LINK
/ep-live/lt/plenary/search-by-date
LT
71
PHOTO
20120131PHT36658.jpg
LT
72
LINK
/plenary/lt/texts-adopted.html
LT
74
LINK
/ep-live/lt/committees/video?category=COMMITTEE&event=20120308-0930-COMMITTEE-ENVI&format=wmv
LT
75
LINK
/document/activities/cont/201203/20120306ATT40107/20120306ATT40107EN.pdf
LT
76
LINK
http://www.worldwaterforum6.org/en/
LT
77
PHOTO
20120313PHT40608.jpg
LT
78
LINK
/plenary/lt/texts-adopted.html
LT
79
LINK
/meps/lt/4554/Chris_DAVIES.html
LT
82
LINK
http://ec.europa.eu/clima/policies/roadmap/index_en.htm
LT
83
PHOTO
20120313PHT40592.jpg
LT
85
LINK
http://www.flickr.com/photos/european_parliament/sets/72157629205884952/show/
-//EP//TEXT TA P7-TA-2012-0068 0 NOT XML V0//LT
-//EP//TEXT TA P7-TA-2012-0069 0 NOT XML V0//LT
-//EP//TEXT TA P7-TA-2012-0070 0 NOT XML V0//LT
-//EP//TEXT IM-PRESS 20120302FCS39886 0 NOT XML V0//LT
-//EP//TEXT TA P7-TA-2012-0072 0 NOT XML V0//LT
-//EP//TEXT PV 20120314 ITEM-009-08 NOT XML V0//LT
-//EP//TEXT TA 20120314 TOC NOT XML V0//LT
-//EP//TEXT MOTION B7-2012-0151 0 NOT XML V0//LT
-//EP//TEXT RULES-EP 20120110 RULE-184 NOT XML V0//LT
-//EP//TEXT IM-PRESS 20111025IPR30226 0 NOT XML V0//LT
-//EP//TEXT TA P7-TA-2011-0459 0 NOT XML V0//LT
-//EP//TEXT TA 20120314 TOC NOT XML V0//LT
-//EP//TEXT OQ O-2012-000013 0 NOT XML V0//LT
-//EP//TEXT IM-PRESS 20120130IPR36510 0 NOT XML V0//LT
-//EP//TEXT IM-PRESS 20120126STO36324 0 NOT XML V0//LT
-//EP//TEXT IM-PRESS 20120302FCS39886 0 NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
